Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
មហាសេដ្ឋីជួរមុខនៅស្រុកខ្មែរ អ្នកឧកញ៉ា ពុង ឃាវសែ បង្ហើបពីជំនាញទីផ្សារខ្ពស់ កូនខ្មែរគួររៀន	https://business-cambodia.com/articles/neak-oknha-pung-kheav-se-talk-about-technical-skills	ការជ្រើសរើសជំនាញសិក្សា គឺសំខាន់បំផុតចំពោះមនុស្សគ្រប់រូប ព្រោះជំនាញមួយចំនួនអាចឱ្យគាត់អាចរកចំណូលបានខ្ពស់ និងត្រូវធ្វើវាពេញមួយជីវិតក៏ថាបាន។ អាស្រ័យហេតុនេះ ទើបយុវជនជំនាន់ក្រោយគប្បីត្រូវមានភាពឆ្លាតវៃក្នុងការជ្រើសរើសជំនាញ សម្រាប់រៀបចំអនាគតរបស់ខ្លួនឱ្យបានល្អបំផុត។ ឆ្លើយតបនឹងការជ្រើសរើសជំនាញនេះដែរ អ្នកឧកញ៉ា ពុង ឃាវសែ ប្រធានក្រុមប្រឹក្សាភិបាលធនាគារកាណាឌីយ៉ា ធ្លាប់បានបង្ហើបនូវជំនាញដែលមានទីផ្សារខ្ពស់ សម្រាប់កូនខ្មែរគួររៀនសូត្រគឺ “ជំនាញបច្ចេកទេស”។ អ្នកឧកញ៉ាបានសម្ដែងការព្រួយបារម្ភ ចំពោះយុវជនកម្ពុជាសព្វថ្ងៃដែលចូលចិត្តសិក្សាជំនាញចំនួនដូចជា គណនេយ្យ គ្រប់គ្រង ហរិញ្ញវត្ថុ ធនាគារជាដើម ហើយបញ្ហានោះគឺថាមិនសូវមានអ្នកចាប់អារម្មណ៍រៀនខាងបច្ចេកទេសនោះទេ។ ទន្ទឹមនឹងនេះដែរ អ្នកឧកញ៉ាក៏បានលើកឡើងថា ដើម្បីលើកទឹកចិត្តឱ្យនិស្សិតកម្ពុជាចាប់អារម្មណ៍សិក្សាជំនាញបច្ចេកទេស សាលាតិចណូក៏បានបញ្ចុះថ្លៃសិក្សាពាក់កណ្ដាលផងដែរ សម្រាប់សិស្សនារីដែលសិក្សាជំនាញបច្ចេកទេសនៅសាលាតិចណូ។ ចំពោះមូលហេតុដែលអ្នកឧកញ៉ាលើកទឹកចិត្តឱ្យសិស្សនិស្សិតកម្ពុជា ចាប់អារម្មណ៍សិក្សាជំនាញបច្ចេកទេស ដោយសារតែបច្ចុប្បន្ននេះមានក្រុមហ៊ុនវិនិយោគជាច្រើនចូលមកកម្ពុជា  ជាហេតុធ្វើឱ្យតម្រូវការអ្នកជំនាញបច្ចេកទេសមានតម្រូវការខ្ពស់។ ប៉ុន្តែដោយសារតែកម្ពុជាមិនសូវសម្បូរអ្នកជំនាញ ទើបក្រុមហ៊ុនទាំងនោះជួលអ្នកជំនាញពីក្រៅមក ដែលមានតម្លៃឈ្នួលថ្លៃ និងធ្វើការងារមិនសូវបានជាប់លាប់ ព្រោះពេលខ្លះពួកគេសុំច្បាប់ទៅលេងស្រុកកំណើតរបស់ខ្លួនមួយរយៈ ដែលជាហេតុធ្វើឱ្យប៉ះពាល់ដល់ខ្សែចង្វាក់ផលិតកម្ម។ បន្ថែមពីនោះ លោកក៏បានស្នើរឱ្យសាលាបច្ចេកទេសផ្សេងៗដូចជាវិទ្យាស្ថានបច្ចេកវិទ្យាគីរីរម្យជាដើម ជួយផ្សព្វផ្សាយជំនាញសិក្សាដល់សិស្សនិស្សិតកម្ពុជាឱ្យបានកាន់តែទូលំទូលាយផងដែរ។ អ្វីដែលរឹតតែពិសេសគឺ សិស្សនិស្សិតដែលសិក្សាជំនាញបច្ចេកទេស ក៏ទទួលបានការជួយជ្រោមជ្រែងមួយផ្នែកពីធនាគារកាណាឌីយ៉ារបស់អ្នកឧកញ៉ា ដោយអាចទទួលបានឥណទានសិក្សារហូតដល់ទៅ ៧០ភាគរយ និងមានអត្រាការប្រាក់ទាបបំផុត ហើយប្រសិនបើជាសិស្សនិស្សិតនោះរៀនពូកែទៀតនោះ អត្រាការប្រាក់អាចនឹងបញ្ចុះដល់ ០ភាគរយទៀតផង។ នៅក្នុងឱកាសនោះដែរ អ្នកឧកញ៉ា ក៏បានលើកចិត្តឱ្យយុវជនកម្ពុជា គប្បីព្យាយាមសិក្សារៀនសូត្រពីប្រទេសអភិវឌ្ឍន៍ដូចជា ចិនឱ្យបានច្រើន។ ជាក់ស្ដែងប្រទេសចិនបានមានពាក្យស្លោកមួយថា “យុវជនខ្លាំង ទើបប្រទេសខ្លាំង យុវជនមាន ទើបបានប្រទេសមាន យុវជនជាអនាគតរបស់ប្រទេសជាតិ”៕ ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9    អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T15:47:58.369Z", "category": "ភាពជាអ្នកដឹកនាំ", "views": 27385, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
គេងលក់ក៏លុយហូរចូលកុង! បុរសវ័យក្មេងចំណូល១១ម៉ឺន/ខែ ថាជំនួញ៣នេះមានលុយតិចជាង ១០០$ក៏រកស៊ីបាន	https://business-cambodia.com/articles/charlie-chang	ក្នុងសម័យបច្ចេកវិទ្យា មានអាជីវកម្មប្លែកៗជាច្រើនដែលអាចចាប់ផ្ដើមពីដើមទុនតិចតួចបំផុត ឬមិនត្រូវការដើមទុនជាលុយសោះក៏មាន។ ជាបទពិសោធន៍ បុរសវ័យ៣០ឆ្នាំ Charlie Chang អាចរកប្រាក់ចំណូលអកម្មប្រចាំខែប្រមាណ ១១៤,០០០ ដុល្លារពីរបរសម័យថ្មីដែលប្រើដើមទុនតិចតួចបំផុត។ លោកបង្ហាញថា អាជីវកម្មទាំងនេះអាចចាប់ផ្ដើមពីដើមទុនតិចជាង ៩៩ដុល្លារក៏បានដែរ ព្រោះវាត្រូវការជំនាញច្រើនជាង ទុនជាលុយ។ ជំនួញទាំង៣នោះរួមមាន៖ ១. Affiliate Marketing (ជួយផ្សព្វផ្សាយលីងផលិតផល ឬសេវាកម្ម) វាជាជំនួញដ៏ពេញនិយមមួយនៅតាមបណ្ដាប្រទេសអភិវឌ្ឍន៍ ដែលជំនួញនេះគឺមិនត្រូវការដើមទុនសោះសូម្បីតែ១ដុល្លារ ប៉ុន្តែវាទាមទារសមត្ថភាពអ្នកក្នុងការជួយប្រូម៉ូត ឬលក់់ផលិតផលអ្នកដទៃ តាមរយៈលីងផ្សព្វផ្សាយរបស់អ្នក។ និយាយឱ្យងាយយល់ អ្នកអាចយកលីងផលិតផល ឬក៏សេវាកម្មក្រុមហ៊ុនណាមួយមកជួយផ្សព្វផ្សាយឱ្យគេ ហើយពេលដែលអតិថិជនណាម្នាក់ ចុចចូលទិញតាមរយៈលីងដែលអ្នកបានយកមកជួយផ្សព្វផ្សាយនោះ អ្នកនឹងទទួលបានភាគរយ ឬប្រាក់កម្រៃជើងសារត្រឡប់មកវិញ។ យ៉ាងណាមិញ នៅក្នុងប្រទេសកម្ពុជាក៏មានក្រុមហ៊ុនមួយចំនួន បើកឱ្យយើងអាចរកចំណូលពី Affiliate Marketing នេះផងដែរ។ ២. YouTube Adsense (ផ្សព្វផ្សាយពាណិជ្ជកម្មពីយូធូប) ការបង្កើតមាតិកាផុសនៅលើបណ្ដាញសង្គមយូធូប គឺបានបង្កើតសេដ្ឋីជាច្រើនរូប។ យើងក៏អាចធ្វើការរកចំណូលពីយូធូបបានផងដែរ សំខាន់ឱ្យតែអ្នកមានសមត្ថភាព ទេពកោសល្យ ឬមានអ្វីដែលល្អៗសម្រាប់ចែករំលែកហើយអាចទាញអ្នកទស្សនាទាំងនោះក្នុងស្រុក និងក្រៅស្រុកបាន។ ប្រសិនបើអ្នកទើបចាប់ផ្ដើមថ្មីៗ ចង់រកចំណូលពីយូធូប គឺត្រូវបំពេញលក្ខខណ្ឌសំខាន់ៗដូចជា ត្រូវមានអ្នកចុច Subscribes ចំនួន១ពាន់នាក់យ៉ាងតិច និងឆានែលត្រូវមានអ្នកទស្សនាវីដេអូសរុបបាន៤ពាន់ម៉ោង។ សូម្បីតែ Charlie Chang ក៏អាចរកចំណូលបានច្រើនពីយូធូប ក្រោយពេលដែលលោកផុសវីដេអូទៀងទាត់លើវា និងជ្រើសរើសមាតិកាដែលនិយាយអំពីហិរញ្ញវត្ថុ ដែលជាអ្វីដែលលោកចូលចិត្ត។ ៣. Digital products (ផលិតផលឌីជីថល) ការលក់ផលិតផលឌីជីថល ក៏ជាទំនោរថ្មីនៃការធ្វើជំនួញផងដែរ ហើយវាក៏មិនសូវប្រើនូវដើមទុនច្រើននោះដែរ។ ជាក់ស្ដែងយើងអាចផលិតវីដេអូមេរៀនពីអ្វីដែលយើងមានជំនាញលក់ អាចសរសេរសៀវភៅ អាចលក់ផលិតផលដទៃទៀតដែលមានតម្រូវការ។ គុណសម្បត្តិនៃការលក់ផលិតផលឌីជីថលនេះគឺ ចំណាយតិច លឿន រហ័ស និងអាចពង្រីកបានទូលំទូលាយបំផុត។ ជារួមមកវិញ ប្រសិនបើមានដើមទុនតិចតួច ហើយចង់រកស៊ីតែមិនដឹងគួរធ្វើអ្វី មិត្តអ្នកអានក៏អាចសាកល្បងយកជំនួញទាំង៣ប្រភេទខាងលើមកពិចារណាផងដែរ ព្រោះជំនួញទាំងនេះ ពេលកសាងគ្រឹះវាបានហើយ ទោះបីជាអ្នកគេងលក់ក៏វាអាចរកចំណូលឱ្យអ្នកបានដែរ។ ជំនួញទាំង៣នេះគឺត្រូវការសមត្ថភាព ជំនាញ ទេពកោសល្យ និងគំនិតច្នៃប្រឌិតច្រើនជាងដើមទុន៕ ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9    អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713  សៀវភៅ "ស្មុគស្មាញ" ជួយឱ្យជីវិតអ្នក រស់នៅមានក្ដីសុខច្រើនជាងមុន !	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T15:46:14.106Z", "category": "ភាពជាអ្នកដឹកនាំ", "views": 117200, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ខំសន្សំលុយទិញផ្ទះ តែតម្លៃម្ដងឡើងម្ដងចុះស្មានមិនត្រូវ! មកដឹងកត្តា៥ យ៉ាងដែលធ្វើឱ្យតម្លៃផ្ទះប្រែប្រួលមិនទៀង	https://business-cambodia.com/articles/5-major-factors-cause-home-prices-fluctuate	ពិតណាស់ទម្រាំសន្សំលុយបានទិញផ្ទះដែលខ្លួនពេញចិត្តគឺមិនងាយទេ ជួនកាលសន្សំលុយគ្រប់ហើយបែបជាតម្លៃផ្ទះឡើងគុណនឹងពីរក៏មាន ដោយធ្វើឱ្យមនុស្សមួយចំនួនពិបាកសម្រេចចិត្ត។ យ៉ាងណាមិញដើម្បីចៀសវាងកុំបញ្ហានេះកើតមានឡើង គឺទាមទារឱ្យលោកអ្នកស្វែងយល់ពីបញ្ហាដើមចម ក៏ដោយជាកត្តាមួយដែលបណ្ដាលឱ្យតម្លៃផ្ទះប្រែប្រួលមិនទៀង។ យោងតាមការដកស្រង់ចេញពីគេហទំព័ Patch បានបង្ហាញពីកត្តា៥ យ៉ាងដែលធ្វើតម្លៃផ្ទះប្រែប្រួលស្មានមិនត្រូវ៖ ១.ការផ្លាស់ប្តូរសេដ្ឋកិច្ច ឥទ្ធិពលដ៏ធំបំផុតមួយនៅក្នុងការប្រែប្រួលអចលនទ្រព្យគឺស្ថាបភាពរបស់សេដ្ឋកិច្ច។ ការកើនឡើងនៃថ្លៃទំនិញនៅក្នុងទីផ្សារ ហើយធ្វើឱ្យតម្លៃលុយ ចុះថោក ក្នុងពេលវេលាណាមួយ ដែលនេះគឺជាការប្រែប្រួលសេដ្ឋកិច្ច នាំឱ្យមានកំណើនអតិថរណា។ ទោះជាយ៉ាងណាក៏ដោយ តម្លៃផ្ទះមានទំនោរធ្លាក់ចុះនៅពេលដែលមានការធ្លាក់ចុះនៃសេដ្ឋកិច្ច ហើយបណ្ដាលឱ្យ ប្រាក់ចំណូលធ្លាក់ចុះ ឬបាត់បង់ការងារ ប្រជាជនទូទៅមិនអាចមានលទ្ធភាពទិញផ្ទះ ឬមិនមានទំនុកចិត្តគ្រប់គ្រាន់ក្នុងការទិញផ្ទះដែលពួកគេធ្លាប់មានក្នុងសេដ្ឋកិច្ចរឹងមាំ។ ជាលទ្ធផល តម្រូវការលំនៅឋានធ្លាក់ចុះ ដែលបណ្តាលឱ្យអ្នកលក់ត្រូវបញ្ចុះតម្លៃដើម្បីលក់ ។ ២.ការផ្គត់ផ្គង់ និងតម្រូវការ មែនទែនទៅតម្លៃលំនៅឋានត្រូវបានប៉ះពាល់ដោយការផ្គត់ផ្គង់ និងតម្រូវការដូចគ្នានឹងទំនិញ និងសេវាកម្មផងដែរ។ ដោយសាររាល់ប្រតិបត្តិការលំនៅដ្ឋានមានអ្នកទិញ និងអ្នកលក់ ការផ្គត់ផ្គង់ផ្ទះទាប ឬខ្ពស់អាចជំរុញឱ្យតម្លៃឡើង ឬចុះ។ នៅពេលដែលការផ្គត់ផ្គង់មានកម្រិតទាប និងតម្រូវការខ្ពស់ នេះនឹងត្រូវបានចាត់ទុកថាជាទីផ្សាររបស់អ្នកលក់។ ផ្ទុយទៅវិញ ទីផ្សាររបស់អ្នកទិញគឺនៅពេលដែលការផ្គត់ផ្គង់ខ្ពស់ ប៉ុន្តែតម្រូវការលំនៅឋានមានកម្រិតទាប។ ជាមួយនឹងការផ្គត់ផ្គង់លើសលប់នៃអចលនទ្រព្យ តម្លៃផ្ទះមាននិន្នាការធ្លាក់ចុះ ហើយអង្គុយនៅលើទីផ្សារយូរជាងអ្នកលក់ចង់បាន។ ៣.អត្រាការប្រាក់កម្ចីទិញផ្ទះ ការផ្លាស់ប្តូរអត្រាការប្រាក់អាចប៉ះពាល់ដល់តម្លៃផ្ទះ និងលទ្ធភាពរបស់អ្នកទិញផ្ទះក្នុងការទិញ។ ក៏ព្រោះតែអត្រាការប្រាក់ទាបធ្លាក់ចុះ ដូច្នេះតម្រូវការលំនៅឋានកើនឡើង និងជំរុញឱ្យតម្លៃផ្ទះកើនឡើងផងដែរ។ និយាយឱ្យសាមញ្ញ អត្រាកម្ចីទិញផ្ទះទាប លើកទឹកចិត្តឱ្យអ្នកទិញផ្ទះដកប្រាក់កម្ចីទិញផ្ទះ ដែលជាជម្រើសដ៏ល្អសម្រាប់អ្នកលក់ផ្ទះ។ ភាពផ្ទុយគ្នាអាចកើតឡើងនៅពេលដែលអត្រាការប្រាក់កើនឡើង នៅក្នុងសេណារីយ៉ូនេះ ការបង់រំលស់ប្រចាំខែរបស់អ្នកនឹងកើនឡើង ហើយធ្វើឱ្យផ្ទះមានតម្លៃសមរម្យផងដែរ។ ៤.  ទីតាំង បន្ទាប់ពីអត្រាការប្រាក់ក៏ដូចជាបញ្ហាផ្សេងៗរឿងបន្ទាប់ដែលលោកអ្នកត្រូវគិតគួគឺរចំណុចខាងក្រោមនេះ ចំពោះទីតាំងមួយចំនួនដែលអាចមានឥទ្ធិពលលើតម្លៃផ្ទះរួមមាន៖ ផ្លូវធំ ឬផ្លូវហាយវេ តំបន់ទេសចរណ៍ឬផ្សារទំនើប មន្ទីរពេទ្យ សាលារៀន ប្រសិនបើលោកអ្នកកំពុងស្វែងរកទិញផ្ទះនៅក្នុងតំបន់ដែលមានការកើនឡើងថ្មីៗនៃភោជនីយដ្ឋាន កន្លែងទាក់ទាញ និងសាលារៀនល្អ តម្លៃផ្ទះនឹងខ្ពស់ជាងតំបន់។ លើសពីនេះការផ្លាស់ប្តូរការងារ ជាពិសេសនៅពេលដែលសាជីវកម្មធំមួយបើក និងនាំយកការងាររាប់រយទៅតំបន់មួយ។ ៥. ផ្លូវច្បាប់ផ្សេងៗរបស់រដ្ឋាភិបាល ស្ថិរភាពនយោបាយគឺរឿងដ៏សំខាន់ក្នុងការជួយដល់ការអភិវឌ្ឃប្រទេសកាន់តែមានភាពរីកចម្រើន។ ប្រសិនបើជាប្រទេសស្ថិតនៅក្នុងក្រសែភ្នែក ឬគោលដៅរបស់អ្នកវិនិយោគអន្តរជាតិ ឱ្យមកវិនិយោគនៅលើវិស័យអចលនទ្រព្យ ដូចជា គម្រោងលំនៅឋាន ខុនដូរ អាគារការិយាល័យជាដើម៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T13:39:40.933Z", "category": "អចលនទ្រព្យ", "views": 329, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចប់ទី១២ ចង់រៀនជំនាញ IT មិនដឹងរៀនឯណា! មកស្គាល់សកលនិងវិទ្យាស្ថានល្បីៗទាំង៥នេះ	https://business-cambodia.com/articles/it-major-university-for-student-after-high-school	ក្រោយការប្រឡងបាក់ឌុបបានបញ្ចប់ទៅ ជាប់ឬធ្លាក់ចូរបំភ្លេចរឿងជោគជ័យនិងបរាជ័យនោះចោលទៅចុះ ព្រោះថាដំណើរបន្ទាប់នឹងមានរឿងអស្ចារ្យជាច្រើនចូលមកក្នុងជីវិតយើង តាមរយៈការចាប់ផ្តើមសកម្មភាពរបស់យើងក្នុងវិនាទីនេះ ថ្ងៃនេះ។ ស្របគ្នានេះដែរជំនាញស្នូលគឹសំខាន់ក្នុងដំណើរបន្ទាប់របស់សិស្សដើម្បីក្លាយខ្លួនទៅជានិស្សិត។ ដូច្នេះប្រសិនបើអ្នកទាំងអស់គ្នាចង់រៀនជំនាញ ព័ត៌មានវិទ្យា- Information Technology ឬហៅកាត់ថា IT តើគួរជ្រើសសកលវិទ្យាល័យឬ វិទ្យាស្ថានណាមួយដែលមានជំនាញបរិញ្ញបត្រឬបរិញ្ញបត្ររង លើមុខជំនាញដ៏មានសក្តានុពលមួយនេះ? ឆ្លើយតបបញ្ហាខាងលើ ថ្ងៃនេះគេហទំព័រចាបក្រហមសូមពាំនាំនូវសកលវិទ្យាល័យ និងវិទ្យាស្ថានល្បីៗចំនួន៥ ដែលបង្រៀនជំនាញ IT៖ ១. សកលវិទ្យាល័យភូមិន្ទភ្នំពេញ ( RUPP ) សកលវិទ្យាល័យធំ ជាងគេនៅភ្នំពេញ មានបណ្តុះបណ្តាលទាំងផ្នែកសង្គម និងវិទ្យាសាស្រ្តបច្ចេកវិទ្យា។ សកលវិទ្យាល័យចំណាស់មួយនេះក៏មានភាពល្បីល្បាញលើការបង្រៀនដេប៉ាតឹម៉ង់ព័ត៌មានវិទ្យាផងដែរ សម្រាប់ថ្នាក់បរិញ្ញាបត្រ ហើយមានភាពល្បីល្យាញមួយផងដែរលើមុខជំនាញមួយនេះ។ ២. សកលវិទ្យាល័យបច្ចេកវិទ្យា ( តិចណូ ) គ្រឹះស្ថានសិក្សារបស់រដ្ឋដ៏មានកត្តិនាមតាំងពីសម័យសង្គមរាស្រ្តនិយមមួយនេះ មិនត្រឹមតែល្បីលើមុខជំនាញមេកានិចប៉ុណ្ណោះទេ ថែមទាំងមានបណ្តុះបណ្តាលព័ត៌មានវិទ្យាផងដែរ។ សកលវិទ្យាល័យមួយនេះតែងមានការប្រឡងប្រជែងតឹងរឹងបំផុតដើម្បីចម្រាញ់យកជើងខ្លាំង។  ៣. វិទ្យាស្ថានស៊ីតិក SETEC Institute វិទ្យាស្ថានមួយនេះគឺជាស្ថាប័នឯកជនឈានមុខគេមួយ ក្រៅពីមានភាពល្បីល្យាញលើការបង្រៀនថ្នាក់ស្ថាបត្យកម្មក៏មានថ្នាក់គ្រប់គ្រង ព័ត៌មានវិទ្យាផងដែរ។  ៤. អង្គការ PNC - Passerelles numériques Cambodia សាលាអង្គការបារាំង ដែលជំនាញលើការបណ្ដុះបណ្ដាលជំនាញព័ត៌មានវិទ្យាដល់សិស្សនិស្សិតក្រីក្រ និង តែងតែជ្រើសរើសសិស្សដើម្បីចូលរៀនដើម្បីចូលរៀនថ្នាក់ព័ត៌មានវិទ្យា ដោយឆ្លងកាត់ការធ្វើតេស្តជាច្រើនដំណាក់កាលផងដែរ។ អង្គការមួយនេះតែងទទួលសិស្សឱ្យចូលរៀនជារៀងរាល់ឆ្នាំ ហើយសម្រាប់ជំនាញមួយនេះទៀតសោតអង្គការតែងបង្រៀនឱ្យចំគោលដៅ និងប្រើរយៈពេល។  ៥. វិទ្យាស្ថាន Computer Academy STEP Cambodia វិទ្យាស្ថានមួយនេះមានបង្រៀនជំនាញព័ត៌មានវិទ្យា សម្រាប់ថ្នាក់បរិញ្ញបត្ររង ក៏ដូចជាវគ្គខ្លីមួយចំនួនផងដែរ មួយវិញទៀតស្ថាប័ននេះមួយនេះមានសាខា៨៥ នៅ២២ប្រទេស ជុំវិញពិភពលោកដែលអន្តរជាតិទទួលស្គាល់ថាជាវិទ្យាស្ថានដែលមានឯកទេសខ្ពស់់លើការអប់់រំផ្នែកព័ត៌មានវិទ្យា។ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T11:38:31.782Z", "category": "ភាពជាអ្នកដឹកនាំ", "views": 2413, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
វ័យមាស វ័យពេជ្រ យុវជនខ្ទង់១៨- ២៥ឆ្នាំ មិនគួរបណ្តោយឱ្យខ្លួនស្ពាយរឿង៣ នេះជាប់ខ្លួនឡើយ	https://business-cambodia.com/articles/golden-age-of-adult-	ស្ថិតកំឡុងវ័យ ១៨ឆ្នាំដល់២៥ឆ្នាំ ជាវ័យមាសពេជ្ររបស់យុវជន ភាពជាយុវវ័យជាវ័យមួយដែលមនុស្សកំពុងតែមានអារម្មណ៍ពុះកញ្ជ្រោលចង់ស្គាល់នូវអ្វីដែលថ្មីៗ ប៉ុន្តែមិនគួរបណ្តាយខ្លួនឯងស្ពាយរឿងទាំង៣ នេះជាប់ខ្លួននោះឡើយ វាអាចនាំឱ្យយើងខាតពេល និងមិនអាចសម្រេចគោលដៅក្នុងកំឡុងវ័យដែលពោរពេញដោយថាមពល និងកម្លាំងប្រាជ្ញាបែបនេះ។ ១.ចាំស្អែក ចាំស្អែកទៅ នៅសល់ពេលយូរដែរហ្នឹង! ពាក្យនេះតែងតែលឺរឿយៗពីមនុស្សភាគច្រើនដែលគិតថាវាជារឿងធម្មតា និងសាមញ្ញប៉ុន្តែវានឹងក្លាយជាទម្លាប់ដ៏អាក្រក់បំផុតក្នុងជីវិត មិនថាការងារ ការសិក្សារៀនសូត្រនិងការប្រកបអាជីវកម្មនោះឡើយ។ ចាំស្អែកចាំធ្វើ ឬចាំស្អែកក៏មិនអីដែរ ជាឃាតករឈាមត្រជាក់ទីមួយដែលសម្លាប់ពេលវេលានិងដុតកម្ទេចទាំងឱកាសរបស់អ្នកទៀតផង។ ២. ដោះស្រាយយករួចខ្លួន ការងារ១០គរ បន្ទាន់៥ តែដោះស្រាយបានបន្ទាន់៥ ហើយទុក៥ដែលមិនប្រញាប់ចោលទៀត។ ការដោះស្រាយយករួចខ្លួនអាចបង្ហាញថាឆ្លាត ប៉ុន្តែគួរកាត់បន្ថយភាពឆ្លាតមានល្បិចចោលខ្លះដើម្បីការងារកាន់តែមានប្រសិទ្ធិហើយជីវិតក៏មិនសូវស្មុគស្មាញ។ កុំព្យាយាមដោះស្រាយយករួចខ្លួនតែគួរដោះស្រាយពេញមួយជីវិត។ ៣.ពេលវេលា១២ម៉ោង ពេល២៤ម៉ោង ចែកជា២ស្មើ១២ម៉ោង យប់ហើយនិងថ្ងៃប៉ុន្តែជីវិតនិងកាន់តែមានន័យពេលដែលប្រើពេល១២ម៉ោងធ្វើការឱ្យគេនិងធ្វើឱ្យខ្លួនឯងឱ្យបានត្រឹមត្រូវ។ បុគ្គលិកភាគច្រើនមិនថាថ្នាក់តូចថ្នាក់ធំមមាញឹកណាស់មួយថ្ងៃៗ អង្គុយមុខកំព្យូទ័រធ្វើការងារដែលក្រុមហ៊ុនដាក់ឱ្យឥតស្រាកស្រាន្តប៉ុន្តែភ្លេចគិតថា ការអភិវឌ្ឍន៍ខ្លួនឯង មើលថែខ្លួនឯង តាមរយៈការបំពេញការងារឱ្យបានមុនម៉ោង សល់ពេលយកមកធ្វើការផ្សេងៗទៀតសម្រាប់ថ្ងៃស្អែកគឺជារឿងសំខាន់។ មែនទែនទៅពេលវេលាជាវត្ថុដែលយើងមិនអាចយកលុយទៅទិញបាន ចាប់ប៉ះមិនបានក៏ពិតមែន តែយើងពិតជាអាចប្រើវាជាកម្មសិទ្ធិរបស់យើងយ៉ាងពេញលេញប្រសិនបើយើង ធ្វើសកម្មភាពចាប់ពីវិនាទីនេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T11:07:22.086Z", "category": "ភាពជាអ្នកដឹកនាំ", "views": 303, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មនុស្សស្រីធ្វើយ៉ាងណាទើបជោគជ័យ? សេដ្ឋិនីចិន ធ្លាប់ជាកម្មការិនីរោងចក្រ ប្រាប់ឱ្យធ្វើរឿង៣យ៉ាងនេះ	https://business-cambodia.com/articles/zhou-qunfei	អ្នកស្រី Zhou Qunfei មានអាយុ ៥២ឆ្នាំ ហើយបច្ចុប្បន្នគឺជាស្ថាបនិក និងជា CEO របស់ក្រុមហ៊ុន  Lens Technology ដែលជាក្រុមហ៊ុនបច្ចេកវិទ្យាដ៏ធំមួយរបស់ប្រទេសចិន ដែលភាពជោគជ័យក្នុងមុខជំនួញរបស់អ្នកស្រីបានធ្វើឱ្យអ្នកស្រីក្លាយជាសេដ្ឋីនីមានជាងគេប្រចាំប្រទេសចិនជាមួយនឹងទឹកប្រាក់ប្រមាណជាង ៥.៣ពាន់លានដុល្លារ ក្នុងឆ្នាំ២០២២នេះ។ ត្រឡប់ទៅកាន់អតីតកាលវិញ អ្នកស្រីកើតនៅក្នុងភូមិមួយក្នុងខេត្តហួណាននៅភាគខាងកើតប្រទេសចិន ក្នុងគ្រួសារក្រីក្រតោកយ៉ាកមួយ។ អ្នកស្រីបានបាត់បង់ម្តាយ នៅពេលគាត់មានអាយុត្រឹមតែ ៥ ឆ្នាំតែប៉ុណ្ណោះ ហើយឪពុករបស់អ្នកស្រីជាមនុស្សខ្វាក់ភ្នែកនិងបាត់បង់ម្រាមដៃដោយសារតែគ្រោះថ្នាក់ក្នុងរោងចក្រមួយ។ ពេលដែលអ្នកស្រីមានអាយុ១៦ឆ្នាំ អ្នកស្រីបានសម្រេចចិត្តបោះបង់ការសិក្សា ដើម្បីចូលធ្វើការនៅក្នុងរោងចក្រផលិតកញ្ចក់វែនតា ដែលទទួលបានប្រាក់ត្រឹមតែ ១ដុល្លារតែប៉ុណ្ណោះក្នុងមួយថ្ងៃ។ ក្រោយមានបទពិសោធន៍ពីការងាររនោះ និងមានចំណេះជំនាញគ្រប់គ្រាន់អ្នកស្រីក៏បានចេញមកចាប់ផ្ដើមអាជីវកម្មខ្លួនឯងដោយបើកក្រុមហ៊ុនឈ្មោះថា Lens Technology។ បើទោះបីជាអតីតកាលរបស់អ្នកស្រីលំបាកតោកយ៉ាកយ៉ាងណាក៏ដោយ ប៉ុន្តែអ្នកស្រីអាចតស៊ូជំនះព្រហ្មលិខិតរហូតក្លាយជាបុគ្គលដ៏ល្បីល្បាញពាសពេញពិភពលោក។ អ្នកស្រីបានចែករំលែកនូវអាថ៌កំបាំងនៃភាពជោគជ័យរបស់អ្នកស្រីមាន ៣យ៉ាងគឺ៖ ១. រៀបចំឱ្យបានល្អ៖ អ្នកស្រីបាននិយាយថាសហគ្រិនតែងតែត្រូវត្រៀមខ្លួនសម្រាប់អ្វីដែលនឹងកើតឡើង។ អ្នកស្រីបានបន្ថែមថាមានចំណុច៣យ៉ាងដែលសហគ្រិនគួរតែត្រៀមខ្លួនធ្វើឱ្យបានល្អបំផុត។ ទី ១ ធ្វើឱ្យប្រសើរឡើងនូវស្ថានភាពនៃការប្រកួតប្រជែងរបស់អាជីវកម្មអ្នក។ទី២ អ្នកត្រូវតែរឹងមាំខាងផ្លូវចិត្ត។ ទី៣ ពង្រឹងការយល់ដឹងរបស់អ្នកអំពីទីផ្សារនិងដៃគូប្រកួតប្រជែងរបស់អ្នក” ។ ម៉្យាងទៀត មានចំណុចមួយទៀតដែលត្រូវត្រៀមទុកជាមុនដែរនោះគឺអ្នកត្រូវតែប្រមូលភាពក្លាហានដើម្បីប្រឈមមុខនឹងការបរាជ័យ។ ២. បន្តការរៀនសូត្រជានិច្ច៖ នៅពេលអ្នកមានសមត្ថភាពរៀនសូត្រ នោះមានន័យថាអ្នកក៏នៅតែមានសមត្ថភាពដើម្បីបន្តរីកភាពចម្រើន។ រៀននៅក្នុងន័យនេះគឺអ្នកស្រីមិនមែនសម្ដៅទៅលើការរៀននៅសាលាយកសញ្ញាបត្រតែមួយមុខនោះទេ ប៉ុន្តែគឺរៀនពីអតិថិជន ដៃគូប្រកួតប្រជែង កំហុសឆ្គង និងអ្វីៗដែលនៅជុំវិញខ្លួនយើង។ ៣. តស៊ូមិនបោះបង់ចោល៖ អ្នកស្រីបាននិយាយថាមនុស្សជាច្រើននឹងបាត់បង់នូវទំនុកចិត្តនៅពេលពួកគេជួបប្រទះការលំបាក។ ប៉ុន្តែគន្លឹះនៃភាពជោគជ័យគឺការខិតខំតស៊ូមិនបោះបង់ ជាពិសេសក្នុងគ្រាលំបាកបំផុត។ នៅពេលដែលអ្នកបោះបង់ចោលពាក់កណ្តាលទី អ្នកនឹងមិនមានភាពក្លាហានក្នុងការត្រឡប់មកវិញហើយចាប់ផ្តើមសារជាថ្មីពីបាតក្រោមម្តងទៀតនោះទេ ចុងក្រោយគឺមានតែភាពបរាជ័យ។ ពេលដែលយើងតស៊ូមិនបោះបង់នោះយើងប្រាកដជាអាចទទួលបានជោគជ័យជាក់ជាពុំខាន សូមកុំចុះចាញ់ដោយសារការឧបសគ្គបន្តិចបន្តួចឱ្យសោះ៕ ចង់ពូកែរកស៊ី ហើយចង់រៀនគំនិតរកស៊ីល្អពិសេសជាច្រើនប្រចាំថ្ងៃ ឥតគិតថ្លៃ សូមចុចទីនេះ https://t.me/LongVathanak777	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T09:51:21.436Z", "category": "ភាពជាអ្នកដឹកនាំ", "views": 519, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
មិនធ្លាប់មាន! អគារសន្និបាត និងសាលប្រារព្ធពិធីមង្គលការលំដាប់ផ្កាយប្រាំដំបូងគេនៅកម្ពុជាកំពុងលាក់ខ្លួនក្នុងបុរី ប៉េង ហួត	https://business-cambodia.com/articles/ph-grand-hall	ភីអេច ហ្គ្រេនហល ជាអគារសន្និបាត និង សាលប្រារព្ធពិធីមង្គលការលំដាប់ផ្កាយប្រាំដំបូងគេបង្អង់នៅក្នុងប្រទេសកម្ពុជា ដែលបានរចនាឡើងយ៉ាងល្អឥតខ្ចោះ និងស័ក្តិសមបំផុត សម្រាប់រៀបចំប្រារព្ធកម្មវិធីជាច្រើនដូចជា ពិធីមង្គលការ តាំងពិព័រណ៍ កិច្ចប្រជុំ សន្និសិទ ក៏ដូចជាការប្រគុំតន្រ្តីដែលអាចទទួលភ្ញៀវ  បានរហូតដល់ទៅ ៣ ០០០នាក់ ស្របទៅតាមកម្មវិធីជាតិ និង អន្តរជាតិ។ ទិដ្ឋភាពដ៍ស្រស់ត្រកាលរបស់អាគារសន្និបាត និងសាលប្រារព្ធពីធីមង្គលការ ភី អេច ហ្គ្រេនហល រូបភាពជាក់ស្តែង ជាមួយការរចនាភ្លើងពណ៌ដ៏ប្រណិតនាពេលរាត្រី។ អគារនេះមានទីតាំងស្ថិតនៅក្នុងគម្រោងអភិវឌ្ឍដ៏ធំអស្ចារ្យរបស់បុរី ប៉េងហួត The Grand Star Platinum ដែលមានទីតាំងស្ថិតនៅតាមបណ្តោយផ្លូវជាតិលេខ១ និងមានច្រកចេញធំៗចំនួន ៥ ដែលផ្តល់ភាពងាយស្រួលដល់អតិថិជនក្នុងការធ្វើដំណើរមកកាន់អគារដ៍អស្ចារ្យមួយនេះ។ ភីអេច ហ្រ្គេនហល ជាទីតាំងសម្រាប់រៀបចំកម្មវិធីធំៗរបស់អស់លោកអ្នក ព្រោះថា៖ អគារ ត្រូវបានរចនា និងសាងសង់ឡើង ប្រកបដោយភាពច្នៃប្រឌិតខ្ពស់តាមរចនាបទបែបអឺរ៉ុបតែមួយគត់នៅក្នុងរាជធានីភ្នំពេញ។ ផ្ដល់ជូននូវសេវាកម្មដោយមានការរៀបចំយ៉ាងល្អិតល្អន់ និងយកចិត្តទុកដាក់ខ្ពស់។ មានការសហការជាមួយក្រុមហ៊ុន វើលដ៍ ដាយនីង លីមីតធីត ដែលជាក្រុមហ៊ុនមានចុងភៅពោរពេញទៅដោយបទពិសោធច្រើនឆ្នាំ និងអាចចម្អិនម្ហូបបានជាច្រើនជម្រើស និងផ្តល់ជូននូវសេវាកកម្មម្ហូបអាហារលំដាប់ស្តង់ដារ ដោយចុងភៅមានជំនាញច្បាស់លាស់ក្នុង ការចំអិន ម្ហូបបែបជាតិ និងអន្តរជាតិមានដូចជា ខ្មែរ ចិន ជប៉ុន និងអឺរ៉ុប ស្របតាមតម្រូវការអតិថិជន។ កាន់តែពិសេសជាងនេះទៅទៀតយើងក៏មានចំណតសម្រាប់ចត ឧទ្ធម្ភាគចក្រ ថែមទៀតផង។ នៅជុំវិញអគារនេះពោរពេញទៅដោយទិដ្ឋភាពសួនច្បារដ៏ស្រស់ស្អាត និងស្ថាបត្យកម្មដ៏ប្រណិតដែលជាទស្សនីយ៍ភាពអមដំណើរផ្លូវចូលរបស់ភ្ញៀវមកកាន់សាលប្រារព្ធពិធី។ ហើយនៅបរិវេណខាងមុខ សាលកម្មវិធី (Ballroom) នីមួយៗគឺជាបរិវេណរៀបចំកម្មវិធីមុខច្រកចូលរបស់សាលកម្មវិធី (Grand pre-function) គឺអាចរៀបចំទទួលជាកម្មវិធី  cocktail និងជាកន្លែង ដែលភ្ញៀវអាចទស្សនាទេសភាពក្នុងសួនច្បារនៅខាងក្រៅដ៏ស្រស់ស្អាតបានយ៉ាងមនោរម្យផងដែរ។ អ្វីដែលកាន់តែពិសេសនៅក្នុងបំណាច់ឆ្នាំ២០២២នេះ អគារសន្និបាត និង សាលប្រារព្ធពិធីមង្គលការ ភីអេច ហ្គ្រេនហល និងគម្រោង សួនអឺរ៉ុប ភីអេច យូរ៉ូផាក នឹងនាំមកនូវកម្មវិធី "𝐌𝐞𝐫𝐫𝐲 𝐂𝐡𝐫𝐢𝐬𝐭𝐦𝐚𝐬 𝐚𝐧𝐝 𝐇𝐚𝐩𝐩𝐲 𝐍𝐞𝐰 𝐘𝐞𝐚𝐫" ដែលប្រព្រឹត្តឡើងចាប់ពីថ្ងៃនេះ រហូតដល់ ថ្ងៃទី ៣១ ធ្នូ ឆ្នាំ ២០២២ ខាងមុខនេះ ដោយមានការរៀបចំស្តង់ លក់អាហារ ភេសជ្ជៈ ទំនិញចម្រុះ សេវាកម្មផ្សេងៗរហូតដល់ទៅជាង១០០ស្តង់ និងមានសកម្មភាពកម្សាន្តៗជាច្រើនដូចជា ការប្រគុំតន្រ្តី ការចែកស្ករគ្រាប់ពីតាណូអែល រួមជាមួយសកម្មភាពសប្បាយៗជាច្រើន និងមានការបំភ្លឺភ្លើងពណ៌ស្អាតៗនៅពេលយប់ និងការអុជកាំជ្រួញដើម្បីអបអរសាទរបុណ្យចូលឆ្នាំសកលខាងមុខនេះថែមទៀតផង។ គួរបញ្ជាក់ផងដែរថា៖ អគារសន្និបាត និងសាលប្រារព្ធពិធីមង្គលការ ភីអេច ហ្គ្រេនហល មានបែងចែកជាច្រើនផ្នែក ដែលក្នុងនោះរួមមាន៖ -         ចំណតយានយន្តចំនួន២ជាន់ (Basement & Lower Ground) -         ជាន់ផ្ទាល់ដីមានសាលកម្មវិធីធំៗចំនួន៣ គឺ ៖ អគារយូរ៉ូ១ (EURO 1), អគារយូរ៉ូ២ (EURO 2) និង អគារយូរ៉ូ៣ (EURO 3) ហើយនៅមុខសាលកម្មវិធីនីមួយៗមានចំណតសម្រាប់ទម្លាក់ភ្ញៀវចុះ ទាំង៣ អគារ (DROP OFF EURO 1,2,3) -         បន្ទប់ផ្លាស់សំលៀកបំពាក់ (DRESSING ROOM) -         បន្ទប់រង់ចាំវីអាយភី (VIP LOUNGE) -         បរិវេណរៀបចំកម្មវិធីមុខច្រកចូលសាលកម្មវិធី (PRE-FUNCTION AREA) -         ជាន់ទី១ មានបន្ទប់សម្រាប់រៀបចំកម្មវិធីចំនួន២ (1F-2 FUNCTION ROOMS) -         ជាន់ទី២ មានបន្ទប់ប្រជុំ (2F-6 MEETING ROOMS) អគារសន្និបាត និង សាលប្រារព្ធពិធីមង្គលការ ភីអេច ហ្គ្រេនហល នឹងក្លាយជាជម្រើសទីមួយសម្រាប់អស់លោកប្រារព្ធកម្មវិធី មង្គលការ សន្និសីទ ការតាំងពិព័រណ៍ កិច្ចប្រជុំ ការប្រគំតន្រ្តី និងកម្មវិធីផ្សេងៗ។ -         អាសយដ្ឋាន: ស្ថិតនៅក្នុងគម្រោងបុរី ប៉េង ហួត ហ្គ្រេនស្តាផ្លាទីនីម (បឹងស្នោ) តាមបណ្តោយផ្លូវជាតិលេខ១។ -         ទីតាំង: -         ដើម្បីទទួលបានលក្ខខណ្ឌយ៉ាងពិសេសក្នុងការកក់ទីតាំងសម្រាប់កម្មវិធីរបស់លោកអ្នក៖ 015 333 296/ 089 999 467 ៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T07:45:41.414Z", "category": "PR", "views": 2781, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លក់យូរៗទៅ បាត់ភ្ញៀវអស់់! លោកបណ្ឌិត គីម ហ៊ាង បង្ហាញពីគន្លឹះរក្សាភ្ញៀវសំខាន់២ ឱ្យអតិថិជនចូលហើយចូលទៀត	https://business-cambodia.com/articles/sale-tips-from-dr-kim-heang	អាជីវកម្មចង់ដឹងថាតើវាដើរទៅមុខឬអត់ អ្នកគ្រាន់តែតាមដានអតិថិជនរបស់អ្នកទៅដឹងហើយ ប្រសិនបើអតិថិជនរបស់អ្នកធ្លាប់ចូលហើយចូលទៀត មានន័យថាសេវាកម្មរបស់ល្អ ហើយវាបង្ហាញថាអាជីវកម្មរបស់មិនស្លា.ប់ទេ។ ប៉ុន្តែបើក្នុងករណីដែលភ្ញៀវមកម្តងហើយ ហើយបាត់ដំណឹងលែងឃើញមកម្តងទៀតនោះវាបង្ហាញថាអ្នកមិនល្អត្រង់ចំណុចណាមួួយហើយទើបគេឈប់ចូល។ ជំុវិញបញ្ហាដ៏ឈឺក្បាលទាំងនេះ លោកបណ្ឌិត គីម ហ៊ាង ក៏បានយកគំនិតសំខាន់ពីរមកចែករំលែកដល់បងប្អូនទាំងអស់គ្នាដើម្បីថែរក្សាភ្ញៀវបានគង់វង្ស។ យោងតាមបទសម្ភាសន៍ជាមួយក្រុមកាងារកូនចាបក្រហម លោកបណ្ឌិត គីម ហ៊ាង ដែលត្រូវបានគេស្គាល់ថាជាអគ្គនាយកក្រុមហ៊ុនខ្មែររៀលអ៊ីស្ទេត KW Cambodia បានឱ្យដឹងថា “ហេតុអ្វីបានជាប្រេនធំៗគេចូលហើយមិនដែលណាយចិត្ត? មូលហេតុនោះគឺ គេចេះអាប់ឌេតថ្មីរហូត” ១. យុទ្ធសាស្រ្តរក្សាភ្ញៀវ ត្រង់ចំណុចនេះលោកបណ្ឌិតបានលើកឡើងអំពីហាងមួយកន្លែងក្នុងរាជធានីភ្នំពេញដោយយុទ្ធសាស្រ្តរបស់គេនោះគឺ “គ្មានការបញ្ចុះតម្លៃ” ឧទាហរណ៍ថាអ្នកចំណាយអស់៥០ដុល្លារ មែនទែនទៅគេអាចបញ្ចុះតម្លៃ១០ដុល្លារ ប៉ុន្តែគេមិនធ្វើដូច្នេះទេ តែគេជំនួសដោយការបញ្ចុះតម្លៃ ម្ចាស់ហាងបានផ្តល់ឱ្យនៅគូប៉ុង១០ដុល្លារជំនួសវិញ ដោយមូលហេតុអស់ទាំងនេះហើយ ទើបភ្ញៀវដែលចូលហើយគេចូលម្តងទៀតព្រោះស្តាយលុយគូប៉ុង១០ដុល្លារនោះឯង។ ២. អាប់ឌេតជាប្រចាំ ជាការពិតណាស់ មនុស្សភាគច្រើនឆាប់ធុញណាស់ បើហាងមួួយមិនមានអ្វីថ្មីអាប់ឌេតនោះទេ បើធ្វើតែរឿងដដែលគេក៏មិិនចូលហាងរបស់អ្នកទៀតដែរ ហើយមួយវិញទៀតហាងប្រជែងអ្នកមានច្រើន បើគេល្អជាងនោះអតិថិជនដែលធ្លាប់ចូលហាងរបស់អ្នក គេនឹងទៅហាងផ្សេងទៀតហើយ។ ជាដំណោះស្រាយ មិនថាបងប្អូនស្ថិតក្នុងអាជីវកម្មណាមួយក៏ដោយ បងប្អូនត្រូវស្វែងរកគំនិតថ្មីៗ ដើម្បីជួយហាងរបស់ខ្លួនជាប្រចាំ។ ជាក់ស្តែង លោកលោកបណ្ឌិតក៏បានលើកឡើងដែលថា ប្រសិនបើបងប្អូនបើកភោជនីយដ្ឋាន អ្នកទាំងអស់គ្នាត្រូវប្រាកដថាគុណភាពរសជាតិរបស់អ្នកត្រូវតែឆ្ងាញ់។ ស្របគ្នានេះដែរអ្នកក៏ត្រូវរកមុខម្ហូបថ្មីៗជាប្រចាំដូចគ្នាដើម្បីបញ្ចូលទៅក្នុងម៉ឺនុយរបស់អ្នក អាចត្រឹម៣ខែម្តងឬ៦ខែម្តង ដើម្បីឱ្យអតិថិជនចង់ដឹឹងចង់សាកមុខម្ហូបថ្មីៗពីហាងរបស់អ្នកជានិច្ច។ អត្ថបទដោយ៖ កញ្ញា នៅ ថាត់សណា	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T06:40:05.260Z", "category": "កំពូលអ្នកលក់", "views": 806, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ចង់លក់ដាច់ ត្រូវចេះលក់ខ្លួនមុន! នេះជាស្នៀតលក់ទាំង៤ ដែលអាចភ្ញៀវទិញទាំងបិទភ្នែក	https://business-cambodia.com/articles/4-selling-tricks-that-customers-buy-without-any-doubt	អតិថិជនគឺជាក្តីសង្ឃឹមរបស់ម្ចាស់អាជីវកម្ម បើគ្មានអតិថិជនទេ អាជីវកម្មក៏គ្មានសង្ឃឹម តែដើម្បីឱ្យមានសង្ឈឹមបាន លុះត្រាតែយើងធ្វើយ៉ាងណាឱ្យភ្ញៀវហ៊ានទិញ ហើយទិញទាំងមានទំនុកចិត្ត ទិញទាំងសប្បាយចិត្ត។ ស្របគ្នានេះដែរថ្ងៃនេះក្រុមការងារកូនចាបក្រហម សូមលើកយកសម្រង់សម្តីរបស់សហគ្រិនឆ្នើមៗ មកចែករំលែកដល់បងប្អូនទាំងអស់គ្នា ថាតើធ្វើយ៉ាងណាលក់ទៅ អតិថិជនមានទំនុកចិត្ត។ ១. ភាពស្មោះត្រង់៖ អ្នកស្រី ខៀវ រតនា ជាស្ថាបនិកហាងអនឡាញ Metro Retail បានលើកឡើងថាបើនិយាយអំពីភាពស្មោះត្រង់វាស្តាប់ទៅហាក់បីដូចជាសមញ្ញ ប៉ុន្តែក្នុងការស៊ីវាពិតជាសំខាន់ បើអ្នកលក់មិនមានភាពស្មោះត្រង់តើធ្វើម៉េចអ្នកទិញអាចទុក្ខចិត្តទៅលើផលិតផលយើងបាន។ ដូច្នេះហើយ អ្នកលក់ត្រូវមាននូវចរិកមួយនិយាយតែការពិត ល្អថាល្អ មិនសូវល្អថា មិនសូវល្អ ធ្វើដូច្នេះភ្ញៀវដែលធ្លាប់ទិញ ពួកគាត់នឹងគិតថាអ្វីដែលអ្នកនិយាយសុទ្ធតែជាពាក្យពិត។ ម៉្លោះហើយ ភាពស្មោះត្រង់របស់អ្នកនិងកើតកូនកើតចៅ តពីមាត់មួយទៅមាត់មួយទៅ ដោយអតិថិជនដែលធ្លាប់ទិញយើងនិងធ្វើការផ្សាព្វផ្សាយជួនយើងដោយផ្ទាល់តែម្តង។ ២. ហ្វីតប៊ែកអតិថិជន៖ អ្នកត្រូវចាំថា ពាក្យសម្តីអតិថិជន មានតម្លៃជាងពាក្យសម្តីររបស់អ្នកលក់ ព្រោះភ្ញៀវភាគច្រើនតែងតែគិតថា គ្រប់អ្នកលក់ទាំងអស់ សុទ្ធតែអួតពីផលិតផលខ្លួនទាំងអស់ ដូច្នេះហើយអ្នកត្រូវតែបង្ហាញអតិថិជនឱ្យបានច្រើន ចៀសវាងការអួតតែពីមាត់ខ្លួនឯង។ ៣. ក្រសួងពាក់ព័ន្ឋ៖ មានភាពស្មោះត្រង់ និងហ្វីតប៊ែកអតិថិជន វាជាការល្អបំផុតមួយក្នុងវិស័យរកស៊ី តែយើងក៏ត្រូវមានភស្តុតាំងដើម្បីបង្ហាញភ្ញៀវថាអ្វីដែលអ្នកលក់ពិតជា មានការព្រមព្រៀងពីក្រសួងពាក់ព័ន្ឋ ដូច្នេះពាក្យសម្តីដែលអ្នកបង្ហាញទៅអតិថិជនរបស់អ្នក វាកាន់តែមានទំងន់ជាងមុនបន្ថែមទៀត។ ៤. ហ៊ានធានា ៖ ស្រង់ចំណុចនេះ  គៀន ទីណា ដែលជាម្ចាស់ហាង នំបុ័ង ស្លឹកតយ បានលើកឡើងថា ភ្ញៀវមិនពេញចិត្តធានាសងលុយជូនវិញព្រោះអ្នកស្រីគិតថា មិនថាយើងមិនថាគេ ហ៊ានចំណាយថវិកាទិញអ្វីមួយ តែងតែរំពឹងចង់បានអ្វីជាទីពេញចិត្តមកវិញ ដូច្នេះហើយបើភ្ញៀវមិនពេញចិត្តទេ អ្នកស្រីធានាជូនលុយវិញ ហើយធានាថាលើកក្រោយអ្នកស្រីនឹងព្យាយាមធ្វើឱ្យកាន់តែល្អជាងនេះ។ មួយវិញទៀតក្នុងករណីភ្ញៀវថាមិនឆ្ញាញ់ សងលុយជូនវិញ ព្រោះក្នុងវិស័យចំណីរអាហាររសជាតិត្រូវតែឆ្ងាញ់ និងមានគុណភាពខ្ពស់ បើអតិថិជនថាមិនឆ្ងាញ់អ្នកស្រីនិងធ្វើថ្មីជូនវិញ ហើយលើសពីនេះបើសិនជាអ្នកដឹកធ្វើឱ្យខូចនំភ្ញៀវ អ្នកស្រីសងលុយជូនវិញ ហើយឱ្យនំថ្មីជំនួសវិញដោយឥតគិតថ្លៃថែមទៀត។ ហេតុផលទាំងអស់នេះហើយ បានធ្វើឱ្យអតិថិជនរបស់អ្នកស្រី គិតថាអ្នកស្រីធ្វើការងារ ដោយមានទំនួលខុសត្រូវ ហើយលើកក្រោយ ភ្ញៀវនឹងធ្វើការកុម្មង់ពីអ្នកស្រីទៀត។ លើសពីនេះអ្នកស្រីក៏បានបញ្ជាក់បន្ថែមទៀតថា “ជាអ្នកលក់ត្រូវតែហ៊ានចំណាយ ទើបចំណេញ”។ អត្ថបទដោយ៖ កញ្ញា នៅ ថាត់សណា	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T06:34:07.460Z", "category": "កំពូលអ្នកលក់", "views": 929, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ម្ចាស់អាជីវកម្មហាមភ្លេច! ទោះមានកន្លែងរកស៊ីល្អ មានភ្ញៀវចូលក៏ដោយ ហាមភ្លេចធ្វើរឿង២នេះដាច់ខាត	https://business-cambodia.com/articles/don-t-forget-two-this	មានម្ចាស់អាជីវកម្មភាគច្រើនពេលដែលមានហាង មានកន្លែងរកស៊ីល្អ តែងគិតថានៅពេលបើកអាជីវកម្ម មិនបាច់ធ្វើអ្វីច្រើនទេ គ្រាន់តែបើកហាង លើកផ្លាកយីហោ ធ្វើកម្មវិធីសម្ពោធតិចតួចនឹងមានភ្ញៀវចូលញ៉ាំ ចូលទទួលសេវាកម្មហើយមិនចាំបាច់សាំញ៉ាំច្រើននោះទេ។ប៉ុន្តែពួកគាត់ភ្លេចគិតថា បច្ចុប្បន្នជាសម័យបច្ចេកវិទ្យាហេតុនេះតម្រូវឱ្យមានការធ្វើ Digital Marketing ទើបមានឱកាសច្រើន មិនមែនធ្វើតាមបែបបុរាណដូចមុនឡើយ។ ដោយមើលឃើញដូចនេះ ថ្ងៃនេះក្រុមការងារ Business Cambodia សូមលើកយកនូវចំណុច២ដែលម្ចាស់អាជីវកម្មគួរពិចារណាគិតគូរដើម្បីធ្វើឱ្យអាជីវកម្មកាន់តែមានភ្ញៀវច្រើនបន្ថែមទៀត ដែលចំណុចទាំងនោះរួមមាន ៖ ១.ការដាក់ទីតាំងអាជីវកម្មក្នុងបណ្តាញសង្គម ថ្វីបើសព្វថ្ងៃមានបងប្អូនម្ចាស់អាជីវកម្មជាច្រើនបានដឹងពីការដាក់ទីតាំងលើហ្វេសប៊ុកក៏ដោយក៏នៅមានបងប្អូនមួយចំនួនទៀតមិនទាន់បានស្វែងយល់លើចំណុចនេះដែរ ដោយគិតថាវាមិនសំខាន់ទេ ព្រោះបច្ចុប្បន្នមានម៉ូយស្រាប់មិនបាច់ដាក់ក៏មានគេស្គាល់ មានគេរកឃើញ។ប៉ុន្តែនៅក្នុងករណីដែលមានគេណែនាំតគ្នាថាកន្លែងយើងឆ្ងាញ់ សេវាកម្មល្អ ហើយគេចង់ស្វែងរកកន្លែងយើងលក់ហើយស្គាល់តែឈ្មោះប៉ុន្តែមិនស្គាល់ទីតាំង ព្រោះតែយើងមិនបានភ្ជាប់ជាមួយ Google Maps នោះយើងនឹងបាត់ភ្ញៀវម្នាក់បាត់ទៅហើយ ចុះបើយើងដាក់ឈ្មោះ ដាក់ទីតាំង និងធ្វើទីផ្សារផ្សព្វផ្សាយបន្ថែមនោះកាន់តែល្អ។ ២.មិនមានសកម្មភាពលើបណ្តាញសង្គម មួយរយៈចុងក្រោយនេះឃើញថា ម្ចាស់អាជីវកម្មទាំងតូចទាំងធំហាក់មានសកម្មភាពផ្សព្វផ្សាយយ៉ាងច្រើន មានទាំងការថតវីដេអូ ជួលតារាៗឱ្យជួយផ្សព្វផ្សាយក៏មាន ប៉ុន្តែទោះជាបែបនោះក្តីក៏នៅមានម្ចាស់អាជីវកម្មមួយផ្នែកតូចតែងប្រងើយកណ្តើយចំពោះចំណុចនេះផងដែរ។ បើទោះបីជាកន្លែងយើងមានហាង លក់ដាច់យ៉ាងណាក្តីក៏ពុំគួរភ្លេចគិតដល់ចំណុចនេះដែរ ព្រោះនៅពេលកន្លែងយើងមានគេណែនាំទៅហើយម្នាក់ទៀតចង់ចូលមើលថាកន្លែងយើងមានលក់អ្វី មានផលិតផលអ្វីខ្លះ តែយើងបែរជាមិនផុសនៅលើផេកនេះជាកំហុសមួយដែលគ្រប់ម្ចាស់អាជីវកម្មគួរធ្វើការពិចារណាម្តងទៀត។ គួរបញ្ជាក់ផងដែរថា សម្រាប់ម្ចាស់អាជីវកម្មអាចធ្វើការពិចារណាចំពោះចំណុចទាំង ២ខាងលើនេះ ដើម្បីឱ្យមានភ្ញៀវមកទទួលសេវាកម្មពីអាជីវកម្មរបស់បងប្អូនកាន់តែច្រើននិងផ្តល់ភាពងាយស្រួលសម្រាប់អតិថិជនផងដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T05:09:12.634Z", "category": "ចាប់ផ្តើមអាជីវកម្ម", "views": 756, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដំណាំចំណូលខ្ពស់! មកស្គាល់ដំណាំ ២ ប្រភេទលក់បានតម្លៃរាប់រយដុល្លារ តែកម្រមានអ្នកធ្វើនៅខ្មែរ	https://business-cambodia.com/articles/orkide-and-vanilla	ក្នុងចំណោមដំណាំទាំងអស់ក្នុងវិស័យកសិកម្មសុទ្ធតែជាដំណាំមានទីផ្សារ គ្រាន់តែក្នុងចំណោមនោះមានដំណាំមួយចំនួនអាចលក់បានថ្លៃជាងដំណាំផ្សេងៗព្រោះតែវាមិនសូវមានអ្នកធ្វើ ឬមិនទាន់យល់ច្បាស់ពីបច្ចេកនៅក្នុងការដាំដុះជាដើម។ជាក់ស្តែងដូចដំណាំ វ៉ាន់នីឡា និងដំណាំផ្កាអ័រគីដេ ដំណាំទាំង២នេះ នៅប្រទេសខ្មែរមិនទាន់មានអ្នកធ្វើច្រើននៅឡើយទេ ប៉ុន្តែដំណាំទាំងនេះសុទ្ធសឹងតែលក់បានថ្លៃទាំងអស់។ ចំពោះដំណាំវ៉ាន់នីឡានេះ ជាប្រភេទដំណាំកសិឧស្សាហកម្មដែលដាំដុះនៅតំបន់ត្រូពិកដូចជាប្រទេសឥណ្ឌូនេស៊ី និងប្រទេសម៉ិកស៊ិកកូ។វ៉ាន់នីឡាមានផ្លែស្រដៀងគ្នាទៅនឹងសណ្តែក ផ្លែវាត្រូវបានគេយកទៅប្រើប្រាស់ធ្វើជាគ្រឿងទេសដ៏សំខាន់ក្នុងទឹកជ្រលក់ ការ៉េម ទឹកសឺរ៉ូ និងបង្អែមជាដើម។ផ្លែវ៉ាន់នីឡាមានតម្លៃថ្លៃខ្លាំងណាស់ ដោយក្នុងមួយគីឡូមានតម្លៃចន្លោះពី ៣០០ដុល្លារ ឡើងដល់ ៥០០ដុល្លារទៅ ៦០០ដុល្លារក្នុងមួយគីឡូក្រាម ទៅតាមប្រភេទនិងគុណភាពរបស់វ៉ាន់នីឡា។ ក្នុងនោះដែរ ក្នុងកិច្ចសម្ភាសន៍ជាមួយក្រុមការងារចាបក្រហមលោក Christonphe ជាកសិករដាំដុះដំណាំវ៉ាន់នីឡានៅស្រុកបន្ទាយស្រី បានឱ្យដឹងថា កន្លងមកវ៉ាន់នីឡាដែលយើងប្រើប្រាស់មានតែការនាំចូលពីបរទេសដែលលក់ក្នុងតម្លៃថ្លៃ ប៉ុន្តែបច្ចុប្បន្នដំណាំវ៉ាន់នីឡាមានវត្តមាននៅក្នុងប្រទេសកម្ពុជាយើងហើយ ដែលកំពុងដាំដុះដោយលោក Christonphe ជាម្ចាស់ចំការវ៉ាន់នីឡា ដែលមានទីតាំងស្ថិតនៅស្រុកបន្ទាយស្រី ក្នុងខេត្តសៀមរាប។ លោក Christonphe បានបន្តឱ្យដឹងថា “ដំណាំវ៉ាន់នីឡាជាដំណាំត្រូវការអាកាសធាតុត្រជាក់ និងទឹកច្រើន ហើយទីតាំងដែលអាចដាំដុះវ៉ាន់នីឡាបានល្អគឺនៅជិតតំបន់ភ្នំ” ក្រោយពីការលើកឡើងយ៉ាងដូច្នោះម្ចាស់ចំការវ៉ាន់នីឡារូបនេះបានបញ្ជាក់បន្ថែមថា សម្រាប់ស្រុកខ្មែរ ខេត្តដែលមានភាពអំណោយផលក្នុងការដាំមាន ៣ខេត្ត រួមមាន ៖ខេត្តពោធិ៍សាត់ (នៅវាលវែង និងអូរសោមជាដើម) នៅកំពត ខេត្តកោះកុង និងខេត្តព្រះវិហារ សុទ្ធសឹងតែជាខេត្តដែលអាចដាំដុះបាន ព្រោះជាតំបន់មានអាកាសធាតុត្រជាក់ និងមានភ្នំច្រើន។ ដោយឡែកចំពោះដំណាំមានទីផ្សាខ្ពស់មួយទៀតនោះគឺ ដំណាំដាំផ្កាអ័រគីដេ ផ្កាអ័រគីដេ ជាប្រភេទផ្កាដែលមានទីផ្សារខ្ពស់មួយក្នុងចំណោមប្រភេទផ្កាផ្សេងៗទៀតនៅតំបន់អាស៊ី ជាក់ស្តែង តាមរយៈទស្សនកិច្ចអាជីវកម្មរបស់ក្លឹបជំពាមកៅស៊ូ កាលពីពេលថ្មីៗកន្លងទៅ Business Cambodia បានទៅមើលចំការដាំផ្កាអ័រគីដេមួយកន្លែង ដែលគាត់កំពុងកាក់កបយ៉ាងខ្លាំងជាមួយរបរដាំផ្កាអ័រគីដេរនេះ ដោយមួយថ្ងៃគាត់អាចរកចំណូលបានដល់ទៅ ១២០០ដុល្លារពីការលក់ផ្កាអ័រគីដេរនេះ។ ហើយខណៈពេលដែលប្រទេសថៃកំពុងតែប្រកបរបរនេះយ៉ាងសកម្ម ហើយអាចរកចំណូលបានពាន់ដុល្លារក្នុងមួយថ្ងៃៗ ប៉ុន្តែបែរជានៅប្រទេសកម្ពុជាពុំទាន់មានគេធ្វើច្រើននៅឡើយ ហេតុនេះជាយោបល់ Business Cambodia សូមធ្វើការលើកទឹកចិត្តឱ្យបងប្អូនដែលមានដើមទុន ហើយស្រឡាញ់វិស័យការដាំដុះគួរតែពិចារណា ទៅលើរបរមួយនេះ ព្រោះក្រៅពីការផ្គត់ផ្គង់ក្នុងស្រុក យើងក៏អាចធ្វើការនាំចេញទៅក្រៅប្រទេសបានផងដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T03:41:57.482Z", "category": "ចាប់ផ្តើមអាជីវកម្ម", "views": 357, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សហគ្រិនវ័យក្មេង ២រូប ងាកមកផលិតស្បែកជើងខ្លួនឯង អាចលក់ចេញមួយខែរាប់រយគូមិនចាញ់របស់នាំចូល	https://business-cambodia.com/articles/2-business-in-cambodia	សហគ្រិនវ័យក្មេង២រូប បានច្នៃស្បែកជើងខ្លួនឯង អាចលក់ដាច់រាប់រយគូក្នុងមួយខែនឹងមានអតិថិជនគាំទ្រយ៉ាងច្រើនកុះករ។ សហគ្រិនទាំង២នោះ គឺលោក ផុន វុទ្ធី និងអ្នកនាង អ្នកនាងហ៊ួន  ផល្លី ដែលបានកំពុងសំងំផលិតស្បែកជើងចេញពីស្បែកសុទ្ធ មានសម្រស់ស្រស់ស្អាតមិនចាញ់បរទេសឡើយ។ នៅក្នុងកិច្ចសម្ភាសន៍ជាមួយ Business Cambodia អ្នកនាងហ៊ួន  ផល្លី ដែលជាស្ថាបនិកសាជីវកម្មខ្មែរបាននិយាយថា សម្រាប់អាជីវកម្មផលិតស្បែកជើងចេញពីស្បែកសុទ្ធនេះគឺអ្នកនាងចាប់ផ្តើមតាំងពីអំឡុងឆ្នាំ២០១២ មកម្លេះ បន្ទាប់ពីអ្នកនាងបានរៀបការជាមួយស្វាមី។ អ្នកនាងផល្លី បានបន្តទៀតថា ចំពោះសាជីវកម្មខ្មែររបស់អ្នកនាង គឺជាយីហោដែលផលិតផលស្បែកជើង ធ្វើដោយដៃជាលក្ខណៈគ្រួសារ ដោយការផលិតស្បែកជើងសម្រាប់កុមារ ស្រ្តី នឹងបុរស លើសពីនេះទៅទៀតស្បែកជើងរបស់អ្នកនាងគឺសម្រិតសម្រាំងយ៉ាងល្អមិនឱ្យចាញ់ស្បែកជើងដែលនាំចូលពីបរទេសឡើយ។ ស្ថាបនិកសាជីវកម្មខ្មែរ បានបន្ថែមថា សម្រាប់ស្បែកជើងដែលអ្នកនាងផលិតគឺមានតម្លៃចាប់ពី១៧ដុល្លារ រហូតដល់៣០ដុល្លារ ហើយបច្ចុប្បន្ននេះក្នុងមួយខែអាចលក់ចេញជាង ១០០គូឯណោះ ហើយក្នុងមួយខែអ្នកនាងក៏អាចរកចំណូលបានពី៨០០ដុល្លារ ទៅ១ពាន់ដុល្លារជាងឯណោះ។ ជាមួយគ្នានោះដែរ ក៏មានកន្លែងផលិតស្បែករបស់បងប្អូនបង្កើត ២នាក់ គឺលោក លោក ផុន វុទ្ធី និងលោក ផុនវត្ថា បានលើកឡើងថា លោកជាមួយនឹងប្អូនគឺមានគំនិតមួយចង់ច្នៃស្បែកជើងនិងចេញម៉ូតដោយខ្លួនឯង ដើម្បីលក់ទៅលើទីផ្សារ តួយ៉ាងការចាប់ផ្តើមផលិតស្បែកជើងដំបូងៗ អ្នកទាំងពីរហាក់បីដូចជាធ្វើត្រូវច្រើន ពោលគឺមានអ្នកគាំទ្រពីបងប្អូនជាច្រើននៅក្នុងប្រទេសតាមបណ្តាញសង្គមអនឡាញ ជួនកាលទទួលការកម្ម៉ង់មិនទាន់ឡើយ នេះដោយសារតែលោក ផ្តោតទៅលើគុណភាព និងភាពស្អាតប្រណិត ចេញពីទឹកដៃជាងចំណានៗមានបទពិសោធន៍រាប់សិបឆ្នាំ ហើយរាល់ស្បែកជើងទាំងអស់គឺសុទ្ធតែមានការធានារហូតទៅដល់១ឆ្នាំឯណោះ ។ លោកបានបន្ថែមថា បច្ចុប្បន្នខាងហាង Room Fashion អាចផលិតនិងច្នៃស្បែកជើងបានប្រមាណ ជាង៣០០ម៉ូត ដែលមួយគូលក់នៅក្នុងតម្លៃ៥៥ដុល្លារ និង២៥ដុល្លារ អាស្រ័យទៅលើម៉ូតនីមួយៗ តម្លៃប៉ុននេះបងប្អូនមួយចំនួនប្រហែលនិយាយថាថ្លៃ ប៉ុន្តែប្រសិនបើបងប្អូនគិតទៅលើទឹកដៃ ភាពស្រស់ស្អាត និងភាពជាប់ធន់ ចេញពីទឹកដៃកូនខ្មែរផ្ទាល់ ប្រហែលជាទាំងអស់គ្នាមិនអាចនិយាយថាថ្លៃបានឡើយ ។ គួរបញ្ជាក់ថា បងប្អូនពីររូបខាងលើ មានបំណងចង់អោយយីហោស្បែកជើងរបស់ខ្លួន មិនត្រឹមតែមានភាពល្បីល្បាញនៅក្នុងប្រទេសប៉ុណ្ណោះទេ តែថែមទាំងមានគម្រោងនាំចេញនិងធ្វើឱ្យល្បីនៅក្រៅប្រទេសទៀតផង ថែមទាំងគ្រោងពង្រីកការផលិតឱ្យកាន់តែច្រើនឡើង ក្នុងការផ្គត់ផ្គង់តម្រូវការទីផ្សារបច្ចុប្បន្ននិងអនាគត ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:36", "date_created": "2022-12-25T00:49:24.835Z", "category": "ចាប់ផ្តើមអាជីវកម្ម", "views": 274, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ហេតុអ្វីត្រូវជ្រើសរើសកម្មវិធីសញ្ញាបត្រពីរនៅ AUPP?	https://business-cambodia.com/articles/why-choose-two-degree-programs-at-aupp	ការជ្រើសរើសសាកលវិទ្យាល័យដែលល្អ ដែលធានាគុណភាពអប់រំពិតប្រាកដនិងសញ្ញាបត្រត្រូវបានគេទទួលជាសាកលនោះ ពិតជាការលំបាកមួយរបស់មាតាបិតា និងសិស្សានុសិស្សដែលទើបប្រឡងជាប់ថ្នាក់ទី១២។ ដើម្បីសម្រួលដល់ការស្វែងរកសាកលវិទ្យាល័យដែលល្អបែបនេះ យើងសូមណែនាំសាកលវិទ្យាល័យអាមេរិកាំងភ្នំពេញ (AUPP) ជាសាកលវិទ្យាល័យដំបូងគេតែមួយគត់នៅកម្ពុជាដែលផ្ដល់ជូនការអប់រំតាមស្តង់ដាអាមេរិកនិងផ្តល់កម្មវិធីសិក្សាយកសញ្ញាបត្រពីរ (Dual Degree)នៅពេលតែមួយ។ AUPP បានចុះកិច្ចព្រមព្រៀងចាប់ដៃគូជាមួយសាកលវិទ្យាល័យចំនួនពីរនៅសហរដ្ឋអាមេរិក៖ សាកលវិទ្យាល័យអារីហ្សូណា និងសាកលវិទ្យារដ្ឋហ្វតហេស៍។  និស្សិត AUPP សិក្សារយៈពេល៤ឆ្នាំនៅ AUPP អាចទទួលបានសញ្ញាបត្រពីរ មួយចេញដោយ AUPP និងមួយទៀតចេញដោយសាកលវិទ្យាល័យដៃគូ។ មុខជំនាញកម្មវិធីសញ្ញាបត្រពីររួមមាន៖ ផ្នែកធុរកិច្ច ផ្នែកច្បាប់ និងផ្នែកគ្រប់គ្រងព័ត៌មានវិទ្យា។   ជ្រើសរើសកម្មវិធីសិក្សាសញ្ញាបត្រពីរនៅ AUPP និស្សិតនឹងទទួលបាននូវអត្ថប្រយោជន៍រួមមាន៖ ចំណាយតិចជាង ៥ទៅ៧ដងលើថ្លៃសិក្សនៅសកលវិទ្យាល័យនៅសហរដ្ឋអាមេរិក និស្សិតនឹងទទួលបានសញ្ញាបត្រដែលទទួលស្គាល់ជាសាកល និស្សិតមានឱកាសចូលរួមពិធីបញ្ចប់ការសិក្សាដោយផ្ទាល់នៅសហរដ្ឋអាមេរិក និស្សិតអាចផ្ទេរការសិក្សាទៅសាកលវិទ្យាល័យរបស់ដៃគូនៅសហរដ្ឋអាមេរិក កម្មវិធីសិក្សាផ្ដោតសំខាន់លើជំនាញសំខាន់ៗដល់និស្សិត ដូចជា ភាពជាអ្នកដឹកនាំ ការធ្វើការងារជាក្រុម ការគិតពិចារណា និងជំរុញឲ្យមានជំនាញទំនាក់ទំនងដ៏ល្អផងដែរ។ AUPP ចាប់ផ្ដើមទទួលពាក្យចាប់ពីថ្ងៃនេះតទៅ។ មាតាបិតា អាណាព្យាបាល និងសិស្សានុសិស្សក៏អាចអញ្ជើញទស្សនាបរិវេណសាកលវិទ្យាល័យ ដែលមានអាគារស្ដង់ដារ ថ្នាក់រៀនធំទូលាយ ជាមួយនឹងបរិក្ខារទំនើបៗ។ សម្រាប់ព័ត៌មានបន្ថែម សូមទំនាក់ទំនង៖ ទូរស័ព្ទ៖ 023 990 023ឬ 012 266 631 អ៉ីមែល: info@aupp.edu.kh គេហទំព័រ៖ www.aupp.edu.kh Facebook & Instagram: @AUPPkh តេលេក្រាម: 012 266 631 ឬ t.me/AUPPkh	{ "spider_name": "businesscambodia", "scrape_at": "2025-06-14_19:40:36", "date_created": "2022-12-24T12:00:19.526Z", "category": "PR", "views": 147, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
អនុស្សាវរីយ៏ដ៏ពិសេសរបស់ក្រុមហ៊ុន MG Cambodia នាឱកាសបុណ្យណូអែលឆ្នាំ២០២២	https://business-cambodia.com/articles/special-memories-of-mg-cambodia-on-the-occasion-of-christmas-2022	ពិធីបុណ្យណូអែល ឬបុណ្យគ្រីសស្មាស់ ជាពិធីបុណ្យមួយដែលមានដើមកំណើតនៅប៉ែកអ៊ឺរ៉ុប ហើយពិធីបុណ្យណូអែលត្រូវបានគេប្រារពធ្វើជារៀងរាល់ឆ្នាំនៅថ្ងៃទី២៤ និង២៥ ខែធ្នូ នៅតាមបណ្តារប្រទេសនានាជាច្រើនដែលកាន់សាសនាគ្រឹស្តនៅលើសកលលោក។ ពិធីបុណ្យណូអែលជាពិធីបុណ្យរំលឹកដល់ថ្ងៃព្រះយេស៊ូគ្រឹស្តបានចាប់កំណើត និងមានប្រទេសជាច្រើនដែលប្រារព្ធពិធីបុណ្យនេះ ហើយការប្រារព្ធគឺមានភាពខុសគ្នាទៅតាមបរិបទរៀងៗខ្លួន។ មិនត្រឹមតែបស្ចឹមប្រទេស ឬអឺរ៉ុបប៉ុណ្ណោះទេ នៅតាមបណ្តាប្រទេសអាស៊ីជាច្រើនក៏បានប្រារព្ធធ្វើពិធីបុណ្យណូអែលនេះដែរ។ ក្នុងនោះក៏មានប្រទេសកម្ពុជាផងដែរ ដែលប្រារព្ធពិធីនេះឡើងនៅតាមវិហារគ្រឹស្ត តាមសាលារៀនអន្តរជាតិ ឬតាមបណ្តាក្រុមហ៊ុនមួយចំនួនផងដែរ។ ដោយឡែក ដើម្បីអបអរពិធីបុណ្យណូអែលនិងចូលឆ្នាំសាកលខាងមុខនេះ ក្រុមហ៊ុនរថយន្ត MG Cambodia ក៏បានប្រារព្ធពិធីដ៏សប្បាយរីករាយជាមួយកុមារៗ និងអតិថិជនរបស់ពួកគេផងដែរ។ កាលពីថ្ងៃទី១៦ ខែធ្នូ ឆ្នាំ២០២២ ដោយមានវត្តមាននៃការចូលរួមរបស់អតិថិជននិងកូនៗរបស់ពួកគេជាច្រើនបានមកកាន់អគារតាំងបង្ហាញរថយន្ត MG សាខាទឹកថ្លា ដើម្បីចូលរួមកម្មវិធីដ៏អស្ចារ្យនាចុងឆ្នាំ២០២២នេះ ហើយកម្មវិធីត្រូវបានប្រព្រឹត្តិទៅយ៉ាងរលូន និងរីករាយបំផុតអមជាមួយស្នាមញញឹមដែលជាអនុស្សាវរីយ៏ល្អបំភ្លេចមិនបាន។ ការរៀបចំយ៉ាងល្អដោយមានអាហារសម្រន់ នំផ្ទះគ្រឹស្តស្មាស់ ភេសជ្ផសម្រាប់កុមារ និងការលេងហ្គេមកម្សាន្តជាក្រុមក្នុងអត្ថន័យរួមគ្នាដើម្បីបំពេញការងារមួយឱ្យទទួលបានជោគជ័យ និងឈ្នះរង្វាន់ជាច្រើនទៀតផង។ គួរបញ្ផាក់ផងដែរថា ក្រុមហ៊ុន MG Cambodia គឺជាក្រុមហ៊ុនរថយន្តរបស់ចក្រភពអង់គ្លេសដែលមានវត្តមាននៅក្នុងប្រទេសកម្ពុជាតាំងពីឆ្នាំ២០០៩ ជាមួយរថយន្តដ៏ពេញនិយមទាំងប្រភេទស៊ីឌាន និង SUV ខ្នាតតូច ខ្នាតកណ្តាល និងខ្នាតធំ។ យីហោ MG ត្រូវបានកត់សម្គាល់ថារីកចម្រើនកាន់តែខ្លាំងឡើងពីមួយឆ្នាំទៅមួយឆ្នាំ តាមរយៈការផ្តល់ជូននូវរថយន្តថ្មីទំនើបដែលមានតម្លៃសមរម្យ និងគុណភាពល្អដោយមានការធានាពីរោងចក្ររយៈពេល៣ឆ្នាំ ឬ១០០,០០០Km ។ រថយន្ត MG គឺពិតជាមានលក្ខណៈពិសេសយ៉ាងល្អដូចជា បច្ចេកវិទ្យថ្មីដែលបំពាក់នូវម៉ាស៊ីនតូចតែកម្លាំងខ្លាំងដែលអាចសន្សំសំចៃបានខ្ពស់ទាំងការស៊ីប្រេងឥន្ធនៈទាប និងបងពន្ធផ្លូវទាប ហើយអាចទាក់ទាញចិត្តប្រជាជនកម្ពុជាឱ្យមកប្រើប្រាស់រថយន្តថ្មី និងបានបង្កើនចរាចរណ៏នៃវត្តមានរថយន្ត MG ជាច្រើននៅលើដងក្នុងព្រះរាជាណាចក្រកម្ពុជា។ ការរីកចម្រើនដ៏លឿនបានបង្ហាញជាមួយការបើកសាខាចំនួន២របស់ MG ដូចជា:- សាខាទី១: អគារលេខ ២០៧, ផ្លូវសហព័ន្ធរូស៊ី, សង្កាត់ទឹកថ្លា, ខណ្ឌសែនសុខ, រាជធានីភ្នំពេញ (ជិតស្ពានអាកាស៧មករា)។- សាខាទី២ ផ្លូវ៦០ម៉ែត្រ: ផ្លូវឧកញ៉ា មហាភក្តីហ៊ុននាង, សង្កាត់ចាក់អង្រែក្រោម, ខណ្ឌមានជ័យ, រាជធានីភ្នំពេញ (ទល់មុខសាលាអន្តរជាតិ ISPP)។	{ "spider_name": "businesscambodia", "scrape_at": "2025-06-14_19:40:36", "date_created": "2022-12-24T11:44:27.309Z", "category": "ព័ត៌មានថ្មីៗ", "views": 140, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ក្រុមហ៊ុន EZECOM សហការជាមួយក្រុមហ៊ុន EXOTEL បើកសម្ពោធជាផ្លូវការនូវសេវាទំនាក់ទំនងអតិថិជនវៃឆ្លាត ដោយប្រើបច្ចេកវិទ្យា AI លើបណ្តាញខ្លោដ	https://business-cambodia.com/articles/ezecom-in-partnership-with-exotel-officially-launches-smart-ai-customer-service-on-the-cloud	វិស័យបម្រើសេវាអតិថិជន (Customer Engagement) និងទំនាក់ទំនងឆ្លាតវៃដោយបច្ចេកវិទ្យា (AI) បានក្លាយជាប្រធានបទសំខាន់នៅពិធីដាក់ដំណើរការកិច្ចព្រមព្រៀងភាពជាដៃគូររវាងក្រុមហ៊ុន Exotel  ដែលជាភ្លែតហ្វមបម្រើសេវាអតិថិជនឈានមុខគេនៅទីផ្សារកំពុងរីកចម្រើន ជាមួយនឹងក្រុមហ៊ុន Ezecom ដែលជាក្រុមហ៊ុនផ្តល់សេវាអ៊ិនធឺណិត (ISP) លំដាប់ខ្ពស់ឈានមុខគេមួយនៅប្រទេសកម្ពុជា។ ព្រឹត្តិការណ៍ដាក់ដំណើរការភាពជាដៃគូរវាងក្រុមហ៊ុន Ezecom និងក្រុមហ៊ុន Exotel ដែលបានប្រព្រឹត្តនៅសណ្ឋាគារ Tribe នាថ្ងៃទី ០៩ ធ្នូ ឆ្នាំ២០២២ ក្នុងរាជធានីភ្នំពេញ ដោយមានការចូលរួមពីតំណាងក្រុមហ៊ុនចំនួន ៤៥ ដែលមកពីវិស័យធនាគារ មីក្រូហិរញ្ញវត្ថុ ក្រុមហ៊ុនបច្ចេកវិទ្យាហិរញ្ញវត្ថុ (Fintech) ធានារ៉ាប់រង និងទូរគមនាគមន៍។ ជាមួយគ្នានោះដែរកិច្ចពិភាក្សាជាក្រុមលើប្រធានបទ «ការសម្រេចបាននូវកំណើននិងការតភ្ជាប់ សេវាអតិថិជន ជាមួយមជ្ឈមណ្ឌលទំនាក់ទំនងអតិថិជនរួម» ភាពជាដៃគូថ្មីនេះត្រូវបានធ្វើឡើងដើម្បីណែនាំ “បទពិសោធទំនាក់ទំនងអតិថិជនទាំងអស់ក្នុងភ្លែតហ្វមតែមួយ ដែលអនុញ្ញាតឱ្យក្រុមហ៊ុនអាជីវកម្មដំណើរការដោយរលូន កែលម្អ និងទំនាក់ទំនងទៅអតិថិជនប្រកបដោយប្រសិទ្ធភាពចំណាយ សន្សំសំចៃពេលវេលា ជាមួយនឹងទំនាក់ទំនងរួម និងភ្លែតហ្វមបម្រើសេវាអតិថិជនពេញលេញ។” ក្នុងកិច្ចពិភាក្សានេះមានការចូលរួមពីសំណាក់ លោកស្រី Yuni Lee Heathcote អគ្គនាយិកាប្រតិបត្តិក្រុមហ៊ុន Ezecom និងលោក Binzad Aliar អនុប្រធានក្រុមហ៊ុន Exotel ទទួលបន្ទុកផ្នែកលក់សកល, លោក Andrew Mittell នាយកផ្នែកសេវាបម្រើអតិថិជននៃក្រុមហ៊ុន Cellcard, លោក Niraj Gupta នាយកក្រុមហ៊ុន MACRO Solutions, លោក ប៉ុម វណ្ណថន ប្រធានផ្នែកសេវាបម្រើអតិថិជននៃធនាគារវីង។ ដោយមានលោក Nikhil Sharma ប្រធាន APAC គឺជាអ្នកសម្របសម្រួលកម្មវិធីក្នុងកិច្ចពិភាក្សានេះ។ ថ្លែងនៅក្នុងពិធីនេះ លោកស្រី Yuni Lee Heathcote បានមានប្រសាសន៍ថា៖ «វាមិនមែនជាអាថ៌កំបាំងទេដែលបទពិសោធសេវាបម្រើអតិថិជនល្អគឺជាផ្នែកសំខាន់មួយនៃគុណតម្លៃអាជីវកម្មសម្រាប់ការប្រកួតប្រជែង។ គោលបំណងនៃការសហការជាដៃគូថ្ងៃនេះគឺដើម្បីសម្រេចបានគោលដៅនេះ។ រួមគ្នាជាមួយក្រុមហ៊ុន Exotel យើងកំពុងនាំយកបច្ចេកវិទ្យាចុងក្រោយបំផុតសម្រាប់សេវាបម្រើអតិថិជន និងទំនាក់ទំនងឆ្លាតវៃដោយបញ្ញាសិប្បនិមិត្តមកកាន់ប្រទេសកម្ពុជា ដែលខ្ញុំជឿជាក់ថា ភ្លែតហ្វមនេះនឹងផ្លាស់ប្តូរវិធីក្នុងការប្រាស្រ័យទាក់ទងជាមួយអតិថិជនឱ្យកាន់តែល្អប្រសើរ និងរក្សាបានអតិថិជនកាន់តែច្រើន»។ លោកស្រី Yuni Lee Heathcote បានបន្ថែមថា៖ «សរុបមក ខ្ញុំពិតជារំភើបចំពោះភាពជាដៃគូនេះ។ នេះជាអ្វីដែលអតិថិជនរបស់យើងជាច្រើនបាននឹងកំពុងស្នើសុំ ហើយយើងខ្ញុំរីករាយដែលយើងអាចផ្តល់ជូនដំណោះស្រាយដ៏សំខាន់នេះជាមួយនឹងដៃគូជំនាញពីក្រុមហ៊ុន Exotel»។ ការចាប់ផ្តើមនៃកិច្ចព្រមព្រៀងភាពជាដៃគូនេះត្រូវបានរំពឹងយ៉ាងខ្លាំងថានឹងជួយពន្លឿនវិស័យបម្រើសេវាអតិថិជន និងការទំនាក់ទំនងឆ្លាតវៃដោយបញ្ញាសិប្បនិមិត្តនៅកម្ពុជា ហើយនឹងជួយក្រុមហ៊ុនក្នុងស្រុកក្នុងការធ្វើបដិវត្តឌីជីថល និងធ្វើទំនើបកម្មអាជីវកម្មរបស់ពួកគេ។ ការទទួលយកបច្ចេកវិទ្យាទំនាក់ទំនងដែលមានមូលដ្ឋានលើខ្លោដ និងប្រើប្រាស់បច្ចេកវិទ្យាបញ្ញាសប្បនិម្មិត កំពុងក្លាយជានិន្នាការដែលកើនឡើងកាន់តែខ្លាំងនៅទូទាំងពិភពលោក ដែលអ្នកទទួលយកបច្ចេកវិទ្យាទាំងនេះទៅប្រើប្រាស់មុនគេបង្កើតតម្លៃអាជីវកម្មខ្លាំងជាងគេ និងទទួលបានគុណតម្លៃពីអតិថិជន។ លោក Binzad Aliar អនុប្រធានក្រុមហ៊ុន Exotel ទទួលបន្ទុកផ្នែកលក់សកលបានមានប្រសាសន៍ថា៖ «កិច្ចព្រមព្រៀងនេះផ្តល់អត្ថប្រយោជន៍ដល់ក្រុមហ៊ុន និងអតិថិជននៅប្រទេសកម្ពុជា។ យើងដឹងពីកំណត់ត្រាដ៏គួរឱ្យចាប់អារម្មណ៍របស់ក្រុមហ៊ុន Ezecom ក្នុងការនាំយកបច្ចេកវិទ្យាច្នៃប្រឌិតចុងក្រោយបំផុត និងកម្មវិធីឌីជីថលមកកាន់ទីផ្សារ។ នេះជាមូលហេតុដែលធ្វើឱ្យយើងមានមោទនភាពក្នុងការផ្តល់ដំណោះស្រាយតាមរយៈសេវាខ្លោដចុងក្រោយបង្អស់នៅទីនេះក្នុងព្រះរាជាណាចក្រកម្ពុជា»។ លោក Binzad Aliar បានបន្តថា៖ «យើងមានសេចក្តីសោមនស្សរីករាយក្នុងការសហការជាមួយក្រុមហ៊ុន Ezecom ជាក្រុមហ៊ុនបុត្រសម្ព័ន្ធរបស់ក្រុមហ៊ុនរូយ៉ាល់គ្រុប ដើម្បីផ្តល់ជូនអតិថិជនរបស់យើងនូវកញ្ចប់សេវាកម្មទូរគមនាគមន៍ និងខ្លោដដ៏ទូលំទូលាយ។ នេះគឺជាឱកាសដ៏ល្អមួយសម្រាប់ពួកយើងដើម្បីបង្ហាញពីភាពខ្លាំងផ្នែកទូរគមនាគមន៍របស់យើងនៅក្នុងតំបន់។ វានឹងជួយជំរុញការច្នៃប្រឌិតថ្មីក្នុងវិស័យទូរគមនាគមន៍កម្ពុជា និងជំរុញក្រុមហ៊ុនយើងទាំងពីរឱ្យដើរឆ្ពោះទៅមុខ។ ជាមួយនឹងបច្ចេកវិទ្យាដែលមានមូលដ្ឋានលើខ្លោដរបស់ក្រុមហ៊ុន Exotel ក្រុមហ៊ុន Ezecom នឹងអាចផ្តល់សេវាទូរគមនាគមន៍ដ៏ទូលំទូលាយគួរឱ្យទុកចិត្ត និងសន្សំសំចៃដល់អតិថិជនទូទាំងប្រទេសកម្ពុជា។ យើងរំភើបណាស់ដែលមើលឃើញលទ្ធផលល្អពីភាពជាដៃគូនេះចំពោះអតិថិជន និងធានាថា ភ្លែតហ្វមឌីជីថលរបស់យើងជួយអាជីវកម្មរបស់ពួកគេឱ្យរីកចម្រើនទៅមុខ» ។ អត្ថប្រយោជន៍មួយចំនួននៃការប្រើប្រាស់ភ្លែតហ្វមទំនាក់ទំនងរបស់ក្រុមហ៊ុន Exotel រួមមានការដំឡើង បណ្តាញរង់ចាំសម្រាប់ការហៅទូរស័ព្ទចូល (call-routing) ការថតការហៅទូរស័ព្ទ (call-recording) និងការវិភាគការហៅទូរស័ព្ទ (call-analytic) បង្កើតមណ្ឌលសេវាបម្រើអតិថិជននិម្មិត ដំណើរការឧបករណ៍ហៅទូរស័ព្ទដោយស្វ័យប្រវត្តិ (automated dialer) សម្រាប់ក្រុមការងារផ្នែកលក់ រួមបញ្ចូលឧបករណ៍និងកម្មវិធីពាក់ព័ន្ធនឹងការលក់ និងដាក់ដំណើរការសេវាការឆ្លើយតបជាសំឡេងនិងការផ្ទេរការហៅទូរស័ព្ទ។ លើសពីនេះទៀត បច្ចេកវិទ្យាគឺជាដំណោះស្រាយផ្នែកបម្រើអតិថិជនរួមមួយ ដែលភ្ជាប់ទំនាក់ទំនងទៅកាន់អតិថិជនឌីជីថលទាំងអស់ ដែលបង្កើតប្រសិទ្ធភាពការងារនៅក្នុងផ្នែកទំនាក់ទំនងអតិថិជន។ ជាមួយនឹងការផ្តល់ជូនបច្ចេកវិទ្យារបស់ក្រុមហ៊ុន Exotel នៅលើខ្លោដឯកជនផ្ទាល់របស់ក្រុមហ៊ុន Ezecom ក្នុងប្រទេសកម្ពុជា មានការធានាថាទិន្នន័យអតិថិជនទាំងអស់នឹងមានសុវត្ថិភាព និងស្ថិតនៅក្នុងប្រទេសកម្ពុជា។ សម្រាប់ព័ត៌មានបន្ថែម សូមចូលទៅកាន់៖ Use-Cases - Global (exotel.com)   អំពីក្រុមហ៊ុន EZECOM ក្រុមហ៊ុន EZECOM កំពុងប្រារព្ធខួបគម្រប់ ១៥ឆ្នាំដែលបានត្រួសត្រាយផ្លូវសម្រាប់នវានុវត្ត ប្រតិបត្តិការ និងភាពល្អឥតខ្ចោះសម្រាប់វិស័យបច្ចេកវិទ្យាព័ត៌មានវិទ្យានិងទូរគមនាគមន៍ (ICT) ដែលក្នុងរយៈពេលនោះ ក្រុមហ៊ុនបានចាប់ផ្តើមក្នុងនាមជាអ្នកផ្តល់សេវា VOIP បន្ទាប់មកបានប្រែក្លាយខ្លួនយ៉ាងឆាប់រហ័សទៅជាក្រុមហ៊ុនផ្តល់សេវាអ៊ិនធឺណិត ហើយឥឡូវនេះក៏បានក្លាយទៅក្រុមហ៊ុនផ្តល់សេវាភ្លែតហ្វមឌីជីថល ដែលនាំមុខគេក្នុងតួនាទីជាកាតាលីករឌីជីថលសម្រាប់សេដ្ឋកិច្ចឌីជីថលរបស់កម្ពុជា។ ជាផ្នែកមួយនៃក្រុមហ៊ុន Royal Group ក្រុមហ៊ុន EZECOM បានបង្កើតឡើងក្នុងឆ្នាំ២០០៧ ហើយរហូតមកដល់សព្វថ្ងៃនេះ ក្រុមហ៊ុនបានវិនិយោគសរុបជាង ១០០លានដុល្លារលើខ្សែហ្វាយប័រអុបទិកCAPEX ដ៏ទូលំទូលាយ។ ខ្សែហ្វាយប៊ើអុបទិកនេះលាតសន្ធឹងជាង ៣០.០០០គីឡូម៉ែត្រនៃខ្សែហ្វាយប៊ើអុបទិកសរុបគិតចាប់ពីបណ្តាញចម្បងរហូតដល់អ្នកប្រើប្រាស់។  ក្រុមហ៊ុន EZECOM នៅតែរក្សាបានឈ្មោះជាក្រុមហ៊ុនខ្មែរ ១០០ភាគរយដែលកាន់កាប់ខ្សែកាបក្រោមបាតសមុទ្រហៅថាប្រព័ន្ធខ្សែកាប្លិ៍បាតសមុទ្រម៉ាឡេស៊ី-កម្ពុជា-ថៃ (MCT) និងកាន់កាប់ការវិនិយោគរយៈពេលវែងលើខ្សែកាប្លិ៍បាតសមុទ្រ Asian American Gateway ដែលតភ្ជាប់ស្ថានីយខ្សែកាបចំនួន១៣ នៅក្នុងប្រទេសចំនួន១០។ ក្រុមហ៊ុន EZECOM បន្តបង្កើតសកម្មភាពសំខាន់ៗទាក់ទងនឹងកិច្ចសហប្រតិបត្តិការ និងភាពជាដៃគូជាមួយនឹងក្រុមហ៊ុនបច្ចេកវិទ្យាអន្តរជាតិល្បីៗដូចជាក្រុមហ៊ុន Microsoft ក្រុមហ៊ុន Amazon Web Services ក្រុមហ៊ុន Oracle Cloud ក្រុមហ៊ុន VeloCloud ក្រុមហ៊ុន LogRhythm ក្រុមហ៊ុន Huawei ក្រុមហ៊ុន Ameyo និងក្រុមហ៊ុន MiHCM ដើម្បីនាំយកសេវារបស់ក្រុមហ៊ុនទាំងនេះមកកាន់ប្រទេសកម្ពុជា ដើម្បីឆ្លើយតបទៅនឹងតម្រូវការអាជីវកម្មអតិថិជនរបស់យើង។ សកម្មភាពទាំងនេះបានជួយបង្ហាញឱ្យឃើញថា ប្រទេសកម្ពុជាគឺជាប្រទេសកំពុងរីកចម្រើនវិវឌ្ឍទៅមុខ និងមានភាពទាក់ទាញក្នុងការអភិវឌ្ឍន៍អាជីវកម្ម និងការវិនិយោគពីថ្នាក់តំបន់ និងពិភពលោក។ អាស័យដ្ឋាន៖ ផ្ទះលេខ ៧D មហាវិថីសហព័ន្ធរុស្សី អគារសភាពាណិជ្ជកម្មកម្ពុជា រាជធានីភ្នំពេញ ប្រទេសកម្ពុជា ទូរស័ព្ទ៖ (+៨៥៥) ០៨៥ ៨៨៨ ១៨១ គេហទំព័រ www.ezecom.com.kh៕   អំពីក្រុមហ៊ុន Exotel ក្រុមហ៊ុន Exotel គឺជាប្រតិបត្តិករផ្តល់សេវាភ្លែតហ្វមទំនាក់ទំនងអតិថិជនឈានមុខគេនៅទីផ្សារកំពុងរីកចម្រើន និងប្រតិបត្តិករទូរគមនាគមន៍និម្មិតដែលផ្តោតលើតម្រូវការរបស់ក្រុមហ៊ុនអាជីវកម្ម។ បង្កើតឡើងក្នុងឆ្នាំ២០១១ ផលិតផលដែលមានមូលដ្ឋានលើខ្លោដលំដាប់ពិភពលោករបស់ក្រុមហ៊ុន Exotel បម្រើសេវាទំនាក់ទំនងអតិថិជន ៥០លានក្នុងមួយថ្ងៃសម្រាប់ក្រុមហ៊ុនជាង ៦០០០ នៅក្នុងប្រទេសឥណ្ឌា តំបន់អាស៊ីអាគ្នេយ៍ មជ្ឈិមបូព៌ា និងអាហ្វ្រិក។ សព្វថ្ងៃនេះ ក្រុមហ៊ុនដែលរីកចម្រើនលឿនបំផុតមួយចំនួននៅក្នុងទីផ្សារដែលកំពុងរីកចម្រើន (ក្រុមហ៊ុន Ola ក្រុមហ៊ុន Swiggy ក្រុមហ៊ុន Flipkart ក្រុមហ៊ុន GoJek ក្រុមហ៊ុន Byju's ក្រុមហ៊ុន Urban Company ក្រុមហ៊ុន HDFC Bank ក្រុមហ៊ុន Zomato ក្រុមហ៊ុន Oyo ជាដើម) គ្រប់គ្រងការងារទំនាក់ទំនងអតិថិជនរបស់ខ្លួនជាមួយនឹងមណ្ឌលទំនាក់ទំនង omnichannel របស់ក្រុមហ៊ុន Exotel ដែលជាកម្មវិធីទំនាក់ទំនង APIs និងភ្លែតហ្វមសន្ទនាប្រើប្រាស់បច្ចេកវិទ្យា AI នៅលើខ្លោដ។ ក្រុមហ៊ុនទាំងនេះគឺជាប្រភេទក្រុមហ៊ុនក្នុងថ្នាក់ Series D ដែលមានលទ្ធភាពប្រមូលមូលនិធិ ១០០លានដុល្លារ និងមានប្រាក់ចំណូលប្រចាំឆ្នាំ (ARR) ចំនួន ៥០លានដុល្លារ។ សម្រាប់ព័ត៌មានបន្ថែម សូមចូលទៅកាន់គេហទំព័រ exotel.com៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-24T11:01:21.543Z", "category": "ព័ត៌មានថ្មីៗ", "views": 119, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ហេតុផលចម្បងដែលធ្វើឱ្យគម្រោង អេកូ ខូលិកសិន លក់បានជោគជ័យត្រឹមតែរយៈពេល 3ឆ្នាំ	https://business-cambodia.com/articles/the-main-reason-why-the-eco-collection-project-sold-successfully-in-just-3-years	កាលពីពេលថ្មីៗនេះ បុរី ប៉េង ហួត បានរៀបចំកម្មវិធីអបអរសាទរជោគជ័យនៃការលក់គម្រោងលំនៅឋានខ្នាតធំមួយដែលផ្សារភ្ជាប់ជាមួយធម្មជាតិមានឈ្មោះថា ហ្គ្រេនស្តា ផ្លាទីនីម អេកូ ខូលិកសិន។ គម្រោងនេះត្រូវបានអភិវឌ្ឍលើផ្ទៃដីប្រមាណជាង 150 ហិកតា ស្ថិតក្នុងតំបន់បឹងស្នោ ខណ្ឌច្បារអំពៅ។ តាមរបាយការណ៍ពីក្រុមហ៊ុន គម្រោង អេកូ ខូលិកសិន មានគម្រោងសំខាន់ៗចំនួន 5 ដែលបានបើកលក់រយៈពេល3ឆ្នាំមកហើយ ហើយក៏លក់អស់ស្ទើរតែទាំងស្រុងដែរ។ គម្រោងមេដ៏មហិមារនេះ មានចំណុចសំខាន់ជាច្រើនខុសប្លែកពីគម្រោងលំនៅឋានផ្សេងៗដូចជា មានផ្លូវជិះកង់ និងរត់ម៉ារ៉ាតុងស្តង់ដារអន្តរជាតិបែងចែកដាច់ពីផ្លូវសម្រាប់ចរាចរណ៍ទូទៅក្នុងគម្រោង សួនច្បារសាធារណៈដែលឆ្លុះបញ្ចាំងពីអត្តសញ្ញាណនៃគម្រោងទាំង5ផ្សេងៗពីគ្នា មហាវិថីអមដោយដើមក្ងោករាប់រយដើម មានប្រវែងជាង 2គ.ម មានសួនផ្កាចម្រុះពណ៌ ទីធ្លាសម្រាប់ធ្វើលំហាត់ប្រាណជាច្រើនកន្លែង ពិសេសមានឧបករណ៍ហាត់ប្រាណគ្រប់ប្រភេទ និងមានភោជនីយដ្ឋានដែលមានម្ហូបមានរសជាតិឆ្ងាញ់ៗជាច្រើនកន្លែងសម្រាប់ប្រជាពលរដ្នគ្រប់ៗគ្នាទាំងក្នុង និងក្រៅ បុរី ។ ក្រៅពីនេះ គម្រោង អេកូ ខូលិកសិន មានហេដ្ឋារចនាសម្ព័ន្ធសម្បូរបែបនៅជុំវិញគម្រោងដូចជា សួនកម្សាន្តបែបអឺរ៉ុប អគារសន្និបាត និងប្រារព្ធពិធី លំដាប់ផ្កាយ5 សាលារៀនអន្តរជាតិ មជ្ឈមណ្ឌលកីឡា តំបន់ពាណិជ្ជកម្ម និងផ្សារទំនើបជាដើម។ អ្វីដែលគួរឱ្យចាប់អារម្មណ៍ គឺគ្រប់គម្រោងនៃ អេកូ ខូលិកសិន សុទ្ធតែត្រូវបានបំផុសគំនិតដ៏ល្អឥតខ្ចោះ ដោយភាពមហស្ចារ្យនៃធម្មជាតិដូចជា៖ 🏞- ភាពល្វតល្វន់នៃលំហូរទឹកពីធម្មជាតិ (អេកូ ឌែលតា) 💖- ក្ដីស្រលាញ់ដ៏ផ្អែមល្ហែមក្នុងធម្មជាតិ (អេកូ រ៉ូមែនស៍) 🎶- សំឡេងតន្ត្រីដ៏ពិរោះរណ្ដំក្នុងធម្មជាតិ (អេកូ មេឡូឌី) 🍃- អារម្មណ៍ស្រាកស្រាន្ត ប្រៀបបាននឹងផ្ទះលំហែក្នុងធម្មជាតិ (អេកូ វេរ៉ាន់ដា) និង 🌞- ភាពចែងចាំងនៃពន្លឺព្រះអាទិត្យក្នុងធម្មជាតិ (អេកូ សាន់រ៉ាយ) បច្ចុប្បន្ន គម្រោងធម្មជាតិដ៏ធំមួយនេះមានការគាំទ្រយ៉ាងខ្លាំងពីសំណាក់អតិថិជន និងមានការចូលរស់នៅកាន់តែច្រើនឡើងៗពីមួយថ្ងៃទៅមួយថ្ងៃ។ សម្រាប់ព័ត៌មានបន្ថែមនៃគម្រោង ហ្គ្រេនស្តា ផ្លាទីនីម អេកូ ខូលិកសិន សូមអញ្ជើញមកសាកសួរព័ត៌មាននៅគ្រប់ការិយាល័យលក់របស់បុរី ប៉េង ហួត ឬទាក់ទងតាមលេខទូរសព្ទ  𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ឬចូលរួមតាម Telegram : https://t.me/boreypenghuoth ។	{ "spider_name": "businesscambodia", "scrape_at": "2025-06-14_19:40:36", "date_created": "2022-12-24T10:40:28.117Z", "category": "ព័ត៌មានថ្មីៗ", "views": 84, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
លោកខេមរា ធ្វើការ REACTOIN លើវីដេអូTVCមួយ.... (មានវិដេអូ)	https://business-cambodia.com/articles/tvc-video-khemra	លោកអ្នកពិតជាធ្លាប់ស្គាល់ច្បាស់ហើយលោក ខេមរា ដែលជា Content Creator វ័យក្មេងដ៏ល្បីមួយរូបនៅលើបណ្តាញសង្គមហ្វេសប៊ុក និង TIK TOK ដែលទទួលបានប្រជាប្រិយភាពពីសំណាក់មហាជន ជាពិសេសក្នុងស្រទាប់យុវវ័យ តាមរយៈការធ្វើ Content ទាក់ទងចំណេះទូទៅ និងវិដេអូ Reaction នានាជាដើម រហូតរូបលោកទទួលបានពានរង្វាន់ “អ្នកបង្កើតមាតិកាប្រចាំឆ្នាំ២០២២”ថែមទៀតផង ។ យ៉ាងណាមិញថ្មីៗនេះខេមរាបានធ្វើការ Reaction លើវីដេអូ TVC មួយរបស់ក្រុមហ៊ុនទឹកត្រចៀកកាំ ចេ.រ៉ូយ៉ាល់ ដែលមានចំណងជើងថា “អាថ៌កំបាំង” ដែលបានផុតនៅលើផេកផ្លូវការរបស់ក្រុមហ៊ុនកន្លងទៅ ។ Content Creator វ័យក្មេងរូបនេះពេញចិត្ត និងកោតសសើរចំពោះការថត និងកាត់តប្លង់ពិតជាអស្ចារ្យសឹងគ្រប់ឈុតឆាកយ៉ាងខ្លាំង មិនដាច់ពីមាត់ ។ នៅក្នុងវីដេអូ Reaction ដែលមានរយៈពេលប្រហែល 5នាទីនោះ លោកខេមរា និយាយបែបនេះថារូបលោកក៏មានវត្តមានចូលរួមសម្តែងផងដែរ ។ លោកបានពោលថា លោកមានការសប្បាយរីករាយ និងភ្ញាក់ផ្អើលជាខ្លាំងដែលរូបលោកបានចូលរួមថតជាមួយរៀមច្បងសិល្បៈករល្បីៗដូចជា លោកពូ ទេព រិនដារ៉ូ, បងរ៉ាស៊ី, បងម៉ានិត និងបងយ៉ានុត ។ បច្ចុប្បន្នក្រុមហ៊ុនទឹកត្រចៀកកាំ ចេ.រ៉ូយ៉ាល់ កំពុងមានសន្ទុះយ៉ាងខ្លាំង និងកំពុងចរាចរណ៍លក់នៅលើទីផ្សារកម្ពុជា ដែលជាផលិតផល គិតពីសុខភាព និងគុណភាពជាចំបង ដែលក្នុងនោះទឹកត្រចៀកកាំ ចេ.រ៉ូយ៉ាល់មានពីរចំណុះ និង4រសជាតិសម្រាប់ជ្រើសរើសផងដែរ ។ ដើម្បីកាន់តែជ្រាបច្បាស់សូមទស្សនាវិដេអូរទាំងអស់គ្នាតាមរយៈLink ខាងក្រោម៖ ចុចទស្សនា Link Video: https://fb.watch/hBqB3k_9vj/	{ "spider_name": "businesscambodia", "scrape_at": "2025-06-14_19:40:36", "date_created": "2022-12-24T07:55:41.188Z", "category": "PR", "views": 240, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
បានទាំងរង្វាន់ និងការបញ្ចុះតម្លៃ! បុរី ល្អថ្មីពេញចិត្ត រៀបចំពិធីតាំងបង្ហាញគម្រោងរយៈពេល៣ថ្ងៃ ដោយមានការបញ្ចុះតម្លៃ និងរង្វាន់ជាច្រើន	https://business-cambodia.com/articles/borey-laorthmey-penhchet-promotion	បុរី ល្អថ្មីពេញចិត្ដ បានប្រកាសរៀបចំពិធីតាំងបង្ហាញគម្រោងរបស់ខ្លួន ដោយមានការលក់បញ្ចុះតម្លៃ និងចាប់រង្វាន់ជាច្រើនផងដែរ។ ដោយកម្មវិធីដ៏ពិសេសនេះ គឺរៀបចំឡើងរយៈពេល ៣ ថ្ងៃ ពីថ្ងៃទី ២៣-២៤-២៥ ខែធ្នូ ឆ្នាំ២០២២ នៅផ្សារទំនើប Aeon Mall Sen Sok City ចាប់ពីម៉ោង ៩ ព្រឹករហូតដល់ម៉ោង ១០ យប់។ សម្រាប់ការចូលរួមក្នុងកម្មវិធីរបស់បុរី ល្អថ្មីពេញចិត្ដខាងលើ  លោកអ្នកគ្រាន់តែសាកសួរព័ត៍មាន និងថតរូបលេងកម្សាន្តលោកអ្នកក៏អាចឈ្នះ រង្វាន់យ៉ាងច្រើនសន្ធឹកសន្ធាប់។ ហើយអ្វីដែលកាន់តែអស្ចារ្យទៅទៀតនោះ គឺខាងបុរី ល្អថ្មីពេញចិត្ដ ក៏មាន Promotion ពិសេសសម្រាប់ខែធ្នូ ឆ្នាំ ២០២២ នេះផងដែរ។ ដោយក្នុងនោះ លោកអ្នកគ្រាន់តែកក់នៅគម្រោងណាមួយរបស់បុរី នឹងមានឱកាសឈ្នះរង្វាន់យ៉ាងច្រើនដូចជា: បណ្ណសាច់ប្រាក់ 2023$ ទរទស្សន៍ Smart TV ទទឹកកក ម៉ាស៊ីនបោកខោអាវ ម៉ាស៊ីនត្រជាក់ កង្ហារ និងរង្វាន់ជាច្រើនប្រភេទទៀត ដោយឡែក សម្រាប់ការបញ្ជាទិញគម្រោងណាមួយរបស់បុរី ល្អថ្មីពេញចិត្ត លោកអ្នកក៏នឹងទទួលបានការបញ្ចុះតម្លៃជាច្រើនបន្ថែមទៀតផងដែរដូចជា៖ កក់ត្រឹមតែ 1000$ បញ្ចុះតំលៃរហូតដល់ 15xxx$ បញ្ចុះតម្លៃរហូតដល់ 8% កាត់ប្លង់រឹងជូន 100% ទូតាំងទូទស្សន៍ និង ទូតាំងចង្រ្កានបាយលើក្រោម គួរបញ្ជាក់ផងដែរថា បុរី ល្អថ្មីពេញចិត្ត មានគម្រោងផ្ទះជាច្រើនប្រភេទសម្រាប់ការរស់នៅ និងប្រកបអាជីវកម្មដូចជា៖ Shop House ផ្ទះអាជីវកម្មជាប់ផ្លូវធំ ២២ ម៉ែត្រ ដែលជាផ្លូវរបស់រដ្ឋ មានបន្ទប់គេងចំនួន ៥ និងមាន បន្ទប់ទឹកចំនួន ៦ Twin Villa មានបន្ទប់គេងចំនួន ៤ និងបន្ទប់ទឹកចំនួន ៥ ផ្ទះវីឡាកូនកាត់ Link House មាន ២ ប្រភេទ ដោយក្នុងនោះមានបន្ទប់គេង ៣ បន្ទប់ទឹកចំនួន ៤ និងមានបន្ទប់គេងចំនួន ៤ និងបន្ទប់ទឹកចំនួន ៥ ផងដែរ។ សូមជម្រាបថាទីតាំង បុរី ល្អថ្មីពេញចិត្ដ គឺស្ថិតនៅតាមបណ្តោយផ្លូវជាតិលេខ ៦A  ភូមិក្តីចាស់ សង្កាត់បាក់ខែង ខណ្ឌជ្រោយចង្វារ ដែលជាតំបន់មានការអភិវឌ្ឍន៍ខ្លាំង របស់រាជធានីភ្នំពេញ។ ដោយក្នុងនោះលោកអ្នកធ្វើដំណើរត្រឹមតែ ១៥ នាទីពីរង្វង់មូលជ្រោយចង្វារ និង ៥ នាទីតែប៉ុណ្ណោះពីផ្សារម៉ាក្រូ ៣ ។ ដូច្នេះសម្រាប់លោកអ្នកដែលចាប់អារម្មណ៍លើគម្រោផ្ទះរបស់បុរី ល្អថ្មីពេញចិត្ដ អាចធ្វើការសាកសួរព័ត៌មានបន្ថែមបានតាមរយៈលេខទូរស័ព្ទ ៖ 𝟎𝟕𝟏 𝟐𝟖𝟗 𝟗𝟗𝟗𝟗 ឬFacebook Page: Borey Laorthmey Penhchet - បុរីល្អថ្មីពេញចិត្ត ឬតាមយៈTelegram : https://t.me/laorthmeypenhchet ។ «បុរីល្អថ្មីពេញចិត្ត «គុណានុភាពនៃការរស់នៅ»៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-24T06:49:01.329Z", "category": "PR", "views": 238, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឯកឧត្តម គួច ចំរើន បង្ហាញសិស្សនិទ្ទេស A ម្នាក់ ចិញ្ចឹមជីដូនចាស់ តស៊ូលាងចានតាមរោងការ រោងបុណ្យដើម្បីជីវភាព	https://business-cambodia.com/articles/grade-a-student	ក្រោយការប្រឡងមធ្យមសិក្សាទុតិយភូមិត្រូវបានបញ្ចប់ នៅថ្ងៃនេះដែរឯកឧត្តម គួច ចំរើន ដែលជាអភិបាល នៃគណៈអភិបាលខេត្តព្រះសីហនុ បានបង្ហាញនូវយុវតីវ័យក្មេងម្នាក់ឈ្មោះ ភាព ស្រីណាក់ ដែលមានជីវភាពមិនសូវធូរធារ រស់នៅជាមួយលោកយាយផង ត្រូវខំប្រឹងប្រែងរៀនសូត្រផង និងឆ្លៀតពេលវេលាដើរលាងចាន ស៊ីឈ្នួលលាងម៉ូតូឱ្យគេផង ដើម្បីរកចំណូលផ្គត់ផ្គង់ជីវភាពគ្រួសារ។ លោកតាមហ្វេសប៊ុកផេករបស់ឯកឧត្តមបានមានប្រសាសន៍ ភ្ជាប់ជាមួយនឹងរូបភាពយុវតី ភាព ស្រីណាក់ថា៖ “ក្មួយស្រី ភាពស្រីណាក់ រស់នៅជាមួយលោកយាយ មុខរបរលាងចាន តាមរោងការ រោងបុណ្យ  ក្មួយរៀនផង ស៊ីឈ្នួលលាងម៉ូតូផង ផ្សំចំណូលគ្រួសារជាមួយលោកយាយ តែក្មួយរៀនពូកែណាស់ ប្រឡងបាននិទ្ទេស A ។ ក្មួយចង់ធ្វើគ្រូបង្រៀន សូមអោយអនាគតក្មួយទទួលបានជោគជ័យ ។ វាលរេញ” តាមរយៈការចែករំលែកនេះ ក៏ជាសារលើកទឹកចិត្តដល់ទំពាំងជំនាន់ក្រោយថា កុំឱ្យកត្តាជីវភាពមកកំណត់អនាគតរបស់អ្នកទាំងស្រុង ព្រោះឱ្យតែអ្នកមិនបាក់ទឹកចិត្ត មិនអស់សង្ឃឹម និងបន្តខិតខំប្រឹង អ្នកពិតជាអាចសម្រេចនូវអ្វីដែលអ្នកប៉ងប្រាថ្នាផងដែរ។ ទោះបីជាអ្នកស្ថិតក្នុងកាលៈទេសៈលំបាកយ៉ាងណា ការសិក្សាគឺពិតជាសំខាន់។ គួរជម្រាបដែរថា បើគិតអំពីលទ្ធផលប្រឡង សម្រាប់ខេត្តព្រះសីហនុទាំងមូល គឺមានសិស្សដែល ប្រឡងជាប់និទ្ទេស A ចំនួន២១ នាក់ក្នុងនោះមានសិស្សស្រី ១៣នាក់ នេះបើយោងតាមការបញ្ជាក់ឱ្យដឹងពីហ្វេសប៊ុកផេកផ្លូវការរបស់ឯកឧត្តម៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-24T05:45:14.741Z", "category": "ភាពជាអ្នកដឹកនាំ", "views": 2703, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ដំណឹងល្អៗ! រាជរដ្ឋាភិបាលសម្រេចបង្កើតក្រុងថ្មីចំនួន ២ បន្ថែមទៀតនៅក្នុងខេត្ដកណ្ដាល	https://business-cambodia.com/articles/two-city-in-kandal-province	រាជរដ្ឋាភិបាលកាលពីថ្ងៃទី២៣ ខែធ្នូ ឆ្នាំ២០២២ នេះ បានចេញអនុក្រឹត្យសម្រេចឲ្យបង្កើតក្រុងថ្មីចំនួន ២ នៅក្នុងខេត្ដកណ្ដាល។ ដោយក្រុងថ្មីទាំង ២ នេះរួមមាន ក្រុងអរិយក្សត្រ និងក្រុងសំពៅលូន។ ១. ក្រុងអរិក្សត្រ យោងតាមអនុក្រឹត្យរបស់រាជរដ្ឋាភិបាលបានឲ្យដឹងថា ការបង្កើតក្រុងអរិយក្សត្រ នេះគឺមានសង្កាត់ចំនួន ១១ ដែលមានដូចជា សង្កាត់បាក់ដាវ សង្កាត់កោះឧកញ៉ាតី សង្កាត់ព្រែកអំពិល សង្កាត់ព្រែកលួង សង្កាត់ព្រែកតាកូវ សង្កាត់ស្វាយជ្រំ សង្កាត់អរិយក្សត្រ សង្កាត់សារិកាកែវ សង្កាត់ពាមឧកញ៉ាអុង សង្កាត់ព្រែកក្មេង និងសង្កាត់បារុង។ ចំពោះទីតាំងរដ្ឋបាលក្រុងអរិយក្សត្រនេះដែរ គឺស្ថិតនៅក្នុងសង្កាត់អរិយក្សត្រផ្ទាល់តែម្ដង។ តាមការបញ្ជាក់នៅក្នុងអនុក្រឹត្យដដែលបានឲ្យដឹងទៀតថា ការបង្កើតក្រុងថ្មីនេះ ក៏បានកាត់យកឃុំចំនួន ៦ ពីស្រុកខ្សាច់កណ្ដាល់ផងដែរដែលមានដូចជា ឃុំបាក់ដាវ ឃុំកោះឧកញ៉ាតី ឃុំព្រែកអំពិល ឃុំព្រែកលួង ឃុំព្រែកតាកូវ និងឃុំស្វាយជ្រំ និងឃុំចំនួន ៥ ទៀតពីស្រុកល្វាឯម ដែលរួមមាន ឃុំអរិយក្សត្រ ឃុំសារិកាកែវ ឃុំពាមឧកញ៉ាអុង ឃុំព្រែកក្មេង និងឃុំបារុង។ ២. ក្រុងសំពៅពូន យោងតាមអនុក្រឹត្យរបស់រាជរដ្ឋាភិបាល ការបង្កើតក្រុងសំពៅពូន នេះគឺមានសង្កាត់ចំនួន ៥ ប៉ុណ្ណោះ ដែលក្នុងនោះរួមមាន៖ សង្កាត់ឈើខ្មៅ សង្កាត់ព្រែកជ្រៃ សង្កាត់ព្រែកស្ដី សង្កាត់ជ្រោយតាកែវ និងសង្កាត់សំពៅពូន។ ចំពោះទីតាំងរដ្ឋបាលស្រុកនេះដែរ គឺស្ថិតនៅក្នុងសង្កាត់សំពៅពូនផ្ទាល់តែម្ដង។ នៅក្នុងអនុក្រឹត្យដដែលបានបញ្ជាក់ថា ការបង្កើតក្រុងសំពៅលូននេះ បានកាត់យកឃុំចំនួន ៥ ពីស្រុកកោះធំ គឺមានឃុំឈើខ្មៅ ឃុំព្រែកជ្រៃ ឃុំព្រែកស្ដី ឃុំជ្រោយតាកែវ និងឃុំសំពៅពូនផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:36", "date_created": "2022-12-24T05:38:34.725Z", "category": "អចលនទ្រព្យ", "views": 22581, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដំណឹងល្អ! រាជរដ្ឋាភិបាលសម្រេចបង្កើតក្រុងអរិយក្សត្រ ដោយកាត់បញ្ចូលឃុំ ៦ នៅស្រុកខ្សាច់កណ្តាល និង៥ នៅស្រុកល្វាឯម	https://business-cambodia.com/articles/new-city-near-phnom-penh-	ជាដំណឹងដ៏រីករាយសម្រាប់ប្រជាពលរដ្ឋដែលរស់នៅតំបន់អរិយក្សត្រ ខណៈរាជដ្ឋាភិបាលបានសម្រេចចិត្តបង្កើតតំបន់នេះទៅជាក្រុងថ្មីមួយដោយកាត់បញ្ចូលឃុំចំនួន៦ នៅស្រុកខ្សាច់កណ្ដាលនិងឃុំចំនួន៥ទៀតនៅស្រុកល្វាឯម ។ នេះយោងតាមការចេញសេក្ដីប្រកាសកាលពីថ្ងៃទី២៣ ខែធ្នូ ឆ្នាំ២០២២។ យោងតាមអនុក្រឹត្យរបស់រាជរដ្ឋាភិបាលបានឲ្យដឹងថាការកាត់យកឃុំចំនួន៦ខាងលើ ពីស្រុកខ្សាចកណ្ដាល គឺឃុំបាក់ដាវ ឃុំកោះឧកញ៉ាតី ឃុំព្រែកលួង ឃុំព្រែកតាកូវ និងឃុំស្វាយជ្រំ និងឃុំចំនួន៥ ពីស្រុកល្វាឯម គឺឃុំអរិក្សត្រ ឃុំសារិការកែវ ឃុំពាមឧកញ៉ាអុក ឃុំព្រែកក្មេង និង ឃុំបារុង។ យោងតាមអនុក្រឹត្យរបស់រាជរដ្ឋាភិបាលដ៏ដែលបានឲ្យដឹងថា  ក្រុងអរិក្សត្រចំនួន គឺមានសង្កាត់ចំនួន១១ សង្កាត់បាក់ដាវ សង្កាត់កោះឧកញ៉ាតី សង្កាត់ព្រែកអំពិល  សង្កាត់ព្រែកលួង សង្កាត់តាកូវ សង្កាត់ស្វាយជ្រំ សង្កាត់អិក្សត្រ សង្កាត់សារិកកែវ សង្កាត់ពាមឧកញ៉ាអុក សង្កាត់ព្រែកក្មេង និងសង្កាត់បារុង។  គួរបញ្ជាក់ផងដែរថារាជរដ្ឋាភិបាលគ្រោងនឹងសាងសង់ស្ពានថ្មីមួយទៀតដែលជាស្ពានមិត្តភាពកម្ពុជា-កូរ៉េ តភ្ជាប់ពីភ្នំពេញទៅតំបន់អរិយ្សក្សត្រ និងស្ពាននៅតំបន់ល្វាឯមផងដែរ។ ខណៈបច្ចុប្បន្នរាជរដ្ឋាភិបាលបានកំពុងត្រៀមរាប់ចាំបើកការដ្ឋានសាងសង់៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:36", "date_created": "2022-12-24T03:52:16.112Z", "category": "អចលនទ្រព្យ", "views": 2707, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រើពេលត្រឹមជាង១ឆ្នាំ ធនាគារ វីង ពង្រីកខ្លួនបាន៧សាខា ខណៈថ្ងៃនេះទើបតែសម្ពោធថ្មី២កន្លែង	https://business-cambodia.com/articles/wing-launching-more-branchs	ទើបតែប្រែខ្លួនពីធនាគារឯកទេស មកជាធនាគារពាណិជ្ជ ក្នុងរយៈពេលត្រឹមតែមួយឆ្នាំជាងសោះ ធនាគារ វីង (ខេមបូឌា) ម.ក អាចពង្រីកខ្លួនបានដល់ទៅ ៧សាខា ដែលមានទាំងនៅក្នុងរាជធានីភ្នំពេញ និងខេត្តព្រះសីហនុថែមទៀតផង។ នេះបើយោងតាមរបាយការពីធនគារ វីង ផ្ទាល់។ ជាក់ស្ដែងនៅថ្ងៃទី២៣ ខែធ្នូ ឆ្នាំ២០២២ នេះ ធនាគារ វីង (ខេមបូឌា) ម.ក បានសម្ពោធសាខាថ្មីចំនួន២ នៅក្នុងទីក្រុងភ្នំពេញ គឺធនាគារ វីង សាខាបឹងត្របែក និងធនាគារ វីង សាខាព្រះយុគន្ធរ ដោយមានវត្តមានចូលរួមពីសំណាក់ ឯកឧត្តម រ័ត្ន សុវណ្ណនរៈ ឧបការីទេសាភិបាល និងជាអគ្គនាយកត្រួតពិនិត្យធនាគារជាតិនៃកម្ពុជា ព្រមទាំង អ្នកឧកញ៉ា គិត ម៉េង ប្រធានក្រុមប្រឹក្សាភិបាលធនាគារ វីង និងជាអគ្គនាយក ក្រុមហ៊ុនរ៉ូយ៉ាល់គ្រុប។ ក្នុងឱកាសនោះ ឯកឧត្តម រ័ត្ន សុវណ្ណនរៈ បានអបអរសាទរធនាគារ វីង ចំពោះការបើកដំណើរការសាខាថ្មីទាំងពីរ ដែលនឹងផ្តល់ឱ្យសហគមន៍ ក៏ដូចអតិថិជនទាំងអស់ នូវជម្រើសហិរញ្ញវត្ថុ និងធនាគារកាន់តែច្រើនថែមទៀត។ បន្ថែមពីនោះលោក ហោ ប៊ុនថែ អគ្គនាយករងនៃធនាគារ វីង បានលើកឡើងថា “ធនាគារ វីង ផ្តល់ជូននូវបណ្តាញ និង  ឱកាសសម្រាប់អតិថិជនដែលចូលចិត្តបច្ចេកវិទ្យាឌីជីថល និងអតិថិជនសម័យឌីជីថលឱ្យរស់នៅក្នុងជីវភាពបែប   ឌីជីថលតាមរយៈការប្រើប្រាស់កម្មវិធី Wing Bank App” ។ សូមជម្រាបផងដែរថា ធនាគារ វីង បានប្រែខ្លួនជាធនាគារពាណិជ្ជ ចាប់តាំងពីថ្ងៃទី១៩ ខែមេសា ឆ្នាំ២០២១ ដែលមានទីស្នាក់ការកណ្ដាលនៅ សង្កាត់បឹងកេងកង៣ រាជធានីភ្នំពេញ ព្រមទាំងមានសាខាធំៗចំនួន ៧ផ្សេងទៀតផងដែរ។ សាខាទី១៖ ធនាគារ វីង សាខាវិមានឯករាជ្យ សាខាទី២៖ ធនាគារ វីង សាខាសែនសុខ សាខាទី៣៖ ធនាគារ វីង សាខាខេត្តព្រះសីហនុ សាខាទី៤៖ ធនាគារ វីង សាខាវត្តភ្នំ សាខាទី៥៖ ធនាគារ វីង សាខាទួលគោក សាខាទី៦៖ ធនាគារ វីង សាខាបឹងត្របែក សាខាទី៧៖ ធនាគារ វីង សាខាព្រះយុគន្ធរ គួរបញ្ជាក់ផងដែរថា ការដាក់ឲ្យដំណើរសាខាថ្មីនេះ ជាសក្ខីភាពនៃការអនុវត្តបេសកកម្មរបស់ធនាគារ វីង ក្នុងការបំពេញតម្រូវការរបស់អតិថិជនទាំងអស់ មិនថាអតិថិជនចូលចិត្តប្រើប្រាស់សេវាអ្វីក៏ដោយជាមួយធនាគារ វីង តាមប្រព័ន្ធឌីជីថល ឬតាម រយៈសាខាធានាគារដោយផ្ទាល់នោះទេ។ ធនាគារ វីង ខិតខំជានិច្ចដើម្បីណែនាំដល់ប្រជាជនកម្ពុជានូវផលិតផល និងសេវាកម្មដែលចាំបាច់ប្រកបដោយភាពច្នៃប្រឌិត និងធ្វើឲ្យជីវភាពកាន់តែប្រសើរឡើងសម្រាប់អតិថិជន៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T11:33:24.424Z", "category": "ហិរញ្ញវត្ថុ", "views": 361, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
កុំឱ្យក្ដីស្រមៃបាត់បង់ដោយសារលុយ ចង់មករៀនតនៅភ្នំពេញតែលុយតិច អាចធ្វើរឿងទាំង៥នេះបាន	https://business-cambodia.com/articles/how-to-go-to-university-life-while-you-do-not-have-much-money	ក្រោយពេលប្រលងបាក់ឌុបចប់មិនថាអ្នកជាប់ឬអ្នកធ្លាក់នោះទេ សុទ្ធតែអាចបន្តការសិក្សានៅមហាវិទ្យាល័យបានទាំងអស់។ ក៏ប៉ុន្តែពេលដែលនិយាយដល់រឿងនេះ យើងសង្កេតឃើញថា មានសិស្សានុសិស្សជាច្រើន ដែលត្រូវបង្ខំចិត្តបោះបង់ការសិក្សាចោល ត្រឹមថ្នាក់ទី១២ ក្រោមហេតុផលសំខាន់១គឺ ខ្លះខាតលុយកាក់។ ចំណេះដឹងពិតជាសំខាន់ណាស់ ការចុះចាញ់ព្រមបោះបង់ត្រឹមពេលនេះមិនមែនជារឿងល្អទេ មិនថាចំពោះអ្នកធ្លាក់ ឬក៏ជាប់បាក់ឌុបក៏ដោយ។ សូមកុំឱ្យក្ដីស្រមៃបាត់បង់ដោយសារតែលុយ ប្រសិនបើអ្នកពិតជាមានបំណងចង់រៀនបន្តពិតមែន Business Cambodia សូមណែនាំដំណោះស្រាយសំខាន់ទាំង៥ ដែលអ្នកគួរធ្វើ ដើម្បីអាចមកបន្តការសិក្សានៅភ្នំពេញបានដោយមិនចំណាយលុយច្រើន។ ទី១. ស្នាក់នៅជុំគ្នា ពេលមករៀននៅភ្នំពេញដោយគ្មានសាច់ញាតិបងប្អូន គឺអ្នកច្បាស់ជាចៀសមិនផុតពីការជួលផ្ទះ ឬជួលបន្ទប់ស្នាក់នៅឡើយ។ ហេតុនេះដើម្បីបន្ធូរបន្ថយការចំណាយលើការស្នាក់នៅ អ្នកអាចបបួលមិត្តភក្តិ ចន្លោះពី ៣-៤នាក់ ដើម្បីជួយបន្ទប់មួយនៅជុំគ្នា។ មួយវិញទៀតអ្នកក៏អាចបបួលមិត្តភក្តិ ចន្លោះពី ៧-១០នាក់ ដើម្បីជួលផ្ទះមួយល្វែងស្នាក់នៅជុំគ្នាក៏បានដែរ ធ្វើបែបនេះការចំណាយនឹងកាន់តែធូរច្រើនឡើង។  ទី២. សេពគប់មិត្តឱ្យត្រូវ ការរាប់អានមនុស្សគឺជារឿងសំខាន់ណាស់ ហើយរឿងនេះគឺជារៀងដែលអ្នកគួរតែយកចិត្តទុកដាក់បំផុត។ អ្នកគួរចៀសវាង កុំដើរតាមមនុស្សណាដែល ចាយលុយច្រើនៗ ចូលចិត្តដើរលេង ឬចេញក្រៅញ៉ាំអីញឹកញាប់។ ពេលដើរតាមមិត្តចាយលុយ អ្នកប្រាកដជាពិបាកសល់លុយណាស់ ព្រោះថាទៅណាមកណាគេតែងតែបបួល តិចឬច្រើនអ្នកគង់តែត្រូវចាយលុយតាមពួកគេមិនខាន។ និយាយបែបនេះ មិនមែនមានន័យថាអ្នកត្រូវផ្ដាច់ទំនាក់ទំនង មិនរាប់អានមិត្តថ្មីៗឡើយ គ្រាន់តែចង់រំលឹកឱ្យអ្នករៀនដកឃ្លា។ មិត្តខ្លះរាប់បានតែកុំស្និទ្ធិពេក ចំណែកឯមនុស្សណាល្អៗ ចូលចិត្តនាំទៅរកកន្លែងរីកចម្រើន និងរៀនសូត្រមេរៀនថ្មីៗ ដើម្បីបានស្គាល់សង្គមក្នុងផ្លូវវិជ្ជមាន គួរតែរក្សាពួកគេឱ្យបានល្អ។ ទី៣. ចាយលើតែរបស់ចាំបាច់ អាយុ១៧ ទៅ ១៨ឆ្នាំ គឺមានន័យថាអ្នកពេញវ័យហើយ អ្នកល្មមអាចបែងចែកបានថារបស់អ្វីដែលចាំបាច់សម្រាប់ការរស់នៅប្រចាំថ្ងៃ។ វ័យរៀនសូត្រកុំទាន់ហ៊ឺហារ លៃយ៉ាងណាចំណាយតែលើរបស់ណាដែលចាំបាច់បំផុតដូចជា ម្ហូបអាហារ កន្លែងស្នាក់នៅ ថ្លៃសាំង និងបង់វគ្គសិក្សាបន្ថែមជាដើម។ ចំណែកឯរបស់ប្រើប្រាស់ផ្សេងៗទៀត ដែលវាមិនចាំបាច់ គួរតែរៀនទប់ចិត្ត កុំចាយតាមចំណង់ កុំចាយព្រោះតែតាមអ្នកដទៃ។ សូមចាំថា មុននឹងចាយលុយ ត្រូវសួរខ្លួនឯងឱ្យច្បាស់សិនថា តើរបស់នេះពិតជាចាំបាច់ដែរឬទេ? តើវាផ្ដល់ប្រយោជន៍អ្វីខ្លះចំពោះ ការសិក្សារៀនសូត្រ និងអភិវឌ្ឍន៍ខ្លួនប្រចាំថ្ងៃ? ទី៤. ធ្វើការងារក្រៅម៉ោង ធ្វើការបណ្ដើររៀនបណ្ដើរ ច្បាស់ណាស់វាពិតជាហត់ ប៉ុន្តែវាមានផលល្អច្រើន ជាពិសេសគឺអាចជួយសម្រួលការចំណាយបានច្រើន។ ក្រៅពីបានចំណូលបន្ថែម អ្នកក៏បានទាំងបទពិសោធន៍ វាមិនមែនត្រឹមតែបទពិសោធន៍ការងារទេ ប៉ុន្តែជាការរៀនសូត្រពីសង្គមខាងក្រៅ រៀនសូត្រពីមនុស្ស រៀនពីការបង្កើតទំនាក់ទំនង ដែលមេរៀនទាំងអស់នេះនៅសាលាមិនមានបង្រៀនលម្អិតទេ។ ទី៥. ទម្លាប់សន្សំ១០% និយាយដល់រឿងសន្សំ កុំទាន់សួរថាបានលុយពីណាមកសន្សំ តែត្រូវដឹងថាលុយប៉ុណ្ណាក៏អាចសន្សំបានដែរ។ មានតិចសន្សំតិច មានច្រើនសន្សំច្រើន ទើបអាចសល់លុយបាន បើមិនសន្សំទេមានលុយច្រើនប៉ុណ្ណាក៏មិនសល់ដែរ។ ចាប់ពីពេលនេះទៅគួរមានទម្លាប់ដកលុយ ១០%នៃលុយដែលរកបាន ឬលុយដែលអ្នកផ្ទះផ្ញើមកឱ្យចាយ ទុកសន្សំខ្លះ។ សូមកុំនិយាយថាលុយតិចសន្សំមិនកើត តែអ្នកគួរគិតវិញថា មនុស្សយើងមានលុយ ប៉ុណ្ណាចាយប៉ុណ្ណឹង ទោះមាន ១៣,៥០០រៀល ក៏ចាយគ្រប់ មានដល់ ១៥,០០០រៀលក៏បានតែមួយគ្រាន់។ ហេតុនេះមានន័យថាលុយដែលអ្នកមាន គ្រាន់តែដកចំនួន ១០%ទុក វាមិនធ្វើឱ្យអ្នកចាយលែងគ្រាន់នោះទេ។ សូមជម្រាបផងដែរថា ជីវិតនៅមហាវិទ្យាល័យវាពិតជាមិនងាយស្រួលពេកទេ ប៉ុន្តែវាក៏មិនលំបាកលើសសមត្ថភាពរបស់អ្នកដែរ។ ទោះយ៉ាងណា ការបោះបង់មិនគួរជាជម្រើសនោះទេ មានតែការហ៊ានសាកល្បងទេ ទើបអាចពិសោធន៍ការពិតបាន៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T10:01:59.537Z", "category": "ហិរញ្ញវត្ថុ", "views": 474, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
សេដ្ឋីលក់ពេជ្រ២រូប ណែនាំក្បួនរកស៊ីល្អៗទាំង១៣គន្លឹះ ជួយឱ្យជោគជ័យខ្លាំងក្នុងមុខជំនួញ	https://business-cambodia.com/articles/diamond-millionaires	នៅក្នុងការធ្វើសង្គ្រាមចាំបាច់ត្រូវមានយុទ្ធសាស្ត្រ រីឯនៅក្នុងការរកស៊ីចាំបាច់ត្រូវមានក្បួនខ្នាត ឬគោលការណ៍នៅក្នុងការរកស៊ីផងដែរដើម្បីអាចដឹកនាំអាជីវកម្មឱ្យទទួលនូវភាពជោគជ័យលឿន និងយូរអង្វែង។ ប៉ុន្តែសម្រាប់ក្បួនរកស៊ី ឬគោលការណ៍នៃការធ្វើជំនួញ គឺមួយផ្នែកធំវាពឹងអាស្រ័យលើមេដឹកនាំអាជីវកម្ម និងធនធានមនុស្សខ្លាំងៗ ដែលអាចជួយរុញឧបសគ្គឱ្យចាកចេញ និងកសាងផែនទីអាជីវកម្មឱ្យបានត្រឹមត្រូវ សម្រាប់ធ្វើដំណើរដើរទៅសម្រេចគោលដៅនាពេលអនាគតដូចចិត្តដែលប៉ងប្រាថ្នាបាន។ នៅថ្ងៃនេះដែរ Business Cambodia ក៏ពាំនាំកាដូដែលមានតម្លៃមហាសាល ដែលចម្រាញ់ចេញពីខួរក្បាលរបស់មហាសេដ្ឋីពេជ្រ ២រូប ដែលអាចដឹកនាំអាជីកម្មខ្លួនឱ្យទទួលបាននូវភាពជោគជ័យយ៉ាងខ្លាំងនៅក្នុងដំណើរផ្សងព្រេងក្នុងពិភពជំនួញរបស់ខ្លួនមកចែករំលែកដល់ប្រជាជនកម្ពុជា ដែលសេដ្ឋីទាំង២រូបនោះគឺលោក Fred Mouawad និងលោក Johnny Dang។ លោក Fred Mouawad ជាម្ចាស់ក្រុមហ៊ុនពេជ្រ Wealth-X លោក Fred Mouawad  ជា ប្រធាននិងនាយកប្រតិបត្តិនៃក្រុមហ៊ុន Synergia One Group ហើយក៏ជាសហគ្រិនដែលគ្រប់គ្រងអាជីវកម្មផ្សេងៗចំនួន ៧ផ្សេងគ្នា និងជាម្ចាស់ក្រុមហ៊ុនពេជ្រ Wealth-X ផងដែរ។ ជាមួយនឹងទ្រព្យសម្បត្តិប្រមាណ១.១ពាន់លានដុល្លារ បានធ្វើឱ្យលោកក្លាយជាសេដ្ឋីរកស៊ីពេជ្រដែលមានជាងគេលំដាប់លេខរៀងទី ៨នៅលើលោក។ លោកបានបញ្ចប់ការសិក្សាផ្នែកគ្រប់គ្រងពាណិជ្ជកម្ម និងកំពុងតែគ្រប់គ្រងអាជីវកម្មដែលលោកបានបង្កើតដោយខ្លួនឯងផង និងអាជីវកម្មដែលបន្សល់ទុកពីគ្រួសារត្រកូល Mouawad ផងដែរ។ ខាងក្រោមនេះជាគោលការណ៍រកស៊ីធំៗរបស់លោក៖ ១. ស្គាល់ពីខ្លួនឯងឱ្យច្បាស់ នៅចំណុចនេះលោកបានសង្កត់ធ្ងន់ថានៅពេលរកស៊ីត្រូវស្គាល់ខ្លួនឯងឱ្យច្បាស់ទាក់ទងនឹងភាពខ្លាំង, ភាពខ្សោយ, ចំណុចគ្រោះថ្នាក់ដែលអ្នកមិនដឹងខ្លួន និងចំណង់ចំណូលចិត្តរបស់ខ្លួនឯងជាដើម។ ២. ជ្រើសរើសប្រភេទអាជីវកម្មឱ្យបានត្រឹមត្រូវ ការដាក់ចិត្តធ្វើអាជីវកម្មមិនមែនធ្វើត្រឹម ១ឆ្នាំ ៥ឆ្នាំ ឬ១០ឆ្នាំហើយឈប់នោះទេ ពោលគឺការបង្កើតមុខរបរមួយចេញមកគឺប្រៀបបីដូចជាការបង្កើតកូនម្នាក់ចេញមកអ៊ីចឹងដែរ គឺយើងត្រូវតែបន្តឱ្យកូនរបស់អ្នកមានសុខភាពល្អ និងបន្តនូវភាពរីកចម្រើនធំដឹងក្ដីកាន់តែធំឡើងៗដូចគ្នា។ មានអាជីវកម្មខ្លះចំណេញច្រើនជាងអ្នកដទៃ ខ្លះទៀតប្រកួតប្រជែងខ្លាំង រីឯខ្លះទៀតផ្តល់អត្ថប្រយោជន៍ច្រើនប្រកបដោយនិរន្តរភាព។ ដូច្នេះអ្នកត្រូវជ្រើសរើសប្រភេទអាជីវកម្មដែលអ្នកចង់រកស៊ីឱ្យបានត្រឹមត្រូវដើម្បីជោគជ័យ។ ៣. ធ្វើខ្លួនឱ្យល្អ និងជ្រើសរើសមនុស្សឱ្យបានត្រឹមត្រូវ គំនិតល្អជារឿងមួយ ប៉ុន្តែអ្នកដែលអាចជួយឱ្យគំនិតល្អនោះក្លាយជាការពិតគឺអាស្រ័យលើមេដឹកនាំ និងធនធានមនុស្សនៅក្នុងអាជីវកម្ម។ ការធ្វើអាជីវកម្មគឺដូចជាក្រុមកីឡាអ៊ីចឹងដែរ ជាទូទៅក្រុមដែលមានសមាជិកល្អបំផុតគឺធម្មតាតែងតែឈ្នះ។ អ្នកមិនត្រឹមតែផ្តោតលើការជួលមនុស្សត្រឹមត្រូវឱ្យមកបំពេញការងារត្រឹមត្រូវប៉ុណ្ណោះទេ ប៉ុន្តែថែមទាំងផ្តល់ឱ្យពួកគេនូវកន្លែងមួយសម្រាប់ឱ្យពួកគេលូតលាស់ និងរក្សាគេឱ្យនៅបន្តក្នុងស្ថាប័នឱ្យបានយូរអង្វែងផងដែរ។ ៤. បង្កើតវប្បធម៌ឈ្នះៗ វប្បធម៌នៅក្នុងក្រុមហ៊ុនប្រៀបបីដូចជាសារពាង្គកាយដែលត្រូវការរស់រាន និងត្រូវការ ការមើលថែឱ្យបានល្អ។ នៅពេលដែលអ្នកអាចបង្កើតនូវវប្បធម៌នៅក្នុងស្ថាប័នអ្នកដែលអាចឱ្យបុគ្គលិកអាចទំនាក់ទំនងគ្នាបានល្អ មានអារម្មណ៍សប្បាយចិត្តក្នុងការបំពេញការងារ វាអាចជួយជំរុញទឹកចិត្តបុគ្គលិកឱ្យខិតខំបំពេញការងាររហូតសម្រេចគោលដៅរបស់ស្ថាប័នអ្នក។ ៥. ផ្ដោតឱ្យខ្លាំងលើគោលដៅសំខាន់បំផុត មហិច្ឆតា និងកិច្ចការងារដែលអ្នកចង់ធ្វើអាចច្រើនគ្មានដែនកំណត់ ប៉ុន្តែថាមពល និងធនធានរបស់ស្ថាប័នគឺមានដែនកំណត់។ ដូច្នេះចូរប្រើថាមពល និងធនធានផ្សេងៗរបស់ស្ថាប័នឱ្យបានត្រឹមត្រូវបំផុត និងផ្តោតឱ្យខ្លាំងតែទៅលើគោលដៅដែលសំខាន់បំផុតទើបជាការល្អ។ ៦. ភាពឆ្លាតវៃក្នុងការប្រើប្រាស់ដើមទុន អាជីវកម្មជាច្រើនប្រកាសក្ស័យធនដោយសារតែអស់ប្រាក់សម្រាប់ប្រតិបត្តិការអាជីវកម្ម។ ដូច្នេះក្នុងនាមជាមេដឹកនាំអ្នកត្រូវមានភាពឆ្លាតវៃក្នុងការប្រើប្រាស់ឱ្យបានត្រឹមត្រូវ ហ្មត់ចត់ជាទីបំផុត។ មួយវិញទៀតអ្នកក៏ត្រូវចេះព្យាករណ៍ឱ្យបានត្រឹមត្រូវពីទំហំដើមទុនដែលអាជីវកម្មអ្នកត្រូវការសម្រាប់ធ្វើប្រតិបត្តតិការឱ្យទទួលបាននូវភាពជោគជ័យផងដែរ។ ៧. ប្រើការលើកទឹកចិត្តឱ្យបានត្រឹមត្រូវ ម៉ាស៊ីនត្រូវការចាក់សាំងដើម្បីទៅមុខ មនុស្សត្រូវការកម្លាំងចិត្តដើម្បីមានកម្លាំងធ្វើការ។ ដូច្នេះហើយអ្នកត្រូវចេះប្រើប្រាស់នូវការលើកទឹកចិត្តឱ្យបានត្រឹមត្រូវចំពោះភាគីដែលពាក់ព័ន្ធមិនថាសម្រាប់អតិថិជន បុគ្គលិក ម្ចាស់ភាគហ៊ុននោះទេ។ មនុស្សផ្សេងគ្នា ត្រូវការ ការលើកទឹកចិត្តក្នុងទម្រង់ផ្សេងៗគ្នា។ ៨. យល់ចិត្តអតិថិជនឱ្យស៊ីជម្រៅ ការលក់គឺជាលុយ ហើយលុយប្រៀបបីដូចជាសរសៃឈាមអាជីវកម្មដូចគ្នា។ ប៉ុន្តែដើម្បីឱ្យលក់ផលិតផល ឬសេវាកម្មដាច់ អ្នកត្រូវយល់ពីចិត្តអតិថិជន ឬបញ្ហារបស់គាត់ឱ្យបានស៊ីជម្រៅ។ អាជីវកម្មដែលខ្លាំងក្នុងការលក់ គឺជាអាជីវកម្មដែលខ្លាំង។ ៩. បន្តការអភិវឌ្ឍន៍ខ្លួននិងស្វែងរកអ្វីថ្មីៗជាប្រចាំ អ្វីដែលល្អថ្ងៃនេះមិនប្រាកដថាស្អែកនៅតែល្អទៀតទេ។ រីឯផលិតផលដែលគេត្រូវការថ្ងៃនេះក៏ប្រាកដថាស្អែកគេនៅតែត្រូវការទៀតនោះដែរ។ បើសិនជាអ្នកមិនខំអភិវឌ្ឍន៍ផលិតផលឬសេវាកម្មរបស់អ្នកឱ្យកាន់តែប្រសើរឡើងជាប្រចាំទេ ផលិតផលឬសេវាកម្មរបស់អ្នកអាចនឹងត្រូវគេបំភ្លេចចោល ហើយគេនឹងងាកទៅប្រើផលិតផលឬសេវាកម្មរបស់ដៃគូប្រកួតប្រជែងរបស់អ្នកវិញ។ ១០. ប្រើភ្នែកឥន្ទ្រីសម្លឹងទៅអនាគត នៅក្នុងការរកស៊ីអ្នកមិនអាចគិតមួយថ្ងៃ ហើយធ្វើមួយថ្ងៃនោះទេ ពោលគឺអ្នកត្រូវធ្វើថ្ងៃនេះហើយសម្លឹងមើលទៅទំនោរនៅថ្ងៃអនាគតឱ្យបានវែងឆ្ងាយបំផុត ដើម្បីអាចដឹងពីតម្រូវការនាពេលអនាគត ចំណុចរបត់ បញ្ហាប្រឈម ឧបសគ្គ ឬឱកាសដែលនឹងអាចកើតមាន ដើម្បីអាចត្រៀមខ្លួនឱ្យបានល្អបំផុត។ ក្បួនរកស៊ីរបស់សេដ្ឋីពេជ្រ Johnny Dang ថៅកែក្រុមហ៊ុន Johnny Dang & Co លោក Johnny Dang បច្ចុប្បន្នគឺជាសហគ្រិនជនជាតិវៀតណាមដ៏ល្បីល្បាញមួយរូប ដែលមានឋានៈជាថៅកែគ្រឿងអលង្ការលក់ដុំឈ្មោះ Johnny Dang & Co។ ប៉ុន្តែអ្វីដែលគួរឱ្យកោតសរសើរគឺ លោកមានប្រវត្តិត្រឹមតែជាអតីតជនអន្តោប្រវេសន៍វៀតណាមមួយរូប ដែលជម្លៀកខ្លួនទៅកាន់ទឹកដីអាមេរិក និងបានចាប់ផ្ដើមអាជីវកម្មខាងគ្រឿងអលង្ការដ៏តូចមួយតែប៉ុណ្ណោះ។ ប៉ុន្តែបន្តិចម្ដងៗ អាជីវកម្មរបស់លោកកាន់តែរីកចម្រើនបន្តិចម្ដងៗ រហូតដល់មានពេលមួយលោកបានសហការជាមួយនឹងតារាចម្រៀង Hip Hop ដ៏ល្បីមួយរូបឈ្មោះថា Paul Wall ដែលចាប់ពីពេលនោះមក អាជីវកម្មរបស់លោកបានចាប់ផ្ដើមរីកសាយភាយចូលទៅកាន់តារាចម្រៀងជាច្រើនទៀតនៅអាមេរិក។ ខាងក្រោមនេះគឺជាក្បួនរកស៊ីដ៏ល្អឯកទាំង ៣របស់លោក៖ ១. ស្គាល់ច្បាស់ពីអតិថិជនគោលដៅ ក្រោយពេលដែលចាប់ផ្ដើមអាជីវកម្មបានមួយរយៈ គាត់បានសម្លឹងមើលឃើញកាន់តែច្បាស់ថា តើក្រុមមនុស្សប្រភេទណាដែលប្រើប្រាស់គ្រឿងអលង្ការ ឬគ្រឿងពេជ្រក្នុងបរិមាណច្រើនបំផុត ហើយអ្វីដែលលោករកឃើញនោះគឺក្រុមតារាចម្រៀង Hip Hop ល្បីៗនៅសហរដ្ឋអាមេរិក។ នៅពេលដែលលោកបានរកឃើញក្រុមមនុស្សដែលប្រើប្រាស់គ្រឿងអលង្ការច្រើនហើយ លោកក៏បានចាត់ទុកក្រុមមនុស្សទាំងនោះថាជាអតិថិជនគោលដៅរបស់លោក។ បន្ទាប់ពីនោះគឺទាក់ទងនឹងការរៀបចំយុទ្ធសាស្ត្រធ្វើយ៉ាងណា ដើម្បីអាចរុញឱ្យអាជីវកម្មហាងពេជ្រដ៏តូចរបស់ខ្លួននោះអាចទៅដល់ដៃអតិថិជនគោលដៅរបស់ខ្លួន ក៏ដូចជាធ្វើយ៉ាងណាដើម្បីឱ្យតារាល្បីៗលំដាប់ពិភពលោកជឿជាក់និងផ្ដល់ទំនុកចិត្តលើហាងពេជ្ររបស់លោក ព្រោះសាកស្រមៃទៅមើលតារាល្បីលំដាប់ពិភពលោកណាហ៊ានបន្ទាបខ្លួនមកប្រើគ្រឿងអលង្ការចេញពីហាងពេជ្រដ៏តូចតាចទៅ? ចម្លើយគឺពិបាកបំផុត។ ប៉ុន្តែលោកមានយុទ្ធសាស្ត្រមួយទៀតគឺ “ចេះខ្ចីឥទ្ធិពលគេមកប្រើ”។ ២. ចេះខ្ចីឥទ្ធិពលគេមកប្រើ ចេះខ្ចីឥទ្ធិពលគេមកប្រើគឺជាវិធីទី២ ដែលលោកប្រើដើម្បីរុញអាជីវកម្មខ្លួនឱ្យជ្រាបទៅដល់អតិថិជនគោលដៅរបស់ខ្លួន។ រឿងអំណោយផលមួយគឺលោកបានស្គាល់តារាចម្រៀងរ៉េបម្នាក់ឈ្មោះ Paul Wall ដែលជាតារាចម្រៀងរ៉េបដ៏ល្បីមួយរបស់សហរដ្ឋអាមេរិក និងបានចាប់ផ្ដើមសហការផលិតគ្រឿងអលង្ការយ៉ាងពិសេសសម្រាប់លោក។ ដោយសារតែគុណភាព និងគំនិតច្នៃប្រឌិតខ្ពស់របស់អ្នកឌីហ្សាញពេជ្រនៅក្នុងក្រុមហ៊ុន Johnny Dang & Co បានធ្វើឱ្យគ្រឿងអលង្ការដែលផលិតឱ្យលោក Paul Wall មានភាពទាក់ទាញខ្លាំង បូករួមជាមួយនឹងការជួយណែនាំពីមាត់មួយទៅមាត់មួយពីលោក Paul Wall ទៅកាន់តារារ៉េបល្បីៗផ្សេងទៀត បានធ្វើឱ្យហាងពេជ្ររបស់លោក Johnny Dang កាន់តែមានភាពល្បីល្បាញ និងពង្រីកកេរ្តិ៍ឈ្មោះរបស់ក្រុមហ៊ុនលោកកាន់តែមានភាពល្បីល្បាញកាន់តែខ្លាំងឡើងៗក្នុងជួរតារា Hip Hop ដ៏ល្បីរបស់អាមេរិក។ ៣. បន្តស្វែងរកគំនិតច្នៃប្រឌិតថ្មីៗជានិច្ច លោក Johnny Dang ធ្លាប់និយាយថា៖ អាជីវកម្មណាក៏ដោយ អ្នកត្រូវតែផ្តល់ឱ្យអតិថិជននូវអ្វីដែលថ្មីនិងពិសេសដើម្បីឱ្យពួកគេត្រឡប់មកទិញម្ដងទៀត ព្រោះគ្មានននរណាម្នាក់សុខចិត្តទិញរបស់ពីរដូចគ្នាក្នុងពេលតែមួយនោះទេ។ ចំណុចមួយទៀតដែលជួយឱ្យអាជីវកម្មរបស់លោកជោគជ័យដូចពេលនេះ គឺលោកបានបង្ហាត់បង្រៀនបុគ្គលិករបស់លោកឱ្យមានការគោរព និងឱ្យតម្លៃខ្ពស់ចំពោះអតិថិជន និងចាត់ទុកអតិថិជនដូចជាបុគ្គលដែលល្បីល្បាញដូចគ្នា។ តិចនិកមួយនេះអាចឱ្យលោករក្សាអតិថិជនស្មោះត្រង់មួយចំនួនឱ្យងប់ប្រើផលិតផលរបស់លោកបានរហូតដល់ជាង១៥ឆ្នាំក៏មាន។ អាស្រ័យហេតុនេះហើយ ទើបបានជាអាជីវកម្មរបស់ Dang តែងតែស្វែងរកនូវគំនិតច្នៃប្រឌិតថ្មីៗ ដើម្បីបំពេញតម្រូវការអតិថិជន និងជួយមួយផ្នែកទៅដល់ភាពល្បីល្បាញរបស់អតិថិជនខ្លួនដែលជាកំពូលតារាដែលត្រូវការភាពល្បីល្បាញ៕ ចង់ពូកែរកស៊ី ហើយចង់រៀនគំនិតរកស៊ីល្អពិសេសជាច្រើនប្រចាំថ្ងៃ ឥតគិតថ្លៃ សូមចុចទីនេះhttps://t.me/LongVathanak777	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T09:54:45.799Z", "category": "ភាពជាអ្នកដឹកនាំ", "views": 588, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
លោកសោម សម្បត្តិ ផ្តាំថា បើចង់មានគំនិតអស្ចារ្យ មានតែ១ ត្រូវចាយពេលនៅម្នាក់ឯងឱ្យច្រើន	https://business-cambodia.com/articles/soum-sambath-think-different-is-success	ពេលនិយាយដល់រឿងនៅម្នាក់ឯង មនុស្សជាច្រើនប្រាកដជាគិតដល់អារម្មណ៍ឯកា អផ្សុកឬចង់មានដៃគូជាដើម ប៉ុន្តែចូរដឹងថាយើងគឺជាផលិតផលនៃការគិតរបស់យើង ផ្នត់គំនិតយើងបែបណា វាសនាយើងបែបនោះ ហើយការគិតនេះទៀតសោតគឺត្រូវការពេលវេលា និងផ្តើមចេញពីខ្លួនឯងច្រើនបំផុត។ ពាក់ព័ទ្ធនឹងមតិខាងលើ សហគ្រិនចាស់វស្សាមួយរូបគឺ លោក សោម សម្បត្តិ នាយកប្រតិបត្តិក្រុមហ៊ុន Cam-Paint ថ្នាំពណ៌ជាតិ និងជាវាគ្មិន ដែលមានភាពល្បីល្បាញមួយរូប បានលើកឡើងថា “បើចង់មានគំនិតអស្ចារ្យ មានតែ១ខុសពីគេចូលចាយពេលនៅម្នាក់ឯងឱ្យបានច្រើន”។ នាយកប្រតិបត្តិវ័យកណ្តាលរូបនេះបាន បន្តយ៉ាងដូច្នេះថា “អ្វីក៏ដោយដែលអស្ចារ្យគឺមានតែ១ទេ ហើយគំនិតដែលអស្ចារ្យគឺទាល់តែយើងរកវាឃើញពេលដែលយើងនៅតែម្នាក់ឯង ប៉ុន្តែបើយើងរកឃើញនៅក្នុងចំណាមមនុស្សជាច្រើនវាមិនអស្ចារ្យនោះទេ ព្រោះវាជារបស់រួម” “និយាយនេះមិនមែនមានន័យថាគំនិតចេញពីក្រុមមិនល្អនោះទេ គ្រាន់តែវាមិនទាន់ប្លែកខ្លាំង ដោយសារគេក៏គិតឃើញយើងក៏គិតឃើញ ជាឧទាហរណ៍លោក Steve Jobs ស្ថាបនិក Apple ផលិតផលអស្ចារ្យ កើតចេញពីការសមាធិផ្តោតដើម្បីរកគំនិតថ្មី” នេះបើតាមការគូសបញ្ជាក់របស់លោក សោម សម្បត្តិ។ គួរជម្រាបម្តងទៀតថា លោក សោម សម្បត្តិ គឺជាសហគ្រិនឆ្អិនវស្សាដែលបានចាប់ផ្តើមក្រុមហ៊ុនខាំ ផែន Cam-Paint ឧស្សាហកម្មថ្នាំពណ៌ដែលឈានមុខនិងចាស់វស្សាជាងគេមួយនៅកម្ពុជាចាប់តាំងពីឆ្នាំ២០០៣ ប្រមាណជិត២០ឆ្នាំមកហើយនៅកម្ពុជា៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T09:47:59.874Z", "category": "ភាពជាអ្នកដឹកនាំ", "views": 527, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឆ្លងឆ្នាំនៅភ្នំពេញ! កុំភ្លេចទៅមើលកម្មវិធីប្រគុំតន្រ្តីខ្នាតយក្ស រៀបចំដោយក្រុមហ៊ុន Kia នៅទីតាំងមួយនេះ	https://business-cambodia.com/articles/kia-concert-count-down-day	ជាទូទៅឱ្យតែដល់ពេលបុណ្យទាន ឬថ្ងៃឈប់សម្រាកម្តងៗ ប្រជាជនខ្មែរភាគច្រើនតែងតែមានដំណើរកំសាន្តទៅកាន់តំបន់ទេសចរណ៍ស្អាតៗនៅតាមខេត្ត ខណៈអ្នកខ្លះកំពុងមានគម្រោងគេងទៅផ្ទះ។ ប៉ុន្តែពេលនេះនៅអ្នកភ្នំពេញមិនចាញ់អ្នកទៅលេងតាមបណ្តាខេត្តទេ ដោយទាំងអស់គ្នាអាចទៅទស្សនាការប្រគុំតន្រ្នីខ្នាតយក្ស រៀបចំដោយក្រុមហ៊ុន Kia នៅទីតាំងមួយនេះ។ ជួយមួយគ្នានេះដែរ កាលពីថ្មីៗនេះ បើយោងទៅតាមផេកផ្លូវការរបស់ Kia Cambodia ផ្ទាល់បានឱ្យដឹងថា នៅថ្ងៃទី៣១ ខែធ្នូ ឆ្នាំ២០២២ ខាងមុខនេះ Kia Cambodia នឹងមានព្រឹត្តិការណ៏នៃការប្រគុំតន្ត្រីដ៏ធំប្រចាំឆ្នាំ Kia Pop Countdown Concert ព្រមទាំងបង្ហាញនូវ Logo Kia ថ្មីសម្រាប់ឆ្នាំ 2023ផងដែរ។ ដោយក្នុងនោះមានការចូលរួមពីសំណាក់តារាចម្រៀងល្បីប្រចាំប្រទេសកម្ពុជាជាច្រើនរូប ក្នុងនោះរួមមាន ឱក សុគន្ធកញ្ញា សុគន្ធ នីសា កញ្ញាមីនា លោកសូណូ និងមានវត្តមានតារាល្បីជាច្រើនរូបទៀត មិនតែប៉ុណ្ណោះក៏វត្តមានយ៉ាងពិសេសពិសាលរបស់ ព្រះនាងនរោត្តម ជេនណា ដែលនឹងចូលរួមសម្តែងនៅក្នុងព្រឹត្តិការណ៏នៃការប្រគុំតន្ត្រីដ៏ធំប្រចាំឆ្នាំនេះផងដែរ។ សូមកុំភ្លេចចូលរួមរីករាយកំសាន្តការរាប់ថយក្រោយឆ្នាំចាស់ ផ្លាស់ឆ្នាំថ្មីជាមួយ Kia Cambodiaទាំងអស់គ្នាណា ដែលមានទីតាំងស្ថិតនៅ នៅកោះពេជ្រអាគារ Elysée ដែលកម្មវិធីនឹងចាប់ផ្តើមចាប់ពីម៉ោង 8យប់តទៅ។ សម្រាប់ពត៌មានបន្ថែមបងប្អូនអាចធ្វើការទំនាក់ទំនង 023999555 \| 095999191 \| 095999799៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T09:39:42.721Z", "category": "កំពូលអ្នកលក់", "views": 240, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "tiny", "noisy" ] }
ធ្វើការប្រាក់ខែប៉ុន្មានត្រូវបង់ពន្ធ? មកដឹងអត្រាពន្ធលើប្រាក់បៀវត្សនៅកម្ពុជាឆ្នាំ២០២៣ខាងមុខ	https://business-cambodia.com/articles/tax-on-salary-in-cambodia-in-2023	បុគ្គលគ្រប់រូបសុទ្ធតែមានកាតព្វកិច្ចត្រូវបង់ជូនរដ្ឋព្រោះការបង់ពន្ធជូនរដ្ឋពីសំណាក់ប្រជាជនកម្ពុជាគឺផ្នែកមួយដ៏សំខាន់ដើម្បីឲ្យរដ្ឋាភិបាលទទួលបានថវិកាក្នុងការចំណាយលើសេវាសាធារណៈនិងអភិវឌ្ឍន៍ហេដ្ឋារចនាសម្ព័ន្ធក្នុងប្រទេសឲ្យកាន់តែរីកចម្រើន។ ទាក់ទងនឹងការបង់ពន្ធនេះដែរ អ្នកធ្វើការនៅកម្ពុជាទាំងអស់សុទ្ធតែជាប់កាតព្វកិច្ចត្រូវបង់ពន្ធជូនរដ្ឋទៅតាមការកំណត់ពីច្បាប់ស្ដីពីសារពើពន្ធ។អនុលោមតាមមាត្រា៤៧ ថ្មី(បី) នៃច្បាប់ស្ដីពីសារពើពន្ធ និងនិយោជិតនិវាសនជនត្រូវជាប់ពន្ធលើប្រាក់បៀវត្ស ប្រចាំខែនិងត្រូវចាត់ទុកដោយនិយោជកតាមអត្រាកំណើនតាមថ្នាក់ដូចខាងក្រោមនេះ៖ ១. ប្រាក់ខែពី ០ រៀល ដល់ ១៥ ០០ ០០០ រៀល ត្រូវបង់ពន្ធចំនួន០%២. ប្រាក់ខែពី ១៥០០ ០០១ រៀល ដល់ ២.០០០.០០០ រៀល ត្រូវបង់ពន្ធចំនួន៥%៣. ប្រាក់ខែពី ២០០០ ០០១ រៀល ដល់ ៨៥០០ ០០០ រៀល ត្រូវបង់បន្ធចំនួន១០% ៤. ប្រាក់ខែពីពី ៨៥០០ ០០១ រៀល ដល់ ១២ ៥០០ ០០០ រៀល ត្រូវបង់ពន្ធចំនួន១៥%៥. ប្រាក់ខែលើសពី ១២ ៥០០ ០០០ រៀល ត្រូវបង់បន្ធចំនួន២០% គួរបញ្ជាក់ផងដែរថាយោងតាមច្បាប់ស្ដីពីសារពើពន្ធ ពន្ធលើប្រាក់បៀវត្ស គឺជាពន្ធប្រចាំខែកំណត់លើប្រាក់បៀវត្ស ដែលបានទទួលក្នុងក្របខ័ណ្ឌនៃការបំពេញសកម្មភាពបម្រើការងារ។ សម្រាប់មូលដ្ឋានគិតពន្ធលើប្រាក់បៀវត្សប្រចាំខែគឺជាទឹកប្រាក់ទូទាត់ទាំងអស់ទោះជាសាច់ប្រាក់ក្ដីឬវត្ថុក្ដី៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T09:32:29.975Z", "category": "ហិរញ្ញវត្ថុ", "views": 2574, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កម្ពុជាបានសម្ពោធ Huawei Smart Office, AppGallery និងផលិតផលឆ្លាតវៃជាច្រើននៅក្នុងកិច្ចប្រជុំ Huawei Ecosystem Summit Cambodia ចុងឆ្នាំ 2022	https://business-cambodia.com/articles/cambodia-launches-huawei-smart-office	ក្រុមហ៊ុន HUAWEI បានប្រារព្ធនូវកិច្ចប្រជុំកំពូល Huawei Ecosystem Summit នៅថ្ងៃទី 14 ខែ ធ្នូ ឆ្នាំ 2022 នៅសណ្ឋាគារ Hyatt Regency ក្នុងរាជធានីភ្នំពេញ ដោយបានដាក់តាំង និង សម្ពោធនូវផលិតផល HUAWEI Smart Office, AppGallery, ផលិតផលឆ្លាតវៃ, ផលិតផល IoT ដូចជា Smart Phone, Tablet, Laptop, Desktop, Monitor, Printer, Wearable, Audio, Router ជាច្រើនប្រភេទខុសៗគ្នាក្នុងគោលបំណងពង្រឹងវិស័យបច្ចេកវិទ្យាក្នុងប្រទេសកម្ពុជា ! ឯកឧត្ដមបណ្ឌិត ហេង សុខគង់ រដ្ឋលេខាធិការក្រសួងឧស្សាហកម្ម វិទ្យាសាស្ត្រ បានធ្វើការតេស្តសាកល្បងនឹងស្វែងយល់បន្ថែមពីផលិតផល Smart Office ឯកឧត្ដមបណ្ឌិតក៏បានកាន់សាកល្បងកាមេរ៉ា HUAWEI Mate 50 Pro (Kunlun) ដើម្បីតេស្តពីសមត្ថភាពកាមេរ៉ា និងបច្ចេកវិទ្យាកាមេរ៉ា XMAGE ដែលបំពាក់នៅលើ HUAWEI Mate 50 Series ក្នុងនោះឯកឧត្ដមបណ្ឌិត គាត់បានពេញចិត្តជាខ្លាំងទៅលើការរចនារូបរាងដ៏ប្រណិត នឹងសមត្ថភាពកាមេរ៉ាដ៏អស្ចារ្យ។ តើផលិតផល Huawei Smart Office ជាអ្វី? Huawei Smart Office គឺជាឧបករណ៍ឆ្លាតវៃរបស់ HUAWEI ដែលអាចប្រើប្រាស់រួមគ្នា និងតភ្ជាប់គ្នាបានរហ័សបំផុត (Seamless AI) ដោយបច្ចេកវិទ្យា Super Device គ្រាន់តែ Drag & Drop វានឹងធ្វើការតភ្ជាប់ភ្លាមតែម្តង។ ឧទាហរណ៍៖ Huawei Smart Phone អាចភ្ជាប់ទៅកាន់ Huawei PC ឬ Desktop គ្រាន់តែយកទូរស័ព្ទដាក់លើ HUAWEI Share logo នៅលើ PC ដើម្បីធ្វើការភ្ជាប់យើងក៏អាចទាញទិន្ន័យ ឬចែករំលែកអេក្រង់ និងអាចប្រើប្រាស់ទូរសព្ទនៅក្នុង PC ផ្ទាល់ផងដែរ។ អ្នកក៏អាចយក HUAWEI Tablet ធ្វើជាអេក្រង់ជំនួយ (Extend Screen) ដើម្បីសម្រួលការងាររបស់អ្នកបានថែមទៀតផង។ កិច្ចប្រជុំបានផ្តោតលើការបង្ហាញផលិតផលជាបួនសេណារីយ៉ូ (Multi Scenario) ផ្សេងៗគ្នាដូចជា ៖ Scenario Booth Display ទី១ គឺបង្ហាញពី HUAWEI Smart Phone Family ដូចជា HAWEI Mate 50 Series ជំនាន់ថ្មីដែលជាស្មាតហ្វូនជំនាន់ចុងក្រោយបំពាក់នូវ Kunlun Glass ធន់នឹងការធ្លាក់បែកជាងមុន១០ដង, បច្ចេកវិទ្យាកាមេរ៉ា XMAGE បំពាក់ Len ដែលអាចសេរ៉េ Aperture F1.4-F10 សមត្ថភាពថតរូប Portrait, ថតរូបពេលយប់កាន់តែភ្លឺជាងមុន 24% និង ថតហ្ស៊ូមបាន 100X  និងបានដាក់តាំងម៉ូដែល Nova 10 Series , Nova Y Series ជាច្រើនជម្រើស។ ជាពិសេសការដាក់តាំងបង្ហាញ HUAWEI Mate 50 Pro (Kunlun) ធ្វើឲ្យមានការចាប់អារម្មណ៍ខ្លាំងពីភ្ញៀវកក្តិយសដែលបានអញ្ជើញចូលរូមក្នុងកម្មវិធី។ Scenario Booth Display ទី២ ៖ គឺដាក់តាំងបង្ហាញផលិតផល Huawei Smart Office មានដូចជា Huawei Mate Station S, Huawei MateView SE, Huawei MateBook X Pro, Huawei MatePad Pro 12.6, Huawei Sound Joy, Huawei FreeBuds Pro 2, Huawei AX3 និងម៉ាស៊ីនព្រីន Huawei Printer Pixlab X1 ដែលជាការដាក់សេណារីយ៉ូបែប Smart Office រាល់ឧបករណ៍នីមួយៗគឺអាចធ្វើការតភ្ជាប់គ្នាបានយ៉ាងរហ័ស (Seamless AI)។ Scenario Booth Display ទី៣ ៖ គឺជាការដាក់បង្ហាញនូវផលិតផល HUAWEI Tablet Family ពី Entry Level ដល់ Flagship Level ដូចជា Huawei MatePad Pro 11, MateBook E, MatePad, MatePad T10s/ T10 ដែលបង្ហាញពីគ្រប់ជម្រើសនៃ Tablet Family។ គួរបញ្ចាក់ផងដែររាល់ HUAWEI MatePad Family ជំនាន់ថ្មីបានបំពាក់នូវមុខងារ Huawei Super Device និង HarmonyOS ជំនាន់ថ្មីជំនួយដល់ការធ្វើការរបស់អ្នកកាន់តែរហ័ស ដែលយើងប្រើប្រាស់ UI ស្រដៀងទៅនឹងកុំព្យូទ័រដែរ។ Scenario Booth Display ទី៤ ៖             គឺបង្ហាញពីផលិតផល Wearable Family ផ្តោតលើ Healthy Life, Fitness, Sport និង កីឡា មានដូចជា HUAWEI WATCH D ដែលមានមុខងារវ៉ាស់សម្ពាធឈាម (Blood Pressure) និង មុខងារ ECG ដំបូងគេនៅលើទីផ្សារកម្ពុជា។ Huawei Watch GT 3 SE ផ្តោតសំខាន់លើកីឡាដែលមានតម្លៃល្អត្រឹមតែ $179 ថ្មកាន់ 14ថ្ងៃ មុខងារខលចេញចូល (Bluetooth Calling) មុខងារ GPS និង រចនារូបរាងស្រាលបំផុត ក៏ដូចជា Huawei GT Series, Band Series។ ក្នុងកិច្ចប្រជុំនេះ HUAWEI ក៏បានប្រកាសថា HUAWEI AppGallery គឺជាកម្មវិធីដោនឡូដ Top 3 ធំនៅលើពិភពលោកបន្ទាប់ពី Google និង Apple ។ AppGallery គឺជាហាងកម្មវិធីដែលអនុញ្ញាតិ្តអោយអ្នកប្រើប្រាស់អាចដោនឡូដកម្មវិធីរាប់លានពីជុំវិញពិភពលោក ក៏ដូចជាកម្មវិធីល្បីៗនៅក្នុងប្រទេសកម្ពុជាដូចជា ABA Mobile, ACLEDA Mobile, Vattanac Bank, Grab, PassApp, Foodpanda, E-Gets, Khmer24, Legend Cinema, Prime Cinema, KOI, Zando, Ten11, L192, WOWNOW និង ហ្គេមល្បីៗដូច PUBG Mobile, Mobile Legend, Free Fire, និង Lords Mobile ជាដើម។ AppGallery បច្ចុប្បន្នមាននៅក្នុង 170 ប្រទេស និងតំបន់ជុំវិញពិភពលោក ដោយគិតត្រឹមថ្ងៃទី 31 ខែធ្នូ ឆ្នាំ 2021 បរិមាណចែកចាយសរុបរបស់ Huawei AppGallery ក្នុងឆ្នាំ 2021 បានកើនឡើងដល់ 432 ពាន់លាន ហើយចំនួនអ្នកប្រើប្រាស់សកម្មប្រចាំខែនៅទូទាំងពិភពលោកមានលើសពី 580 លាននាក់។ ព័ត៍មានបន្ថែមសូមចូលទៅកាន់៖ Huawei Mobile , Huawei Developer, Huawei Cloud សម្រាប់ទំនាក់ទំនង Upload កម្មវិធី App របស់អ្នកទៅកាន់ AppGallery or join HUAWEI Ecosystem : ទំនាក់ទំនងលេខ៖ 093 256 456 (Telegram), 086 965 697(Telegram)	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T09:06:20.426Z", "category": "PR", "views": 98, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
កុំចាំមានលុយគ្រប់បានរកស៊ី! ម្ចាស់អាជីវកម្ម២រូប បង្ហាញផ្លូវ ២ សម្រាប់អ្នកគ្មានទុនគួរធ្វើបើចេញរកស៊ី	https://business-cambodia.com/articles/the-way-to-start-business-	ក្នុងចំណោមបញ្ហាទាំងអស់ដែលរាលរាំងមិនឱ្យយើងអាចចេញរកស៊ីបាន បញ្ហាដើមទុន អាចចាត់ទុកថាជាបញ្ហាដែលតែងកើតមានជាញឹកញាប់ ឱ្យតែសួរទៅហេតុអ្វីមិនចេញរកស៊ី ហេតុអ្វីមិនបើកឱ្យធំជាងនេះ ហេតុអ្វីមិនធ្វើឱ្យល្អជាងនេះ គាត់តែងតែនិយាយថា អត់លុយ លុយមិនគ្រប់ជាដើម។ ហេតុនេះដើម្បី កុំឱ្យបញ្ហាដើមទុនក្លាយជាឬសគល់រារាំងក្តីស្រមៃចេញរកស៊ីរបស់បងប្អូនជំនាន់ក្រោយ សហគ្រិនវ័យក្មេង ២ រូបក៏បានបង្ហាញផ្លូវធំៗចំនួន២ ដើម្បីដោះស្រាយទៅលើបញ្ហានេះ ដែលក្នុងនោះរួមមាន ៖ ១.លោក អ៊ួន ផាណា ទាក់ទងជាមួយបញ្ហានេះដែរ លោក អ៊ួន ផាណា បច្ចុប្បន្នជាម្ចាស់អាជីវកម្ម បណ្ណាល័យហ្គារ៉ាស បានឱ្យលើកឡើងយ៉ាងដូចច្នេះថា ប្រសិនបើបងប្អូនជំនាន់ក្រោយដែលមានក្តីស្រមៃចេញរកស៊ី ប៉ុន្តែមិនមានដើមទុនគ្រប់គ្រាន់ គាត់អាចសាកល្បងវិធីជាច្រើនដូចជា ការកសាងជំនាញ ធ្វើការឱ្យមានបទពិសោធន៍ ហើយសន្សំលុយរកស៊ីខ្លួនឯង និងមួយទៀត គាត់អាចយកគំនិតដែលគាត់មានយកទៅជជែកជាមួយអ្នកដែលមានលុយ ហើយផ្តល់គំនិតនោះទៅកាន់ពួកគាត់ដើម្បីអាចទទួលបានឱកាសបានទុនវិនិយោគពីពួកគាត់។ លោកបានបន្តយ៉ាងដូច្នោះថា អ្វីដែលសំខាន់យើងត្រូវពង្រឹងជំនាញដែលយើងមានឱ្យបានល្អ ហើយធ្វើឱ្យគេឃើញថាគំនិតយើងពិតជាអាចទុកចិត្តបានសមនឹងគេចូលរួមជាមួយ ការខ្វះដើមទុនមិនមែនជាបញ្ហាចោទដូចដែលយើងខ្វះគំនិតនោះទេ ហេតុនេះហើយបើចង់បានទុនរកស៊ីយើងអាចសាកល្បងវិធីទាំងនេះបាន។ ២.កញ្ញា លីម សៀម៉ី ក្នុងនាមជាក្មេងស្រីម្នាក់ដែលគ្មានដើមទុនធំដុំរកស៊ីដូចគេដទៃ កញ្ញា លីមសៀម៉ី បានបន្តពុះពាររកស៊ីតាំងពីអ្នកលក់អនឡាញធម្មតាម្នាក់ក្លាយជាថៅកែហាងលក់សម្លៀកបំពាក់ទាំងវ័យក្មេង។សមិទ្ធផលទាំងនេះកើតចេញពីការខិតខំប្រឹងប្រែងតស៊ូរបស់កញ្ញា ដែលមានទឹកចិត្តមុតមាំក្នុងការរកស៊ីតាមក្តីស្រមៃដែលខ្លួនចង់បាន បើទោះបីជាកញ្ញាគ្មានដើមទុនគ្រប់គ្រាន់ដើម្បីរកស៊ីក៏ដោយ ប៉ុន្តែបញ្ហាដើមទុនមិនបានរារាំងមិនឱ្យកញ្ញាចេញរកស៊ីនោះទេ នេះដោយសារតែកញ្ញាបានដើរតាមផ្លូវមួយ គឺរកស៊ីពីដើមទុនតិច។ កញ្ញា លីម ស៊ាម៉ី ម្ចាស់ហាងសម្លៀកបំពាក់ M&M fashion store បានបន្តទៀតថា ការចាប់ផ្តើមរកស៊ីដោយដើមទុនតិចនេះជាផ្លូវល្អបំផុតសម្រាប់អ្នកមិនមានទុនច្រើនដើម្បីចាប់ផ្តើមការរកស៊ី ក្នុងនោះកញ្ញាបានផ្តាំផ្ញើថា “ក្នុងនាមខ្ញុំជាអ្នករកស៊ីផង រៀនផង ខ្ញុំសូមធ្វើការផ្តាំផ្ញើរទៅកាន់អូនៗដែលគាត់ស្រឡាញ់ការរកស៊ីថា កុំចាំដល់មានលុយ មានពេលវេលាគ្រប់គ្រាន់ទើបចេញរកស៊ី ព្រោះពេលខ្លះបើយើងចាំយើងមិនអាចសម្រេចក្តីស្រមៃរបស់យើងបាននោះទេ ហេតុនេះបើយើងគ្មានទុនយើងរកអាជីវកម្មណាដែលយើងស្រឡាញ់ចូលចិត្តហើយត្រូវនឹងយើង បន្ទាប់មកចាប់ផ្តើមធ្វើវាពីតូចទៅតាមរយៈការលក់អនឡាញ ឬបើកលក់នៅផ្ទះតិចតួចជាដើម” កញ្ញាបញ្ជាក់បន្ថែមផងដែរថា ចំពោះបងៗដែលមានលុយរកស៊ីគ្រប់គ្រាន់ហើយ ចង់ចេញរកស៊ីត្រូវត្រៀមផែនការអាជីវកម្ម និងត្រៀមខ្លួនឱ្យបានរួចរាល់ ចំណែកឯបងៗដែលកំពុងរកស៊ីហើយជួបនូវបញ្ហាដូចជាកញ្ញាកុំអស់សង្ឃឹមត្រូវតស៊ូទៅមុខទៀត និងបន្តរៀនសូត្រជានិច្ចព្រោះមានការសិក្សារៀនសូត្របន្ថែមទេ ដែលអាចនាំយើងចេញពីបញ្ហាទាំងអស់នោះបាន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T08:34:36.334Z", "category": "ចាប់ផ្តើមអាជីវកម្ម", "views": 613, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ខ្មែរអាចធ្វើបាន! យុវជន១ក្រុម ចាប់ដៃគ្នាផលិតយន្តហោះពីស្នោ ដាក់គោលដៅលក់ឱ្យបាន១ពាន់គ្រឿង/ខែ	https://business-cambodia.com/articles/cambodia-can-do-it	នៅពេលនិយាយទៅដល់ការផលិតយន្តហោះចេញពីស្នោ ប្រាកដជាមានបងប្អូនមួយចំនួនគិតថាជារបស់នាំចូលជាមិនខានឡើយ ប៉ុន្តែតាមពិតទៅនាពេលនេះមានផលិតផលថ្មីៗជាច្រើនប្រភេទដែលកូនខ្មែរអាចធ្វើបានមិនចាញ់បរទេសឡើយ។ តួយ៉ាងដូចជាយុវជន១ក្រុម ដែលរស់នៅក្នុងខេត្តកំពង់ធំអាចផលិតយន្តហោះចេញពីស្នោបាននិងដាក់គោលដៅលក់ឱ្យបាន១ពាន់គ្រឿងក្នុងមួយខែ។ ថ្លែងប្រាប់សារព័ត៌មាន Business Cambodia លោក ជឿន ចននី ជាស្ថាបនិកក្រុមគំនិត-Khomnit បាននិយាយពីដើមទងជីវិតរបស់ខ្លួនថា តាំងពីក្មេងមកលោកពិតជាចាប់ចិត្តជាមួយវិស័យអាកាសចរណ៍ខ្លាំងណាស់ជាពិសេសនោះគឺយន្តហោះតែម្តង។ ដូច្នេះហើយបានជាលោកប្រាប់ខ្លួនឯងថានៅពេលធំពេញវ័យលោកនឹងផលិតយន្តហោះឱ្យបានបើទោះបីជាមិនអាចផលិតយន្តហោះឱ្យមនុស្សជិះដូចគេបាន តែត្រឹមផលិតយន្តហោះចេញពីស្នោអាចហោះហើរលើអាកាសក៏លោកអស់ចិត្តដែរ។ ស្ថាបនិកក្រុម គំនិត-Khomnit បានបន្តទៀតថានៅពេលដែលកំពុងសិក្សាពេលគ្រូបង្រៀនផ្នែកវិទ្យាសាស្រ្តលោកយកចិត្តទុកដាក់ខ្លាំងណាស់។ ព្រោះតែការស្រលាញ់និងមានក្តីស្រមៃពិតប្រាកដក្នុងឆ្នាំ២០០៥ លោកបានស្រាវជ្រាវស្វ័យសិក្សាខ្លួនឯងនិងបានមើលសៀវភៅខ្លះៗរហូតក្នុងឆ្នាំ២០១៨ លោកអាចផលិតយន្តហោះតូចៗចេញពីស្នោបានយ៉ាងជោគជ័យ។ ក្រឡេកមកមើលយន្តហោះរបស់លោកបន្តិចគឺមានតម្លៃ ១គ្រឿងពី៣០ដុល្លារ ទៅ៤០ដុល្លារឡើងទៅ ដោយយន្តហោះនេះផងដែរ គឺលោកបានប្រើរូបមន្តពិសេស ក្នុងការរក្សាភាពស្វិតបានយូរនៃគុណភាពស្នោ។ ក្នុងនោះលោកពន្យល់ថាយន្តហោះរបស់លោកគឺមាន ៣ ប្រភេទ ចំពោះប្រភេទទី១ជាយន្តហោះសម្រាប់គប់លេង និងប្រភេទទី២ ជាយន្តហោះ សម្រាប់បញ្ជាហោះហើរនៅលើអាកាសបានដូចដ្រូន និងប្រភេទទី៣ ជាប្រភេទយន្តហោះដាក់តាំងលម្អលើតុ រឺកន្លែងធ្វើការ ។ លោក ជឿន ចននី ជាស្ថាបនិកក្រុម គំនិត-Khomnit បានបន្ថែមថា សម្រាប់យន្តហោះប្រភេទគប់លេងលោកបានផលិត៤ ម៉ូឌែល គឺប្រភេទ Boeing 787  Boeing 747 ម៉ូឌែល A350 និងម៉ូឌែល A320 ចំណែកប្រភេទទី ២ គឺយន្តហោះបញ្ជាដែលចេញលក់នៅលើទីផ្សារ ប្រភេទ Boeing 787 Airbus A350 និង យន្តហោះចម្បាំង F35 វាមានប្រវែង៦៨ សង់ទីម៉ែត្រជាមធ្យម សម្រាប់យន្តហោះខ្នាតធំនិងបំពាក់មុខងារពិសេសៗអតិថិជនអាចធ្វើការកម្ម៉ង់តាមតម្រូវការបាន “Custom design”។ ទោះជាយ៉ាងណា សម្រាប់ការផលិតយន្តហោះនេះគឺលោក ជឿន ចននី និងសមាជិកចំនួន៧ នាក់ទៀត បានបញ្ជាក់ថា នាពេលបច្ចុប្បន្នយន្តហោះរបស់លោកអាចលក់ចេញបានក្នុងមួយខែចំនួន១០០គ្រឿង ប៉ុន្តែអ្វីជាគោលដៅនាពេលខាងមុខគឺលោកនឹងលក់ឱ្យបាន១ពាន់គ្រឿង មិនតែប៉ុណ្ណោះគោលដៅធំជាងគេរបស់លោកនៅពេលដែលក្រុមហ៊ុនលោកអាចដំណើរកាលបានល្អជាងនេះលោកនឹងផលិតដ្រូនសម្រាប់ប្រើប្រាស់ក្នុងវិស័យកសិកម្ម ចំពោះទស្សនៈវិស័យរបស់លោកគឺលោកនឹងផលិតគ្រឿងអេឡិចត្រូនិចបន្ថែមទៀតដូចជាម៉ូទ័របូមទឹក ម៉ូទ័រជម្រុញទឹកតាមផ្ទះ ម៉ាស៊ីនបោកខោអាវតាមផ្ទះផងដែរ។ ប្រសិនជាបងប្អូនចង់បញ្ជាទិញយន្តហោះពីលោកអាចចូលទៅកាន់ផេក Khomnit-គំនិត ឬទំនាក់ទំនងទៅកាន់លេខទូរស័ព្ទ 098 331 213 ហើយចំពោះបងប្អូនដែលចង់ដាក់ទុនវិនិយោគជាមួយលោកក៏លោកព្រមទទួលផងដែរ ដោយសារនាពេលនេះក្រុមហ៊ុនលោកគឺមានសមត្ថភាពផលិតផលគ្រឿងអេឡិចត្រូនិចជាច្រើនប្រភេទគ្រាន់តែនៅខ្វះអ្នកវិនិយោគបន្ថែមទៀតប៉ុណ្ណោះ។ កុំភ្លេចជួយគាំទ្រផលិតផលខ្មែរផងណាពីខ្ញុំកូនចាបក្រហម <3 ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T08:34:00.311Z", "category": "ចាប់ផ្តើមអាជីវកម្ម", "views": 1221, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ហ៊ុន Tesla ធ្លាក់មកខ្ទង់១០០$ក្នុង១ហ៊ុន Elon Musk ពន្យល់ហេតុផលធំ១ធ្វើឲ្យហ៊ុនធ្លាក់យ៉ាងគំហុក	https://business-cambodia.com/articles/elon-musk-explain-why-tesla-share-down	ចាប់តាំងពីសេដ្ឋី Elon Musk ប្រលែងTesla ហើយទៅដឹកនាំក្រុមហ៊ុន Twitter មក តម្លៃភាគហ៊ុនរបស់Tesla ធ្លាក់ថ្លៃយ៉ាងគំហុក ហើយមកគិតត្រឹមថ្ងៃនេះតម្លៃហ៊ុនក្រុមហ៊ុនផលិតឡានអគ្គិសនីមួយនេះធ្លាក់ថ្លៃមកត្រឹម១២៥ដុល្លារប៉ុណ្ណោះក្នុងមួយហ៊ុន។  បើយោងតាមការចុះផ្សាយរបស់CNBC សេដ្ឋី Elon Musk បានពន្យល់ក្នុងTwitter ទៅកាន់អ្នកកាន់ហ៊ុនTesla ទាំងអស់គ្នាថា ពេលធនាគារកណ្ដាលអាមេរិកចាប់ផ្ដើមដំឡើងអត្រាការប្រាក់សន្សំនៅធនាគារ បានធ្វើឲ្យប៉ះពាល់ដល់កំណើនមូលធននៃទីផ្សារភាគហ៊ុន។ ត្រង់នេះលោកបានពន្យល់ទៀតថា កាលណាប្រជានជនយកលុយទៅដាក់នៅធនាគារ គេធានាឲ្យការប្រាក់ ចំណែកការយកលុយមកវិនិយោគហ៊ុនគ្មានអ្នកណាធនាគារឲ្យផលចំណេញនោះទេ។ មួយទៀតស្របពេលដែលស្ថានភាពសេដ្ឋកិច្ចមិនច្បាស់លាស់ ហើយធនាគារដំឡើងការប្រាក់សន្សំទៀតនោះ ធ្វើឲ្យអ្នកវិនិយោគមួយចំនួនធំដកលុយចេញពីផ្សារហ៊ុនយកមកដាក់ធនាគារ ទើបធ្វើឲ្យតម្លៃហ៊ុនរបស់ Tesla ធ្លាក់ថ្លៃ។  យ៉ាងណាមិញបើធៀបនឹងភាគហ៊ុនក្រុមហ៊ុនផលិតរថយន្តផ្សេងៗទៀត ភាគហ៊ុនTesla គឺជាហ៊ុនដែលធ្លាក់ថ្លៃខ្លាំងជាងគេពោលគឺចាប់តាំងពី Elon Musk ទិញក្រុមហ៊ុន Twitter មកតម្លៃហ៊ុនរបស់Tesla ធ្លាក់ថ្លៃប្រមាណជា៥៩% ខណៈហ៊ុនរបស់ Fordធ្លាក់ចុះតែ១២% ហើយហ៊ុនរបស់ក្រុមហ៊ុនGM ធ្លាក់ចុះតែ១៤%ប៉ុណ្ណោះ។ គួរបញ្ជាក់ផងដែរថាកាលពីខែសីហាឆ្នាំ២០២២នេះតម្លៃរបស់Tesla មានតម្លៃប្រមាណជា៨៩១ដុល្លារក្នុងមួយហ៊ុន។ បន្ទាប់មកនៅថ្ងៃទី២៥សីហាឆ្នាំ២០២២ ក្រុមហ៊ុនTesla បានសម្រេចពុះហ៊ុនលក់ជា៣ចំណែកដូច្នេះបន្ទាប់ពីពុះលក់ជា៣ចំណែកតម្លៃហ៊ុនTesla មានតម្លៃ២៩៧ដុល្លារក្នុងមួយហ៊ុន។ យ៉ាងណាមិញបន្ទាប់ពី Elon Musk ទិញក្រុមហ៊ុន Twitter ហើយទៅដឹងនាំក្រុមហ៊ុនTwitter ធ្វើឲ្យភាគហ៊ុន Tesla ធ្លាក់ថ្លៃយ៉ាងគំហុកហើយរហូតមកដល់ពេលនេះតម្លៃហ៊ុនTesla ធ្លាក់ចុះមកត្រឹម១២៥ដុល្លារក្នុងមួយហ៊ុន។ ចង់ស្វែងយល់ពីការវិនិយោគលើផ្សារហ៊ុនខ្មែរ អាចតាមដាន Facebook page របស់ខ្ញុំ Toeuy Hong-ទឿយ ហុង ឬអាចចូលគ្រុបតេឡេក្រាមរបស់ខ្ញុំ: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T07:25:45.234Z", "category": "ហិរញ្ញវត្ថុ", "views": 1146, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រៀនហ្រ្វីៗ! សម្ដេចហ៊ុន សែន ប្រកាសផ្ដល់អាហារូបករណ៍៥០០កន្លែង ឱ្យសិស្សរៀនសាលាល្បី៤នេះ	https://business-cambodia.com/articles/schoolarship-of-techo-digital-samdech-hun-sen-prime-minister	បន្ទាប់ពីការប្រកាសលទ្ធផលប្រឡងបាក់ឌុប សម្រាប់សម័យប្រឡង ថ្ងៃទី ០៥ ខែធ្នូ ឆ្នាំ២០២២ សកលវិទ្យាល័យល្បីៗក្នុងប្រទេសចំនួន៤ បានប្រកាសជ្រើសរើសសិស្សឱ្យចូលរៀនថ្នាក់បរិញ្ញាបត្រ អាហារូបករណ៍រាប់រយកន្លែងសម្រាប់អ្នកដែលមានបំណងប្រឡងយកអាហារូបករណ៍ដែលផ្តល់ដោយ សម្តេចតេជោហ៊ុន សែន។ "ទេពកោសល្យឌីជីថលតេជោ" (Techo Digital Talent Scholarship)  ក្រោមការយកចិត្តទុកដាក់ពីសំណាក់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានសម្រេចផ្តល់ អាហារូបករណ៍សម្រាប់ថ្នាក់បរិញ្ញាបត្រ រហូតដល់ ៥០០កន្លែង សម្រាប់ឆ្នាំសិក្សា ២០២៣ នេះនៅតាមគ្រឹះស្ថានឧត្តមសិក្សារដ្ឋ និងឯកជនចំនួន៤រួមមាន៖ "បណ្ឌិត្យសភាបច្ចេកវិទ្យាឌីជីថលកម្ពុជា, សាកលវិទ្យាល័យភូមិន្ទភ្នំពេញ, វិទ្យាស្ថានបច្ចេកវិទ្យាកម្ពុជា និង សាកលវិទ្យាល័យអាមេរិកាំងភ្នំពេញ"។ នេះបើយោងតាមការចុះផ្សាយរបស់ ក្រសួងប្រៃសណីយ៍ និងទូរគមនាគមន៍។ បណ្ឌិត្យសភាបច្ចេកវិទ្យាឌីជីថលកម្ពុជា (CADT) សម្រាប់ជំនាញ៖ - ទូរគមនាគមន៍ និងបណ្តាញ (Telecoms and Networking) - វិទ្យាសាស្ត្រកុំព្យូទ័រ (Computer Science) - ធុរកិច្ចឌីជីថល ( Digital Business ) សាកលវិទ្យាល័យភូមិន្ទភ្នំពេញ (RUPP) សម្រាប់ជំនាញ៖ - វិទ្យាសាស្ត្រកុំព្យូទ័រ (Computer Science) - ទូរគមនាគមន៍ និងអេឡិចត្រូនិក (Telecoms and Electronic) - បច្ចេកវិទ្យាព័ត៌មាន (Information Technology) វិទ្យាស្ថានបច្ចេកវិទ្យាកម្ពុជា (ITC) សម្រាប់ជំនាញ៖ - វិស្វករបច្ចេកវិទ្យាព័ត៌មាននិងគមនាគមន៍ (Information and Communication Engineering) - អេឡិចត្រូនិកនិងទូរគមនាគមន៍ (Electronic and Telecoms) សាកលវិទ្យាល័យអាមេរិកាំងភ្នំពេញ (AUPP) សម្រាប់ជំនាញ៖ - បច្ចេកវិទ្យាក្លោដ (Cloud Computing) - សន្តិសុខសាយប័រ (Cybersecurity) - អភិវឌ្ឍន៍សុសវែរ (Software Development) - គ្រប់គ្រងបច្ចេកវិទ្យាព័ត៌មាន (Information Technology Management) - បច្ចេកវិទ្យាគមនាគមន៍និងព័ត៌មាន (Information and Communications Technology) និងសាកលវិទ្យាល័យជំនាញបច្ចេកវិទ្យាឌីជីថលជាច្រើនទៀតផង។ យ៉ាងណាមិញសម្រាប់លក្ខខណ្ឌនៃការជ្រើសរើសបេក្ខជន បេក្ខនារី ទាំងអស់ត្រូវឆ្លងកាត់ការប្រឡងប្រជែងដែលរៀបចំដោយគណៈកម្មការអាហារូបករណ៍ ដោយមានលក្ខខណ្ឌដូចខាងក្រោម៖ - ជាសិស្សជាប់សញ្ញាបត្រមធ្យមសិក្សាទុតិយភូមិឆ្នាំសិក្សា២០២២ ដែលមាននិទ្ទេសរួម A B ឬ C - ឆ្លងកាត់ការប្រឡងប្រជែងលើវិញ្ញាសាគណិតវិទ្យា តក្កវិទ្យា និងភាសាអង់គ្លេស។ ជាសិស្សដែលមានជីវភាពក្រីក្រ មកពីជនបទដាច់ស្រយាល ជនមានពិការភាព និងសិស្សនារីត្រូវបានលើកទឹកចិត្ត។ គួរជម្រាបផងដែរថា សម្រាប់កាលបរិច្ឆេទ និងការចុះឈ្មោះប្រឡងនឹងត្រូវធ្វើតាមប្រព័ន្ធអនឡាញ www.cadt.edu.kh/scholarship ចាប់ពីថ្ងៃជូនដំណឹងនេះរហូតដល់ថ្ងៃទី២៧ ខែមករា ឆ្នាំ២០២៣។ សម្រាប់ព័ត៌មានបន្ថែមសូមទំនាក់ទំនងទូរសព្ទលេខ ០១៥ ៣៣៥ ៨៧៧ / ០៧៧ ៣៣៥ ៨៧៧៕  អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T06:45:54.115Z", "category": "ភាពជាអ្នកដឹកនាំ", "views": 706, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ទេសភាពស្អាតលេខ១! ទៅដល់កោះកុងហើយបើរំលង៥ កន្លែងនេះស្ដាយកម្លាំង	https://business-cambodia.com/articles/khos-kong-5-places-this-style-strength	ខេត្តកោះកុងគឺជាខេត្តមួយដែលពោពេញទៅដោយព្រៃឈើធកម្មជាតិ អមជាមួយទឹកជ្រោះដ៏ស្រស់ត្រកាល ដែលធ្វើឱ្យលោកអ្នកបានទៅដល់ហើយមិនចងទៅវិញ។ មិនត្រឹមតែសម្បូទៅដោយព្រៃឈើនោះទេខេត្តកោះកុងក៏មានឆ្នេខ្សាច់ដ៏ស្រស់ស្អាតនិងទឹកសមុទ្រដ៏ខៀវស្រងាត់ផងដែរ។ ហើយថ្ងៃនេះ Business Cambodia នឹងលើកយកតំបន់ទេសចរណ៍៥ កន្លែងនៅក្នុងខេត្តកោះកុងដែលលោកអ្នកមិនគួរំលង៖ ១.កោះស្ដេច កោះនេះគឺជា កោះធម្មជាតិមួយ ដែលស្ថិតនៅក្នុងភូមិ កោះស្តេច ឃុំកោះស្ដេច ស្រុកគីរីសាគរ ខេត្តកោះកុង ដែលមានើសម្ងាយ ២៥០គីឡូម៉ែត្រពីរាជធានីភ្នំពេញ។ ទៅដល់ទីនោះភ្ញៀវទេសចរត្រូវធ្វើដំណើតតាមផ្លូវទឹកដោយជិះអូប័រតូចល្បឿនលឿន។ ទន្ទឹមគ្នានេះ ភ្ញៀវទេសចរអាចជួលទូកជិះទៅស្ទូចត្រី មុជទឹកសមុទ្រ មើលផ្កាថ្ម និង ប្រព័ន្ធជីវចម្រុះ នៅបាតសមុទ្រ ព្រមទាំងមានទូកយន្តសម្រាប់ដឹកអ្នកទេសចរជាតិ និង អន្តរជាតិ ពីកោះស្ដេចទៅទស្សនាតំបន់កោះនានា ស្ថិតនៅប្រជុំកោះក្បែរៗនោះទៀតផង។ ២.ទឹកធ្លាក់តាតៃ ទឹកធ្លាក់នេះ ស្ថិតនៅក្នុងភូមិតាតៃ ឃុំតាតៃ ស្រុកស្មាច់មានជ័យ ខេត្តកោះកុង។ ចំងាយប្រហែល ២០ គីឡូម៉ែត ខាងកើតទីរួមខេត្ត កោះកុង តាមផ្លូវជាតិលេខ៤៨ ។ ទឹកមានពីរដំណាក់ ដោយដំណាក់ទី១ មានកំពស់ ៥ ទៅ ៦ ម៉ែត្រ នឹងដំណាក់ទី២ មានកំពស់ ១២ ទៅ១៥ ម៉ែត្រ។ ទឹកធ្លាក់តាតៃ ត្រូវបានគេ អភិវឌ្ឍន៍អោយមានសោភ័ណ្ឌភាពសំរាប់ទាក់ទាញភ្ញៀវទេសចរជាតិ និងអន្តរជាតិ។ ៣.តំបន់អេកូរទេសចរណ៍ធម្មជាតិជីផាត សហគមន៍អេកូទេសចរណ៍ជីផាតស្ថិតក្នុងភូមិជីផាត ឃុំជីផាត ស្រុកថ្មបាំងខេត្តកោះកុង មានចម្ងាយ ១២៦គីលូម៉ែត្រ ពីក្រុងខេមរភូមិន្ទ ភ្ញៀវទេសចរជាតិអន្តរជាតិអាចធ្វើដំណើរទៅកាន់តំបន់នោះតាមផ្លូវ ជាតិលេខ៤៨ ត្រង់ចំណុចផ្លូវបំបែកហួសស្ពានអណ្តូងទឹកប្រហែល៥គីឡូម៉ែត្ររួចបន្តដំណើរតាមផ្លូវគ្រួសក្រហម រហូតដល់ភូមិ ជីផាតតែម្តង។ ប៉ុន្តែដើម្បីទៅដល់ទីនោះបានលោកអ្នកត្រូវធ្វើដំណើរដោយមធ្យោបាយផ្ទាល់ខ្លួនឬតាមរយៈទូករបស់បងប្អូនសហគម៍។ ៤.ឆ្នេរនេសាទ នេរនេសាទមានទីតាំងស្ថិតក្នុងភូមិនេសាទ ឃុំជ្រោយស្វាយ ស្រុកស្រែអំបិល ខេត្តកោះកុង មានចម្ងាយ ប្រហែល ២៥គីឡូម៉ែត្រពីចំណុចផ្លូវបំបែកស្រែអំបិលតាមផ្លូវក្រួសក្រហម និងមានចម្ងាយប្រហែល១៧០គីឡូម៉ែត្រពីរាជធានី ភ្នំពេញ។ ៥.តំបន់អេកូទេសចរណ៍ធម្មជាតិពាមក្រសារ ពាមក្រសោប គឺជាទីតាំងទស្សនាព្រៃកោងកាងដ៏ធំមួយនៅកម្ពុជា។ ដែលមានទីតាំងស្ថិតក្នុងដែនជម្រកសត្វព្រៃពាមក្រសោប នៃស្រុកមណ្ឌលសីមា ខេត្តកោះកុង សហគមន៍ទេសចរណ៍ធម្មជាតិមួយនេះ មានចម្ងាយប្រមាណ ៧គីឡូម៉ែត្រប៉ុណ្ណោះពីក្រុងខេមរភូមិន្ទ។ នៅពីក្រោមព្រៃកោងកាងដ៏ខៀវស្រងាត់ ក៏មានស្ពានបេតុងមួយខ្សែប្រវែង ៦៦៦ម៉ែត្រ នឹងនាំផ្លូវភ្ញៀវទេសចរ ធ្វើដំណើរទស្សនាព្រៃកោងកាងដ៏ស្រស់ត្រកាល។ តភ្ជាប់ពីស្ពានបេតុងមួយនេះ សហគមន៍បានកសាងស្ពានយោលមួយខ្សែទៀត សម្រាប់ភ្ញៀវទេសចរដើរកម្សាន្ត។ ដោយនៅក្បែរស្ពានយោលននោះ លោកអ្នកក៏អាចឡើងលើប៉មដ៏ខ្ពស់ដើម្បីទស្សនាទិដ្ឋភាពពាមក្រសោបពីលើអាកាសបានយ៉ាងស្រស់ស្អាតផងដែរ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T06:16:06.722Z", "category": "អចលនទ្រព្យ", "views": 485, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុន Cellcard និងក្រុមហ៊ុន Ezecom បានរួមចំណែកក្នុងរបៀបវារៈនៃសន្និសីទ Digital Forensics Symposium ដើម្បីបង្កើនសុវត្ថិភាពអ៊ិនធឺណិត	https://business-cambodia.com/articles/cellcard-and-ezecom-digital-forensics-symposium	ក្រុមហ៊ុន Cellcard និងក្រុមហ៊ុន Ezecom បានរួមចំណែកក្នុងរបៀបវារៈនៃសន្និសីទ Digital Forensics Symposium ដើម្បីបង្កើនសុវត្ថិភាពអ៊ិនធឺណិតតាមរយៈគំនិតផ្តួចផ្តើមដែលកំពុងបន្តឆ្ពោះទៅរកការពង្រឹងគោលការណ៍ឯកជនភាព និងការការពារទិន្នន័យ (របស់ក្រុមហ៊ុន Ezecom) ការចុះឈ្មោះស៊ីមកាត (របស់ក្រុមហ៊ុន Cellcard) ក៏ដូចជាកិច្ចខិតខំប្រឹងប្រែងឆ្ពោះទៅរកការលើកកម្ពស់ចំណេះដឹងផ្នែកឌីជីថលផងដែរ។ សន្និសីទ Digital Forensics Symposium ដែលបានធ្វើឡើងនៅថ្ងៃទី១៤ ដល់ ១៥ ខែធ្នូ នៅសណ្ឋាគារ កាំបូឌីយ៉ាណា បានបង្ហាញពីតម្រូវការឱ្យមានកិច្ចខិតខំប្រឹងប្រែងរួមគ្នារវាងរដ្ឋាភិបាល និងស្ថាប័នឯកជន ដើម្បីកាត់បន្ថយការប្រឈមរបស់កុមារពីការកេងប្រវ័ញ្ចផ្លូវភេទលើកុមារតាមអ៊ិនធើណិត (OCSE)។ កំណើនសេដ្ឋកិច្ចប្រទេសកម្ពុជាមានការកើនឡើងគួរឱ្យកត់សម្គាល់ និងកំពុងលូតលាស់បន្ថែមឆ្ពោះទៅរកអនាគតឌីជីថល។ ទោះយ៉ាងណា នៅក្នុងប្រទេសមួយដែលចំនួនប្រជាជនជាងពាក់កណ្តាលនៃប្រជាជនសរុបមានអាយុក្រោម ២៥ឆ្នាំ ឌីជីថលនីយកម្មតម្រូវឲ្យមានក្របខ័ណ្ឌច្បាប់ការពារកុមារដ៏រឹងមាំ។ នៅដើមឆ្នាំ២០២២ អត្រាប្រើប្រាស់អ៊ិនធឺណិតនៅកម្ពុជាមានចំនួន ៧៨,៨ភាគរយនៃចំនួនប្រជាជនកម្ពុជាសរុប ពោលគឺមានប្រជាជនប្រមាណ ១៣,៤៤លាននាក់ប្រើប្រាស់អ៊ិនធឺណិត។ ការរាយការណ៍ករណីកេងប្រវ័ញ្ចផ្លូវភេទលើកុមារតាមអ៊ិនធឺណិតក៏មានការកើនឡើងដូចគ្នា។ គិតត្រឹមខែសីហាឆ្នាំនេះ ករណីកេងប្រវ័ញ្ចផ្លូវភេទលើកុមារតាមអ៊ិនធឺណិតត្រូវបានរាយការណ៍ថាមានចំនួន ១៨៣ ករណី នេះបើយោងតាមអង្គការ Action Pour Les Enfants ។ មុនពេលមានរោគរាតត្បាតកូវីដ-១៩ ករណីកេងប្រវ័ញ្ចផ្លូវភេទលើកុមារតាមអ៊ិនធឺណិត ដែលត្រូវបានរាយការណ៍ទៅអាជ្ញាធរជាមធ្យមមានប្រហែល ១៥០ករណីក្នុងមួយឆ្នាំ។ នៅឆ្នាំ២០២១ ក្រុមប្រឹក្សាជាតិកម្ពុជាដើម្បីកុមារ (CNCC) សហការជាមួយគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស (NCCT) រដ្ឋមន្ត្រីក្រសួងសង្គមកិច្ច អតីតយុទ្ធជន និងយុវនីតិសម្បទា (MoSVY) និងក្រសួងមហាផ្ទៃ (MoI) បានដាក់ឱ្យដំណើរការជាផ្លូវការនូវផែនការសកម្មភាពជាតិរយៈពេលប្រាំឆ្នាំ ២០២១-២០២៥ ដើម្បីទប់ស្កាត់និងឆ្លើយតបទៅនឹងការកើនឡើងករណីកេងប្រវ័ញ្ចផ្លូវភេទលើកុមារតាមអ៊ិនធើណិតនៅក្នុងប្រទេសកម្ពុជា។ តួនាទីចម្បងរបស់សន្និសីទ Digital Forensics Symposium គឺពិនិត្យមើលស្ថានភាពបទល្មើសឌីជីថលនៅកម្ពុជា និងពង្រឹងកិច្ចសហប្រតិបត្តិការឆ្ពោះទៅរកការស៊ើបអង្កេតនិងទប់ស្កាត់បទល្មើសតាមអ៊ិនធើណិត និប្រព័ន្ធបច្ចេកវិទ្យាដែលកើតឡើងទៅលើកុមារតាមរយៈការផ្លាស់ប្តូរចំណេះដឹង។ ខ្លឹមសារសំខាន់ៗនៃសន្និសីទរយៈពេលពីរថ្ងៃនេះ រួមមានការពិភាក្សាជុំវិញក្របខ័ណ្ឌបទប្បញ្ញត្តិសម្រាប់ក្រុមហ៊ុនផ្តល់សេវាអ៊ីនធើណិតជាមួយអគ្គស្នងការនគរបាលជាតិកម្ពុជា ក្រសួងប្រៃសណីយ៍ និងទូរគមនាគមន៍ និងកិច្ចសហប្រតិបត្តិការយ៉ាងសកម្មរបស់ក្រុមហ៊ុន Cellcard និងក្រុមហ៊ុន Ezecom ដែលបានបង្ហាញគំនិតផ្តួចផ្តើមក្នុងការលើកកម្ពស់ស្តង់ដារឯកជនភាព ការការពារទិន្នន័យ និងការកំណត់អត្តសញ្ញាណ។ ចំនួនយុវវ័យប្រើប្រាស់អ៊ិនធើណិតមានការកើនឡើងជារៀងរាល់ថ្ងៃ ហើយមនុស្សជាច្រើនងាយនឹងទទួលរងការកេងប្រវ័ញ្ចផ្លូវភេទនៅលើប្រព័ន្ធអ៊ិនធឺណិត។ បទល្មើសទាំងនេះអាចជះឥទ្ធិពលយ៉ាងធ្ងន់ធ្ងរដល់ យុវជន និងកុមាររួមមានដូចជាផលប៉ះពាល់បញ្ហាផ្លូវចិត្តធ្ងន់ធ្ងរ និងការប៉ះពាល់ផ្នែកអារម្មណ៍ដែលនាំឱ្យមានករណីខ្លះឈានដល់ការធ្វើអត្តឃាតទៀតផង។ កុមារដែលត្រូវបានគេធ្វើបាបទទួលរងរបួសផ្លូវអារម្មណ៍ និងផ្លូវចិត្តពេញមួយជីវិត។ បញ្ហាទាំងនេះអាចប៉ះពាល់ដល់សហគមន៍របស់យើង និងជះឥទ្ធិពលយ៉ាងធ្ងន់ធ្ងរដល់សក្តានុពលរបស់ធនធានមនុស្សក្នុងប្រទេសរបស់យើង។ កាខាតបង់ផ្នែកសេដ្ឋកិច្ចទៅលើការថែទាំសុខភាពនិងការប្រយុទ្ធប្រឆាំងនឹងករណីកេងប្រវ័ញ្ចផ្លូវភេទលើកុមារតាមអ៊ិនធឺណិតពិតជាមានទំហំធំធេង។ កុមារទាំងអស់មានសិទ្ធិទទួលបានការការពារពិសេស និងសិទ្ធិទទួលបានឱកាសដើម្បីទទួលបានអត្ថប្រយោជន៍ជាវិជ្ជមានពីរាល់ឧបករណ៍អនឡាញ កម្មវិធី និងការចូលប្រើប្រាស់អ៊ីនធឺណិត។  លោកស្រី Irina Afonina នាយកផ្នែកអភិវឌ្ឍន៍ផលិតផល និងព័ត៌មានមុនការលក់នៃក្រុមហ៊ុន Ezecom មានប្រសាសន៍ថា៖ «យើងគ្រប់គ្នាសុទ្ធតែចង់ឱ្យកូនៗរបស់ខ្លួនរស់នៅក្នុងសង្គមប្រកបដោយសុខភាពល្អ និងសន្តិភាព។ ដូចេ្នះយើងទាំងអស់គ្នាមានតួនាទីក្នុងការទប់ស្កាត់បទល្មើសតាមប្រព័ន្ធអ៊ិនធឺណិត និងធានាថាបច្ចេកវិទ្យាអនឡាញនិងប្រព័ន្ធអ៊ិនធឺណិតប្រកបដោយគុណភាពផ្តល់អនាគតភ្លឺស្វាងសម្រាប់កុមារទាំងអស់។ សន្និសីទ Digital Forensic គឺជាឱកាសដ៏ល្អមួយដើម្បីជួបជុំអ្នកជំនាញ និងភាគីពាក់ព័ន្ធដើម្បីបង្កើតបណ្តាញ ភាពជាដៃគូ ផ្តោះផ្តូរគំនិតគ្នានិងជំនាញ សម្រាប់កិច្ចសហប្រតិបត្តិការកាន់តែប្រសើរ បង្កើតទំនុកចិត្ត និងធ្វើការងារកាន់តែលឿនរហ័ស និងកាន់តែមានប្រសិទ្ធភាពសម្រាប់សេណារីយ៉ូសង្គ្រោះបន្ទាន់ណាមួយ។ ក្រុមហ៊ុន Ezecom បន្តកិច្ចសហប្រតិបត្តិការ និងសហការ យ៉ាងជិតស្និទ្ធជាមួយទីភ្នាក់ងារពាក់ព័ន្ធនានា និងរាជរដ្ឋាភិបាលកម្ពុជា ដើម្បីពង្រឹង និងប្រមូលភស្តុតាងសម្រាប់ការស៊ើបអង្កេត និងបន្តបេសកកម្មសាជីវកម្មរបស់ខ្លួន ដើម្បីប្រយុទ្ធប្រឆាំងនឹងបទល្មើសអនឡាញ និងការពារកុមាររបស់យើង»។  លោក Laszlo Barta, ប្រធានផ្នែកកិច្ចការសាជីវកម្ម (CCAO) នៃក្រុមហ៊ុន Cellcard មានប្រសាសន៍៖ «ការរីកចម្រើនយ៉ាងខ្លាំងនៃវិស័យទូរគមនាគមន៍ចល័តកើតមានឡើងស្របជាមួយនឹងការកើនឡើងខ្លាំងយ៉ាងនូវហានិភ័យនៃការប្រឈមនឹងបទល្មើសសាយប័រ។ នៅក្រុមហ៊ុន Cellcard យើងយល់ពីបញ្ហាប្រឈមនេះ ដូច្នេះក្រៅពីការចាត់វិធានការដ៏រឹងមាំដើម្បីការពារសិទ្ធិរបស់អ្នកប្រើប្រាស់ទាក់ទងនឹងឯកជនភាព និងសុវត្ថិភាព យើងក៏សហការជាមួយស្ថាប័នអនុវត្តច្បាប់ស្ថិតក្នុងក្របខ័ណ្ឌដែលច្បាប់បានកំណត់ផងដែរ។ សារៈសំខាន់នៃការការពារកុមារពីការគំរាមកំហែងផ្សេងៗនៅក្នុងតាមអ៊ិនធឺណិត ខណៈពេលដែលពួកគេប្រើប្រាស់ទូរស័ព្ទចល័តពិតជាមានទំហំធំធេង។ នេះជាមូលហេតុដែលនៅក្រុមហ៊ុន Cellcard យើងមានមោទនភាពក្នុងការសហការឧបត្ថម្ភសន្និសីទ Digital Forensic Symposium នេះដែលរៀបចំដោយអង្គភាពការពារកុមារ និងអគ្គស្នងការនគរបាលជាតិ»។  ក្នុងព្រឹត្តិការណ៍នោះ ករណីសិក្សានានាក៏ត្រូវបានលើកយកមកបង្ហាញដោយនាយកដ្ឋានប្រឆាំងបទល្មើសបច្ចេកវិទ្យា នាយកដ្ឋាននគបាលបច្ចេកនិងវិទ្យាសាស្ត្រ និងនាយកដ្ឋានប្រឆាំងការជួញដូរមនុស្ស និងការពារអនីតិជន។ ករណីសិក្សាទាំងនេះបានផ្តល់ជាឧទាហរណ៍អំពីនីតិវិធីភស្តុតាងឌីជីថល និងកិច្ចសហប្រតិបត្តិការដើម្បីដោះស្រាយការស៊ើបអង្កេត។ បទបង្ហាញទាំងនេះបានបង្កើតការយល់ដឹងកាន់តែប្រសើរអំពីនីតិវិធីស៊ើបអង្កេត ដែលអាចធ្វើតាមបានសម្រាប់ករណីនាពេលអនាគត។ ដោយមានការឯកភាពពីឯកឧត្តម នាយឧត្តមសេនីយ៍ សន្តិបណ្ឌិត នេត សាវឿន អគ្គស្នងការនគរបាលជាតិ និងការគាំទ្រដ៏ថ្លៃថ្លាពីក្រុមហ៊ុន រ៉ូយ៉ាល់គ្រុប ក្រុមហ៊ុន Ezecom និងក្រុមហ៊ុន Cellcard អង្គភាពការពារកុមារបានរៀបចំសន្និសីទ Digital Forensic Symposium នៅសណ្ឋាគារកាំបូឌីយ៉ាណា រាជធានីភ្នំពេញនៅថ្ងៃទី១៤ និងថ្ងៃទី ១៥ ខែធ្នូ ឆ្នាំ២០២២។ សន្និសីទនេះមានការចូលរួមពីស្ថាប័នផ្សេងៗដូចជា អង្គភាពការពារកុមារ នាយកដ្ឋានប្រឆាំងបទល្មើសបច្ចេកវិទ្យានៃអគ្គស្នងការនគរបាលជាតិ នាយកដ្ឋានប្រឆាំងការជួញដូរមនុស្ស និងការពារអនីតិជន និងនាយកដ្ឋាននគបាលបច្ចេកនិងវិទ្យាសាស្ត្រ។ សន្និសីទនេះក៏មានការចូលរួមពីក្រសួងប្រៃសណីយ៍ និងទូរគមនាគមន៍ ក្រុមប្រឹក្សាជាតិកម្ពុជាដើម្បីកុមារ អ្នកជំនាញនៅក្នុងវិស័យនេះ និងអ្នកជំនាញបច្ចេកវិទ្យា ព្រមទាំងអង្គការមិនមែនរដ្ឋាភិបាលអន្តរជាតិ ដែលតំណាងឱ្យវិស័យនៃការកេងប្រវ័ញ្ចផ្លូវភេទលើកុមារតាមអ៊ិនធឺណិត និងការការពារកុមារ៕ អំពីក្រុមហ៊ុន រ៉ូយ៉ាល់ គ្រុប ក្រុមហ៊ុន រ៉ូយ៉ាល់ គ្រុប ដែលជាក្រុមហ៊ុនវិនិយោគជាយុទ្ធសាស្ត្ររបស់កម្ពុជា ត្រូវបានទទួលស្គាល់ថាជាក្រុមហ៊ុនពហុផលិតផលដ៏ធំនិងមានការវិនិយោគចម្រុះបំផុតរបស់កម្ពុជា។ ក្រុមហ៊ុន រ៉ូយាល់គ្រុប វិនិយោគនៅក្នុងឧស្សាហកម្មជាច្រើន រួមមានទូរគមនាគមន៍ ការដឹកជញ្ជូន ថាមពល ប្រព័ន្ធផ្សព្វផ្សាយ និងការកម្សាន្ត ធនាគារនិងហិរញ្ញវត្ថុ ធានារ៉ាប់រង សណ្ឋាគារនិងរមណីយដ្ឋាន ការអប់រំ ការអភិវឌ្ឍអចលនទ្រព្យ ការជួញដូរ និងកសិកម្ម៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T04:41:30.724Z", "category": "PR", "views": 119, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
កាន់តែងាយស្រួល ធនាគារ អេស ប៊ី អាយ លី ហួរ ម.ក ផ្តល់សេវាទូទាត់ភាគទានទៅកាន់បេឡាជាតិសន្តិសុខសង្គម (ប.ស.ស)	https://business-cambodia.com/articles/sbi-lyhour	រាជធានីភ្នំពេញ៖ ធនាគារ អេស ប៊ី អាយ លី ហួរ ម.ក បានសហការណ៍ជាមួយ បេឡាជាតិសន្តិសុខសង្គម ក្នុងការផ្តល់ជូនសេវាកម្មទូទាត់ភាគទាន សម្រាប់អតិថិជនដែលជាម្ចាស់ក្រុមហ៊ុន សហគ្រាស ឬគ្រឹះស្ថាននានា។ ជាមួយបណ្តាញប្រតិបត្តិការយ៉ាងទូលំទូលាយ ក្រុមហ៊ុនទាំងអស់ កាន់តែងាយស្រួល និងរហ័សទាន់ចិត្តក្នុងការបង់ភាគទានមកបេឡាជាតិសន្តិសុខសង្គម នៅតាមការិយាល័យសាខា ធនាគារ អេស ប៊ី អាយ លី ហួរ ម.ក នៅទូទាំងប្រទេស។ បុគ្គលិកទាំងអស់ កំពុងរង់ចាំបម្រើលោកអ្នក ដែលជាម្ចាស់ក្រុមហ៊ុន សហគ្រាស ប្រកបដោយភាពរួសរាយរ៉ាក់ទាក់ និងយកចិត្តទុកដាក់។ សូមអញ្ជើញទៅកាន់សាខា ធនាគារ អេស ប៊ី អាយ លី ហួរ ម.ក ដែលនៅជិតលោកអ្នកបំផុត។ បេឡាជាតិសន្តិសុខសង្គម (ប.ស.ស.) ត្រូវបានបង្កើតឡើងសម្រាប់ធានា និងការការពារសុខុមាលភាពរបស់សមាជិកជាកម្មករនិយោជិត ពោលគឺផ្តោតលើការផ្តល់ការធានារ៉ាប់រងផ្នែកហានិភ័យការងារ និងផ្នែកថែទាំសុខភាព។ ធនាគារ អេស ប៊ី អាយ លី ហួរ គឺជាធនាគារមួយ ក្នុងចំណោមធនាគារ ៨ ទៀតក្នុងប្រទេសកម្ពុជា ដែលផ្តល់សេវាកម្មប្រមូលភាគទានរបស់បេឡាជាតិរបបសន្តិសុខសង្គម។ បច្ចុប្បន្ន អតិថិជនអាចធ្វើការបង់ភាគទាន ដោយផ្ទាល់នៅតាមបណ្តាសាខានានារបស់ ធនាគារ អេស ប៊ី អាយ លី ហួរ។ សម្រាប់ព័ត៌មានបន្ថែមសូមទំនាក់ទំនងតាមរយៈលេខទូរស័ព្ទ៖📞 Tel: (+855)23 980 888	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T04:40:37.455Z", "category": "PR", "views": 176, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ស្អាត ឆ្លាត ពូកែ! មកស្គាល់សិស្សនិទ្ទេសA ២រូប មកពីសាលាល្បី២នេះ ទទួលបាន A គ្រប់មុខវិជ្ជា	https://business-cambodia.com/articles/student-grade-a	ក្រោយខិតខំប្រឹងប្រែងសិក្សាអស់រយៈពេល១ឆ្នាំពេញ ពេលនេះលទ្ធផលប្រលងបញ្ចប់ថ្នាក់មធ្យមសិក្សាទុតិយភូមិក៏ត្រូវបានបង្ហាញជាផ្លូវការ។ អ្វីដែលគួរឱ្យចាប់អារម្មណ៍នោះគឺ គេសង្កេតឃើញសិស្សដែលទទួលបាននិទ្ទេស A សរុបទូទាំងប្រទេសគឺមានចំនួនច្រើនដល់រាប់ពាន់នាក់ផងដែរ។ ថ្ងៃនេះយើងនឹងបង្ហាញនូវយុវតី ២រូប មកពីសាលាឯកជនល្បីឈ្មោះ ដែលម្នាក់មកពីសាលាវេស្ទើនអន្តរជាតិ និងសាលាប៊ែលធីអន្តរជាតិ ដែលពួកគាត់ជាសិស្សពូកែទទួលបាននិទ្ទេស A គ្រប់មុខវិជ្ជា ក្នុងសម័យកាលប្រឡង ០៥ ធ្នូ ២០២២នេះ។ ១. កញ្ញា ខូវ វីណា មកពីសាលា ប៊ែលធី អន្តរជាតិទី១១ (សាខាផ្សារតូច) ទទួលបាននិទ្ទេស A គ្រប់មុខវិជ្ជា ក្នុងសម័យប្រឡង ០៥ ធ្នូ ២០២២។ យ៉ាងណាមិញចំពោះលទ្ធផលសិស្សនិទ្ទេស A សរុប ក្រុមការងារការិយាល័យកណ្តាលនៃសាលា ប៊ែលធី អន្តរជាតិកំពុងបូកស្រង់ នេះបើតាមការបញ្ជាក់ពីសាលាផ្ទាល់។ សម្រាប់ព័ត៌មានលម្អិត សូមចូលទៅកាន់ BELTEI International School ២. កញ្ញា យូ សោគន្ធិកា បានទទួលបាននិទ្ទេស A គ្រប់មុខវិជ្ជា ក្នុងលំដាប់ពិន្ទុខ្ពស់បំផុតគឺ ១០០.០០។ កញ្ញាជាសិស្សដែលមកពីសាលាវេស្ទើនអន្តរជាតិ។ បើតាមការបញ្ជាក់ពីសាលា សិស្សនិទ្ទេស A ប្រចាំសាលាសរុបគឺ សិស្សទទួលបាននិទ្ទេស A មានចំនួន ៨នាក់ និទ្ទេស B មានចំនួន២៩នាក់ (ប្រលងជាភាសាអង់គ្លេស១នាក់) និទ្ទេស C ៤១នាក់ (ប្រលងជាភាសាអង់គ្លេស១៤នាក់) និទ្ទេស D ៣២នាក់ (ប្រលងជាភាសាអង់គ្លេស១០នាក់) និទ្ទេស E ៣០នាក់ (ប្រលងជាភាសាអង់គ្លេស៦នាក់)។ សម្រាប់ព័ត៌មានលម្អិត សូមចូលទៅកាន់ Western International School ៕ អត្ថបទដោយ៖ ឡុង វឌ្ឍនៈ ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T04:01:55.519Z", "category": "ភាពជាអ្នកដឹកនាំ", "views": 15449, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
គួរទិញទុកទេ? អ្នកជំនាញថាមាសអាចនឹងហក់ឡើងដល់ជិត៥ពាន់$ក្នុង១តម្លឹងនៅឆ្នាំ២០២៣	https://business-cambodia.com/articles/gold-price-could-reach-5000-dollars-next-year	បច្ចុប្បន្នតម្លៃហាងឆេងមាសលើទីផ្សារអន្តរជាតិត្រូវបានគេជួញដូរក្នុងតម្លៃ១,៨១៦ដុល្លារក្នុងមួយអោន( ស្មើនឹង២,១៨៧ដុល្លារក្នុងមួយតម្លឹង)។ យ៉ាងណាមិញនៅឆ្នាំ២០២៣ខាងមុខនេះ តម្លៃហាងឆេងមាស ត្រូវបានអ្នកជំនាញព្យាករថាអាចនឹងហក់ឡើងដល់៤ពាន់ដុល្លារក្នុងមួយតម្លឹង(ស្មើនឹង៤,៨១៩ដុល្លារ)។ បើយោងតាមការចុះផ្សាយរបស់CNBC លោក Juerg Kiener ប្រធាននាយកគ្រប់គ្រងក្រុមហ៊ុន Swiss Asia Capital បានឲ្យដឹងថាតម្លៃមាសអាចនឹងហក់ឡើងពី២,៥០0ដុល្លារទៅ៤,០០០ដុល្លារក្នុងមួយអោននៅអំឡុងពេលណាមួយនាឆ្នាំ២០២៣ខាងមុខនេះ។ លោកបន្តទៀតថាវាជាឱកាសល្អសម្រាប់ទីផ្សារមាសក្នុងការធ្វើចលនាហក់ឡើងពោលគឺមិនមែនហក់ឡើងត្រឹម១០ឬ២០%នោះទេ តែវាអាចនឹងហក់ឡើងខ្ពស់បំបែកកំណត់ត្រាតម្លៃថ្មីទៀតផង។  លោកបងបង្ហាញហេតុផលមួយចំនួនដែលអាចនឹងធ្វើឲ្យហាងឆេងមាសឡើងថ្លៃ។ ត្រង់នេះលោកបានពន្យល់ថាសេដ្ឋកិច្ចប្រទេសជាច្រើននឹងជួបវិបត្តិនៅក្នុងឆ្នាំ២០២៣ខាងមុខជាពិសេសនៅត្រីមាសទីមួយដែលធ្វើឲ្យធនាគារកណ្ដាលនៃប្រទេសមួយចំនួនធំចាប់ផ្ដើមបន្ថយការដំឡើងការប្រាក់របស់ខ្លួនដែលធ្វើឲ្យទីផ្សារមាសមានភាពទាក់ទាញសម្រាប់អ្នកវិនិយោគ។ លោក Juerg Kiener ក៏បានបង្ហើបផងដែរថា អ្នកវិនិយោគអាចសំឡឹកទៅលើមាសខណៈអតិផរណានៅតែខ្ពស់ មាសគឺជារបស់ដែលអាចប្រឆាំងនឹងការកើនឡើងនៃអតិផរណាដែលអ្នកគួរតែវិនិយោគដើម្បីបញ្ចូលទៅក្នុងផលប័ត្រវិនិយោគរបស់អ្នក។ យ៉ាងណាមិញលោក Kenny Polcari អ្នកយុទ្ធសាស្រ្ដជាន់ខ្ពស់នៃក្រុមហ៊ុន Statestone Wealth បានលើកឡើងថាឆ្នាំ២០២៣ មាសអាចនឹងមិនហក់ឡើងរហូតដល់៤,០០០ដុល្លារក្នុងមួយអោននោះទេ។ ត្រង់នេះលោកបានបង្ហើបថាមាសអាចនឹងដល់ឡើងខ្ពស់បំផុតត្រឹម១,៩០០ដុល្លារក្នុងមួយអោននៅឆ្នាំ២០២៣ដែលជាតម្លៃសមស្របមួយឆ្លើយតបទៅនឹងអតិផរណា។ មិនតែប៉ុណ្ណោះលោកក៏បានបញ្ជាក់ផងដែរមាសគឺរបស់មួយដែលអ្នកគួរតែបញ្ចូលទៅក្នុងបញ្ជីវិនិយោគរបស់អ្នក។ គួរបញ្ជាក់ផងដែរអ្វីដែលបានរៀបរាប់ខាងលើគឺគ្រាន់តែការវិភាគនិងព្យាកររបស់អ្នកជំនាញប៉ុណ្ណោះ មិនប្រាកដថាអ្វីដែលពួកគាត់បានព្យាករអាចកើតឡើង១០០%នោះទេ ដូច្នេះមុននឹងសម្រេចចិត្តវិនិយោគ អ្នកត្រូវសិក្សាស្រាវជ្រាវបន្ថែមដើម្បីចៀសវាងវិនិយោគទៅជួបហានិភ័យកប់លុយចោល។ ចង់ទទួលបានគំនិតទាក់ទងការប្រើលុយឲ្យមានប្រសិទ្ធភាពនិងការវិនិយោគដើម្បីបង្កើតភាពមានបានអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T01:42:20.164Z", "category": "ហិរញ្ញវត្ថុ", "views": 8562, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ជាប់ក៏រៀនបាន ធ្លាក់ក៏រៀនបាន! វិទ្យាស្ថាន១ផ្តល់អាហារូបករណ៍លើជំនាញធំៗចំនួន ១៧ រៀនចប់អាចចេញរកស៊ីខ្លួនឯងបាន	https://business-cambodia.com/articles/fail-or-pass-can-learn	ឱកាសល្អកម្រមានសម្រាប់សិស្សានុសិស្សដែលទើបតែនឹងបញ្ចប់ការប្រឡងហើយថ្មីៗ ខណៈមានវិទ្យាស្ថានមួយកន្លែងប្រកាសផ្តល់អាហារូបករណ៍ជាង ៩៤០កន្លែង និងបង់ថ្លៃចំនួន ៦៤០កន្លែង លើមុខជំនាញសំខាន់ៗចំនួន ១៧ជំនាញ រៀនចប់អាចចេញធ្វើការឱ្យគេក៏បាន អាចចេញរកស៊ីខ្លួនឯងក៏បាន។ ក្នុងនោះសម្រាប់ជំនាញសញ្ញាបត្របរិញ្ញាបត្រវិទ្យា/ឯកទេស និងសញ្ញាបត្រជាន់ខ្ពស់បច្ចេកទេស/បរិញ្ញាបត្ររង មានចំនួន៨ជំនាញ រួមមាន ៖ ពត៌មានវិទ្យា ពាណិជ្ជកម្មអេឡិចត្រូនិច វិស្វកម្មរថយន្ត បរិក្ខាត្រជាក់ វិស្វកម្មលោហៈ គ្រប់គ្រងបច្ចេកវិទ្យា វិស្វកម្មអគ្គិសនី វិស្វកម្មលោហៈបន្ទះបន្សារ។ ចំពោះជំនាញសញ្ញាបច្ចេកទេស និងវិជ្ជាជីវៈ ១ ២ ៣ មានចំនួន ៩មុខជំនាញរួមមាន ៖ ការថែទាំនិងជួសជុលរថយន្ត ការថែទាំនិងជួសជុលអគ្គិសនីរថយន្ត ការទាំនិងជួសជុលម៉ាស៊ីនត្រជាក់ក្នុងគេហដ្ឋាន សេវាកម្មបរិក្ខាត្រជាក់ពាណិជ្ជកម្ម ការផ្សារអគ្គិសនី សេវាកម្មគ្រប់គ្រយានដ្ឋាន ជំនាញដំឡើងបណ្តាញអគ្គីសនីក្នុងអគារ និង ការបន្ស៊ីលោហៈ។ គួរបញ្ជាក់ផងដែរថា សម្រាប់បេក្ខជនដែលមានពិការភាព ស្រ្តី សិក្សានុសិស្សក្រីក្រ និងជនជាតិដើមភាគតិច ត្រូវបានផ្តល់អតិភាព។សម្រាប់ព័ត៌មានបន្ថែមបងប្អូនអាចធ្វើការទំនាក់ទំនងទៅកាន់លេខទូរស័ព្ទ ០១៥ ៨២១ ៨២៧ / ០៨៧ ៥២៥ ៥០៩ / ០៧០ ៧១៩ ៦០០ ។សម្រាប់លក្ខខណ្ឌជ្រើសរើសនិងការដាក់ពាក្យផ្សេងៗទៀតសូមអានសេចក្តីជូនដំណឹងខាងក្រោម៖ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-23T01:10:36.533Z", "category": "ចាប់ផ្តើមអាជីវកម្ម", "views": 616, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កំពង់ចាមរីកមុខណាស់! ខែក្រោយការដ្ឋានសង់ផ្លូវ ឥឡូវនេះទទួលបានគម្រោងថ្មី បង្កើតការងាររាប់ពាន់កន្លែង	https://business-cambodia.com/articles/new-project-in-kampong-cham-province	នៅថ្ងៃទី៩ ខែមករា ឆ្នាំ២០២៣ ខាងមុននេះ រាជរដ្ឋាភិបាលនឹងធ្វើការបើកការដ្ឋានសាងសង់ពង្រីកកំណាត់ផ្លូវជាតិលេខ៧ ពីស្គន់ ទៅក្រុងកំពង់ចាម ខេត្ដកំចាមហើយ។ ដោយការបើកការដ្ឋាននេះ នឹងមានការអញ្ជើញពីអធិបតីភាពដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជាផងដែរ។ អ្វីដែលចាប់អារម្មណ៍នោះគឺ មុនឈានដល់ការបើកការដ្ឋានសាងសង់ពង្រីកកំណាត់ផ្លូវខាងលើ ថ្មីៗនេះក្រុមប្រឹក្សាអភិវឌ្ឍន៍កម្ពុជា បានអនុម័នគម្រោងថ្មី១ទៅក្នុងខេត្ដមួយនេះផងដែរ ដែលគម្រោងធនេះមានតម្លៃជាង ៥ លានដុល្លារ និងបានបង្កើតការងារជាង ៦០០ កន្លែងផងដែរ។ យោងតាមរបាយការណ៍ពីក្រុមប្រឹក្សាអភិវឌ្ឍន៍កម្ពុជា ក្រុមហ៊ុនដែលវិនិយោគលើគម្រោងខាងលើមានឈ្មោះថា“XN FU INDUSTRIAL CO., LTD”។ ក្រុមហ៊ុននេះនឹងបង្កើតរោងចក្រផលិតឆត្រ អាវភ្លៀង ថង់យួរដៃ ស្រោមដៃ និងកន្សែងពោះគោ ដែលមានទីតាំងវិនិយោគស្ថិតនៅផ្លូវជាតិលេខ៧ ភូមិតាំងគោក ឃុំល្វា ស្រុកព្រៃឈរ ខេត្តកំពង់ចាម ក្នុងទុនវិនិយោគប្រមាណ ៥,១លានដុល្លារអាម៉េរិក និងអាចបង្កើតការងារបានចំនួន ៦៤១កន្លែងឯណោះ។ គួររំលឹកដែរថា កាលពីពេលថ្មីៗកន្លងទៅនេះ ខេត្ដកំពង់ចាមក៏ទើបនឹងទទួលបានគម្រោងរោងចក្រកែច្នៃឈើធំមួយផងដែរ ដែលមានតម្លៃ ៤៤.២ លានដុល្លារ មានទីតាំងស្ថិតនៅភូមិស្រឡៅនិងភូមិអណ្តូងច្រុះ ឃុំអំពិល ស្រុកកំពង់សៀម ខេត្តកំពង់ចាម។ ដោយរោងចក្រថ្មីនេះក៏បានបង្កើតឱកាសការងារបានចំនួន ១.៤១៤កន្លែងជូនពលរដ្ឋក្នុងតំបន់ផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T10:54:04.316Z", "category": "អចលនទ្រព្យ", "views": 8443, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លុយក្រាលពេញដី! លោកស្រី អាន សុវណ្ណនី ច្នៃឫស្សីគេកាប់ចោល ក្លាយជាអាជីវកម្មធំ ផ្គត់ផ្គង់ពេញប្រទេសខ្មែរ	https://business-cambodia.com/articles/khmer-baboo	ការសិក្សាពិតជាសំខាន់ ប៉ុន្តែពេលខ្លះកម្រិតសិក្សាមិនអាចបញ្ជាក់ពីជោគវាសនារបស់មនុស្សទាំងស្រុងឡើយ។ ជាក់ស្ដែងដូចជា ម្ចាស់សិប្បកម្មកីមាស អ្នកស្រី តិច ស៊ីមហ៊ាង រៀនបានត្រឹមថ្នាក់ទី៧ ប៉ុន្តែអាចបង្កើតផលិតផលខ្មែរមានស្ដង់ដារ ចែកចាយនៅស្រុកខ្មែរ ហើយត្រៀមវាយចូលទីផ្សារអន្តរជាតិថែមទៀតផង។ នៅក្នុងបទសម្ភាសន៍ជាមួយនឹង Business Cambodia អ្នកស្រី ស៊ីមហ៊ាង បានបង្ហើបឱ្យដឹងថា ពេលចេញរកស៊ីដំបូង គាត់មានដើមទុនតែ ៥០០ដុល្លារទេ។ គាត់មិនទាន់បើកហាងភ្លាមទេ លុយ ៥០០ដុល្លារ នោះគាត់យកទៅទិញហូលយកមកដើរលក់ ទម្រាំតែបានបើកជាហាងខ្លួនឯងគឺត្រូវចំណាយពេលជាង២ឆ្នាំ។ អ្នកស្រីបានបន្តថា ការដែលយើងចេញរកស៊ី ទាំងខ្វះចំណេះដឹងពិតជារឿងដែលលំបាកខ្លាំងណាស់ ព្រោះថាក្នុងដំណើរមួយនេះ គឺដើររាវដូចមនុស្សបិទភ្នែកដើរ។ គ្រប់យ៉ាងគឺងងឹត មិនដឹងថាគួរទៅផ្លូវណា មិនយល់អ្វីទៅជាការរៀបផែនការ ដឹងតែម្យាងគឺ របស់ដែលយកមកគឺត្រូវលក់ឱ្យអស់។ ស្ថាបនិកកីមាសបានបន្ថែមថា បញ្ហាសំខាន់មួយទៀតគឺ ការខ្វះចំណេះដឹងលើផ្នែកដែលគាត់កំពុងធ្វើ។ មានន័យថាគាត់លក់ក្រណាត់តែមិនមានចំណេះដឹងផ្នែកក្រណាត់ទាល់តែសោះ ដូច្នេះពេលទិញពីគេយកមកលក់ត ក៏ត្រូវភ្ញៀវបន្ទោសថាយករបស់មិនល្អមកលក់ ទាំងដែលគាត់ខំនិយាយប្រាប់គេថាល្អ ព្រោះជឿថាសម្ដីរបស់អ្នកបោះដុំមកឱ្យលក់ជាការពិត។ បញ្ហាជាមេរៀនដ៏ល្អ ដោយសារតែមានចំណូលចិត្តរៀនសូត្រ ទោះមិនបានរៀននៅសាលាស្ដង់ដារ ប៉ុន្តែអ្នកស្រី បានរៀនពីបញ្ហាដែលខ្លួនបានជួបអំឡុងពេលធ្វើជាអ្នកលក់ក្រណាត់ខ្មែរ។ គាត់បានបន្តស្វែងយល់ពីក្រណាត់ និងអាចបង្កើតប្រភពក្រណាត់មានគុណភាព ដោយសហការណ៍ជាមួយនឹងសហគមន៍តម្បាញផ្ទាល់តែម្ដង។ ក្រោយពីមានក្រណាត់ល្អសម្រាប់លក់ហើយ សហគ្រិនស្រ្តីរូបនេះ បានសម្រេចចិត្តសហការណ៍ជាមួយជាងដេរបន្ថែមទៀតដើម្បីឱ្យក្រណាត់ខ្មែរកាន់តែមានទីផ្សារ។ វាពិតជាដូចអ្វីដែលគាត់រំពឹងទុកមែន ការប្ដូរពីលក់ក្រណាត់លាតមកសហការណ៍ជាមួយនឹងជាងដេរអាចជួយឱ្យការលក់របស់គាត់កាន់តែប្រសើរ។ ក៏ប៉ុន្តែសង្គមចេះតែបន្តដើរទៅមុខ តម្រូវការរបស់មនុស្សក៏ប្រែប្រួលតាមហ្នឹង មនុស្សត្រូវការម៉ូដថ្មីៗដើម្បីដេញសេរី ក៏ដូចជាដើរឱ្យទាន់សម័យ។ ហេតុនេះអ្នកស្រី ស៊ីមហ៊ាង ត្រូវរៀនសូត្ររឿងថ្មីមួយទៀតគឺ ការច្នៃម៉ូដថ្មីៗ ដើម្បីបំពេញតម្រូវការអតិថិជន។ ជាក់ស្ដែងគាត់គ្មានជំនាញច្នៃម៉ូដអ្វីទេ តែដោយសារចិត្តស្រលាញ់ និងចង់ឱ្យកីមាសរីកចម្រើន អ្នកស្រីបានព្យាយាមរៀនច្នៃម៉ូដសម្លៀកបំពាក់ រហូតអាចប្រឡងជាប់ក្នុងកម្មវិធីកំពូលអ្នកច្នៃម៉ូដមួយ។ ជាធម្មតាយើងជាអ្នករកស៊ីត្រូវបំពេញតម្រូវការអតិថិជនឱ្យបានល្អ ទើបអាចយកឈ្នះដៃគូប្រកួតប្រជែងបាន។ ដូច្នេះហើយជាអ្នករកស៊ី ត្រូវរៀនសូត្រអភិវឌ្ឍន៍ខ្លួនជានិច្ចដើម្បី តាមឱ្យទាន់តម្រូវការអតិថិជន។ អ្នកស្រី ស៊ីមហ៊ាង បានផ្ដាំទៅយុវជនទាំងអស់ឱ្យបានដឹងថា គួរខំប្រឹងរៀនសូត្រឱ្យបានច្រើន ដើម្បីឱ្យជីវិតរស់នៅបានល្អប្រសើរ។ បើមិនដូច្នោះទេ លោកអ្នកនឹងជួបការពិបាកខ្លាំងណាស់ ព្រោះដំណើរជីវិតពោលពេញទៅដោយអ្វីថ្មីៗប្លែកៗ ដែលតម្រូវឱ្យអ្នកតាមឱ្យទាន់ និងយល់ឱ្យច្បាស់ ទើបមិនសូវប្រឈមនឹងការលំបាក។	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T10:25:17.159Z", "category": "ហិរញ្ញវត្ថុ", "views": 9, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ឆ្នាំថ្មីចង់ទិញផ្ទះ អាចសម្លឹងមើលធនាគារទាំង៥នេះ ផ្តល់កម្ចីដោយមានការប្រាក់ទាបបំផុត	https://business-cambodia.com/articles/the-best-mortgage-from-5-banks	មនុស្សមានគោលដៅច្រើនផ្សេងៗគ្នា ប៉ុន្តែក្នុងចំណោមគោលដៅទាំងអស់នោះ មានរបស់មួយដែលមនុស្សភាគច្រើនសុទ្ធតែចង់បានដូចគ្នាគឺ ការមានផ្ទះជារបស់ផ្ទាល់ខ្លួន។ បច្ចុប្បន្ននេះនៅពេលដែលគេចង់ទិញផ្ទះ គេមិនសូវយកលុយទាំងដុលទៅទិញឡើយ គេសុខចិត្តធ្វើការបង់រំលស់ជាមួយនឹងម្ចាស់គម្រោង ឬក៏ធនាគារវិញ ដើម្បីទុកលុយវិនិយោគ ឬធ្វើដើមទុនរកស៊ី។ ជាក់ស្ដែងវិស័យធនាគារតែងតែដើរតួនាទីយ៉ាងសំខាន់នៅក្នុងការជួយសម្រួលដល់ ជីវភាពវិស័យឯកជន ហើយខាងក្រោមនេះគឺជាធនាគារធំៗទាំង៥ ដែលផ្ដល់កម្ចីទិញផ្ទះ នៅក្នុងទំហំធំ រួមជាមួយនឹងការប្រាក់ទាបបំផុត ដែលលោកអ្នកអាចពិចារណាបាន។ ១. ធនាគារ CIMB - ទំហំកម្ចី៖ ចាប់ពី ១ម៉ឹនដុល្លារឡើង - អត្រាការប្រាក់៖ ចាប់ពី ៧.៥% ក្នុងមួយឆ្នាំ - រយៈពេលកំណត់៖ រហូតដល់ ២៥ឆ្នាំ - លេខទំនាក់ទំនង៖ ០២៣ ៩៨៨ ៣៨៨ ២. ធនាគារ អ៊ូរី - ទំហំកម្ចី៖ រហូតដល់ ១០ម៉ឺនដុល្លារ - អត្រាការប្រាក់៖ ចន្លោះពី ០.៩០% ដល់ ១.៥០% ក្នុងមួយខែ - រយៈពេលកំណត់៖ រហូតដល់ ១២០ខែ - លេខទំនាក់ទំនង៖ ០២៣ ៩៦ ៣៣៣៣ / ០៨១ ៣៣១ ៣៣៣ ៣. ធនាគារ ស្ថាបនា - ទំហំកម្ចី៖ រហូតដល់ ៥៨% នៃតម្លៃផ្ទះ - អត្រាការប្រាក់៖ សមរម្យ - រយៈពេលកំណត់៖ រហូតដល់ ២៥ឆ្នាំ - លេខទំនាក់ទំនង៖ ០២៣/ ០៨១ ៩៩៩ ០១០ ៤. ធនាគារ ព្រីនស៍ - ទំហំកម្ចី៖ រហូតដល់ ៨០% នៃតម្លៃទ្រព្យបញ្ចាំ - អត្រាការប្រាក់៖ សមរម្យ - រយៈពេលកំណត់៖ មានរយៈពេលយូរ - លេខទំនាក់ទំនង៖ ១៨០០ ២០ ៨៨៨៨ (ឥតគិតថ្លៃ) ៥. ធនាគារ ហ្វីលីព - ទំហំកម្ចី៖ ចរចារបាន - អត្រាការប្រាក់៖ ៨% ដល់ ១០%ក្នុងមួយឆ្នាំ - រយៈពេលកំណត់៖ រហូតដល់ ២៥ឆ្នាំ - លេខទំនាក់ទំនង៖ ០៨៦ ៩៣០ ០០០ / ០៨៩ ៩៨៩ ៨១៨ សូមជម្រាបផងដែរថា បើទោះបីជាផ្ទះគឺជាក្ដីស្រមៃរបស់មនុស្សគ្រប់រូប ប៉ុន្តែវាក៏ជាបន្ទុកដ៏ធំមួយដែរព្រោះ អ្នកនឹងមានការចំណាយកាន់តែច្រើនជាងមុន។ ហេតុនេះមុននឹងសម្រេចចិត្តទិញផ្ទះ សូមប្រាកដចិត្តសិនថា អ្នកត្រៀមខ្លួនរួចរាល់នៅក្នុងការទទួលបន្ទុកធំមួយ និងត្រូវប្រាកដផងដែរថា អ្នកទិញដើម្បីបង្កើនទ្រព្យមិនមែនបង្កើនបំណុល៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T10:14:35.836Z", "category": "ហិរញ្ញវត្ថុ", "views": 1506, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ស្ថាបនិក ZOOM កសាងអាណាចក្រជំនួញ២០ពាន់លានដុល្លារ ពីក្បួនធ្វើជំនួញ៣យ៉ាងនេះ	https://business-cambodia.com/articles/ceo-zoom	កម្មវិធីZOOM ដែលជាកម្មវិធីសម្រាប់ឱ្យមនុស្សអាចធ្វើការភ្ជាប់ទំនាក់ទំនងគ្នាតាមរយៈវីដេអូ ដែលមានលោក Eric Yuan ជាស្ថាបនិក។ បើទោះបីជាកម្មវិធីនេះបានបង្កើតឡើងតាំងពីឆ្នាំ ២០១១ ក៏ពិតមែន ប៉ុន្តែអាជីវកម្មមួយនេះទើបតែផ្ទុះខ្លាំងនៅអំឡុងពេលពិភពលោកត្រូវបានទទួលរងនូវការរាតត្បាតពីវីរុសកូវីដ១៩ ដែលធ្វើឱ្យក្រុមហ៊ុនរបស់លោកកើនតម្លៃរហូតដល់ទៅ២០ពាន់លានដុល្លារ ហើយទ្រព្យសម្បត្តិរបស់លោកកើនជាង ៤ពាន់លានដុល្លារដោយប្រើរយៈពេលមិនដល់៣ខែផង។ ខាងក្រោមនេះគឺជាតិចនិក ៣ ដែលសហគ្រិនឱកាសនិយមរូបនេះប្រើដើម្បីកសាងអាណាចក្រជំនួញ ២០ពាន់លានដុល្លារ៖ ១. បទពិសោធន៍ជាង១០ឆ្នាំ៖ នៅពេលពេលដែលលោកចេញមកចាប់ផ្ដើម Zoom លោកធ្លាប់ធ្វើការឱ្យក្រុមហ៊ុន Webex ដែលជាក្រុមហ៊ុនបច្ចេកវិទ្យាបែប Video Conference ស្រដៀងនឹង Zoom នៅពេលនេះអ៊ីចឹងដែរ។ លោកបានធ្វើការឱ្យគេអស់រយៈពេលជាង ១០ឆ្នាំរហូតក្លាយជាមនុស្សដែលមានជំនាញយ៉ាងឆ្អិនឆ្អៅមុនពេលដែលលោកសម្រេចចិត្តចេញមកបង្កើត Zoom ដោយខ្លួនឯងវិញ ក្រោយពេលដែលក្រុមហ៊ុនដែលលោកកំពុងតែធ្វើការបានសម្រេចចិត្តលក់ទៅឱ្យក្រុមហ៊ុន Cisco។ បទពិសោធន៍ដែលលោកមាននេះហើយជួយឱ្យលោកបង្កើត Zoom ឡើងដោយមិនសូវលំបាកខ្លាំងពេកនោះទេ។ ២. ហ៊ានប្រថុយ៖ នៅពេលដែលលោកធ្វើការឱ្យ Webex លោកតែងតែលឺភាពមិនសប្បាយចិត្តជារឿយៗរបស់អតិថិជនចំពោះសេវាកម្មរបស់ក្រុមហ៊ុន។ ប៉ុន្តែក្រុមហ៊ុននៅតែមិនមានដំណោះស្រាយដ៏សមស្របណាមួយឆ្លើយតបជាមួយអតិថិជននោះទេ។ រឿងទាំងអស់នោះបានធ្វើឱ្យលោកមានអារម្មណ៍កាន់តែមិនសប្បាយចិត្ត ទើបចុងក្រោយលោកក៏សម្រេចចិត្តហ៊ានប្រថុយឈប់ធ្វើការឱ្យគេ ហើយចេញមកបង្កើត Zoom ដោយខ្លួនឯងរហូតរីកចម្រើនមកទល់នឹងពេលនេះ។ ៣. ផ្ដល់តម្លៃចំពោះអតិថិជនខ្លាំងបំផុត៖ ហេតុផលមួយទៀតសម្រាប់ការរីកលូតលាស់យ៉ាងខ្លាំងរបស់ Zoom នៅក្នុងរយៈពេលប៉ុន្មានឆ្នាំចុងក្រោយនេះ គឺការយកចិត្តទុកដាក់ខ្ពស់ចំពោះអតិថិជនរបស់ខ្លួន។ លោក Eric Yuan ជឿថា “យុទ្ធសាស្ត្រសំងាត់មួយដើម្បីធ្វើឱ្យអាជីវកម្មរីកចម្រើនគឺការធ្វើឱ្យអតិថិជនសប្បាយចិត្តជាមួយនឹងសេវាកម្មរបស់ខ្លួន”។ នៅពេលណាដែលអ្នកអាចធ្វើឱ្យអតិថិជនរបស់អ្នកតែម្នាក់សប្បាយចិត្តនិងពេញចិត្តជាមួយសេវាកម្មរបស់អ្នក ពួកគេនឹងជួយណែនាំអតិថិជនថ្មីៗផ្សេងទៀតមកឱ្យប្រើសេវាកម្មអ្នក៕  ចង់ពូកែរកស៊ី ហើយចង់រៀនគំនិតរកស៊ីល្អពិសេសជាច្រើនប្រចាំថ្ងៃ ឥតគិតថ្លៃ សូមចុចទីនេះhttps://t.me/LongVathanak777	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T09:51:48.102Z", "category": "ភាពជាអ្នកដឹកនាំ", "views": 484, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
អ្នកលក់ កំុធ្វើរឿងទាំងនេះអី! មកដឹងចំណុចអាក្រក់ៗចំនួន៤ ដែលភ្ញៀវដឹងហើយលែងចង់ចូល	https://business-cambodia.com/articles/bads-habits-seller-must-not-do	មិនថាអាជីវកម្មប្រភេទណានោះទេ មិនថាតូចឬធំ ការជួបបញ្ហាអតិថិជនពិបាកៗគឺជៀសមិនរួចឡើយរហូតធ្វើឱ្យអ្នកលក់ខ្លះឈ្លោះប្រកែកជាមួយភ្ញៀវ ឈានដល់ការទាស់ពាក្យ ទាស់សម្តីគ្នា រហូតដល់ភ្ញៀវគំុ ខឹងលែងចូលហាងថែមទៀត។ ជុំវិញបញ្ហាជាអ្នកលក់ត្រូវដឹងថាអ្វីភ្ញៀវស្អប់ ហើយដាច់ខាតកំុធ្វើវាទៀត ខាងក្រោមនេះ គឺជារឿង៣យ៉ាងដែលអ្នកត្រូវកែរលម្អ ប្រសិនបើអ្នកកំពុងជួបវា៖ ១.ផ្ដល់បទពិសោធន៍មិនល្អដល់អតិថិជន ការមើលថែផ្លូវចិត្តអតិថិជនគឺជារឿងមួយដែលអ្នកលក់ត្រូវយកចិត្តទុកដាក់ខ្លាំង ព្រោះថាប្រសិនបើអ្នកបង្កើតកំហុសណាមួយទៅលើភ្ញៀវរបស់អ្នក ដែលជាបទពិសោធន៍មិនល្អដល់ពួកគេ ដូចជាសេវាកម្មអន់ អ្នកលក់សម្តីអាក្រក់ មុខមិនឱ្យក្រោយមិនមើល ហើយបរិយាកាសរំខាន និងរឿងដែលធ្វើឱ្យភ្ញៀវម៉ូវចិត្តផ្សេងទៀត នោះជាសញ្ញាអាក្រក់មួយដែលកំពុងបង្ហាញថា ហាងរបស់អ្នកកំពុងបាត់ភ្ញៀវបណ្តើរៗហើយ។ ២. ការផ្ដល់ផលិតផលឬសេវាកម្មមិនដូចការរំពឹងទុករបស់អតិថិជន ក្នុងសម័យកាលបច្ចេកវិទ្យានេះ មនុស្សចូលចិត្តធ្វើទីផ្សារតាមរយៈការផ្សាយ ក៏ដូចជាប្រម៉ូត សេវាកម្មរបស់ខ្លួននៅលើប្រព័ន្ឋផ្សាព្វផ្សាយសង្គម ខណៈដែលអ្នកលក់ខ្លះបានអួតអំពីអ្វីដែលខ្លួនផ្តល់ជួនឱ្យ ខុសពីអ្វីដែលខ្លួនផ្តល់ឱ្យជាក់ស្តែងដូច្នេះហើយនៅពេលដែលអ្នកធ្វើបែបនេះជាញាយៗ យូរៗទៅ ការធ្វើទីផ្សាររបស់អ្នកលែងមានឥទ្ធិពលអ្វីលើពួកគេទៀតហើយ។ ៣ទឹកមុខមាំ៖ ពិតណាស់អ្នកសប្បាយចិត្ត កើតទុក ឬកំពុងខឹង គេអាចដឹងបានក៏ព្រោះ តាមរយៈកាយវិការ និងទឹកមុខរបស់អ្នក ដូច្នេះហើយបើអ្នកជាអ្នកលក់មានទឹកមុខមាំ មិនចេះញញឹមច្បាស់ណាស់គេមិនទិញអ្នកទេ ព្រោះថាភ្ញៀវយកលុយទៅឱ្យអ្នកមិនមែនទៅសំុអ្នកទេ។ ត្រឡប់មកវិញនៅពេលដែលភ្ញៀវដើរចូលមក អ្នកត្រូវតែបង្ហាញស្នាមញញឹម អារម្មណ៍សប្បាយៗ ព្រមទាំងធ្វើឱ្យអារម្មណ៍រីករាយទៅកាន់ពួកគេ ហើយឱ្យពួកគេមានអារម្មណ៍ថា អ្នកកំពុងនាំរឿងល្អ និងមានប្រយោជន៍ទៅកាន់ពួកគេ ហើយស្និតស្នាល នោះពួកគេនឹងចង់ចូលកន្លែងយើង។ជាក់ស្តែង Starbuck ហើយនិង Mobile Coffee ពេលដែលចូលទៅតែងតែស្វាគមន៍យ៉ាងកក់ក្តៅ ដូច្នេះហើយទើបកន្លែងនោះ មានភ្ញៀវចូលពេញៗមិនដែលដាច់។ ៤. អតិថិជនមិនពេញចិត្តនឹងតម្លៃដែលអ្នកបានកំណត់ តម្លៃជាអ្វីៗទាំងអស់ ដែលអតិថិជនភាគច្រើនសម្លឹងមើលមុនគេ ប្រសិនបើតម្លៃរបស់អ្នកកំណត់ខ្ពស់ជាងលទ្ធភាពអតិថិជនគោលដៅ ដែលធ្វើឱ្យពួកគេមានអារម្មណ៍ថាថ្លៃពេក ឬតម្លៃហួសពីការស្មានរបស់ពួកគេ នោះអាជីវកម្មរបស់អ្នកនឹងបាត់បង់អតិថិជនមួយចំនួនធំមិនខាន។ ដូច្នេះហើយមុនពេលអ្នកសម្រេចចិត្តដាក់លក់ក្នុងតម្លៃណាមួយ អ្នកត្រូវសួរខ្លួនឯងថា តើនណាជាភ្ញៀវរបស់អ្នក តើតម្លៃត្រឹមប៉ុន្នេះ តើអាចទទួលយកបានទេ? ហើយតើលើកក្រោយគាត់អាចមកម្តងទៀតទេ?	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T09:07:47.060Z", "category": "កំពូលអ្នកលក់", "views": 632, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ចេញហើយ! ក្រសួងអប់រំបង្ហាញចំនួនសិស្សប្រលងជាប់និទ្ទេស A B C D E សរុបឆ្នាំនេះ	https://business-cambodia.com/articles/moeys-result-	ក្រសួងអប់រំ  យុវជន និងកីឡា បានបង្ហាញអំពីចំនួនលទ្ធផល សិស្សប្រឡងជាប់បាក់ឌុបសរុប មានចំនួន ៩០៩៥០ នាក់ ត្រូវជា ៧២.៣៣ភាគរយ នៃចំនួនបេក្ខជនមកប្រឡងសញ្ញាបត្រមធ្យមសិក្សាទុតិយភូមិ នាសម័យប្រឡង ថ្ងៃទី០៥ ខែធ្នូ ឆ្នាំ២០២២ ។ លទ្ធផលខាងក្រោមនេះសម្រាប់បេក្ខជននៅ រាជធានីភ្នំពេញនិងខេត្តកណ្តាល៖ ១. បេក្ខជននិទ្ទេស A ចំនួន ១០៤៩ នាក់ ២. បេក្ខជននិទ្ទេស B ចំនួន ៧២៣២ នាក់ ៣. បេក្ខជន និទ្ទេស C ចំនួន ១៩០៥៣ នាក់ ៤. បេក្ខជន និទ្ទេស D ចំនួន ៣១១៦៦ នាក់ ៥. បេក្ខជន និទ្ទេស E ចំនួន ៣២៤៥០ នាក់  គួរជម្រាបផងដែរថាសម្រាប់់លទ្ធផលនៅតាមបណ្តាខេត្តផ្សេងៗទៀតនឹងត្រូវប្រកាសនៅថ្ងៃទី២៣ ខែធ្នូ ស្អែកនេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T08:31:01.656Z", "category": "ភាពជាអ្នកដឹកនាំ", "views": 5690, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធនាគារកណ្តាលអាហ្សង់ទីន ពិចារណាដាក់រូប Messi លើលុយ១០០០បេសូ ព្រោះមូលហេតុធំនេះ	https://business-cambodia.com/articles/messi-peso-facenote-on-argentina-currency-	បន្ទាប់ពីលើកពាន FIFA World Cup 2022 ដែលធ្វើឡើងពីមាសសុទ្ធ ៧៥% ទម្ងន់៦គីឡូក្រាម និងមានតម្លៃជាង២០០លានដុល្លារ ស្តេចបាល់ទាត់លោក Lionel Messi ត្រូវបានធនាគារកណ្តាលរបស់ប្រទេសអាហ្សង់ទីន សិក្សាពិចារណាដាក់រូបភាពជើងឯកពិភពលោករូបនេះលើក្រដាសប្រាក់១០០០បេសូ ទុកជាមោទនភាពជាតិនិងចង់បង្ហាញអំពីរូបិយប័ណ្ណផងដែរ។ នេះបើយោងតាមការចុះផ្សាយពីសារព័ត៌មាន Dailymail ។ លើសពីនេះទៅទៀតតាមរយៈ មន្រ្តីធនាគារកណ្តាលរបស់ប្រទេសអាហ្សង់ទីន លោក El Financiero បានចង្អុលបង្ហាញថាមូលហេតុ របស់ធនាគារកណ្តាលអាហ្សង់ទីនគឺបោះពុម្ពរូបភាពរបស់ Messi នៅលើប្រាក់ ១០០០ប៉េសូ ដែលមន្ត្រីនៅក្នុងប្រទេសអាហ្សង់ទីនចង់បង្ហាញលេខ "១០"  ជាលេខអាវរបស់ Messi ពាក់ក្នុងការប្រកួតFIFA World Cup នាវគ្គផ្តាច់ព្រ័ត្រ។  ព្រមទាំងមួយចំហៀងទៀតនៃក្រដាសប្រាក់នឹងចារឈ្មោះ La Scaloneta ដែលតំណាងឱ្យក្រុមឈ្នះនិងឈ្មោះរបស់គ្រូបង្វឹក Lionel Scaloni ។ គួរជម្រាបផងដែរថាក្រុមជម្រើសជាតិអាហ្សង់ទីនបានទទួលជោគជ័យដណ្តើមយកពានរង្វាន់បាល់ទាត់ពិភពលោកឆ្នាំ២០២២ នៅប្រទេសកាតា ដែលដឹកនាំដោយកីឡាករឆ្នើម Lionel Messi ដោយបានផ្តួលក្រុមបារាំងក្នុងការប្រកួតចុងក្រោយកាលពីថ្ងៃទី១៨ ខែធ្នូ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T07:52:14.285Z", "category": "ភាពជាអ្នកដឹកនាំ", "views": 390, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ជាប់ទី១២ អាចគិតរៀនសាលាល្បីៗ២នេះ រៀនចប់បានសញ្ញាបត្រ២ទទួលស្គាល់ពីបរទេស	https://business-cambodia.com/articles/graduated-with-2-degrees-recognized-from-abroad	ការប្រលងបញ្ចប់មធ្យមសិក្សាទុតិយភូមិត្រូវបានបញ្ចប់ រីឯជំហានបន្ទាប់គឺជាការសម្រេចចិត្តរៀបចំជីវិត តាមរយៈការបន្តការសិក្សាថ្នាក់មហាវិទ្យាល័យ ដែលជាជម្រើសរបស់សិស្សនិស្សិតភាគច្រើន។ ទន្ទឹមនឹងនេះដែរ ការជ្រើសរើសសាលាដែលមានគុណភាពខ្ពស់ មានស្ដង់ដារនៃការបង្រៀនច្បាស់លាស់ត្រឹមត្រូវ និងត្រូវមានគេទទួលស្គាល់ គឺជាអ្វីដែលសិស្សនិស្សិតភាគច្រើនចង់បានបំផុត។ ថ្ងៃនេះយើងនឹងមកស្គាល់សាលាល្បីឈ្មោះ២ តម្លៃសិក្សាខ្ទង់ពាន់ដុល្លារ ដែលសក្តិសមសម្រាប់និស្សិតដែលមានបំណង ចង់សិក្សាសាលាដែលត្រូវបានគេទទួលស្គាល់ជាលក្ខណៈអន្តរជាតិ ជាពិសេសគឺទទួលបានសញ្ញាបត្រ២ទៀតផង។ ១. វិទ្យាស្ថាន CamEd Business School សាលាដែលល្បីឈ្មោះលើការសិក្សាជំនាញ គណនេយ្យ និងហិរញ្ញវត្ថុមួយនេះ គឺបានផ្ដល់ឱកាសដល់និស្សិតដែលបញ្ចប់ការសិក្សា អាចទទួលបានសញ្ញាបត្រពីរក្នុងពេលតែមួយ ពោលគឺបរិញ្ញាបត្រផ្នែកគណនេយ្យ និងហិរញ្ញវត្ថុ + សញ្ញាបត្រអន្តរជាតិ អ្នកជំនាញផ្នែកគណនេយ្យ (CAT) ពីសមាគមគណនេយ្យករជំនាញ ACCA ដែលមានទីតាំងនៅក្នុងចក្រភពអង់គ្លេស និងទទួលស្គាល់ ១៨៣ ប្រទេសនៅក្នុងពិភពលោក។ វិទ្យាស្ថានខេមអេដគឺបានយកចិត្តទុកដាក់ ទៅលើការសិក្សារបស់និស្សិតដោយផ្តោតលើគុណភាពជាចំបង ហើយវិទ្យាស្ថានខេមអេដពិត ជាមានមោទនភាពក្នុងការឃើញនិស្សិតជោគជ័យនៅក្នុងការប្រឡងលំដាប់អន្តរជាតិ ជាមួយ នឹងការខិតខំប្រឹងប្រែងពីសាស្រ្តាចារ្យក្នុងការបង្រៀន និងចែករំលែកបទពិសោធន៍ទៅកាន់ និស្សិតទាំងអស់។ ដូច្នេះបើសិនជាសិស្សានុសិស្សដែលមានបំណង់ចង់សិក្សាថ្នាក់បរិញ្ញាបត្រផ្នែកគណនេយ្យ និងហិរញ្ញវត្ថុ (BA+CAT) ជាមួយសាលាដែលមានការទទួលស្គាល់ជាអន្តរជាតិ សាស្រ្តាចារ្យ ដែលមានទាំងចំណេះដឹង និងបទពិសោធន៍ខ្ពស់ និងឱកាសការងារខ្ពស់ពីស្ថាប័នជាតិ និងអន្តរជាតិ អាចចុះឈ្មោះសិក្សាជាមួយវិទ្យាស្ថានខេមអេដបាន។ សម្រាប់ពត៌មានលំអិតសូមចូលទៅកាន់គេហទំព័រ www.cam-ed.com ឬទំនាក់ទំនងមកកាន់ទូរស័ព្ទ 023 986 522 / 012 618 988 ។ ២. សាកលវិទ្យាល័យអាមេរិកាំងភ្នំពេញ AUPP សាកលវិទ្យាល័យអាមេរិកាំងភ្នំពេញ AUPP គឺជាសាកលវិទ្យាល័យស្តង់ដារអាមេរិកមួយនៅកម្ពុជា ដែលបានបង្កើតឡើងនៅឆ្នាំ២០១៣ ។ ចំពោះការសិក្សាវិញ គឺបានធ្វើឡើងជាភាសាអង់គ្លេស ហើយរាល់និស្សិតដែលបញ្ចប់បរិញ្ញាបត្រពីសាកលវិទ្យាល័យនេះ នឹងទទួលបានសញ្ញាបត្រ ចំនួនពីរក្នុងពេលតែមួយ គឺសញ្ញាបត្រទី១ បានពីសាកលវិទ្យាល័យអាមេរិកាំងភ្នំពេញនេះផ្ទាល់តែម្ដង និងសញ្ញាបត្រមួយទៀត  គឺទទួលបានបានពីសាកលវិទ្យាល័យរដ្ឋ Fort Hays State University (FHSU) នៅសហរដ្ឋអាមេរិក។ ចំពោះជំនាញសិក្សាថ្នាក់បរិញ្ញាបត្រ និងបរិញ្ញាបត្រជាន់ខ្ពស់គឺមានជំនាញជាច្រើនដូចជា៖  គ្រប់គ្រងធុរកិច្ច ច្បាប់ គ្រប់គ្រងវិស័យទេសចរណ៍ និង បដិសណ្ឋារកិច្ច កិច្ចការអន្តរជាតិ គ្រប់គ្រងបច្ចេកវិទ្យាព័ត៌មានវិទ្យា បច្ចេកវិទ្យាគមនាគមន៍ និង ព័ត៌មាន…។ សម្រាប់ព័ត៌មានលម្អិត សូមចូលទៅកាន់ https://www.aupp.edu.kh ៕ ចង់ពូកែរកស៊ី ហើយចង់រៀនគំនិតរកស៊ីល្អពិសេសជាច្រើនប្រចាំថ្ងៃ ឥតគិតថ្លៃ សូមចុចទីនេះhttps://t.me/LongVathanak777	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T07:48:44.383Z", "category": "ភាពជាអ្នកដឹកនាំ", "views": 792, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ជិតដាច់ឆ្នាំហើយ រកស៊ីអ្វីល្អ? នេះជាមុខរបរទាំង៣ រកចំណូលបានច្រើននៅថៃ អ្នករកស៊ីនៅខ្មែរគួរពិចារណា	https://business-cambodia.com/articles/3-business-in-thailand	កាលពីកន្លងទៅនេះ លោក សំ កុសល ជាមួយក្រុមការងារ Business Cambodia បានធ្វើដំណើរទៅកាន់ប្រទេសថៃ ដើម្បីមើលអាជីវកម្មថ្មីៗប្លែកៗនៅទីនោះ។ បន្ទាប់ពីចំណាយពេលអស់ ៣ថ្ងៃ លោកបានឃើញមុខរបរធំៗទាំង៣ ដែលល្បីនិងរកចំណូលបានច្រើននៅថៃ មិនតែប៉ុណ្ណោះមុខរបរទាំងនោះនៅខ្មែរពុំមានអ្នកធ្វើច្រើនឡើយ ដូច្នេះវាជាឱកាសល្អមួយសម្រាប់អ្នកចង់មានមុខរបរផ្ទាល់ខ្លួន អាចពិចារណាចាប់ផ្តើមក្នុងឆ្នាំ ២០២៣។ ១. រោងចក្រផលិតស្បែកជើងនិច្ចា ចំពោះមុខរបរដែលថៃកំពុងតែរកស៊ីកាក់កបគឺមុខរបរ ផលិតស្បែកជើងនិច្ចា ហើយរបរមួយនេះពិតជាឡូយខ្លាំងមែនទែន ដោយពួកគាត់បានផលិតស្បែកជើងនេះសម្រាប់ពាក់ទៅចម្ការ ក៏ដូចជាផលិតពាក់ប្រចាំថ្ងៃ ដោយស្បែកជើងនេះទៀតសោតគាត់ផលិតចេញពីក្រណាត់ ហើយបាតស្បែកជើងវិញគឺផលិតចេញពីកៅស៊ូ។ ហើយបើក្រឡេកមកមើលប្រទេសកម្ពុជាវិញក៏មានកសិករយើងជាច្រើនបានដាំដំណាំកៅស៊ូផងដែរ ហើយសម្រាប់អ្នកមានដើមទុននិងចង់មានមុខរបរសម្រាប់ឆ្នាំ២០២៣ ខាងមុខនេះ អាចពិចារណាបាន ហើយបើមិនទាន់មានជំនាញក្នុងការធ្វើបាតស្បែកជើងចេញពីជ័រកៅស៊ូទេយើងអាចស្វែងរកកន្លែងបណ្តុះបណ្តាលណាមួយដែលគេបានបង្រៀនពីចំណុចនេះបានផងដែរ។ សម្រាប់កន្លែងផលិតស្បែកជើងនិច្ចានៅប្រទេសថៃនេះវិញ ជំហ៊ានដំបូងដែលពួកគាត់បានចាប់ផ្តើមគឺតូចទេ ដោយផ្តើមផលិតដំបូងត្រឹមតែ ៤នាក់ប៉ុណ្ណោះ ប៉ុន្តែពេលនេះគាត់អាចពង្រីកបានធំរហូតក្នុង១ខែគាត់អាចផលិតបាន១ម៉ឺន៤ពាន់គូសម្រាប់លក់ទៅលើទីផ្សារ។ ២. រោងចក្រផលិតខ្ទិះដូង ចំពោះមុខរបរផលិតខ្ទិះដូងគឺមានតម្លៃខ្លាំងណាស់សម្រាប់ប្រទេសថៃ ព្រោះជាទូទៅនៅពេលដែលយើងបានធ្វើដំណើរកំសាន្តទៅលេងប្រទេសថៃហើយយើងបានភ្លក់នៅមុខម្ហូបគេនោះ យើងសង្កេតឃើញថាម្ហូបនីមួយៗរបស់គេគឺប្រើខ្ទិះដូងច្រើន ដូច្នេះហើយទើបប្រជាជនថៃមួយចំនួននាំគ្នាសម្រុកដាំដូង រហូតធ្វើឱ្យរោងចក្រមួយកន្លែងក្នុងប្រទេសថៃ គាត់បានទិញដូងយកមកកែច្នៃធ្វើជាខ្ទិះរហូតក្នុង១ឆ្នាំអាចផលិតបាន ១៥ម៉ឺនតោនឯណោះ។ លើសពីនេះទៅទៀត ក្រៅពីពួកគាត់បានយកដូងធ្វើជាខ្ទិះសម្រាប់លក់ពួកគាត់បាន យកខ្ទិះដូងជាមួយទឹកដូងធ្វើជាភេសជ្ជៈសម្រាប់ផឹកទៀតផង ដែលការកែច្នៃនេះមើលទៅពិតជាល្អខ្លាំងមែនទែនព្រោះត្រឹមតែផ្លែដូងធម្មតាមួយកសិករថៃអាចច្នៃចេញជាផលិតផលបានជាច្រើនមុខ។ ហើយបើក្រឡេកមកមើលប្រទេសយើងវិញក៏មានកសិករដាំដូងច្រើនដូចគ្នា ដែលវាឱកាសល្អសម្រាប់អ្នកដែលមានដើមទុនច្រើនហើយគាត់ចង់កែច្នៃផលិតផលខ្មែរគួរតែចាប់ឱកាសនេះ ព្រោះផ្លែដូងពិតជាមានគុណតម្លៃនិងអត្ថប្រយោជន៍ច្រើនណាស់។ ៣. ចម្ការផ្កាអ័រគីដេ ក្រោយពីក្រុមការងារចាបក្រហម បានចុះទៅមើលដល់ចម្ការផ្កាអ័រគីដេនៅប្រទេសថៃ យើងបានសង្កេតឃើញថាពួកគាត់ដាំបានផលល្អណាស់រហូតធ្វើឱ្យក្នុង១ថ្ងៃ គាត់អាចរកចំណូលបានខ្ទង់ពាន់ដុល្លារឯណោះ ហើយសម្រាប់បច្ចេកទេសថែទាំងផ្កាអ័រគីដេក៏ងាយស្រួលដែរ ពោលគឺមិនចំណាយពេលយូរដែរ ដោយយើងអាចរៀនបច្ចេកទេស៥០% ហើយ៥០% ទៀតអាចស្រាវជ្រាវបន្ថែមបានពីការថែទាំផ្កាអ័រគីដេ៕ ទសន្សាវីដេអូពេញនៅទីនេះ៖ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T07:41:20.890Z", "category": "ចាប់ផ្តើមអាជីវកម្ម", "views": 1468, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រញាប់ទៅបង់ពន្ធ! ប៉ុន្មានថ្ងៃទៀតអគ្គនាយកដ្ឋាននឹងដាក់កម្លាំង ត្រួតពិនិត្យយានជំនិះដែលមិនទាន់បង់ពន្ធហើយ	https://business-cambodia.com/articles/tax-on-car-in-cambodia	យោងតាមសេចក្តីជូនដំណឹងរបស់អគ្គនាយកដ្ឋានពន្ធដារបានឱ្យដឹងថា ចាប់ពីថ្ងៃទី ១៥ ខែ មករា ឆ្នាំ ២០២៣ តទៅ ក្រសួងសេដ្ឋកិច្ចនិងហិរញ្ញវត្ថុក្រុមការងារចម្រុះរាជធានី ខេត្ត ដឹកនាំដោយមន្រ្តីពន្ធដារ រួមសហការជាមួយអាជ្ញាធរមានសមត្ថកិច្ចថ្នាក់ក្រោមជាតិ នឹងចុះត្រួតពិនិត្យប្រកាស់បង់ពន្ធលើមធ្យោបាយដឹកជញ្ជូននិងយានជំនិះគ្រប់ប្រភេទប្រចាំឆ្នាំ ២០២២ នៅតាមគោដៅមួយចំនួនលើកំណាត់ផ្លូវសំខាន់ៗនៃរាជធានី ខេត្ត។ ក្នុងករណីនេះចំពោះម្ចាស់យានយន្តខកខានមិនបានប្រកាសបង់ពន្ធលើមធ្យោបាយដឹកជញ្ជូននិងយានជំនិះគ្រប់ប្រភេទប្រចាំឆ្នាំ ២០២២ កន្លងទៅ សូមមេត្តារួសរាន់អញ្ជើញទៅប្រកាសបង់ពន្ធ និងបង់ប្រាក់ពិន័យតាមច្បាប់ជាធរមាននៅអគ្គនាយកដ្ឋានពន្ធដារ ឬនៅតាមសាខាពន្ធដារខេត្ត ខណ្ឌ ឬនៅធនាគារកាណាឌីយ៉ា ក.អ និងតាមធនាគារជាដៃគូផ្សេងៗទៀត។ គួរបញ្ជាក់ផងដែរថា ដើម្បីការប្រសើរ ម្ចាស់យានយន្តដែលមិនទាន់បានបង់ពន្ធ សូមមេត្តាអញ្ជើញទៅប្រកាសពន្ធឱ្យបានគ្រប់ៗគ្នា ដើម្បីចៀសវាងក្រុមការងារចម្រុះ ដែលសហការជាមួយអាជ្ញាធរមានសមត្ថកិច្ចថ្នាក់ក្រោមជាតិ ធ្វើការឃាត់យានយន្តតាមដងផ្លូវតម្រូវឱ្យបង់ប្រាក់ពន្ធ ដែលនាំឱ្យខកខានពេលវេលា និងកកស្ទះចរាចរណ៍ធ្វើដំណើរដែលអាចកើតមាននូវបាតុភាពអសកម្មដោយប្រការណាមួយជាយថាហេតុ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T07:40:33.338Z", "category": "ចាប់ផ្តើមអាជីវកម្ម", "views": 363, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
យកលុយទៅដាក់សន្សំនៅធនាគារនិងយកលុយទៅវិនិយោគនៅផ្សារហ៊ុន តើមួយណាចំណេញជាង?	https://business-cambodia.com/articles/investing-in-stock-and-saving-in-banks	មានសំណួរជាច្រើនដែលតែងតែសួរមកកាន់ Business Cambodia ថាតើរវាងការដាក់ប្រាក់សន្សំនៅធនាគារ និងយកលុយទៅវិនិយោគលើផ្សារភាគហ៊ុនតើមួយណាងចំណេញជាង។ ដូច្នេះថ្ងៃនេះ Business Cambodia នឹងស្រាយចម្ងល់បងប្អូនដែលចង់ដឹងទាក់ទងនឹងប្រធានបទនេះ។  បើយើងប្រៀបធៀប ការទៅវិនិយោគលើផ្សារមូលបត្រកម្ពុជា( ផ្សារហ៊ុនកម្ពុជា) យកភាគលាភនិងដាក់ប្រាក់សន្សំនៅធនាគារមានកាលកំណត់( Fixed deposit) យកការប្រាក់ បច្ចុប្បន្នភាគលាភដែលទទួលបានពីការទិញហ៊ុនភាគហ៊ុនរបស់ក្រុមហ៊ុនដែលចែកភាគលាភខ្ពស់បំផុតបានប្រមាណពី៥ទៅ៦%។ ចំណែកការដាក់ប្រាក់សន្សំនៅធនាគារបានការប្រាក់ចន្លោះពី៧ទៅ៨%ក្នុងមួយឆ្នាំ។ ដូច្នេះបើយើងប្រៀបធៀបការដាក់លុយនៅធនាគារ និងយកលុយទៅវិនិយោគហ៊ុនយកភាគលាភគឺការដាក់ប្រាក់នៅធនាគារទទួលបានផលចំណេញច្រើនជាងបន្តិច។ យ៉ាងណាមិញ ការវិនិយោគភាគហ៊ុនគឺទទួលបានចំណូលចំនួន២ផ្លូវគឺចំណូលពីចំណេញមូលធនដែលមានន័យហ៊ុនឡើងថ្លៃឃើញចំណេញ អ្នកអាចលក់យកប្រាក់ចំណេញវាប្រៀបដូចជាបងប្អូនទិញដីទុកយកចំណេញអ៊ីចឹង។  ចំណែកចំណូលមួយផ្លូវទៀតគឺភាគលាភ។ ជាក់ស្ដែងបើអ្នកវិនិយោគទិញហ៊ុន ធនាគារ អេស៊ីលីដានោះពេលធនាគារ អេស៊ីលីដារកស៊ីចំណេញ គេនឹងចែកភាគលាភទៅតាមចំនួនហ៊ុន។  ឧទាហរណ៍បើអេស៊ីលីដាចែកភាគលាភចំនួន៧០០រៀលក្នុងមួយហ៊ុន ហើយអ្នកកាន់ហ៊ុនចំនួន៥,០០០ហ៊ុននោះពេលគេចែកភាគលាភ អ្នកនឹងបានភាគលាភសរុបចំនួន៣.៥លានរៀល។  ការវិនិយោគនៅលើផ្សារហ៊ុនកម្ពុជា អ្នកអាចមានឱកាសចំណេញពីចំណេញមូលធន(ហ៊ុនឡើងថ្លៃ) អាចចន្លោះពី១០ទៅ៣០%ក្នុងមួយឆ្នាំអាស្រ័យទៅតាមការជ្រើសរើសក្រុមហ៊ុនឲ្យបានត្រឹមត្រូវក៏ដូចជាកត្តាសេដ្ឋកិច្ចជាក់ស្ដែងផងដែរ។ អ៊ីចឹងចំពោះការដាក់ប្រាក់នៅធនាគារយកការប្រាក់និងយកលុយទៅវិនិយោគហ៊ុនយកភាគលាភគឺដាក់លុយនៅធនាគារយកការប្រាក់ចំណេញជាង។ យ៉ាងណាមិញការវិនិយោគហ៊ុន អ្នកក៏អាចទទួលបានចំណូលពីចំណេញមូលធន ហើយចំណេញមូលធន( capital gain) នេះទៀតសោត អ្នកអាចមានឱកាសចំណេញពី១០%ទៅ៣០%ឲ្យតែអ្នកចេះជ្រើសរើសក្រុមហ៊ុនដែលរឹងមាំនិងរីកចម្រើន។ ចង់ស្វែងយល់ពីការវិនិយោគលើផ្សារហ៊ុនខ្មែរ អាចតាមដាន Facebook page របស់ខ្ញុំ Toeuy Hong-ទឿយ ហុង ឬអាចចូលគ្រុបតេឡេក្រាមរបស់ខ្ញុំ: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T07:39:13.958Z", "category": "ហិរញ្ញវត្ថុ", "views": 1998, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុនមួយនេះ នាំបទពិសោធន៍ពីសិង្ហបុរី មកជួយម្ចាស់គម្រោងសាងសង់នៅខ្មែរ រាប់សិបគម្រោង	https://business-cambodia.com/articles/slabcheck-consultant-services	រាល់គម្រោងសំណង់អគារនីមួយៗដែលកំពុងរីកដុះដាលបច្ចុប្បន្ន ក្នុងគម្រោងនីមួយៗប្រើប្រាស់កញ្ចប់ថវិការក្នុងការសាងសង់ច្រើនសន្ធឹក ហើយកំហុសណាមួយនៅក្នុងការគ្រប់គ្រងសាងសង់ នឹងធ្វើឱ្យម្ចាស់សំណង់ខាតបង់អស់ថវិការច្រើនផងដែរ ជាហេតុតម្រូវឱ្យម្ចាស់សំណង់ត្រូវរកអ្នកជំនាញច្បាស់លាស់មកគ្រប់គ្រងគម្រោងរបស់ខ្លួន។ កន្លងទៅនេះ នៅកម្ពុជាមានក្រុមហ៊ុនល្បីល្បាញមួយ បាននាំបទពិសោធន៍ដ៏ក្រាស់ក្រែលពីសិង្ហបុរីមកជួយវិស័យសំណង់នៅកម្ពុជាតាមរយៈក្រុមហ៊ុន SlabCheck Consultant Co., Ltd ដោយមានផ្ដល់នូវសេវាកម្មចាំបាច់ជួយម្ចាស់សំណង់ពីរគឺ Project Management និង Building Assessment ដើម្បីឱ្យម្ចាស់គម្រោងមានភាពងាយស្រួលទៅលើការគ្រប់គ្រងគម្រោងរបស់ខ្លួនប្រកបដោយ គុណភាព និង ប្រសិទ្ធភាព។ សេវាកម្ម Project Management របស់ Slabcheck consultant ធ្វើឡើងដោយការដាក់វិស្វករជំនាញប្រចាំនៅការដ្ឋាន ដើប្បីធ្វើការត្រួតពិនិត្យគុណភាពសំណង់ត្រឹមត្រូវតាមស្តង់ដារ ដោយតំលៃសេវាកម្មគិតជាប្រចាំខែ ហើយមាន២ ជំរើសក្នុងការជ្រើសរើសគឺ Full time & Part time ។សេវាកម្មនេះដែលបានផ្តល់ភាពងាយស្រួល់ និងអត្តប្រយោជន៍យ៉ាងច្រើនដល់ម្ចាស់គំរោងជាច្រើនដូចជា: -ម្ចាស់គំរោងទទួលបាន ព័ត៌មានលម្អិតពីការដ្ឋានរៀងរាល់ថ្ងៃ គ្រប់ទីកន្លែងមិនចាំបាច់ ចំណាយពេលមកការដ្ឋាន - ពិនិត្យលើ ដំណើរការសាងសង់គ្រប់ដំណាក់កាលអោយត្រឹមត្រូវតាមស្តង់ដា មានសុវត្ថិភាព ជាប់ធន់បានយូរអង្វែង -កាត់បន្ថយការធ្វើខុសដែលនាំអោយខាតបង់ថវិការម្ចាស់គំរោង -ពន្លឿន ល្បឿន ការងារក្នុងការដ្ឋាន -ត្រួតពិនិត្យសំភារៈ ការកម្មង់ និងការប្រេីប្រាស់អោយបានត្រឹមត្រូវ -ពិនិត្យពីភាពអប្រក្រតី ភាពខុសបច្ចេកទេស ឬ ខុសពីប្លង់ (Defect, Deviation) -ផ្តល់ជាដំណោះស្រាយ រឺ Recommendation លើគ្រប់ដំណាក់កាលនៃសំណង់ -សុវត្ថិភាពក្នុងការដ្ឋាន សេវាកម្ម Building Assessment ធ្វើឡើងទៅគំរោងអគារចាស់ ដែលចង់កែលំអមកអគារថ្មីទាំងខាងក្នុងនិងខាងក្រៅ ឬ គំរោងសំណង់ដែលកំពង់សាងសង់ហើយមានបញ្ហ ឬ ម្ចាស់គំរោងគាត់ចង់សង់ជាន់បន្ថែមពីលើអគារដែលមានស្រាប់។ពួកយើងមានអ្នកជំនាញធ្វើការវិភាគទៅលើគុណភាពនៃគ្រឿងបង្គុំអគារ ស្វែងរកភាពខ្លាំងនិងកំសោយនៃអគារ និងផ្តល់ដំណោះស្រាយត្រឹមត្រូវតាមស្តង់ដារមានភាពរឹងមាំ។ ខាងក្រុមហ៊ុនធានារ៉ាប់រងទៅលើការងារត្រួតពិនិត្យនៃដំណើរការសាងសង់ និងជួសជុលគ្រប់ដំណាក់កាលនៃសំណង់អោយត្រឹមត្រូវតាមស្តង់ដារ ប្រកបដោយសុវត្ថិភាព កាត់បន្ថយកំហុសដែលធ្វើឱ្យម្ចាស់គម្រោងខាតបង់ ជំនួសមកវិញដោយការពន្លឿនល្បឿនការងារក្នុងការដ្ឋាន ធ្វើឱ្យម្ចាស់គម្រោងទទួលបានផលចំណេញ។ ក្រុមហ៊ុន Slabcheck consultant តាំងពីបើកដំណើរការពីចុងឆ្នាំ 2019មក ក្រុមហ៊ុនបានទទួលគំរោង ៥០ ជាងគំរោងកំពុងដំណើរនិងបានបញ្ចប់ នៅក្នុងនេះដែលមានគំរោងក្រុមហ៊ុនក្នុងស្រុក គំរោងរបស់រដ្ឋ គំរោងអង្គការ និង ផ្ទះវីឡាឯកជន។ ធានាគារ J-Trust Royal Bank , Wing Bank, Condo , Apartment, Hotel , Resort Sabara Angkor  , សាលារៀន New life  , ផ្ទះវីឡា ផ្ទះល្វែង  R&E shophouse , Borey Proneth។ ចំពោះព័ត៌មានលម្អិតបន្ថែមសូមទំនាក់ទំនង៖ Facebook Page: https://www.facebook.com/slabcheckcambodia លេខទូរស័ព្ទ: 078 655 552 (Telephone & Telegram) Email: cambodia@gmail.com ទីតាំងៈ អគារ TH ជាន់ទី6 ផ្លូវលេខ70 សង្កាត់ស្រះចក ខ័ណ្ឌដូនពេញ ភ្នំពេញ (ជិត Phnom Penh City Center បឹងកក់) អត្ថបទដោយ៖ Sakada Techie	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T07:32:41.076Z", "category": "មុខរបរបច្ចេកវិទ្យា", "views": 199, "author": { "first_name": "Sakada", "last_name": "Khon", "email": "khonsakada@gmail.com" }, "quality_warning": [ "noisy", "short_sentences" ] }
ថ្លៃបំផុត! សម្ដេចតេជោ ហ៊ុន សែន ថាផ្លូវសំខាន់១ខ្សែនេះ ធ្វើ ១Km ចំណាយអស់ជិត ២លានដុល្លារ	https://business-cambodia.com/articles/samdech-hun-sen-1-km-costs-nearly-2-million-dollars	នៅថ្ងៃទី២២ ខែធ្នូ ឆ្នាំ២០២២ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានមានប្រសាសន៍ថាផ្លូវសំខាន់១ ខ្សែដែលជាផ្លូវលេខ ១៤៦បេ (វិថីសម្តេចសង្ឃរាជ ទេព វង្ស) និងផ្លូវលេខ ១៤៨ (តីរវិថីសម្តេចតេជោសែន) ក្នុងខេត្តព្រះសីហនុ ធ្វើ១គីឡូម៉ែត្រចំណាយអស់ប្រមាណជិត២លានដុល្លារ ក្នុងការសាងសង់។  ថ្លែងក្នុងសម្ពោធដាក់ឱ្យប្រើប្រាស់ផ្លូវ លេខ១៤៦B តភ្ជាប់ទៅផ្លូវលេខ១៤៨ ក្នុងខេត្តព្រះសីហនុ សម្ដេចបានមានប្រសាសន៍ថា “ បើយើងពិនិត្យនៅក្នុងទីនេះផ្លូវនេះត្រូវសាងសង់ក្នុង១ គីឡូម៉ែត្រអស់ប្រមាណជិត២ លានដុល្លារ ដែលជាផ្លូវដែលយើងធ្វើឱ្យមានភាពរឹងមាំ”។ ឆ្លៀតក្នុងឱកាសនោះសម្ដេច ក៏បានមានប្រសាសន៍ពីសារៈសំខាន់នៃផ្លូវដែលត្រូវសម្ពោធខាងលើនេះ គឺជាខ្សែផ្លូវវាងក្រុងតភ្ជាប់គ្នា ដ៏មានសក្តានុពល ដោយតភ្ជាប់ពីទីប្រជុំជនទៅជាយក្រុង ទៅកាន់តំបន់ទេសចរណ៍ និងឆ្នេរធម្មជាតិ ព្រមទាំងតភ្ជាប់ជាមួយផ្លូវជាតិលេខ៤ ផ្លូវល្បឿនលឿនភ្នំពេញ-ក្រុងព្រះសីហនុ និងផ្លូវទាំង ៣៧ខ្សែ នៅក្រុងព្រះសីហនុ ខេត្តព្រះសីហនុ ខណៈផ្លូវនេះគឺដើរតួនាទីយ៉ាងសំខាន់ដល់ការដឹកជញ្ជូន ការធ្វើដំណើរ និងបម្រើវិស័យទេសចរណ៍ផងដែរ។ គួរបញ្ជាក់ផងដែរថាផ្លូវខេត្តទាំងពីរខ្សែនេះបើកការដ្ឋានសាងសង់កាលពីអំឡុងខែមេសា ឆ្នាំ២០២០ និងបញ្ចប់ជាស្ថាពរនៅអំឡុងខែសីហា ឆ្នាំ២០២២ ប្រើប្រាស់រយៈពេលសាងសង់ចំនួន ២៨ខែ សាងសង់ដោយក្រុមហ៊ុនសាជីវកម្មស្ពាននិងថ្នល់ចិន (CRBC) និងបានចំណាយថវិកាសាងសង់ប្រមាណជាង ៧៦លានដុល្លារអាមេរិក ជាប្រភពថវិកាសន្សំរបស់រាជរដ្ឋាភិបាល។ ហើយផ្លូវលេខ១៤៦បេ តភ្ជាប់ទៅផ្លូវលេខ១៤៨ មានប្រវែងសរុប៤៣,០២គីឡូម៉ែត្រ ក្នុងនោះ ផ្លូវលេខ១៤៦បេ ប្រវែង ២០,៦៧គីឡូម៉ែត្រ គិតចាប់ពីចំណុចបំបែកផ្លូវជាតិលេខ៤ ត្រង់គីឡូម៉ែត្រលេខ ១៧៨+១៦៥ ស្ថិតនៅឃុំវាលរេញ ស្រុកព្រៃនប់ រហូតដល់ឃុំអូរត្រេះ ស្រុកស្ទឹងហាវ និងផ្លូវលេខ១៤៨ មានប្រវែង ២២,៣៤គីឡូម៉ែត្រ បន្តពីរង្វង់មូលស្ទឹងហាវ ដល់ចំណុចប្រសព្វផ្លូវជាតិលេខ៤ ត្រង់គីឡូម៉ែត្រលេខ ២២៥+៥៥០ កំពង់ផែស្វយ័តក្រុងព្រះសីហនុ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T05:30:18.666Z", "category": "អចលនទ្រព្យ", "views": 7714, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ដំណឹងល្អ! សម្ដេចតេជោ ហ៊ុន សែន បង្ហើបថារដ្ឋាភិបាលកំពុងសិក្សាសាងសង់ផ្លូវដែកល្បឿនលឿននៅកម្ពុជា	https://business-cambodia.com/articles/railway-in-cambodia	ជាដំណឹងរីករាយមួយសម្រាប់ពលរដ្ឋកម្ពុជា ខណៈនៅមុននេះប្រមុខរាជរដ្ឋាភិបាលកម្ពុជាបានលើកឡើងថា រដ្ឋាភិបាលបានកំពុងសិក្សាសាងសង់ផ្លូវដែកល្បឿនលឿនដំបូងបំផុតនៅកម្ពុជា។ ដោយផ្លូវដែកទំនើបនេះ នឹងសាងសង់តភ្ជាប់ពីរាជធានីភ្នំពេញទៅខេត្ដព្រះសីហនុ និងតភ្ជាប់ទៅដល់ព្រំដែនប្រទេសថៃផងដែរ។ ថ្លែងក្នុងពិធីសម្ពោធដាក់ឲ្យប្រើប្រាស់ផ្លូវការផ្លូវលេខ ១៤៦B តភ្ជាប់ទៅផ្លូវលេខ១៤៨ នៅក្នុងខេត្ដព្រះសីហនុ នាថ្ងៃទី២២ ខែធ្នូ ឆ្នាំ២០២២នេះ សម្ដេចតេជោ ហ៊ុន សែន នាយករដ្ឋមន្ដ្រីនៃព្រះកម្ពុជាបានមានប្រសាសន៍យ៉ាងដូច្នេះថា «យើងបានកំពុងសិក្សាធ្វើផ្លូវដែកល្បឿនលឿន ភ្ជាប់ពីទីក្រុងភ្នំពេញមកខេត្ដព្រះសីហនុ និងពីខេត្ដព្រះសីហនុ ទៅព្រំដែនថៃ»។ សម្រាប់ការសាងសង់ផ្លូវដែកផ្លូវល្បឿនលឿននេះដែរ សម្ដេចតេជោនាយករដ្ឋមន្រ្ដីបានបញ្ជាក់ថា នឹងត្រូវសាងសង់លើផ្លូវដែកដែលមានស្រាប់ ដូច្នេះការសាងសង់នឹងចំណាយពេលមិនច្រើននោះឡើយ។ ដោយក្នុងនោះសម្ដេចបានមានប្រសាសន៍ថា «បច្ចុប្បន្នយើងមានផ្លូវហើយស្រេច បើសិនយើងសម្រេចចិត្ដធ្វើលើរឿងនេះ ដោយចំណាយពេលវេលាមិនយូរទេ ដោយសារតែយើងមានផ្លូវដែកចាស់រួចស្រេច។ ផ្លូវដែកចាស់នេះមិនអាចបម្រើឲ្យការអភិវឌ្ឍន៍វិស័យសេដ្ឋកិច្ចបានទេ»។ យ៉ាងណាសម្ដេចតេជោ ហ៊ុន សែន នាយករដ្ឋមន្ដ្រីក៏បានបញ្ជាក់ច្បាស់ៗថា ក្រៅពីផ្លូវដែកល្បឿនលឿនមួយខ្សែនេះ កម្ពុជាក៏នឹងមានផ្លូវដែកល្បឿនលឿននៅកន្លែងដទៃទៀតផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T04:56:40.230Z", "category": "អចលនទ្រព្យ", "views": 5775, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រសួង ប្រកាសប្រឡងយកអាហារូបករណ៍ឲ្យរៀនជំនាញ៤នេះ រៀនចប់ធ្វើការក្នុងក្របខណ្ឌមន្រ្តីនគរបាលជាតិ	https://business-cambodia.com/articles/study-free-4-year	កាលពីថ្ងៃទី២១ ខែធ្នូ ឆ្នាំ២០២២ កន្លងទៅនេះ យោងតាមលិខិតរបស់បណ្ឌិត្យសភានគរបាលកម្ពុជា បានឱ្យដឹងថា ដោយមានគោលការណ៍អនុញ្ញាតពីរាជរដ្ឋាភិបាលនិងក្រសួងមហាផ្ទៃ បណ្ឌិត្យសភានគរបាលកម្ពុជា បានប្រកាសជូនទៅដល់បេក្ខជនទាំងពីរភេទ ដែលមានបំណងប្រឡងប្រជែងយកអាហាររូបករណ៍ថ្នាក់បរិញ្ញាបត្រវិទ្យាសាស្រ្តនគរបាល សិក្សារយៈពេល៤ឆ្នាំនៅបណ្ឌិត្យសភានគរបាលកម្ពុជា ដើម្បីបណ្តុះបណ្តាឱ្យក្លាយជានាយនគរបាលបន្តវេន។ ចំពោះនិស្សិតអាហាររូបករណ៍ដែលបានបញ្ចប់ការសិក្សាថ្នាក់បរិញ្ញាបត្រវិទ្យាសាស្រ្តនគរបាលដោយជោគជ័យនឹងត្រូវបានតាំងស៊ប់ក្នុងក្របខណ្ឌមន្រ្តីនគរបាលជាតិកម្ពុជា ហើយលក្ខខណ្ឌដែលត្រូវប្រឡងនោះមានដូចជា៖ ១. អំពីទីកន្លែងនិងកាលបរិច្ឆេទ ផ្តល់ពាក្យ-ទទួលពាក្យ ទីកន្លែងផ្តល់ពាក្យនិងទទួលពាក្យ៖ នៅបណ្ឌិត្យសភានគរបាលកម្ពុជា ស្ថិតក្នុងភូមិស្តៅ កន្លែងឃុំដីឥដ្ឋ ស្រុកកៀនស្វាយ ខេត្តកណ្តាល ផ្លូវជាតិលេខ១ ចម្ងាយ២៦គីឡូម៉ែត្រពីរាជធានីភ្នំពេញ។ កាលបរិច្ឆេទផ្តល់ពាក្យ៖ ចាប់ពីថ្ងៃទី៣ ដល់ថ្ងៃទី១៧ ខែមករា ឆ្នាំ២០២៣ ដោយបែងចែកទៅតាមរាជធានីខេត្ត ដោយឡែក ចំពោះបេក្ខជនដែលជ្រើសរើសយកជំនាញប្រឆាំងបទល្មើសបច្ចេកវិទ្យា (ព័ត៌មានវិទ្យា) ក្រុមការងារនឹងផ្តល់ពាក្យជូនជារៀងរាល់ថ្ងៃធ្វើការ ចាប់ពីថ្ងៃទី៣ ដល់ថ្ងៃទី១៧ ខែមករា ឆ្នាំ២០២៣ ប៉ុន្តែបេក្ខជនត្រូវឆ្លងកាត់ការធ្វើតេស្តភាសាអង់គ្លេសជាមុនសិន ដោយបេក្ខជនត្រូវមានចំណេះដឹងភាសាអង់គ្លេសចាប់ពីកម្រិតមធ្យម (Pre-intermediate Level) ឡើងទៅ។ កាលបរិច្ឆេទទទួលពាក្យ៖ ចាប់ពីថ្ងៃទី៨ ដល់ថ្ងៃទី២៧ ខែមករា ឆ្នាំ២០២៣។ ២. អំពីកាលបរិច្ឆេទនិងមណ្ឌលប្រឡង កាលបរិច្ឆេទប្រឡង៖ ថ្ងៃទី១១ ខែកុម្ភៈ ឆ្នាំ២០២៣ មណ្ឌលប្រឡង៖ បណ្ឌិត្យសភានគរបាលកម្ពុជា ៣. អំពីជំនាញដែលត្រូវជ្រើសរើស ថ្នាក់បរិញ្ញាបត្រវិទ្យាសាស្រ្តនគរបាលសម្រាប់ជំនាញដឹកនាំបញ្ជា ជំនាញសើបអង្កេតព្រហ្មទណ្ឌ ជំនាញសន្តិសុខ ជំនាញសណ្តាប់ធ្នាប់សាធារណៈ ជំនាញអន្តោប្រវេសន៍ និងជំនាញប្រឆាំងបទល្មើសបច្ចេកវិទ្យា (ព័ត៌មានវិទ្យា) សរុបចំនួន ២០០កន្លែង។ ៤. អំពីលក្ខខណ្ឌជ្រើសរើស បេក្ខជនទាំងពីរភេទត្រូវតែមាន៖ សញ្ជាតិខ្មែរ សញ្ញាបត្រមធ្យមសិក្សាទុតិយភូមិឬសញ្ញាបត្រមានតម្លៃស្មើ អាយុយ៉ាងច្រើន ២៥ឆ្នាំ គិតត្រឹមថ្ងៃប្រឡង បុរសមានកម្ពស់ចាប់ពី ១,៧០ ម៉ែត្រឡើង នារីចាប់ពី ១,៦០ ម៉ែត្រឡើង និងមានទម្ងន់សមាមាត្រនឹងកម្ពស់ នៅលីវ (ចាប់ពីពេលដាក់ពាក្យប្រឡង រហូតដល់ពេលបញ្ចប់ការសិក្សា) មានសុខភាពល្អ កាយសម្បទាគ្រប់គ្រាន់និងមាំមួន ព្រមទាំងគ្មានសាក់លើដងខ្លួននិងឆ្លងកាត់ការធ្វើតេស្តកាយសម្បទា (ពិនិត្យអវយវៈ ការនិយាយស្តី ការស្តាប់ ការមើល ដំណើរ) មុននឹងផ្តល់ពាក្យសុំប្រឡង និងពុំធ្លាប់មានពិរុទ្ធភាពកន្លងមក។ ៥. អំពីវិញ្ញាសាប្រឡង ចំណេះដឹងទូទៅ ចំណេះដឹងទាក់ទងនឹងកិច្ចការនគរបាល។ សូមបញ្ជាក់ថា សម្រាប់បេក្ខជនទាំងពីរភេទ ដែលចង់មកស្នើសុំពាក្យប្រឡងត្រូវភ្ជាប់មកជាមួយនូវ សញ្ញាបត្រឬលិខិតបញ្ជាក់សញ្ញាបត្រ (ច្បាប់ដើម) អត្តសញ្ញាណបណ្ណសញ្ញាតិខ្មែរ (ច្បាប់ដើម) សំបុត្រកំណើត (ច្បាប់ដើម) បណ្ណចាក់វ៉ាក់សាំងបង្ការជំងឺកូវីដ១៩ លិខិតថ្កោលទោស (បើមានឬផ្តល់ជូនក្រោយពេលប្រឡង) បេក្ខជនក៏ត្រូវត្រៀមសម្លៀកបំពាក់និងស្បែកជើងកីឡាសម្រាប់ការរត់ចម្ងាយ។ អាចធ្វើការទំនាក់ទំនងទៅកាន់លេខទូរស័ព្ទ៖ ០១២ ២៣០ ២២៦/ ០១០ ២៣០ ២២៦/ ០៣១ ២៦១ ៩៩ ៤៤/ ០១៧ ៥៦៧ ៥៦៧/ ០៧០ ៩៦៥ ១៦៨/ ០៩៧ ៦០ ៩០ ៨២៩ ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T04:56:35.095Z", "category": "ព័ត៌មានថ្មីៗ", "views": 3127, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អាហារូបករណ៍រដ្ឋ! ក្រសួងអប់រំប្រកាសជ្រើសរើសសិស្ស និស្សិត ដើម្បីប្រឡងយកអាហារូបករណ៍ទៅរៀននៅចិនជាច្រើននាក់	https://business-cambodia.com/articles/scholarship-in-china	ឱកាសល្អសម្រាប់អ្នកដែលមានបំណងនិងក្តីស្រមៃចង់បន្តការសិក្សានៅប្រទេសចិន ពេលនេះក្រសួងអប់រំយុវជននិងកីឡា បានសហការជាមួយរដ្ឋាភិបាលចិន សម្រេចធ្វើការប្រឡងជ្រើសរើសសិស្សនិស្សិតចំនួន ៦៤ នាក់ ឱ្យទទួលអាហារូបករណ៍របស់រដ្ឋាភិបា នៃសាធារណរដ្ឋ ប្រជាមានិតចិន (CSC) ដើម្បីទៅបន្តការសិក្សាថ្នាក់បរិញ្ញាបត្រជាន់ខ្ពស់និងថ្នាក់បរិញ្ញាបត្រ នៅតាមគ្រឹះស្ថាន ឧត្តមសិក្សានានាក្នុងប្រទេសចិន សម្រាប់ឆ្នាំសិក្សា ២០២៣ - ២០២៤។ សេចក្តីជូនដំណឹងដដែលបានបន្តថា ចំពោះសោហ៊ុនធ្វើដំណើរទៅមក កម្ពុជា ចិន ជាបន្ទុករបស់សាមីជន ដោយឡែកចំពោះការស្នាក់នៅ ការសិក្សា និងប្រាក់អាហារូបករណ៍ ជាបន្ទុករបស់រដ្ឋាភិបាលចិន។រីឯមុខជំនាញដែលបានជ្រើសមាន វិទ្យាសាស្រ្ត វិស្វកម្ម សេដ្ឋកិច្ច ការគ្រប់គ្រងពាណិជ្ជកម្ម វេជ្ជសាស្រ្ត ព័ត៌មានវិទ្យា។ល។ ល័ក្ខខណ្ឌសម្រាប់ការជ្រើសរើស បេក្ខជនត្រូវមាន ៖ ក.ថ្នាក់បរិញ្ញាបត្រជាន់ខ្ពស់ បេក្ខជនទាំង ២ភេទត្រូវមាន ៖ មានសញ្ញាត្តិខ្មែរ មានសញ្ញាបត្របរិញ្ញាបត្រ មានអាយុយ៉ាងច្រើន ៣៥ឆ្នាំ មានចំណេះដឹងភាសាអង់គ្លេសជ្រៅជ្រះ មានសុខភាពល្អ ទាំងកាយសម្បទា និងសតិបញ្ញា ខ.ថ្នាក់បរិញ្ញាបត្រ បេក្ខជនទាំង២ភេទត្រូវមាន ៖ មានសញ្ញាត្តិខ្មែរ មានសញ្ញាបត្រមធ្យមសិក្សាទុតិយភូមិ ឬសញ្ញាបត្រមានតម្លៃស្មើ មានអាយុក្រោម ២៥ឆ្នាំ មានលិខិតបញ្ជាក់ពីកម្រិតចំណេះដឹងភាសាចិន HSK3 មានសុខភាពល្អទាំងកាយសម្បទានិងសតិបញ្ញា ចំពោះកាលបរិច្ឆេទនិងទីកន្លែងទទួលពាក្យ នឹងចាប់ផ្តើមពីថ្ងៃផ្សាយដំណឹងនេះរហូតដល់ថ្ងៃទី ៩ ខែមករាឆ្នាំ ២០២៣ វេលាម៉ោង ១៦ ៖០០ នៅការិយាល័យអាហារូបករណ័ និងកម្មសិក្សា នៃនាយកដ្ឋានទំនាក់ទំនងវប្បធម៌ និងអាហារូបករណ៍ដែលមានអាសយដ្ឋាន ៖អាគារលេខ ២៣ ផ្លូវ ៣៦០ សង្កាត់បឹងកេងកងទី១ ខណ្ឌបឹងកេងកង រាជធានីភ្នំពេញ៕ ព័ត៌មានលម្អិតសូមអានសេចក្តីជូនដំណឹងខាងក្រោម៖ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T04:25:07.660Z", "category": "ព័ត៌មានថ្មីៗ", "views": 498, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឡូយ! ទំនើប! Grab ស៊ូភើអេបផ្តល់ភាពងាយស្រួលក្នុងការបំពេញតម្រូវការប្រចាំថ្ងៃជាច្រើនរបស់លោកអ្នក	https://business-cambodia.com/articles/cool-super-grab-super-app-makes-it-easy-to-meet-many-of-your-daily-needs	ហ្គ្រេប បានចេញវីដេអូមួយដែលមានខ្លឹមសារបង្ហាញពីរបៀបប្រើកម្មវិធី Grab ស៊ូភើអេប។វីដែអូនេះមានការចូលរួមសម្តែងដោយ influencer ដ៏ល្បីឈ្មោះនិងតារាសម្តែងម្នាក់ដែលរៀបរាប់ពីរឿងចៅហ្វាយម្នាក់ដែលមានបុគ្គលិកលក្ខណៈបែបទាមទារច្រើន សម្តែងដោយកញ្ញា វណ្ណៈ បូរមី និងតួអង្គជំនួយការរធ្វើការហួសកម្លាំងសម្តែងដោយលោក សាយ ទី ។ វីដេអូនេះបង្ហាញថា ជំនួយការរូបនោះពឹងផ្អែកទៅលើ Grab ស៊ូភើអេប ដើម្បីបំពេញនូវរាល់ការទាមទាររបស់ចៅហ្វាយគាត់ ហើយជំនួយការនោះអាចបំពេញនូវរាល់កិច្ចការដែលចៅហ្វាយរបស់គាត់បានស្នើដោយការប្រើ Grab ស៊ូភើអេប។ អ្នកសម្តែងម្នាក់ទៀតគឺ លោក ម៉ារ៉ាឌី បានបង្ហាញខ្លួនក្នុងវីដេអូជាដៃគូបើកបរ GrabTuktuk ផង រួចជាដៃគូដឹកជញ្ជូន GrabFood និងដៃគូដឹកជញ្ជូន GrabExpess ថែមទៀត។ ការយកតារាសម្តែងតែមួយដើរតួអង្គជាច្រើនក្នុងវីដេអូរបស់ Grab គឺបង្ហាញជាក់ថាស៊ូភើអេបរបស់Grab អាចបំពេញតម្រូវការរបស់អ្នកប្រើប្រាស់ជាច្រើនក្នុងកម្មវិធីតែមួយ។ វីដេអូនេះអាចរកបាននៅ (https://fb.watch/hxqra-NSl4/) លោក Corentin Rouxel ប្រធានក្រុមហ៊ុន Grab ប្រចាំប្រទេសកម្ពុជាបានមានប្រសាសន៍ថា៖ «Grab បានចាប់ផ្តើមជាមួយគោលដៅដ៏សាមញ្ញមួយក្នុងការផ្តល់ជូនការធ្វើដំណើរប្រកបដោយសុវត្ថិភាព និងផាសុកភាព។ ឥឡូវនេះនៅប្រទេសកម្ពុជា Grab បានបន្ថែមសេវាកម្មសំខាន់ៗ រួមមាន សេវាកុម្ម៉ង់អាហារ និងដឹកជញ្ជូនទំនិញ ដែលផ្តល់នូវបទពិសោធន៍ដ៏រីករាយ និងបំពេញតម្រូវការប្រចាំថ្ងៃជាច្រើនរបស់លោកអ្នក!»។ Grab គឺជាសេវាកម្មស៊ូភើអេបឈានមុខគេនៅអាសុីអាគ្នេយ៍ដែលបានបម្រើអតិថិជន ១ ក្នុងចំណោម២០នាក់នៅក្នុងតំបន់អាសុីអាគ្នេយ៍ដែលរួមមានប្រទេសសិង្ហបុរី ឥណ្ឌូនេស៊ី ម៉ាឡេស៊ី ថៃ ហ្វីលីពីន វៀតណាម កម្ពុជា និងមីយ៉ាន់ម៉ា។ សេវាកម្មដ៏សំខាន់ទាំងនេះ រួមបញ្ចូលនូវសេវាកម្មដឹកជញ្ជូន (ម្ហូបអាហារ) សេវាកម្មដឹកអ្នកដំណើរ(រថយន្ត ត្រីចក្រយានយន្ត ទោចក្រយានយន្ត) សេវាកម្មហិរញ្ញវត្ថុ (កម្ចី ធានារ៉ាប់រង ការទូទាត់ដោយគ្មានសាច់ប្រាក់ និងការគ្រប់គ្រងទ្រព្យសម្បត្តិ) សហគ្រាស និងសេវាកម្មផ្សេងៗទៀត។ នៅប្រទេសកម្ពុជា Grab ស៊ូភើអេបផ្តល់សេវាកម្មដូចជា GrabTransport, GrabFood and GrabExpress ។ GrabTransport គឺជាសេវាកម្មអនុញ្ញាតឲ្យអ្នកប្រើប្រាស់កម្មវិធី Grab កក់សេវានិងមធ្យោបាយធ្វើដំណើរ ។ សេវាកម្មនេះមាននៅទាំងទីក្រុងភ្នំពេញ និងខេត្តសៀមរាប រួមជាមួយជម្រើសជាច្រើននៃការធ្វើដំណើរដែលរួមមាន ត្រីចក្រយានយន្ត (GrabTukTuk, GrabMaxima, GrabRemorque) និងរថយន្ត ដែលរួមមាន GrabCar, GrabSUV, និង GrabTaxi។ ចំណុចពិសេសរបស់ GrabTransport គឺមានតម្លៃថេរជាក់លាក់ មុខងារសុវត្ថិភាពពិសេស និងផាសុកភាព។ GrabTransport ក៏មានមជ្ឈមណ្ឌលជំនួយ ២៤/៧ ក្នុងករណីមានអាសន្នផងដែរ។   GrabFood ភ្ជាប់អតិថិជនទៅកាន់ភោជនីយដ្ឋានពេញនិយមដែលស្របទៅតាមចំណង់សចំណូលចិត្តផ្ទាល់ខ្លួនរបស់អតិថិជន។ អតិថិជនអាចចំណាយពេលតិចក្នុងការស្វែងរកអាហារដែលខ្លួនពេញចិត្ត។ GrabExpress គឺជាសេវាកម្មដឹកជញ្ជូនទំនិញ។ សេវាកម្មនេះមានដាក់ឱ្យប្រើប្រាស់នៅក្នុងទីក្រុងភ្នំពេញដោយការដឹកជញ្ជូនប្រើប្រាស់រយៈពេល ៣០ នាទីប៉ុណ្ណោះ ហើយមានមុខងារទំនើបដែលអាចឱ្យអតិថិជនត្រួតពិនិត្យអ្នកដឹកជញ្ជូនក្នុងពេលវេលាជាក់ស្តែងជាមួយនឹងមុខងារ «តាមដានការដឹកជញ្ជូនបច្ចុប្បន្នរបស់ខ្ញុំ» ។ សេវាកម្មនេះក៏មានមុខងារកញ្ចប់ធានារ៉ាប់រងដែលក្រុមហ៊ុនផ្តល់ជាសំណងជូនរហូតដល់ ១០០ ដុល្លារសហរដ្ឋអាមេរិកប្រសិនជាមានបញ្ហាខូចខាតទៅលើឥវ៉ាន់នោះក្នុងអំឡុងពេលដឹកជញ្ជូន។ បន្ថែមពីនេះ ការប្រើប្រាស់មុខងារនេះមួយដងអ្នកអាចដាក់ទីតាំងទៅកន្លែង ១០ ផ្សេងៗគ្្នាបានក្នុងពេលតែមួយ។ សម្រាប់ព័ត៌មានបន្ថែមអំពី Grab សូមចូលទៅកាន់គេហទំព័រ https://www.grab.com/kh/	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T04:23:22.282Z", "category": "PR", "views": 169, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
គួរដាក់សន្សំកន្លែង១ណា? ដាក់លុយសន្សំនៅធនាគារនិងដាក់នៅធានារ៉ាប់រងមួយណាចំណេញជាង?	https://business-cambodia.com/articles/saving-in-banks-and-saving-in-insurance	ជាការពិតណាស់ មានបងប្អូនពលរដ្ឋខ្មែរយើងជាច្រើន ដាក់លុយសន្សំនៅធនាគារដើម្បីសម្រេចគោលដៅហិរញ្ញវត្ថុថែមទាំងបានការប្រាក់ពីការដាក់ប្រាក់សន្សំទៀតផង។ យ៉ាងណាមិញមានបងប្អូនមួយចំនួនមិនទាន់ដឹងទេថាពួកគាត់ក៏អាចដាក់ប្រាក់សន្សំនៅក្រុមហ៊ុនធានារ៉ាប់រងបានដែរ។ ចុះរវាងការដាក់សន្សំនៅធនាគារ និងការដាក់ប្រាក់សន្សំនៅក្រុមហ៊ុនធានារ៉ាប់រងតើមួយណាចំណេញជាង? ជុំវិញរឿងនេះ លោក យក់ ចំរើនឬទ្ធិ ប្រធានអគ្គនាយកប្រតិបត្តិរបស់ក្រុមហ៊ុន Forte Insurance បានមានប្រសាសន៍ថាការសន្សំជាមួយធានារ៉ាប់រងគឺជាសន្សំលុយមួយបែបទៀតក្រៅពីការដាក់ប្រាក់សន្សំនៅតាមគ្រឹះស្ថានធនាគារនិងហិរញ្ញវត្ថុ។ លោកមានប្រសាសន៍បន្តទៀតថា បើយើងដាក់ប្រាក់សន្សំនៅធនាគារយើងទទួលបានការប្រាក់សន្សំ តែបើអ្នកជ្រើសរើសធានារ៉ាប់រងអាយុជីវិតគឺជាការសន្សំបូកជាមួយនឹងការធានាអាយុជីវិត(ស្លាប់) ដែលមានន័យថាបើទិញធានារ៉ាប់រងហើយក្នុងករណីទទួលមរណភាពនោះក្រុមហ៊ុនធានារ៉ាប់រងសងនូវទឹកប្រាក់ដែលអ្នកបានយកមកបង់ធានារ៉ាប់រង។   ឧទាហរណ៍បើអ្នកទិញធានារ៉ាប់រង៥ម៉ឺនដុល្លាររយៈពេល២០ឆ្នាំ តែអ្នកដែលទិញធានារ៉ាប់រងនោះទទួលមរណភាពក្នុងឆ្នាំទី៣ ទី៤ឬឆ្នាំណាមួយនោះ ក្រុមហ៊ុនធានារ៉ាប់រងនឹងសង៥ម៉ឺនដុល្លារ។ យ៉ាងណាមិញក្នុងរយៈពេល២០ឆ្នាំ បើអ្នកមិនបានទទួលបានមរណភាពទេទឹកប្រាក់៥ម៉ឺនដុល្លារដែលអ្នកបង់ឲ្យក្រុមហ៊ុនធានារ៉ាប់រងនោះ ក្រុមហ៊ុនធានារ៉ាប់រងនឹងបង្វិលមកឲ្យអ្នកវិញរួមជាមួយការប្រាក់ផងដែរ។   ដូច្នេះធានារ៉ាប់រងគឺជាជម្រើសនៃការសន្សំក្រៅពីធនាគារ ដោយពលរដ្ឋខ្មែរអាចដាក់ប្រាក់សន្សំបូកជាមួយនឹងការការពារផលប្រយោជន៍ជាពិសេសគឺការពារហានិភ័យតែម្ដង។ ចំពោះការប្រាក់សន្សំជាមួយក្រុមហ៊ុនធានារ៉ាប់រងនៅកម្ពុជាគេឲ្យការប្រាក់សន្សំ៣ទៅ៤%ក្នុងមួយឆ្នាំ។ ត្រង់នេះដែរ ការសន្សំនៅក្រុមហ៊ុនធានារ៉ាប់រងអាយុជីវិតគឺធ្វើតាមវិធីកំណត់មួយជាក់លាក់ដែលត្រូវបង់បុព្វលាភរ៉ាប់រង(ប្រាក់ធានារ៉ាប់រងប្រចាំឆ្នាំឬខែឬត្រីមាស..)តាមការកំណត់ ដល់បាន៥ម៉ឺនក្នុងរយៈពេល២០ឆ្នាំ។ ទាក់ទងនឹងការសន្សំជាមួយធានារ៉ាប់រងលោក យក់ ចំរើនឬទ្ធិ បានលើកឡើងថាវាជារឿងល្អព្រោះវាជាការសន្សំសម្រាប់ខ្លួនឯងដូចជាកូនចៅរបស់យើងថែមទាំងការពារហានិភ័យទៀតផង។ ត្រង់ចំណុចនេះដែរ លោកបានបញ្ជាក់ថាបើអ្នកមានផែនការសន្សំនៅធានារ៉ាប់រងរយៈពេល២០ឆ្នាំ តែចង់ដកមុនពេលកំណត់នោះគេនឹងកាត់ការប្រាក់ទៅតាមហ្នឹង។ ការសន្សំជាមួយធានារ៉ាប់រងអាចមានវិន័យជាការដាក់ប្រាក់សន្សំនៅធនាគារព្រោះសន្សំនៅធានារ៉ាប់រងពិបាកដកជាងសន្សំនៅធនាគារ។ ដូច្នេះរវាងការដាក់ប្រាក់សន្សំនៅធនាគារនិងសន្សំជាមួយធានារ៉ាប់រង បើគិតពីការប្រាក់សន្សំគឺដាក់នៅធនាគារបានការប្រាក់ច្រើនជាង។ យ៉ាងណាមិញវាអាស្រ័យលើការជ្រើសរើសរបស់អ្នក។ ថ្វីត្បិតតែការដាក់ប្រាក់សន្សំជាមួយធានារ៉ាប់រងបានការប្រាក់តិចជាងធនាគារមែន តែការសន្សំជាមួយធានារ៉ាប់រងគឺអ្នកបានទាំងការប្រាក់សន្សំបូកជាមួយនឹងការធានារ៉ាប់រងអាយុជីវិតទៀតផង ជាពិសេសគឺការសន្សំជាមួយធានារ៉ាប់រងធ្វើឲ្យអ្នកមានវិន័យក្នុងការសន្សំជាងធនាគារ។ ចង់ទទួលបានគំនិតទាក់ទងការប្រើលុយឲ្យមានប្រសិទ្ធភាពនិងការវិនិយោគដើម្បីបង្កើតភាពមានបានអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:36", "date_created": "2022-12-22T03:30:36.639Z", "category": "ហិរញ្ញវត្ថុ", "views": 926, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រកស៊ីតាំងពីវ័យ១៧ឆ្នាំ ធ្លាប់បរាជ័យធ្លាក់ក្រោមសូន្យ អ្នកស្រី មុន្នីនិត ប្រើក្បួនក្រោក៣ ពង្រីកអាជីវកម្មធំជាងមុន១០ដង	https://business-cambodia.com/articles/business-tips-from-mony-nith	វ័យខ្ទង់១០ឆ្នាំទៅ ខ្ទង់២០ឆ្នាំ គួរតែជាវ័យសម្រាប់ផ្ដោតទៅលើការសិក្សា ប៉ុន្តែជីវិតជាយុវជនរបស់ ម្ចាស់ហាង មុន្នីនិតអូឡាំពិក អ្នកស្រី យិន រំដួល (ហៅមុន្នីនិត) បែរជាត្រូវទទួលខុសត្រូវកាន់មុខរបរបន្តពីម្ដាយដែលលាចាកលោកទៅ ដោយបោះបង់ចោលការសិក្សារៀនសូត្រទាំងវ័យក្មេង មករែកបន្ទុកអាជីវកម្មដែលជាប្រភពចំណូលផ្គត់ផ្គង់ជីវភាពគ្រួសារទៅវិញ។ នៅក្នុងបទសម្ភាសន៍ជាមួយនឹង Business Cambodia អ្នកស្រីមុន្នីនិត បានលើកឡើងថា មុខរបរដែលគាត់បន្តពីម្ដាយ គឺជាការលក់អីវ៉ាន់ចាប់ហួយទូទៅ ដែលមានទាំងក្រណាត់ខ្មែរ ទាំងសម្លៀកបំពាក់នាំចូល និងរបស់ប្រើប្រាស់ជាច្រើនមុខទៀត។ ប៉ុន្តែដោយសារតែក្ដីស្រលាញ់ចូលចិត្តផលិតផលខ្មែរ បានធ្វើឱ្យអ្នកស្រីចាប់ផ្ដើមជម្រុះ ទំនិញផ្សេងៗចេញ ដោយចម្រាញ់ទុកតែផលិតផលក្រណាត់និងសម្លៀកបំពាក់ខ្មែរតែប៉ុណ្ណោះ។ នៅឆ្នាំ២០០៨ គាត់បានសម្រេចចិត្តប្ដូរពីកន្លែងលក់ក្រណាត់ធម្មតា ឱ្យក្លាយជាកន្លែងទទួលកាត់ និងលក់សម្លៀកបំពាក់ខ្មែរយ៉ាងពេញលេញដោយដាក់ឈ្មោះថា មុន្នីនិតស៊ីធីម៉ល។ អ្នកស្រីបានរំលឹកឡើងថា កាលពីពេលនោះអាជីវកម្មដែលគាត់បានបង្កើតផ្ទាល់ដៃ ត្រូវបានដួលទាំងស្រុង ព្រោះតែខ្លួនគាត់ខ្វះចំណេះដឹងទាំងផ្នែកគ្រប់គ្រង និងផ្នែកកាត់ដេរ ហេតុនេះទើបគាត់ត្រូវដៃគូក្រឡុកធ្វើឱ្យប្រទះនឹងបញ្ហាទៅមុខលែងបាន ក៏សម្រេចចិត្តបិទទ្វារ។ កន្លងមករយៈពេល១០ឆ្នាំក្រោយ សហគ្រិនស្រ្តីចិត្តមាំរូបនេះ បានសម្រេចចិត្តបើកហាង មុន្នីនិតអូឡាំពិក (ទីតាំងផ្សារទំនើបស៊ីធីម៉ល) ម្ដងទៀតនៅឆ្នាំ២០១៨ ដោយមិនមានចំណេះដឹងផ្នែកកាត់ដេរដដែលប៉ុន្តែមានយុទ្ធសាស្រ្តថ្មី ដែលធ្វើឱ្យហាងរបស់គាត់រីកធំក្នុងពេលដ៏ខ្ចីនិងក្លាយជាហាងកាត់ដេរសម្លៀកបំពាក់ឈានមុខគេនៅក្នុងវិស័យមួយនេះ។ ខាងក្រោមនេះជាយុទ្ធសាស្រពិសេស៣ ដែលអ្នកស្រីបានប្រើជាមួយនឹងអាជីវកម្មរបស់គាត់ធ្វើឱ្យវាប្រែពី ការធ្លាក់ក្រោមសូន្យមកល្អលើសដើមសឹងតែគុណនឹង១០ រហូតមកដល់បច្ចុប្បន្ននេះ។ ទី១. រើសដៃគូត្រូវ ដោយសារតែអ្នកស្រីធ្លាប់ដួលព្រោះរើសដៃគូខុស ទើបជំហានដំបូងនៃការក្រោកដើរសារថ្មីនៃអាជីវកម្មរបស់អ្នកស្រី គឺរើសដៃគូឱ្យបានល្អ។ ដើម្បីបានដៃគូល្អ និងមានបេះដូងដែលមានទំនួលខុសត្រូវខ្ពស់ដូចជាគាត់មកសហការជាមួយគ្នា អ្នកស្រីមុន្នីនិត បានជិះឆ្វែលស្ទើរគ្រប់ច្រកល្ហកនៅក្នុងទីក្រុងភ្នំពេញ ដើររកជាងដេរដែលមានទឹកចិត្តជាសហគ្រិន។ ពោលគឺមានទាំងភាពទៀងត្រង់ និងទំនួលខុសត្រូវខ្ពស់ជាមួយការងារ។ ២. មានស្ដុកច្រើន ក្រៅពីមានដៃគូអាជីវកម្មល្អហើយ ជំហានបន្ទាប់គឺ បង្កើនទំនុកចិត្តឱ្យអតិថិជនតាមរយៈការមានស្ដុកច្រើននៅក្នុងហាង។ ហាងរបស់អ្នកស្រីមានជួលបានទីតាំងធំទូលាយ មានក្រណាត់គ្រប់ម៉ូដរាប់រយមុខ មានតាំងលក់សម្លៀកបំពាក់ដែលកាត់តាមខ្នាតរួចរាល់ គ្រប់ជម្រើសទាំងបុរសនឹងនារី ហេតុនេះគ្រប់អតិថិជនដែលចូលទៅគឺមានជម្រើសច្រើន និងមានភាពងាយស្រួលជាខ្លាំង។ នេះបើតាមការចុះទៅមើលផ្ទាល់ដោយក្រុមការងារ Business Cambodia។ ៣. គុណភាពល្អឯក អតិថិជនពេញចិត្ត មិនមែនគ្រាន់តែមានជម្រើសច្រើនទេ អ្វីដែលសំខាន់គឺ គ្រប់ជម្រើសទាំងអស់ត្រូវតែមានគុណភាពខ្ពស់ និងមានការយកចិត្តទុកដាក់ខ្លាំង។ ហាងមុន្នីនិតអូឡាំពិក គឺផ្ដោតបំផុតលើគុណភាពល្អឯក ទើបអាចទាញអតថិជនល្អៗមកជាបន្តបន្ទាប់ និងមានអ្នកណែនាំគ្នាបន្តមិនចេះដាច់ឡើយ។ សូមជម្រាបផងដែរថានៅក្នុងឱកាសចុងឆ្នាំ២០២២នេះ ហាង មុន្នីនិត មានប្រូម៉ូសិនយ៉ាងធំអស្ចារ្យមិនធ្លាប់មានពីមុនមក ដោយមានការបញ្ចុះតម្លៃលើសម្លៀកបំពាក់រាប់រយជម្រើស សម្រាប់មនុស្សគ្រប់វ័យទាំងអស់។ វាគឺជាឱកាសល្អសម្រាប់លោកអ្នកដែលកំពុងតែត្រូវការ សម្លៀកបំពាក់ចូលរួមកម្មវិធីផ្សេងៗ អាចទំនាក់ទំនងទិញតាមរយៈលេខទូរស័ព្ទ៖ ០១២ ៧៩ ៦៣ ៦៣/ ០៩៧ ៨៧៩ ៦៣ ៦៣ ឬក៏អាចទៅដល់ហាងផ្ទាល់ដែលមានទីតាំងនៅផ្សារទំនើបស៊ីធីម៉លជាន់ទី១ ឬតាមរយៈហ្វេសប៊ុកផេក មុន្នីនិត អូឡាំពិក ទីតាំង ផ្សារទំនើបស៊ីធីម៉ល ៕  អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T16:27:11.597Z", "category": "ហិរញ្ញវត្ថុ", "views": 1823, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
រកស៊ីតាំងពីវ័យ១៧ឆ្នាំ ធ្លាប់បរាជ័យធ្លាក់ក្រោមសូន្យ អ្នកស្រី មុន្នីនិត ប្រើក្បួនក្រោក៣ ពង្រីកអាជីវកម្មធំជាងមុន១០ដង	https://business-cambodia.com/articles/3-solutions-of-business-by-mony-nith	វ័យខ្ទង់១០ឆ្នាំទៅ ខ្ទង់២០ឆ្នាំ គួរតែជាវ័យសម្រាប់ផ្ដោតទៅលើការសិក្សា ប៉ុន្តែជីវិតជាយុវជនរបស់ ម្ចាស់ហាង មុន្នីនិតអូឡាំពិក អ្នកស្រី យិន រំដួល (ហៅមុន្នីនិត) បែរជាត្រូវទទួលខុសត្រូវកាន់មុខរបរបន្តពីម្ដាយដែលលាចាកលោកទៅ ដោយបោះបង់ចោលការសិក្សារៀនសូត្រទាំងវ័យក្មេង មករែកបន្ទុកអាជីវកម្មដែលជាប្រភពចំណូលផ្គត់ផ្គង់ជីវភាពគ្រួសារទៅវិញ។ នៅក្នុងបទសម្ភាសន៍ជាមួយនឹង Business Cambodia អ្នកស្រីមុន្នីនិត បានលើកឡើងថា មុខរបរដែលគាត់បន្តពីម្ដាយ គឺជាការលក់អីវ៉ាន់ចាប់ហួយទូទៅ ដែលមានទាំងក្រណាត់ខ្មែរ ទាំងសម្លៀកបំពាក់នាំចូល និងរបស់ប្រើប្រាស់ជាច្រើនមុខទៀត។ ប៉ុន្តែដោយសារតែក្ដីស្រលាញ់ចូលចិត្តផលិតផលខ្មែរ បានធ្វើឱ្យអ្នកស្រីចាប់ផ្ដើមជម្រុះ ទំនិញផ្សេងៗចេញ ដោយចម្រាញ់ទុកតែផលិតផលក្រណាត់និងសម្លៀកបំពាក់ខ្មែរតែប៉ុណ្ណោះ។ នៅឆ្នាំ២០០៨ គាត់បានសម្រេចចិត្តប្ដូរពីកន្លែងលក់ក្រណាត់ធម្មតា ឱ្យក្លាយជាកន្លែងទទួលកាត់ និងលក់សម្លៀកបំពាក់ខ្មែរយ៉ាងពេញលេញដោយដាក់ឈ្មោះថា មុន្នីនិតអូឡាំពិក។ អ្នកស្រីបានរំលឹកឡើងថា កាលពីពេលនោះអាជីវកម្មដែលគាត់បានបង្កើតផ្ទាល់ដៃ ត្រូវបានដួលទាំងស្រុង ព្រោះតែខ្លួនគាត់ខ្វះចំណេះដឹងទាំងផ្នែកគ្រប់គ្រង និងផ្នែកកាត់ដេរ ហេតុនេះទើបគាត់ត្រូវដៃគូក្រឡុកធ្វើឱ្យប្រទះនឹងបញ្ហាទៅមុខលែងបាន ក៏សម្រេចចិត្តបិទទ្វារ។ កន្លងមករយៈពេល១០ឆ្នាំក្រោយ សហគ្រិនស្រ្តីចិត្តមាំរូបនេះ បានសម្រេចចិត្តបើកហាង មុន្នីនិតអូឡាំពិក (ទីតាំងផ្សារទំនើបស៊ីធីម៉ល) ម្ដងទៀតនៅឆ្នាំ២០១៨ ដោយមិនមានចំណេះដឹងផ្នែកកាត់ដេរដដែលប៉ុន្តែមានយុទ្ធសាស្រ្តថ្មី ដែលធ្វើឱ្យហាងរបស់គាត់រីកធំក្នុងពេលដ៏ខ្ចីនិងក្លាយជាហាងកាត់ដេរសម្លៀកបំពាក់ឈានមុខគេនៅក្នុងវិស័យមួយនេះ។ ខាងក្រោមនេះជាយុទ្ធសាស្រពិសេស៣ ដែលអ្នកស្រីបានប្រើជាមួយនឹងអាជីវកម្មរបស់គាត់ធ្វើឱ្យវាប្រែពី ការធ្លាក់ក្រោមសូន្យមកល្អលើសដើមសឹងតែគុណនឹង១០ រហូតមកដល់បច្ចុប្បន្ននេះ។ ទី១. រើសដៃគូត្រូវ ដោយសារតែអ្នកស្រីធ្លាប់ដួលព្រោះរើសដៃគូខុស ទើបជំហានដំបូងនៃការក្រោកដើរសារថ្មីនៃអាជីវកម្មរបស់អ្នកស្រី គឺរើសដៃគូឱ្យបានល្អ។ ដើម្បីបានដៃគូល្អ និងមានបេះដូងដែលមានទំនួលខុសត្រូវខ្ពស់ដូចជាគាត់មកសហការជាមួយគ្នា អ្នកស្រីមុន្នីនិត បានជិះឆ្វែលស្ទើរគ្រប់ច្រកល្ហកនៅក្នុងទីក្រុងភ្នំពេញ ដើររកជាងដេរដែលមានទឹកចិត្តជាសហគ្រិន។ ពោលគឺមានទាំងភាពទៀងត្រង់ និងទំនួលខុសត្រូវខ្ពស់ជាមួយការងារ។ ២. មានស្ដុកច្រើន ក្រៅពីមានដៃគូអាជីវកម្មល្អហើយ ជំហានបន្ទាប់គឺ បង្កើនទំនុកចិត្តឱ្យអតិថិជនតាមរយៈការមានស្ដុកច្រើននៅក្នុងហាង។ ហាងរបស់អ្នកស្រីមានជួលបានទីតាំងធំទូលាយ មានក្រណាត់គ្រប់ម៉ូដរាប់រយមុខ មានតាំងលក់សម្លៀកបំពាក់ដែលកាត់តាមខ្នាតរួចរាល់ គ្រប់ជម្រើសទាំងបុរសនឹងនារី ហេតុនេះគ្រប់អតិថិជនដែលចូលទៅគឺមានជម្រើសច្រើន និងមានភាពងាយស្រួលជាខ្លាំង។ នេះបើតាមការចុះទៅមើលផ្ទាល់ដោយក្រុមការងារ Business Cambodia។ ៣. គុណភាពល្អឯក អតិថិជនពេញចិត្ត មិនមែនគ្រាន់តែមានជម្រើសច្រើនទេ អ្វីដែលសំខាន់គឺ គ្រប់ជម្រើសទាំងអស់ត្រូវតែមានគុណភាពខ្ពស់ និងមានការយកចិត្តទុកដាក់ខ្លាំង។ ហាងមុន្នីនិតអូឡាំពិក គឺផ្ដោតបំផុតលើគុណភាពល្អឯក ទើបអាចទាញអតថិជនល្អៗមកជាបន្តបន្ទាប់ និងមានអ្នកណែនាំគ្នាបន្តមិនចេះដាច់ឡើយ។ សូមជម្រាបផងដែរថានៅក្នុងឱកាសចុងឆ្នាំ២០២២នេះ ហាង មុន្នីនិត មានប្រូម៉ូសិនយ៉ាងធំអស្ចារ្យមិនធ្លាប់មានពីមុនមក ដោយមានការបញ្ចុះតម្លៃលើសម្លៀកបំពាក់រាប់រយជម្រើស សម្រាប់មនុស្សគ្រប់វ័យទាំងអស់។ វាគឺជាឱកាសល្អសម្រាប់លោកអ្នកដែលកំពុងតែត្រូវការ សម្លៀកបំពាក់ចូលរួមកម្មវិធីផ្សេងៗ អាចទំនាក់ទំនងទិញតាមរយៈលេខទូរស័ព្ទ៖ ០១២ ៧៩ ៦៣ ៦៣/ ០៩៧ ៨៧៩ ៦៣ ៦៣ ឬក៏អាចទៅដល់ហាងផ្ទាល់ដែលមានទីតាំងនៅផ្សារទំនើបស៊ីធីម៉លជាន់ទី១ ឬតាមរយៈហ្វេសប៊ុកផេក មុន្នីនិត អូឡាំពិក ទីតាំង ផ្សារទំនើបស៊ីធីម៉ល ។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T11:12:51.983Z", "category": "ហិរញ្ញវត្ថុ", "views": 17, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
វិបត្តិក៏នៅតែលក់ដាច់! អ្នកគ្រប់គ្រងក្រុមហ៊ុន Kia នៅខ្មែរ បង្ហើបរឿង៤ ដែលធ្វើឱ្យ Kia លក់ដាច់ម៉ូឌែល២នេះខ្លាំង	https://business-cambodia.com/articles/kia-sale-tips-from-gm-of-kia	ចាប់តាំងពីមានជំងឺរាតត្បាតកូវីដ១៩ និងសង្គ្រា.មរុស្ស៊ីអ៊ុយក្រែនចូលមក វិបត្តិជាច្រើនបានកើតមានឡើងផ្ទួនៗ ដែលធ្វើឱ្យស្ទើរតែគ្រប់អាជីវកម្មទាំងអស់ មិនថាតូច មិនថាធំសុទ្ធតែរងនៅបញ្ហា។ ប៉ុន្តែបើទោះបីជាយ៉ាងណាក៏ដោយ បើក្រឡេកមកមើលក្រុមហ៊ុនលក់ឡាន Kia វិញនៅតែលក់ដាច់ជាហូរហែរជាពិសេលទៅលើម៉ូដែល Kia Carnival និង Kia Picanto។ យោងតាមបទសម្ភាសន៍ជាមួយក្រុមការងារ Business Cambodia ជាមួយអ្នកគ្រប់គ្រងក្រុមហ៊ុនលក់ឡានដ៏ចាស់វស្សាយីហោ Kia គឺលោក ផេតធើ លូ (PETER LU) ជនជាតិអាមេរិក បានថ្លែងឱ្យដឹងថា “ ទោះបីលុយត្រឹមមួយដុល្លារ ហើយបើសេវាកម្មមិនល្អក៏អតិថិជនមិនពេញចិត្តនឹងចំណាយដែរ" ហើយមូលហេតុដែលធ្វើឱ្យឌែល២នេះ អាចលក់បានច្រើន ទោះស្ថិតក្នុងគ្រាកំពុងជួបវិបត្តិផ្ទួនៗក៏ដោយក្តីនោះ គឺអាស្រ័យលើកត្តាធំចំនួន៤ ដែលក្នុងនោះរួមមាន តម្លៃ សេវាកម្ម ការធានា និងមានមុខងារច្រើន។ ទន្ទឹមនឹងនេះដែរ ខាងក្រោមនេះជាព័ត៌មានលម្អិតសំខាន់ៗចំនួន ៤ ដែលលោក ផេតធើ លូ បានចែករំលែកដល់បងប្អូនទាំងអស់គ្នា ក៏ដូចជាបទពិសោធន៍ដែលធ្វើឲ្យម៉ាកយីហោនេះមានប្រជាប្រិយភាពខ្លាំងទោះស្ថិតក្នុងស្ថានភាពណាក៏ដោយ៖ ១. តម្លៃសមរម្យ៖ ត្រង់ចំណុចនេះ លោកលើកឡើងថាមនុស្សភាគច្រើនមុននឹងចំណាយលុយទិញរបស់អ្វីមួយ លុះត្រាណាទាល់តែរបស់នោះមានគុណភាពសាកសមនិងតម្លៃ ទើបពួកគាត់ជ្រើសរើសទិញវា។ ដូច្នេះហើយម៉ូដែល Picanto គឺស័ក្តិសមបំផុត ព្រោះទាំងតម្លៃ ទាំងគុណភាពគឺសមរម្យបំផុត។ ហើយអ្វីដែលកាន់តែពិសេសជាងនេះទៅទៀតនោះគឺ បងប្អូនលែងឈឺក្បាលរឿងទិញឡានជជុះដោយមិនដឹងប្រភពច្បាស់លាស់ទៀតហើយ ព្រោះថាអ្នកអាចយកថវិការក្នុងតម្លៃសមរម្យនេះទៅទិញឡានថ្មីចេញពីក្រុមហ៊ុនផ្ទាល់ ដោយមិនបារម្ភរឿងទិញខុស ឬក៏មានគេស៊ីគ្រឿងនោះទេ។ ចំណុចទាំងនេះហើយ គឺជាចំណុចដែលក្រុមហ៊ុន Kia អាចឆក់យកបេះដូងអតិថិជនរបស់ខ្លួនបានយ៉ាងល្អ។ ២. មានមុខងារច្រើន៖ លោកបាននិយាយទៀតថា Kia បានដើរជាមួយបច្ចេកវិទ្យាយ៉ាងស្វិតស្វាញ ជាមួយមុខងារជាច្រើនក្នុងការគិតគូរដល់អតិថិជនរបស់ខ្លួន។ ជាក់ស្តែងម៉ូឌែល Carnival ផ្ទាល់បានខ្វល់ខ្វាយអំពីសមារជិកគ្រួសាររបស់អ្នក ដោយសារតែរថយន្តនេះបំពាក់ទៅដោយប្រព័ន្ឋការពារសុវត្ថភាព ជាច្រើនមែនទែន ក៏ដូចជាបច្ចេកវិទ្យាទំនើប ទៅដល់អ្នកបើកបរក៏ដូចជាអ្នករួមដំណើរជាមួយ ជាពិសេសវាបានផ្តល់នៅសុវត្ថភាព និងភាពងាយស្រួលទៅដល់ក្រុមគ្រួសាររបស់លោកអ្នក។ ៣. ការបម្រើសេវាកម្មល្អ៖ រាល់អតិថិជនដែលឈានចូលទាំងអស់ គឺត្រូវទទួលបានការយកចិត្តទុកដាក់ គោរព និងឱ្យតម្លៃស្មើរៗគ្នាទាំងអស់ មិនថាភ្ញៀវទិញរថយន្តតម្លៃ២មុឺន ឬមួយលានដុល្លារឡើយ គឺទាំងអស់គ្នាទទួលដោយរាក់ទាក់តែដូចៗគ្នា។ ៤. ការធានា៖  “រថយន្តល្អ គុណភាពល្អខ្លាចអ្វីនឹងធានា” ក្រុមហ៊ុន Kia បានធ្វើការផ្តល់ជូននៅការធានាសម្រាប់អតិថិជនរបស់ខ្លួនរហូតដល់ទៅ៣ឆ្នាំ ទៅលើគ្រប់ស៊េរីគ្រប់ម៉ូដែលទាំងអស់។ មិនត្រឹមតែប៉ុណ្ណោះ ពេលឡានរបស់លោកអ្នកមានបញ្ហា មិនថាអ្នកនៅទីណា ឬកន្លែងណាទេ លោកអ្នកគ្រាន់តែទូរស័ព្ទមកក្រុមការងារនឹងធ្វើការចេញទៅភ្លាមៗតែម្តង។ គួរជម្រាបផងដែរថា សម្រាប់បងប្អូនដែលចាប់អារម្មណ៍អាចធ្វើការទំនាក់ទំនងតាមរយៈលេខទូរស័ព្ទ023999555 \| 095999191 \| 095999799 ឬតាមតាមរយៈ Telegram Channel: https://t.me/kiamotorskh៕ ទីតាំង៖ https://goo.gl/maps/UmpLW1CxyQ1JWVCF7	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T10:33:49.846Z", "category": "កំពូលអ្នកលក់", "views": 1053, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ប្រធានHR ចាបក្រហម ប្រាប់ពីគន្លឹះកសាងអំណាចឱ្យខ្លួនឯង និងធ្វើការមិនសូវស្ត្រេស	https://business-cambodia.com/articles/van-syfong-baksey-media-share-idea	អំណាច! មនុស្សជាច្រើនស្រឡាញ់អំណាច ប៉ុន្តែមិនប្រាកដថាមានអំណាចនោះទេ។ អំណាចជាអ្វីទៅ? ជាការគ្រប់គ្រងការបង្គាប់បញ្ជាឬឥទ្ធិពលដែលអាចធ្វើរឿងសព្វបែបយ៉ាងបាន? មានអំណាចធ្វើការមិនសូវស្រ្តេសដោយសារអ្វី? ព្រោះយើងជាមនុស្សមានគុណតម្លៃៗនឹងបង្កើតអំណាច។ ឆ្លើយតបនឹងសំណួរនេះប្រធានគ្រប់គ្រងផ្នែកធនធានមនុស្ស របស់ក្រុមហ៊ុនបក្សីមេឌា លោក វ៉ាន់ ស៊ីហ្វុង និងជាម្ចាស់ស្នាដៃសៀវភៅ “អំណាច” បានចែករំលែកគន្លឹះកសាងអំណាចឱ្យខ្លួនឯងនិងធ្វើការមិនសូវស្រ្តេស ដើម្បីទុកជាកូនសោគំនិត Unlock ជីវិតការងារឱ្យរឹងមាំរីករាយ អនាគតមានផ្លែមានផ្កា។ មិនមែនជារឿងចម្លែកនោះទេ ក្នុងក្រុមហ៊ុនមួយតែងមានបុគ្គលិកមកពីគ្រប់ទិសទី មានអត្តចរិតនិងឧបនិស្ស័យខុសៗពីគ្នា ហើយភាពខុសគ្នានេះទៀតសោតគឺជាបញ្ហាចោទរវាងអ្នកគ្រប់គ្រងជាមួយនឹងបុគ្គលិក។ ចង់មិនចង់ក្នុងនាមជាអ្នកគ្រប់គ្រងមនុស្ស ប្រាកដជាមានដំណាក់កាលមួយដែលធ្វើឱ្យយើងស្រ្តេស ព្រោះយើងបានដកថាមពលខ្លួនឯងមួយភាគធំ ដើម្បីអភិវឌ្ឍន៍អ្នកដទៃឬស្តាប់បញ្ហារបស់ពួកគេជាដើម។ ទន្ទឹមគ្នានេះដែរ លោកប្រធានវ័យ២៦ឆ្នាំរូបនេះបានលើកឡើងថាអំពីគន្លឹះកសាងអំណាចយ៉ាងដូច្នេះថា “ខ្ញុំមិនដែលគិតទេថាខ្ញុំនឹងមានតំណែងជាអ្នកដឹកនាំគេនោះទេ ព្រោះគិតថាខ្លួនឯងជាបុគ្គលិកគ្មានតម្លៃម្នាក់ប៉ុណ្ណោះគ្មានអំណាចអាចនឹងគេស្តាប់នោះទេ! ត្រឡប់មកវិញ បុព្វេហេតុនៃអំណាចមិននៅកន្លែងណាឆ្ងាយទេ វាកើតចេញពីការដឹកនាំខ្លួនឯងនេះជាមុន ការអភិវឌ្ឍន៍ខ្លួនទាំងខួរក្បាលនិងស្មារតីគុណធម៌ ព្រមទាំងច្នៃខ្លួនឯងទៅជាបំណែកមួយដែលស្ថាប័នខ្វះមិនបាន  នៅពេលយើងមានអំណាច ច្បាប់នឹងមានអំណាច បុគ្គលិកនឹងមានអំណាច ស្ថាប័នច្បាស់ជាមានអំណាច”។ “ពេលវេលា៤ឆ្នាំព្យុះបក់បោកបញ្ហាការងារចូលមក ក៏មិនស្រក់ទឹកភ្នែកដូចពេលមេជុំរុញទឹកចិត្ត ហើយនេះជាមូលហេតុដែលសៀវភៅអំណាចបានចាប់កំណើតឡើង” ពោលទាំងកែវភ្នែកមុតមាំហើយបន្តមួយៗអំពីវិធីដោះស្រ្តេសថា “ខ្ញុំតែងប្រើទម្លាប់អាតូម ពោលសកម្មភាពតិចតួច មកដោះស្រាយបញ្ហាធំ ដូចជាស្រ្តេសនេះជាដើម ទី១ខ្ញុំចូលចិត្តទៅបញ្ចេញអារម្មណ៍ជាមួយកីឡា ទី២ ចរចារគំនិតជាមួយសៀវភៅ និងទី៣ជជែករកផ្លូវជាមួយមិត្តយល់ចិត្ត ពោលគឺត្រូវមានអំណាចឃុំគ្រងខ្លួនឯងគ្រប់ពេល ដោយមិនអនុញ្ញាតឱ្យខ្លួនឯង ផ្តេកផ្តួលនឹងស្រ្តេសបង្កទៅជាទម្លាប់ដដែលៗនោះឡើយ”។ គួរជម្រាបផងដែរថា សៀវភៅ “អំណាច” បានបោះពុម្ពផ្សាយក្នុងគោលបំណងជួយឱ្យបុគ្គលិក ម្ចាស់អាជីវកម្ម ចេះប្រើអំណាចក្នុងការរកស៊ីនិងធ្វើការឱ្យទៅមុខលឿន ព្រោះមានតែមនុស្សមានអំណាចដឹកនាំខ្លួនឯងនោះទេ ទើបអាចដឹកនាំអ្នកដទៃបាន៕ ទំនាក់ទំនងទិញសៀវភៅ "អំណាច" តាមរយៈ Tel 016 300 843, 017 300 8444 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T10:09:26.541Z", "category": "ភាពជាអ្នកដឹកនាំ", "views": 687, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មានចំណុចល្អម៉្យាងម្នាក់! ចំណុចល្អរវាងការវិនិយោគហ៊ុននិងអចលនទ្រព្យដែលអ្នកគួរស្វែងយល់	https://business-cambodia.com/articles/good-point-of-stock-market-and-real-estate-investment	ខ្ញុំគិតថាភាគហ៊ុននិងអចលនទ្រព្យគឺជាប្រភេទទ្រព្យ ដែលបងប្អូនមិនគួរមើលរំលងនោះទេ បើចង់កសាងទ្រព្យឆ្ពោះទៅរកសេរីភាពផ្នែកហិរញ្ញវត្ថុ។ ទាំង២នេះគឺជាទ្រព្យដែលអាចចិញ្ចឹមបងប្អូនបានយូរអង្វែងពោលគឺបើចេះវិនិយោគហើយវិនិយោគជាប់ជានិច្ចវានឹងធ្វើការរកលុយឲ្យបងប្អូន។ ហើយទោះជាបងប្អូនកំពុងដេកក៏ចូលហូរចូលហោប៉ៅដែរ។ ខាងក្រោមនេះគឺជាចំណុចល្អរវាងភាគហ៊ុននឹងអចលនទ្រព្យដែលបងប្អូនគួរស្វែងយល់។ ១. ចំណុចល្អរបស់ភាគហ៊ុន ពេលបងប្អូនវិនិយោគលើភាគហ៊ុន បងប្អូនរកចំណូលបាន២ផ្លូវ។ ទីមួយគឺចំណូលពីចំណេញមូលធន( Capital gain) ឧទាហរណ៍ថ្ងៃនេះអ្នកទិញហ៊ុន អេស៊ីលីដា ក្នុងតម្លៃ១០,០០០រៀលក្នុងមួយហ៊ុន ស្រាប់តែសប្ដាហ៍ក្រោយតម្លៃហ៊ុនអេស៊ីលីដាឡើងដល់១២,០០០រៀលក្នុងមួយហ៊ុននោះអ្នកចំណេញបាន២ពាន់រៀលបាត់ទៅហើយ។ អ៊ីចឹងបើបងប្អូនឃើញចំណេញអាចលក់យកប្រាក់ចំណេញក៏បានបន្តទុកទៀតក៏បាន។ ចំណែកចំណូលមួយផ្លូវទៀតពីភាគហ៊ុនគឺចំណូលពីភាគលាភ( Dividend)។ ឧទាហរណ៍អ្នកវិនិយោគទិញហ៊ុន អេស៊ីលីដាចំនួន១ពាន់ហ៊ុន ហើយអេស៊ីលីដារកស៊ីចំណេញ គាត់ចែកភាគលាភចំនួន១,០០០រៀលក្នុងមួយហ៊ុនដល់ម្ចាស់ភាគហ៊ុន នោះអ្នកនឹងទទួលបានបានចំណូលភាគលាភសរុបចំនួន១លានរៀល។ សំខាន់ចំណូលភាគលាភនេះទៀតសោតគឺជាចំណូលអកម្ម ដោយអ្នកមិនចាំបាច់ចំណាយពេលវេលានោះទេពោលគឺទិញហ៊ុនទុកចាំតែយកចំណូលភាគលាភ។ អ៊ីចឹងបើអ្នកទិញហ៊ុនអេស៊ីលីដាទុក ពេលអេស៊ីលីដារកស៊ីចំណេញ អ្នកចាំយកតែភាគហ៊ុន។ ឧទាហរណ៍ បើអ្នកកាន់ហ៊ុន អេស៊ីលីដាចំនួន៣០,០០០ហ៊ុន ហើយអេស៊ីលីដាចែកលាភចំនួន១,០០០រៀលក្នុងមួយហ៊ុន នោះមួយឆ្នាំអ្នកបានចំណូលភាគលាភចំនួន៣០លានរៀល(ស្មើនឹង៧,៥០០ដុល្លារ)។ ហើយភាគលាភប្រចាំឆ្នាំបាន៧,៥០០ដុល្លារ បើយកមកចែកនឹង១២ខែ នោះអ្នកទទួលបានចំណូល៦២៥ដុល្លារក្នុងមួយដខែដោយមិនចាំបាច់ធ្វើអ្វីសោះ។ ចំណែកចំណុចល្អបំផុតរបស់ភាគហ៊ុនដែលខ្ញុំស្រលាញ់ហើយធ្វើឲ្យខ្ញុំវិនិយោគគឺវាជាទ្រព្យដែលងាយបង្វែរជាសាច់លុយសម្រាប់យកទៅប្រើការបានលឿនព្រោះទីផ្សារភាគហ៊ុនគឺជាទីផ្សារដែលមមាញឹកពោលគឺមានអ្នកទិញលក់ជារៀងរាល់ថ្ងៃ។ អ៊ីចឹងបើទុកលុយក្នុងហ៊ុន ពេលអ្នកត្រូវការលុយបន្ទាប់អ្នកអាចលក់ហ៊ុនចេញហើយ២ថ្ងៃក្រោយអាចដកលុយចេញពីផ្សារហ៊ុនយកទៅប្រើការបាន។ តែបើអ្នកវិនិយោគលើអចលនទ្រព្យវិញ ចង់ដាក់លក់ជួនកាលលក់រាប់ខែក៏មិនទាន់មានអ្នកមកទិញផង ហើយពេលខ្លះលក់ក្រោមទីផ្សារក៏មិនមានអ្នកទិញទៀត។ ២. ចំណុចល្អរបស់អចលនទ្រព្យ នៅប្រទេសកម្ពុជាយើង ឲ្យតែគេគិតដល់ភាពមានបានគឺមនុស្សភាគច្រើនតែងតែគិតទៅលើការវិនិយោគលើអចលនទ្រព្យព្រោះប្រទេសយើងស្ថិតក្នុងប្រទេសកំពុងអភិវឌ្ឍន៍ ដូច្នេះការបង្កើតភាពមានបានក្នុងវិស័យអចលទ្រព្យនៅតែអំណោយផលសម្រាប់អ្នកវិនិយោគលើវិស័យនេះ។ ការវិនិយោគលើអចលនទ្រព្យក៏មិនខុសពីភាគហ៊ុនដែរ ពោលគឺអ្នកអាចរកចំណូលពីអចលនទ្រព្យបានច្រើនផ្លូវដូចជា ដីឬផ្ទះឡើងថ្លៃអាចលក់យកប្រាក់ចំណេញ។ លើសពីនេះបើអ្នកវិនិយោគសាងសង់ផ្ទះជូលនោះអ្នកនឹងទទួលបានចំណូលប្រចាំខែពីការដាក់ជួលហើយចំណូលនេះទៀតសោតគឺជាចំណូលអកម្មតែម្ដង។ ឧទាហរណ៍អ្នកមានផ្ទះដាក់ជួលបាន១,០០០ដុល្លារក្នុងមួយខែនោះ អ្នកទទួលបានចំណូលពីការដាក់ជួលផ្ទះចំនួន១,០០០ដុល្លារដោយមិនបាច់ធ្វើអីសោះ។ ក្រៅពីនេះអ្នកអាចប្រើប្រាស់អចលនទ្រព្យដូចជាផ្ទះធ្វើជាទីតាំងអាជីវកម្មបានទៀតផង។ ចំណែកចំណុចល្អបំផុតរបស់អចលនទ្រព្យនោះគឺ កាលណាបងប្អូនមានអចលនទ្រព្យថាមិនផ្ទះឬដីនោះទេ បងប្អូនអាចប្រើប្រាស់អចលនទ្រព្យដើម្បីពង្រីកដើមទុនកសាងទ្រព្យឲ្យបានលឿន។ ឧទាហរណ៍ចង់ពង្រីកអាជីវកម្មតែខ្វះទុន អាចដាក់បញ្ចាំប្លង់ផ្ទះឬដីនៅធនាគាររួចយកប្រាក់កម្ចីពីធនាគារមកពង្រីកអាជីវកម្មបាន។ សរុបមកភាគហ៊ុន និងអចលនទ្រព្យគឺជាទ្រព្យដែលអ្នកមិនគួរមើលរំលងឡើយ ព្រោះវាទាំងសុទ្ធតែអាចផ្ដល់ប្រភពចំណូលប្រចាំខែប្រចាំឆ្នាំដោយអ្នកមិនចាំបាច់ចំណាយពេលវេលាលើវានោះទេ។ យ៉ាងណាមិញគ្រប់ការវិនិយោគទាំងអស់សុទ្ធតែមានហានិភ័យ ដូច្នេះទាមទារឲ្យបងប្អូនសិក្សាជាមុនសិន ជៀសវាងដាក់លុយទៅខាតលុយនិងកប់លុយចោល។ ចង់ស្វែងយល់ពីការវិនិយោគលើផ្សារហ៊ុនខ្មែរ អាចតាមដាន Facebook page របស់ខ្ញុំ Toeuy Hong-ទឿយ ហុង ឬអាចចូលគ្រុបតេឡេក្រាមរបស់ខ្ញុំ: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T09:57:37.893Z", "category": "ហិរញ្ញវត្ថុ", "views": 554, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ពិធីចុះហត្ថលេខាលើការរួមគ្នាសាងសង់មូលដ្ឋានឱសថបុរាណនៅអាងទន្លេមេគង្គ-ឡានឆាង និងវគ្គបណ្តុះបណ្តាលស្តីពីការការពារ និងការប្រើប្រាស់ធនធានឱសថប្រកបដោយនិរន្តរភាព បានប្រព្រឹត្តទៅដោយជោគជ័យនៅ Morgan Tower !	https://business-cambodia.com/articles/morgan-twoer-singature	នៅថ្ងៃទី 19 ខែធ្នូ "ពិធីចុះហត្ថលេខាលើកិច្ចសហប្រតិបត្តិការសាងសង់មូលដ្ឋានឱសថបុរាណឡានឆាង-មេគង្គ និងវគ្គបណ្តុះបណ្តាលស្តីពីការការពារ និងការប្រើប្រាស់ធនធានឱសថប្រកបដោយនិរន្តរភាព" ត្រូវបានប្រារព្ធឡើងដោយជោគជ័យនៅ Morgan Tower ក្នុងរាជធានីភ្នំពេញ ។ លោក Zhao Haiyan ទីប្រឹក្សារដ្ឋមន្ត្រីនៃស្ថានទូតចិនប្រចាំកម្ពុជា បានអញ្ជើញចូលរួមក្នុងពិធីបើកវគ្គបណ្តុះបណ្តាលស្តីពីការការពារ និងការប្រើប្រាស់ធនធានឱសថប្រកបដោយនិរន្តរភាពនៅក្នុងអាងទន្លេមេគង្គ-ឡានឆាង និងពិធីចុះហត្ថលេខាលើការរួមគ្នាសាងសង់មូលដ្ឋានដាំឱសថបុរាណនៅអាងទន្លេឡានឆាង-មេគង្គ។ លោក Song Ping ប្រធាននាយកដ្ឋានសហប្រតិបត្តិការអន្តរជាតិនៃបណ្ឌិត្យសភាវិទ្យាសាស្ត្រវេជ្ជសាស្ត្រចិន លោក Hu Xin ប្រធានក្រុមហ៊ុនឱសថ Yunnan Yunhe និងលោក Pan Dongfeng ប្រធានសមាគមន៍ឧស្សាហកម្មកសិកម្មកម្ពុជានៃប្រទេសចិនបានចូលរួមកិច្ចប្រជុំនេះ។ សិក្ខាកាមជិត ២០០នាក់ មកពីប្រទេស ឡានឆាង-មេគង្គ នឹងទទួលបានការបណ្តុះបណ្តាល។ ទីប្រឹក្សារដ្ឋមន្ត្រី Zhao Haiyan មានប្រសាសន៍នៅក្នុងសុន្ទរកថារបស់លោកស្រីថា ប្រទេសទាំង6 ឡានឆាង-មេគង្គមានប្រវត្តិសាស្ត្រយូរអង្វែងនៃវប្បធម៌ឱសថបុរាណ និងបទពិសោធន៍ដ៏សម្បូរបែបក្នុងការអនុវត្តឱសថបុរាណ ហើយការរំពឹងទុកសម្រាប់កិច្ចសហប្រតិបត្តិការក្នុងឧស្សាហកម្មឱសថបុរាណគឺទូលំទូលាយ។ ចាប់ពីឆ្នាំ 2020 តទៅ បណ្ឌិត្យសភាវិទ្យាសាស្ត្រវេជ្ជសាស្ត្រចិននឹងចាប់ផ្តើម និងអនុវត្តគម្រោង "Materia Medica ផ្តល់អត្ថប្រយោជន៍ដល់ទន្លេ ឡានឆាង-មេគង្គការសាងសង់មូលដ្ឋានឧស្សាហកម្មឱសថបុរាណនៃប្រទេសទាំង6 ឡានឆាង-មេគង្គ" ដែលគាំទ្រដោយកិច្ចសហប្រតិបត្តិការ ឡានឆាង-មេគង្គ។ មូលនិធិពិសេសផ្តោតលើការលើកកម្ពស់កិច្ចសហប្រតិបត្តិការក្នុងវិស័យឱសថបុរាណនៃប្រទេសទាំងប្រាំមួយ ឡានឆាង-មេគង្គ និងសម្រេចបានលទ្ធផលគួរឱ្យកត់សម្គាល់។ ការចុះហត្ថលេខាលើវគ្គបណ្តុះបណ្តាល និងកិច្ចព្រមព្រៀងសហប្រតិបត្តិការឆ្លងព្រំដែននេះ នឹងជំរុញឱ្យមានការអភិវឌ្ឈន៍ឧស្សាហកម្មឱសថបុរាណប្រកបដោយប្រសិទ្ធភាពនៅក្នុង ទន្លេឡានឆាង-មេគង្គ និងបន្ថែមនូវចំណុចសំខាន់ៗថ្មីៗដល់កិច្ចសហប្រតិបត្តិការមេគង្គ-ឡានឆាង។ បន្ទាប់ពីពិធីបើក លោកប្រធានបណ្ឌិតសភាវិទ្យាសាស្ត្រវេជ្ជសាស្ត្រចិន Chinese Medicine Resource Center, Yunnan Yunhe Pharmaceutical Co., Ltd. និង Cambodia Hesheng Investment Co., Ltd. បានចុះហត្ថលេខាលើកិច្ចព្រមព្រៀងរួមគ្នាសាងសង់មូលដ្ឋានដាំឱសថបុរាណនៅតំបន់ អាងទន្លេឡានឆាង-មេគង្គ។ បច្ចុប្បន្ននេះ ឱសថបុរាណចិនត្រូវបានទទួលស្គាល់យ៉ាងទូលំទូលាយនៅក្នុងបណ្តាប្រទេសមេគង្គ-ឡានឆាង។ ក្នុងសន្និសីទនោះ អ្នកជំនាញ TCM របស់ចិនដែលឈរជើងក្នុងប្រទេសកម្ពុជាបានបើកគ្លីនិកដោយឥតគិតថ្លៃក្នុងពេលតែមួយនៅក្នុងបន្ទប់ប្រជុំនៃ Morgan Tower ដែលត្រូវបានទទួលស្វាគមន៍យ៉ាងកក់ក្តៅពីប្រជាពលរដ្ឋខ្មែរក្នុងស្រុក និងជនជាតិចិននៅក្រៅប្រទេសជាច្រើននាក់តម្រង់ជួរនៅមាត់ទ្វារដើម្បីជួបគ្រូពេទ្យ។ .អ្នកជំនាញ TCM បានធ្វើរោគវិនិច្ឆ័យជីពចរនៅនឹងកន្លែង និងបានចេញវេជ្ជបញ្ជា ផ្តល់អត្ថប្រយោជន៍ដល់ប្រទេសចិនជាមួយនឹងជំនាញវេជ្ជសាស្ត្រដ៏អស្ចារ្យរបស់ប្រជាជនកម្ពុជា។ សន្និសីទនេះគឺជាសន្និសីទទូរគមនាគមន៍អន្តរជាតិរួមពហុប្រទេសទ្រង់ទ្រាយធំដំបូងគេដែលរៀបចំដោយ Morgan Tower បន្ទាប់ពីបញ្ចប់នៅឆ្នាំនេះ រួមទាំងការបកស្រាយដំណាលគ្នា និងការផ្សាយបន្តផ្ទាល់នៃប្រទេសចំនួនប្រាំមួយរួមមានប្រទេសចិន កម្ពុជា ថៃ ឡាវ មីយ៉ាន់ម៉ា និងវៀតណាម។ ដើម្បីធានាបាននូវការប្រព្រឹត្តិទៅដោយរលូននៃសន្និសិទនេះ Morgan Tower បានអនុវត្តការរៀបចំសេវាកម្មសន្និសិទយ៉ាងប្រុងប្រយ័ត្ន និងការបណ្តុះបណ្តាលបុគ្គលិកមុន និងក្រោយព្រឹត្តិការណ៍ ដោយខិតខំផ្តល់នូវបទពិសោធន៍សេវាកម្មពេញលេញសម្រាប់អ្នកចូលរួម ហើយប្រើប្រាស់វាជាមូលដ្ឋានសម្រាប់ ការអភិវឌ្ឍន៍ប្រកបដោយនិរន្តរភាពនៃឱសថបុរាណ និងឱសថបុរាណចិននៅក្នុងតំបន់ឡានឆាង-មេគង្គសូមចូលរួមចំណែកច្រើនតាមតែអាចធ្វើទៅបានចំពោះការផ្លាស់ប្តូរស៊ីជម្រៅសំរាប់អន្តរជាតិ។ Morgan Tower ដែលមានទីតាំងនៅតំបន់ស្នូលនៃប្រទេសកម្ពុជា ត្រូវបានសាងសង់ដោយក្រុមហ៊ុន Morgan Group ជាមួយនឹងការវិនិយោគដ៏ធំ។វាជាអគារការិយាល័យលំដាប់ A ដំបូងគេក្នុងប្រទេសកម្ពុជា ដែលបានឈ្នះពានរង្វាន់អន្តរជាតិ LEED Gold Awards ពានរង្វាន់មាសចំនួនបីពី Property Guru Asia និងពានរង្វាន់មាសចំនួន3ពី CREA Cambodia Real Estate Awards។ អគារនេះបានបង្កើតមជ្ឈមណ្ឌលសន្និសីទអន្តរជាតិ ដើម្បីបម្រើសេវាកម្មសន្និសីទអន្តរជាតិផ្សេងៗ។ លើសពីនេះ ក៏មានមជ្ឈមណ្ឌលសេវាកម្មសហគ្រាសនៅក្នុងអគារផងដែរ ដែលផ្តល់សេវាកម្មប្រតិបត្តិការសហគ្រាសជាបន្តបន្ទាប់ ដូចជាការគ្រប់គ្រងសហគ្រាស ការប្រឹក្សាសារពើពន្ធ និងច្បាប់ពន្ធ ការកសាងម៉ាកយីហោ , និងធនធានមនុស្ស, និងផ្តល់សេវាធុរកិច្ចវិជ្ជាជីវៈអន្តរជាតិសម្រាប់សហគ្រាស។ ឥឡូវនេះមានសហគ្រាសល្បីៗដូចជា Cambodia-China Duty Free, Starbucks Cambodia, Dahua Technology , South Korea Blueye, Asia Cambodia Law Group ជាដើម។ សូមអញ្ជើញសហគ្រាសធំៗទាំងអស់ មកទស្សនា!	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T09:27:17.951Z", "category": "PR", "views": 93, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ទិញ១ថែម១! ម៉ាកនាឡិកាដៃ Ice-Watch បានផ្តល់ជូនការបញ្ចុះតម្លៃពិសេសដល់អតិថិជនរបស់ខ្លួនចំពោះម៉ូឌែលទាំងនេះ	https://business-cambodia.com/articles/ice-watch-discounts	Ice-Watch គឺជាម៉ាកនាឡិកាដែលត្រូវបានបង្កើតឡើងក្នុង ប្រទេសបែលហ្សិក ក្នុងឆ្នាំ ២០០៦ ។ ដោយម៉ាក់យីហោនេះបានផ្តល់ជូននូវនាឡិកាសម្រាប់បុរស ស្ត្រី និងកុមារគ្រប់វ័យក្នុងរចនាប័ទ្មស្អាត ច្រើនម៉ូតច្រើនម៉ាក ងាយស្រួលរើស ហើយវាក៏ជាម៉ាកយីហោដ៍ល្បីល្បាញផងដែរ។ យ៉ាងណាមិញកាលពីថ្មីៗនេះ បើយោងទៅតាមគេហទំព័រផ្លូវការរបស់នាឡិកាដៃ Ice-Watch ផ្ទាល់បានឱ្យដឹងថា ចាប់ពីថ្ងៃទី០៩ ខែធ្នូ ឆ្នាំ២០២២ រហូតដល់ថ្ងៃទី ០៩ ខែមករា ឆ្នាំ២០២៣នេះ ដោយគ្រប់សាខារបស់ Ice-Watch ទាំងអស់នៅក្នុងប្រទេសកម្ពុជាផ្តល់ជូនការលក់បញ្ចុះតម្លៃទាំងអស់។ ដោយការបញ្ចុះតម្លៃនេះ ពិតជាចំណេញមែនទែនសម្រាប់អតិថិជន ព្រោះថាអតិថិជនគ្រាន់តែជាវឡិកាដៃណាមួយដែលខ្លួនពេញចិត្ត បងប្អូននឹងទទួលបាននាឡិកាដៃដ៏ស្រស់ស្អាតមួយទៀតភ្លាមៗតែម្តង ដែលវាសិទ្ធសឹងតែជាម៉ូតនាឡិកាស្អាតៗទើបមកដល់ថ្មីៗ ទាំងអស់។ គួរជម្រាបផងដែរថា ដើម្បីផ្ដល់នូវភាពងាយស្រួលទៅដល់អតិថិជនក្រុមហ៊ុនក៏បានបន្ថែមនូវសេវាកម្មដឹកជញ្ជូនដោយឥតគិតថ្លៃទៅគ្រប់ ២៥ខេត្តក្រុងទូទាំងប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T09:23:18.283Z", "category": "កំពូលអ្នកលក់", "views": 1478, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឆ្នាំថ្មីចង់សង់ផ្ទះ! វិធីសាស្ដ្រ ៧ ជួយអ្នកចំណាយលុយតិចតែបានផ្ទះស្អាត និងគុណភាពល្អ	https://business-cambodia.com/articles/cheapest-way-to-build-a-house	ជាការពិតណាស់សាងសង់ថ្មីប្រាកដជាត្រូវចំណាយលុយច្រើនទៅលើសម្ភារផ្សេងៗ ដែលជាតម្រូវការចាំបាច់សម្រាប់ផ្ទះថ្មី។  ដូច្នេះសម្រាប់អ្នកដែលមានជីវភាពកម្រិតមធ្យម ឬក្រោមមធ្យម ការសង់ផ្ទះគឺជាការចំណាយដ៏ធំបំផុត ហើយតែងរកវិធីសាស្ត្រយ៉ាងណាកុំឲ្យចំណាយលើសពីគម្រោង។ យោងតាមការដកស្រងពីគេហទំព័ ROCKET Mortgage បានបង្ហាញពីវិធីសាស្រ្ត៧ យ៉ាងដែលធ្វើឱ្យលោកអ្នកចំណាយលុយតិចក្នុងការសាងសង់ផ្ទះ៖ ១.ជួលជាងដែលមានបទពិសោធន៍ ប្រសិនបើអ្នកកំពុងសាងសង់ផ្ទះថ្មី លោកអ្នកគួរតែជួលជាងដែលមានបទពិសោធន៍ ព្រោះថាជាងដែលមានបទពិសោធន៍អាចនឹងដឹងពីការចំណាយបែបណាទើបអស់តិច។ មួយវិញទៀតជាងដែលមានបទពិសោធន៍អាចជួយអ្នកដឹងកន្លែងដែលត្រូវចំណាយ និងកន្លែងដែលត្រូវសន្សំ។ ហើពួកគាត់អាចជួយឱ្យលោកអ្នកចៀសផុតពីបញ្ហាផ្សេងៗដែលមិនបានដឹងមុនផងដែរ។  ២.កុំខ្ជះខ្ជាយទៅលើសម្ភារ និងគ្រឿងសំណង់ មូលហេតុចម្បងមួយទៀតសម្រាប់អ្នកដែលធ្វើផ្ទះច្រើនតែអស់លុយពីខ្លួន ឬពេលធ្វើផ្ទះដើរខ្ចីលុយគេបន្ថែមនោះ គឺដោយសារចំណាយលើសម្ភារ និងគ្រឿងសំណង់ច្រើនពេក។ សម្ភារដែលមានដូចជា ឥដ្ឋការ៉ូ ដំបូលផ្ទះ ទ្វារ បង្អួច ជាដើម មិនគួរយករបស់ដែលថ្លៃខ្ពស់ពេកនោះទេ អាចជ្រើសរើសត្រឹមតម្លៃល្មមៗគុណភាពអាចទទួលយកបានគឺគ្រប់គ្រាន់ហើយ។ សម្ភារខ្លះថ្លៃមែនពិត តែគុណភាពប្រហាក់ប្រហែលនឹងតម្លៃមធ្យមដែរ។ ៣.កុំលេងម៉ូដខ្លាំងពេក នៅពេលដែលលេងម៉ូដផ្ទះខ្លាំងពេក មិនថាម៉ូដខាងក្នុង និងម៉ូតខាងក្រៅនោះទេគឺជាមូលហេតុធំធ្វើឱ្យអស់លុយច្រើនជាងគម្រោង។ ដូចនេះប្រសិនបើមិនចង់ចំណាយច្រើនគួរគូរប្លង់ផ្ទះឱ្យហើយ បន្ទាប់មកធ្វើតែទៅតាមប្លង់នោះបានហើយ កុំម្ដងបន្ថែមម៉ូដត្រង់នេះ ម្ដងថែមម៉ូដត្រង់នោះអី។ ៤. កែច្នៃឱ្យអស់ពីលទ្ធភាព ចំណុចនេះជួយឱ្យការចំណាយច្រើនពេលសង់ផ្ទះអាចកាត់បន្ថយ។ កែច្នៃអោយអស់លទ្ធភាពនេះ សំដៅទៅលើគ្រឿងសំណង់មួយចំនួនដែលនៅសល់កុំទុកចោល ដូចជាដែកដែលប្រើរួចអាចទុកចាក់គ្រឹះធ្វើអ្វីផ្សេងទៀត ថ្នាំពណ៌លាបផ្ទះដែលនៅសល់តិចៗជាប់ធុងកុំទុកចោល អាចយកមកលាយគ្នាលាបបង្កាន់ដៃជណ្ដើរបាន។ រឿងកំប៉ិកកំប៉ុកមែនប៉ុន្តែអាចជួយអោយចំណេញលុយមួយផ្នែកដែរ។ ៥.ត្រួតពិនិត្យឱ្យជាប់លាប់ពេលសាងសង់ ពេលធ្វើផ្ទះគួរតែឧស្សាហ ទៅមើលការខុសត្រូវនានាចំពោះផ្ទះដែលកំពុងសាងសង់។ បើទោះបីជាលោកអ្នកមិនមែនចេះក៏ដោយ ប៉ុន្តែជាងខ្លះអាចមានគំនិតមិនល្អ យកសម្ភារ និងគ្រឿងសំណង់មួយចំនួនលាក់ទុក ហើយប្រាប់ម្ចាស់ផ្ទះថាខ្វះ ជាហេតុនាំឱ្យអស់លុយត្រូវទិញថែម។ ម្យ៉ាងទៀតការត្រួតពិនិត្យអោយបានត្រឹមត្រូវនេះ ជួយអោយដឹងថា មានអីខ្វះអី ហើយកុំអោយជាងប្រើប្រាស់គ្រឿងសំណង់ខ្ជះខ្ជាយ។ ៦.រៀបចំថវិកា ផែនការ និងតម្លៃគ្រប់មុខទំនិញ កុំចាំពេលសង់ផ្ទះហើយទើបភ្ញាក់ផ្អើលនឹងការចំណាយ។ បើមិនចង់ឱ្យមានរឿងនោះកើតឡើងទេលោកអ្នកត្រូវបែងចែកថវិកា និងកំណត់តម្លៃគ្រប់យ៉ាងដែលអ្នករំពឹងថានឹងចំណាយលើផ្ទះថ្មីរបស់លោកអ្នក។ បើទោះបីជាការកំណត់តម្លៃមិនដូចអ្វីដែលបានគិតក៏ដោយ យ៉ាងណាលោកអ្នកត្រូវតែមានតម្លៃជាក់លាក់មួយដើម្បីសម្រួលលើការចំណាយទៅលើរបស់ផ្សេងៗផងដែរ។ ៧. ស្រាវជ្រាវតម្លៃ និងជាងដែលមានជំនាញច្បាស់លាស់ អតីតជាងសង់ផ្ទះខាងលើនេះ បន្តទៀតថា អ្នកខ្លះពេលសង់ផ្ទះធ្វើបែបប្រញាប់ប្រញាល់ មិនចំណាយពេលសាកសួររកជាងឱ្យបានត្រឹមត្រូវនោះទេ ជាហេតុនាំអោយក្រោយធ្វើផ្ទះរួចច្រើនមានចិត្តមិនជ្រះស្រឡះ។ រើសជាងខុសនាំឱ្យម្ចាស់ផ្ទះហត់ចិត្ត ហើយថែមទាំងអស់លុយច្រើនទៀត ព្រោះជាងធ្វើផ្ទះចេះមិនច្បាស់ ច្រើនធ្វើផ្ទះលក្ខណៈស្មានតាមការយល់ឃើញ។ ដូចនេះមុនសង់ផ្ទះគួរ ស្រាវជ្រាវរកជាងឱ្យបានត្រូវត្រូវ ទាំងតម្លៃ និងគុណភាព ជៀសវាងការខាតបង់៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T09:22:30.732Z", "category": "អចលនទ្រព្យ", "views": 1698, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គិតឱ្យធំចាប់ផ្តើមពីតូច! អាជីវកម្ម ៣ វិវត្តន៍ខ្លួនពីរបរតាមរទេះ ក្លាយជាហាងធំមានភ្ញៀវគាំទ្រហូរហែ	https://business-cambodia.com/articles/big-think-start-small	ការគិតរបស់មនុស្សម្នាក់ៗតែងតែមានក្តីស្រមៃធំចំពោះខ្លួនឯង មិនថាជាក្តីស្រមៃក្នុងការសិក្សា ការងារ ក៏ដូចជាការរកស៊ីផ្សេងៗ គ្រប់គ្នាតែគិតចង់ធ្វើឱ្យធំ ឱ្យអស្ចារ្យជានិច្ច ការនិយាយបែបមិនមែនមានន័យថាទាល់តែការចាប់ផ្តើមធំទើបអស្ចារ្យទើបល្អនោះទេ តែផ្ទុយទៅវិញការចាប់ផ្តើមពីតូចវាក៏ល្អដូចគ្នាដែល សំខាន់ឱ្យតែយើងមានផែនការនិងគោលដៅច្បាស់លាស់។ ជាក់ស្តែងដូចជាអាជីវកម្ម ៣ ខាងក្រោមនេះ សុទ្ធតែវិវត្តន៍ខ្លួនចេញពីរបរតាមរទេះតែប៉ុណ្ណោះ ប៉ុន្តែបើគិតមកដល់បច្ចុប្បន្ន អាជីវកម្មទាំងនោះបានប្រែក្លាយជាហាងធំ ថែមទាំងមានសាខាជាច្រើនកន្លែងថែមទៀតផង។ដែលអាជីវកម្មទាំងនោះរួមមាន ៖ ១.នំប៉ាវ (Nompao) វិវត្តន៍ខ្លួនចេញពីកូនរទេះដែលចំណាយដើមទុនប្រមាណជា ២ពាន់ដុល្លារដែលធ្លាប់តែលក់នៅតាមកម្មវិធីបុណ្យភូមិ និងតាមព្រឹត្តិការណ៍តូចធំនៅភ្នំពេញ ពេលនេះហាង នំប៉ាវ បានពង្រីកខ្លួនក្លាយជាហាង ដែលមានដល់ទៅ ៦សាខាធំៗ ដែលមានភ្ញៀវចេញហូរហែរាល់ថ្ងៃ។ សម្រាប់ហាងនំប៉ាវ ត្រូវបានបង្កើតឡើងដោយអតីតគ្រូបង្រៀនមួយរូបដែលមានឈ្មោះថា ដារ៉ាវុទ្ធ លោកបានចាប់ផ្តើមបង្កើតអាជីវកម្មឈ្មោះនំប៉ាវនេះតាំងតែឆ្នាំ ២០១៩ មកម្លេះ ប៉ុន្តែការបង្កើតដំបូងលោកធ្វើនំប៉ាវដាក់លក់តាមរទេះប៉ុណ្ណោះ លុះក្រោយមកនៅឆ្នាំ ២០២០ លោកបានបោះទុនបន្ថែមប្តូរពីរបរតាមរទេះក្លាយជាហាងមួយដែលមានលក់ទាំងភេសជ្ជៈនិងនំប៉ាវ។បច្ចុប្បន្នលោកបានពង្រីកខ្លួនបាន ៦សាខាធំៗ ដែលមានទីតាំងនៅ វ៉ាន់ដា ជ្រោយចង្វារ វិមានអាហារ សន្ធរម៉ុក អង្គអេង និងសាខា បាក់ទូក ហើយនាពេលខាងមុនលោកក៏នឹងធ្វើការពង្រីកសាខាបន្ថែមទៀតផងដែរ។ ២.ហាង The Coffee Mouy ស្ថិតក្រោមការបង្កើតរបស់លោក សេង ពិសិដ្ឋ ហាង The Coffee Mouy បានផ្លាស់ប្តូរពីរបរលក់កាហ្វេតាមរទេះដែលធ្លាប់តែគេនិយាយជារបរចាក់ទឹកយកលុយនោះ ក្លាយទៅជាហាងមួយល្វែងដែលទាក់ទាញភ្ញៀវជាតិនិងអន្តរជាតិចេញចូលជាច្រើន។ ក្នុងកិច្ចសម្ភាសន៍ជាមួយ Business Cambodia លោក ពិសិដ្ឋ ម្ចាស់ហាងកាហ្វេមួយបានឱ្យដឹងថា មុនក្លាយខ្លួនជាម្ចាស់ហាងកាហ្វេលោកធ្លាប់ជាអតីតកនិស្សិតពេទ្យមួយរូប ប៉ុន្តែក្រោយមកលោកបានងាកចេញពីជំនាញដែលខ្លួនកំពុងរៀន មកប្រឡូកចូលក្នុងការរកស៊ីវិញដោយលក់ដំបូងត្រឹមតែជាការលក់តាមរទេះប៉ុណ្ណោះ លុះក្រោយមកទើបលោកបានផ្លាស់ប្តូរពីតាមរទេះក្លាយជាហាងមួយកន្លែងដែលមានទីតាំងនៅក្នុងបុរីប៉េងហួតបឹងស្នោ។ ៣.ទឹកក្រឡុកចែម៉ាប់88 មិនខុសគ្នាពីអាជីវកម្មទាំង ២ខាងលើឡើយ បោះជំហានចេញពីរបរតាមរទេះដែលមានទុនត្រឹម ៥០០$លក់ទឹកក្រឡុក ពងទាកូនតាមផ្លូវនៅរង្វង់មូលជ្រោយចង្វារ ទឹកក្រឡុកចែម៉ាប់៨៨ បានតស៊ូរហូតក្លាយជាហាងធំ មានភ្ញៀវសម្រុកទិញពេញៗរាល់ថ្ងៃ។បើតាមការលើកឡើងរបស់ អ្នកស្រី សែម ស៊ុនលី ម្ចាស់ហាងទឹកក្រឡុកចែម៉ាប់ ៨៨ បានឱ្យដឹងថា ការចេញលក់ដំបូងៗអ្នកស្រីអាចលក់បានត្រឹម ២០ ទៅ ៣០កែវប៉ុណ្ណោះ ប៉ុន្តែមកដល់ពេលនេះការលក់កើនឡើងខ្លាំងរហូតលក់មួយថ្ងៃបានដល់ទៅជាង ១ពាន់កែវឯណោះ។ គួរបញ្ជាក់ផងដែរថា ការរៀបរាប់ខាងលើនេះចង់បង្ហាញឱ្យឃើញថា ប្រសិនបើអ្នកទាំងអស់គ្នាចង់រកស៊ីពិតមែនកុំចាំរហូតដល់មានលុយច្រើនទើបចាប់ផ្តើមធ្វើវា អ្នកអាចចាប់ផ្តើមពីតូចទៅជាមួយក្តីស្រឡាញ់ដ៏ធំរបស់អ្នកបាន ព្រោះបើចាំដល់មានលុយច្រើនវាអាចយឺតពេល ដូច្នេះយើងអាចធ្វើពីតូចទៅហើយរៀនសូត្រពីវាបន្តិចម្តងៗដើម្បីបោះជំហានទៅកាន់ចំណុចខ្ពស់បាន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T09:08:07.596Z", "category": "ចាប់ផ្តើមអាជីវកម្ម", "views": 545, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បន្ទាន់! ថ្ងៃទី២២ ធ្នូ អ្នកធ្វើដំណើរតាមមហាវិថី១នេះ ត្រូវរកផ្លូវវាង ខណៈអាជ្ញាធរខេត្ដព្រះសីហនុ ប្រកាសផ្អាករយៈពេលខ្លី	https://business-cambodia.com/articles/closing-road	នៅថ្ងៃទី២២ ខែធ្នូ ឆ្នាំ២០២២ នេះរដ្ឋបាលខេត្ដព្រះសីហនុ នឹងធ្វើការបញ្ចៀសចរាចរយានយន្ដគ្រប់ប្រភេទជាបណ្ដោះអាសន្ន នៅតាមបណ្ដោយផ្លូវខេត្ដលេខ ១៤៦ បេ (វិថីសម្ដេចព្រះសង្ឃរាជ ទេព វង្ស) និងផ្អាកការដ្ឋានសំណង់ ការកាយយកអាចម៍ដី ការដឹកជញ្ជូនដី នៅតាមបណ្ដោយផ្លូវនេះ ចាប់ពីម៉ោង ៥ ព្រឹកតទៅ។ យោងតាមសេចក្ដីជូនដំណឹងរបស់រដ្ឋបាលខេត្ដនៅថ្ងៃទី២០ ខែធ្នូ នេះបានបញ្ជាក់ថា ការបញ្ចៀសចរាចរ និងផ្អាកការដ្ឋានសំណង់តាមបណ្ដោយផ្លូវខាងលើ ដោយសារនៅថ្ងៃទី២២ ខែធ្នូ ស្អែកនេះ ក្រសួងសាធារណការ និងដឹកជញ្ជូន បានសហការជាមួយ រដ្ឋបាលខេត្ដព្រះសីហនុ រៀបចំពិធីសម្ពោធដាក់ឲ្យប្រើប្រាស់ជាផ្លូវការ ផ្លូវខេត្ដលេខ ១៤៦ បេ ឬវិថីសម្ដេចសង្ឃរាជ ទេព វង្ស និងផ្លូវខេត្ដលេខ ១៤៨ ឬតិរវិថីសម្ដេចតេជោហ៊ុនសែន។ ដោយកម្មវិធីនេះ ក៏មានការអញ្ជើញចូលរួមជាអធិបតីភាពដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជណាចក្រកម្ពុជាផងដែរ។ ជាមួយគ្នានេះដែរ រដ្ឋបាលខេត្ដព្រះសីហនុ ក៏បានសុំការយោគយល់និងអាស្រ័យ ចំពោះការបញ្ចៀសការធ្វើដំណើរឆ្លងកាត់ផ្លូវខាងលើ។ ហើយក្នុងនោះដែរ នៅពេលផុតរយៈពេលនៃការហាមឃាត់ជាបណ្ដោះអាសន្ន រដ្ឋបាលខេត្ដនឹងធ្វើការបើកឲ្យចរាចរជាធម្មតាឡើងវិញ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T07:27:04.168Z", "category": "ព័ត៌មានថ្មីៗ", "views": 4768, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធ្លាប់ជាសន្តិសុខប្រាក់ខែ៥០$ លោកថាន ថេន ងាកមកចិញ្ចឹមត្រីខ្ជឹង លក់បានថ្លៃជាងសាច់គោទៅទៀត	https://business-cambodia.com/articles/neak-loeung-organic-farm-story-telling	បច្ចុប្បន្នអ្នកជាអ្នកណាមិនសំខាន់ៗអនាគតអ្នកចង់ក្លាយជាអ្នកណា។ ជាក់ស្តែងតាមរយៈបទពិសោធន៍របស់ លោក ថាន ថេន ម្ចាស់កសិដ្ឋានចិញ្ចឹមត្រីខ្ជឹងធំមួយនៅស្រុកខ្មែរ  Neak Loeung Organic Farm គឺផ្តើមចេញពីសន្តិសុខប្រាក់ខែ៥០ដុល្លារមានគំនិតងាកមកចិញ្ចឹមត្រីខ្ជឹងដែលអាចលក់បានក្នុងតម្លៃ មួយគីឡូ ១០ ទៅ ២០ដុល្លារ។ ថ្លែងក្នុងបទសម្ភាសន៍ជាមួយក្រុមការងារចាបក្រហមលោកបានថ្លែងថា “ភាពក្រខ្សត់ធ្វើឱ្យយើងមានក្តីស្រមៃ”។ រំលឹកទៅកាន់អតីតកាលបន្តិចយុវជនដែលមានដើមកំណើតពីខេត្តកណ្តាលរូបនេះបានឱ្យដឹង “ជីវិតខ្ញុំមានសំណាងណាស់ដែលបានឆ្លងកាត់ការលំបាក អាចឯករាជ្យ បានសង្វាតដើម្បីឱ្យខ្លួនរីកចម្រើនជាបន្តបន្ទាប់ តាំងពីអាយុ១៦ឆ្នាំហើយវាកើតចេញពីសេចក្តីព្យាយាមនិងសេចក្តីក្លាហាន”។ បន្តទាំងស្នាមញញឹមទៀតថា “កាលពីនៅក្មេងខ្ញុំសុំម្តាយមកនៅភ្នំពេញដើម្បីឡើងមករៀននិងធ្វើការបណ្តើរ ប៉ុន្តែគាត់ហាមដាច់ខាតព្រោះយើងគ្មានបងប្អូននៅភ្នំពេញទេ ប៉ុន្តែទោះបីជាលំបាកប៉ុនណាក៏ខ្ញុំត្រូវតែមកភ្នំពេញឱ្យខានតែបាន”។ យ៉ាងណាមិញជីវិតមានក្តីស្រមៃត្រូវតែមានគោលការណ៍សម្រាប់គោលដៅអនាគតជានិច្ច។ បន្ទាប់ពីប្រឡូកក្នុងការងារសព្វគ្រប់ ការងារច្រើនកន្លែង បទពិសោធន៍សមល្មមហើយ សហគ្រិនវ័យកណ្តាលរូបនេះ មានឆន្ទៈក្នុងការវិវត្តន៍ខ្លួនទៅជាអ្នករកស៊ី ទោះជាត្រូវបាត់បង់ឬលំបាកយ៉ាងណាក៏ដោយក៏រូបលោកបានកំណត់ពេលវេលារួចហើយ ថាត្រូវតែឈប់ទោះជាគេនិយាយថាលោកល្ងង់បោះចោលប្រាក់ខែខ្ពស់ក៏ដោយ។ ភាពជោគជ័យមិនមែនជារឿងចៃដន្យនោះទេ វាកើតឡើងពីគោលដៅ កាលដែលចេញមកចាប់ផ្តើមចិញ្ចឹមត្រីខ្ជឹង នេះព្រោះមូលហេតុចង់ជួយសង្គមនិងមនុស្សឱ្យបានច្រើនតាមដែលអាចធ្វើបាន  ព្រោះថាអាហារគឺជាកត្តាចាំបាច់មិនអាចខ្វះបាន។ ការចាប់ផ្តើមមិនមែនជារឿងងាយស្រួលនោះទេ ចេញមកដំបូងគឺខ្វះខាតទៅលើបច្ចេកទេសច្រើន ប៉ុន្តែការប្រឹងប្រែងរៀនសូត្រអភិវឌ្ឍន៏ខ្លួនលើជំនាញដែលយើងត្រូវការឱ្យសព្វជ្រុងជ្រោយ សាកល្បង អនុវត្តន៍ បង្ហាញខុសត្រូវ រហូតដល់ចេញលទ្ធផលបានល្អ ហើយបន្តធ្វើឱ្យល្អឥតឈប់ឈរគឺជាភាពជោគជ័យពិតប្រាកដ។ ស្របគ្នានេះដែរ លោក ថាន ថេន បានផ្តាំជាសារចុងក្រោយយ៉ាងដូច្នេះថា “ចំណុចខ្លាំងរបស់យើងក៏ជាភាពល្ងង់ខ្លៅរបស់យើងព្រោះថាអ្វីដែលយើងគិតថាលំបាកហើយយើងនៅតែប្រឹងទៅ យូរៗទៅវានឹងក្លាយទៅជារឿងលែងលំបាក”។ គួរបញ្ជាក់ផងដែរថាកសិដ្ឋាន Neak Loeung Organic Farm បច្ចុប្បន្នគឺជា កសិដ្ឋានចិញ្ចឹមត្រីខ្ជឹងធំមួយនៅក្នុងប្រទេសកម្ពុជា ដែលបានបំពេញតម្រូវការទីផ្សារក្នុងស្រុករាប់សិបតោន។ សម្រាប់បងប្អូនដែលមានបំណងចង់សាកសួរព័ត៌មានបន្ថែមអាចធ្វើការទំនាក់ទំនងសាកសួរតាម រយៈលេខទូរស័ព្ទ៖  Telegram: 017 900 017 ឬទំនាក់ទំនងតាម Facebook Page:  Neak Loeung Organic Farm៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T06:22:19.397Z", "category": "ភាពជាអ្នកដឹកនាំ", "views": 1343, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
លោកង៉ែត ជូ បង្ហាញគន្លឹះខិតខំតាមវ័យ៣រដូវ ដើម្បីជីវិតរីករាយ មានសេរីភាពហិរញ្ញវត្ថុទាំងវ័យក្មេង	https://business-cambodia.com/articles/mr-ngeth-chou-share-about-hapiness-and-finacial-freedom	លោក ង៉ែត ជូ បច្ចុប្បន្នគឺជាអ្នកជំនាញផ្នែកហិរញ្ញវត្ថុ ជាអ្នកជំនាញផ្នែកអចលទ្រព្យ ហើយក៏ជាប្រធានក្រុមប្រឹក្សាភិបាល F.I Vision Capital Plc. ដែលទទួលបាននូវភាពជោគជ័យក្នុងជីវិតយ៉ាងត្រចេះត្រចង់។ លោកបានក្លាយជាមនុស្សមានសេរីភាពហិរញ្ញវត្ថុទាំងវ័យក្មេង ក្រោយពេលដែលលោករៀបចំដំណើរជីវិតយ៉ាងហ្មត់ចត់បំផុតអស់រយៈពេលជិត ២០ឆ្នាំ ចាប់តាំងពីពេលលោកជានិស្សិតថ្នាក់មហាវិទ្យាល័យមកម៉្លេះ។ ឆ្លងកាត់បទពិសោធន៍យ៉ាងក្រាស់ក្រែល លោកក៏បានចែករំលែកនូវគន្លឹះក្នុងការរៀបចំជីវិតឱ្យបានល្អ ដើម្បីឱ្យជីវិតមានភាពរីករាយ និងមានសេរីភាពហិរញ្ញវត្ថុទាំងវ័យក្មេង តាមរយៈការខិតខំប្រឹងតាមវ័យទាំង៣រដូវខាងក្រោមនេះ៖ ១. វ័យសាបព្រួស គឺនៅអាយុចន្លោះពី ៥ - ២៥ឆ្នាំ លោកបានបញ្ជាក់ថា ស្ថិតនៅវ័យសាបព្រួសនេះ ជាវ័យបណ្តុះគ្រាប់ពូជឱ្យក្លាយជាបុគ្គលដែលមានសុខភាពល្អ វិន័យល្អ ទម្លាប់ល្អ ការទទួលខុសត្រូវ មានផ្នត់គំនិតរីកចម្រើន និងវិជ្ជមាន មានក្តីសង្ឃឹម និងជឿជាក់លើខ្លួនឯង មានចំណេះដឹងទូលំទូលាយ មានជំនាញច្បាស់លាស់…។ ២. វ័យដកស្ទូងដាំដុះ គឺនៅអាយុចន្លោះពី ២៥ - ៤៥ឆ្នាំ វ័យបន្ទាប់ ជាវ័យត្រូវបង្កើត និងដឹកនាំគ្រួសារ ប្រឡូកនឹងជីវិតការងារ ពង្រឹងសមត្ថភាព ពង្រីកចំណេះដឹង ប្រឡូកក្នុងសង្គមកាន់តែខ្លាំង ចេះសន្សំប្រាក់ ចេះកៀរគរទុន ចេះគ្រប់គ្រងហានិភ័យ ហើយចេះវិនិយោគដើម្បីបង្កើត និងបង្កើនទ្រព្យ ឱ្យបានជាប់ជាប្រចាំសំរាប់ភាពរីករាយផ្ទាល់ខ្លួន និងក្រុមគ្រួសារនាពេលអនាគត។ វិនិយោគដើម្បីបង្កើនទ្រព្យ ត្រង់ចំណុចនេះ លោកចង់សម្ដៅថាមិនមែនវិនិយោគដើម្បីបង្កើតចំណូលអកម្មទេ (invest to accumulate wealth, not investing to generate passive incomes)។ នេះជាវ័យដាំដុះដែលស្ថិតលើផ្លូវល្បឿនលឿន ដូច្នេះត្រូវរវាសរវៃកុំខ្ជះខ្ជាយពេលវេលា ខ្ជះខ្ជាយធនធានហិរញ្ញវត្ថុ និងឱកាសវិនិយោគផ្សេងៗ ។ល។ ៣. វ័យប្រមូលផល ឬវ័យរីករាយ គឺនៅអាយុចន្លោះពី ៤៥ - ១០០ឆ្នាំ វ័យពិសេសចុងក្រោយនេះ លោកបានបង្ហាញថា ជាវ័យដែលអ្នកអាចបង្វែរមុខព្រួញនៃការវិនិយោគមួយចំនួន ដើម្បីបង្កើតជាចំណូលអកម្ម ដែលអាចទ្រទ្រង់ជីវភាពគ្រួសាររបស់អ្នកបាន ដោយមិនចាំបាច់ធ្វើការងារពេញម៉ោង ប្រសិនបើអ្នកចង់ចូលនិវត្តន៍ក្នុងវ័យក្មេង និងយកពេលវេលាធ្វើកិច្ចការអ្វីផ្សេងដែលអ្នកចូលចិត្ត។ នេះគឺជាវ័យរីករាយ បន្ថែមលើធ្វើកិច្ចការដែលអ្នកចូលចិត្ត អ្នកអាចចំណាយពេលធ្វើការងារស្មគ្រ័ចិត្តដទៃទៀត អានសៀវភៅ ស្រាវជ្រាវ ដើរកំសាន្ត ចំណាយពេលហាត់ប្រាណ លេងកីឡា ពិសារអាហារល្អៗដែលមានគុណប្រយោជន៍សំរាប់សុខភាព។ល។ ក្រៅពីនោះអ្នកអាចជាទីប្រឹក្សាល្អសំរាប់កូនៗ សមាជិកគ្រួសារ និងមិត្តភក្តិដទៃទៀតផង៕ ចង់ពូកែរកស៊ី ហើយចង់រៀនគំនិតរកស៊ីល្អពិសេសជាច្រើនប្រចាំថ្ងៃ ឥតគិតថ្លៃ សូមចុចទីនេះ https://t.me/LongVathanak777	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T04:56:39.209Z", "category": "ភាពជាអ្នកដឹកនាំ", "views": 725, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ក្រុមហ៊ុនធំៗ ២ ចាប់ដៃគ្នាបើកការដ្ឋានសង់គម្រោងអភិវឌ្ឍន៍ទីក្រុងទំនើបលើផ្ទៃដីជាង ៨០០ ហិកតានៅខេត្ដព្រះសីហនុ	https://business-cambodia.com/articles/bay-of-lights-ground	កាលពីថ្ងៃទី២០ ខែធ្នូ ឆ្នាំ២០២២ ក្រុមហ៊ុន ខានូពី ស៊ែន ឌីវេឡុបម៉ិន ឯ.ក (CANOPY SANDS DEVELOPMENT Co.,LTD) និងក្រុមហ៊ុន ព្រីនស៍ រៀល អ៊ីស្ទេត (Prince Real Estate  Group)  បើកការដ្ឋានសាងសង់គម្រោង BAY OF LIGHTS GROUND BREAKING CEREMONY ដែលមានទីតាំងនៅឆ្នេររាម ឃុំរាម ស្រុកព្រៃនប់ ខេត្តព្រះសីហនុ។ ដោយកម្មវិធីនេះក៏មានការអញ្ជើញចូលរួមពីសំណាក់ឯកឧត្ដម គួច ចំរើន អភិបាល នៃគណៈអភិបាលខេត្ដព្រះសីហនុផងដែរ។ ក្រុមហ៊ុន ខានូពី ស៊ែន ឌីវេឡុបម៉ិន ឯ.ក (CANOPY SANDS DEVELOPMENT Co.,LTD) និងក្រុមហ៊ុន ព្រីនស៍ រៀល អ៊ីស្ទេត (Prince Real Estate  Group) បានរៀបចំទីតាំងដីទំហំ ៨៣៤ហិកតា ស្ថិតនៅស្រុកឃុំរាម ស្រុកព្រៃនប់ ខេត្តព្រះសីហនុ ចាប់ផ្តើមអនុវត្តគម្រោងអភិវឌ្ឍទេសចរណ៍ «ទីក្រុងរាម» ស្របតាមនីតិវិធីជាធរមានរបស់គម្រោង BAY OF LIGHTS (អតីតគម្រោងទីក្រុងរាម) គឺជាគម្រោងអភិវឌ្ឍលំដាប់ថ្នាក់ពិភពលោក ដែលបានបំផុសគំនិតទម្រង់ទីប្រជុំជនមួយប្រកបដោយនិរន្តរភាពសម្រាប់ស្រុកព្រៃនប់ដែលគ្របដណ្ដប់លើផ្ទៃដី ៨៣៤ហិកតា នៅតំបន់ឆ្នេររាម ផ្ដល់នូវភាពល្អឥតខ្ចោះទាំងទីតាំង ដើម្បីបង្កើនការងារជូនប្រជាពលរដ្ឋកម្ពុជារាប់ម៉ឺននាក់នាពេលខាងមុខ។ ឯកឧត្តម គួច ចំរើន អភិបាលអភិបាលខេត្តព្រះសីហនុ បានមានប្រសាសន៍ថា តាងនាមរដ្ឋបាលខេត្តព្រះសីហនុ មានសេចក្តីរីករាយដែលបានមកចូលរួមក្នុង ពិធីបញ្ចុះបឋមសិលាបើកការដ្ឋានសាងសង់ គម្រោង BAY OF LIGHTS នាឱកាសដ៏វិសេសវិសាលនេះ សូមជូនពរឱ្យគម្រោងនេះទទួលបានជោគជ័យ និងមានការគាំទ្រពីអតិថិជនកាន់តែច្រើន។ ឯកឧត្តមអភិបាលខេត្ត បានបន្តថា ខ្ញុំពិតជាមានមោទនភាព និងកោតសរសើរក្រុមហ៊ុនព្រីនដែលបានចាប់ដៃធ្វើការអភិវឌ្ឍនៅតំបន់នេះ ទោះបីថាមានការគំរាមកំហែងពីជំងឺកូវីដ ប៉ុន្តែនៅទីនេះ បន្តសកម្មភាពរបស់ខ្លួនទោះបីលំបាក ដើរយឺត យើងបានឃើញហើយថា នៅទីនេះមានផ្ទៃទឹក ដោយសារតែមានសក្តានុពលធ្វើការអភិវឌ្ឍ គឺជាសក្ខីភាពដែលបង្ហាញឱ្យឃើញពីការជឿជាក់របស់អ្នកវិនិយោគមកលើរាជរដ្ឋាភិបាលកម្ពុជាក្រោមការដឹកនាំដ៏ត្រឹមត្រូវប្រកបដោយគតិបណ្ឌិតដ៏ខ្ពង់ខ្ពស់របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា។ ស្របតាមចក្ខុវិស័យដល់ឆ្នាំ២០៣៨ នៃគោលនយោបាយគ្រប់គ្រង និងប្រើប្រាស់ដីធ្លី ដើម្បីអភិវឌ្ឍខេត្តព្រះសីហនុ ទៅជាតំបន់សេដ្ឋកិច្ចពិសេសគំរូពហុបំណង និងជាតារារះនាទិសនារតី៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T04:49:25.811Z", "category": "អចលនទ្រព្យ", "views": 16673, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រៀនហ្រ្វី ស្នាក់នៅហ្រ្វី! កន្លែងធំ១ ប្រកាសរើសសិស្សានុសិស្ស ជាច្រើននាក់ឱ្យរៀនយកសញ្ញាបត្រជាន់ខ្ពស់ជំនាញ៨ នេះ	https://business-cambodia.com/articles/one-big-place-announces-the-recruitment-of-many-students	កន្លងមកដើម្បីរៀនយកសញ្ញាបត្រជាន់ខ្ពស់យើងត្រូវចំណាយលុយជាច្រើនដើម្បីសិក្សា ក្រៅពីចំណាយលុយទៅលើការសិក្សាយើងក៏ត្រូវចំណាយលុយទៅលើកន្លែងស្នាក់នៅក៏ដូចម្ហូបអាហារផងដែរ។ ប៉ុន្តែនៅពេលនេះសម្រាប់សិក្សានុសិស្សដែលចង់រៀនយកសញ្ញាបត្រជាន់ខ្ពស់មិនបាច់ចំណាយលុយទៀតទេ ដោយសារតែមជ្ឈមណ្ឌលបណ្តុះបណ្តាលវិជ្ជាជីវៈខេត្តកណ្តាល បានប្រកាសរៀនជំនាញសំខាន់ទាំង៨ រៀនឥតគិតថ្លៃនិងផ្តល់កន្លែងស្នាក់នៅឱ្យទៀត។ ជំនាញទាំង៨ ដែលរៀនយកសញ្ញាបត្រជាន់ខ្ពស់បច្ចេកទេសបរិញ្ញាបត្ររងនោះមានដូចជា៖ អគ្គិសនី បរិក្ខារត្រជាក់ វិទ្យាសាស្រ្តកុំព្យូទ័រ យន្តសាស្រ្តរថយន្ត គ្រប់គ្រងពាណិជ្ជកម្ម អក្សរសាស្រ្តអង់គ្លេស សំណង់ស៊ីវិល បសុពេទ្យ សូមបញ្ជាក់ថា នេះពិតជាឱកាសល្អខ្លាំងមែនទែន ជាពិសេសសម្រាប់សិស្សានុសិស្សដែលទើបតែប្រឡងចប់បាក់ឌុប ហើយគ្មានលទ្ធភាពរៀនបន្តនៅសកលវិទ្យាល័យ ដោយសារតែឥលូវនេះមជ្ឈមណ្ឌលបណ្តុះបណ្តាលវិជ្ជាជីវៈខេត្តកណ្តាល បានផ្តល់អាហាររូបករណ៍រៀនឥតគិតថ្លៃនិងផ្តល់កន្លែងស្នាក់នៅឱ្យទៀត។ ដូច្នេះប្រសិនជាចាប់អារម្មណ៍ចង់សួរទាក់ទងជាមួយការសិក្សាអាចធ្វើការខលទៅកាន់លេខទូរស័ព្ទ ០៩៩ ៧៧៧ ៣៧៧/ ០៩៨ ៤៤៤៤ ៩៥, ០៩២ ៧៣៥ ២៦៣/០១៦ ៤៧៥ ៥៤៤ ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T04:44:16.934Z", "category": "ចាប់ផ្តើមអាជីវកម្ម", "views": 14649, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
បច្ចុប្បន្នដីឡូត៍ហាក់នៅទ្រឹង តែអ្នកជំនាញថាជាឱកាសសម្រាប់អ្នកវិនិយោគព្រោះទទួលបានអត្ថប្រយោជន៍៣នេះ	https://business-cambodia.com/articles/the-plot-seems-to-be-stagnant	ដីឡូត៍គឺជាអាជីវកម្មមួយប្រភេទដែលមនុស្សជាច្រើនចូលចិត្ដវិនិយោគ និងអ្នកទិញមកចំណេញ ឬទិញទុកសង់លំនៅដ្ឋានជាដើម។ ប៉ុន្តែបច្ចុប្បន្នទីផ្សារដីឡូត៍កំពុងស្ថិតនៅស្ថានភាពមួយហាក់បីដូចជាស្ងប់ស្ងាត់បន្តិច ដោយសារការផ្ទុះឡើងនៃជំងឺកូវីដ១៩ និងបញ្ហាវិបត្ដិសេដ្ឋកិច្ចពិភពលោកជាដើម។ ប៉ុន្ដែបើតាមការលើកឡើងពីអ្នកជំនាញ វិនិយោគិន ដែលចង់វិនិយោគលើអចលនទ្រព្យមួយប្រភេទនេះ នៅតែមានឱកាសព្រោះថាអាចនឹងទទួលបានអត្ថប្រយោជន៍ច្រើនពីម្ចាស់គម្រោង ថ្លែងប្រាប់ Business Cambodia លោក សេន ណាក់ ជា អនុប្រធាន គណៈកម្មាធិការផ្សព្វផ្សាយ ពិគ្រោះយោបល់ អភិវឌ្ឍន៍ដីធ្លី និងសំណង់ និង ជាប្រធានទីផ្សារ នៅ ក្រុមហ៊ុន លី សមស័ក្ត រៀល អ៊ីស្ទេត បានប្រាប់ពីមូលហេតុដែលធ្វើឱ្យដីឡូត៍នៅសភាពស្ងប់ស្ងាត់។ លោក សេន ណាក់ បានឱ្យដឹងថា “បច្ចុប្បន្នស្ថានភាពដីឡូត៍កំពុងស្ងប់ស្ងាត់ ដោយសារជួបវិបតិ្តសេដ្ឋកិច្ចដែលបណ្តាលមកពីជំងឺកូវីដ១៩និង ឥទ្ធិពលសង្រ្គាមរវាង រុស្សី និង អ៊ុយក្រែន ហើយម្ចាស់គម្រោងនិង អ្នកទីផ្សារ ត្រូវតែចេះបត់បែនតាមកាលៈទេសៈ”។ ហើយស្ថានភាពដែលកំពុងស្ងប់ស្ងាត់គឺមានបីក្រុមដោយក្នុងនោះរួមមាន៖ ដីឡូត៍ខ្លះលក់មិនដាច់ នៅទ្រឹង ដោយសារតម្លៃខ្ពស់ពេក ហើយមិនសូវមានលក្ខណៈពិសេស ដីឡូត៍ខ្លះទៀតលក់ចេញយឺត ដោយសារលក្ខខណ្ឌមិនងាយស្រួល សម្រាប់អតិថិជន ដីឡូត៍មួយចំនួនតូច ជាពិសេស ប្រភេទដីលំហែរ កំពុងតែពេញនិយម ដោយសារមាន តម្លៃទាប លក្ខខណ្ឌបង់ធូ និង មានលក្ខណៈពិសេសច្រើន។ ទន្ទឹមនិងភាពស្ងប់ស្ងាត់ក្នុងនោះលោកក៏បានបង្ហាញពីអត្ថប្រយោជន៏មួយចំនួនដែលអ្នកវិនិយោគឆ្លាតគួរសម្លឹងឃើញ ឱកាសដ៏ល្អនេះ ក្នុងការវិនិយោគលើអចលនទ្រព្យ ដោយសារអតិថិជន នឹងទទួលបានអត្ថប្រយោជន៍ដូចគ្នា ៖ ទទួលបាន តម្លៃធូ មានប្រូម៉ូសិន បញ្ចុះតម្លៃ និង ថែមជួនច្រើន ទទួលបាន លក្ខខណ្ឌបង់ប្រាក់ងាយស្រួល មានជម្រើសច្រើន ខណៈពេលដែលមនុស្សមួយចំនួនមិនមានលទ្ធភាពទិញ ហើយមនុស្សមួយចំនួនទៀតមានលទ្ធភាព តែមើលមិនឃើញឳកាសពិសេសនេះ រវល់តែភ័យខ្លាច។ លោក សេន ណាក់ បានបញ្ជាក់ថាចំណុចទាំងបីខាងលើហៅថា "ចំណេញពេលទិញ" ហើយអាចលក់វិញយកចំណេញច្រើនពេលសេដ្ឋកិច្ចល្អប្រសើរវិញ ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T04:28:10.717Z", "category": "អចលនទ្រព្យ", "views": 463, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មកស្គាល់បុគ្គលសំខាន់ៗ៣រូបដែល Elon Musk រុញឱ្យធ្វើ CEO Twitter បន្ទាប់ពីលោកលាឈប់ពីតំណែងនេះ	https://business-cambodia.com/articles/who-is-the-nest-ceo-of-twitter	ក្រោយពេលដែលបានចាយលុយប្រមាណ ៤៤ពាន់លានដុល្លារ ទិញយកក្រុមហ៊ុនបណ្ដាញសង្គម Twitter និងប្រឈមជាមួយបញ្ហាច្របូកច្របល់មកជាច្រើនខែ ស្រាប់តែៗនេះ មហាសេដ្ឋី Elon Musk ប្រកាសពីគម្រោងលាលែងចេញពីតំណែងជាCEO របស់ Twitter បន្ទាប់ពីគាត់រើសបុគ្គលជំនួសតំណែងគាត់បាន។ ប្រភពពីសារព័ត៌មាន CNN បានឱ្យដឹងថា បុគ្គលដែលត្រូវបានលោក Elon Musk ជ្រើសរើស និងជឿជាក់ថាអាចកាន់តំណែងគ្រប់គ្រង Twitter បន្តពីគាត់បានមានជំនួន៣រូបគឺ៖ ទី១. លោក Jason Calacanis សហគ្រិនអ៊ីនធឺណេតរបស់អាមេរិក លោក Calacanis បានលេចមុខនៅក្នុងពិភពបច្ចេកវិទ្យាក្នុងនាមជាអ្នកយកព័ត៌មាន  គាត់គឺជាអ្នកវិនិយោគដែលគាំទ្រក្រុមហ៊ុនល្បីៗដូចជា Uber និង Robinhood។ គាត់ក៏បានបើកដំណើរការប្រព័ន្ធផ្សព្វផ្សាយជាច្រើន និងមានការរៀបចំផតខាសចំនួន២ (ដោយសហការណ៍ជាមួយ David Sacks)។ ទី២. លោក David Sacks សហគ្រិន និងជាវិនិយោគិនបច្ចេកវិទ្យានិងអ៊ីនធឺណេត លោក Sack ធ្វើការជាមួយនឹង Elon Musk ដែលពួកគាត់ស្ថិតក្នុងចំណោមក្រុមស្ថាបនិកដើមនៅ PayPal។ គាត់មានបទពិសោធន៍គ្រប់គ្រងបណ្ដាញសង្គមួយចំនួន ដោយបានបង្កើត និងដំណើរការវេទិកាទំនាក់ទំនងសហគ្រាស Yammer មុនពេលលក់វាទៅឱ្យ Microsoft ក្នុងឆ្នាំ២០១២ ក្នុងតម្លៃ ១.២ពាន់លានដុល្លារ។ ទី៣. លោក Sriram Krishnan វិនិយោគិនជនជាតិអាមេរិក លោក Krishnan អាចជាជម្រើសល្អបំផុតសម្រាប់បន្តតំណែងពី Elon Musk ក្នុងការគ្រប់គ្រង Twitter។ ដោយសារតែគាត់មានបទពិសោធន៍ផ្ទាល់ដែលធ្វើការផលិតផល Twitter ដោយពីមុនបានជួយគ្រប់គ្រងក្រុមដែលទទួលខុសត្រូវ ចំពោះមុខងារនៃវេទិកាមួយចំនួន។ គាត់ក៏ធ្លាប់ធ្វើការលើផលិតផលផ្សាយពាណិជ្ជកម្មតាមទូរស័ព្ទសម្រាប់ Snap និង Facebook ទៀតផង។ ជាក់ស្ដែងបុគ្គលទាំង ៣រូបខាងលើ ត្រូវបានគេដឹងថាសុទ្ធតែជាអ្នកស្ម័គ្រចិត្តទាំងអស់។ ការពិតទៅនៅមានបុគ្គលមានសមត្ថភាពមួយចំនួនទៀត ដែលអាចគ្រប់គ្រង Twitter បាន ប៉ុន្តែវាជារឿងពិបាកខ្លាំងណាស់នៅក្នុងការបញ្ចុះបញ្ចូលគេឱ្យមក គ្រប់គ្រងក្រុមហ៊ុនដែលកំពុងតែមានបញ្ហាយ៉ាងក្រពុលមុខដូចជា Twitter នេះ។ យោងតាមការលើកឡើងរបស់លោក Jack Dorsey ស្ថាបនិក Twitter និងជាមិត្តរបស់ Elon Musk ដោយគាត់បញ្ជាក់ថែមថា សូម្បីតែរូបគាត់ក៏គ្មានថ្ងៃបកមកគ្រប់គ្រងក្រុមហ៊ុនបណ្ដាញសង្គមនេះទៀតដែរ។ សូមជម្រាបផងដែរថា តាំងពីពេលដែល Elon Musk ចូលមកគ្រប់គ្រង Twitter គាត់ត្រូវទទួលខុសត្រូវចំពោះកិច្ចការជាច្រើន ហើយថែមទាំងមានបញ្ហាមិនចេះចប់មិនចេះហើយឱ្យគាត់ដោះស្រាយជាបន្តបន្ទាប់។ ហេតុនេះបើមានអ្នកផ្សេងមកទទួលតំណែងតពីគាត់ វាច្បាស់ណាស់ថា បុគ្គលនោះនឹងត្រូវរ៉ាប់រង និងទទួលខុសត្រូវគ្រប់យ៉ាងទាំងអស់ដូចជា Elon Musk ដែរ៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T04:26:30.128Z", "category": "ហិរញ្ញវត្ថុ", "views": 301, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ជិតដាច់ឆ្នាំ សាំងចុះថ្លៃ! នេះជាតម្លៃប្រេងសាំងដែលក្រសួងពាណិជ្ជកម្ម កំណត់ឱ្យលក់មុនដាច់ឆ្នាំ ២០២២ នេះ	https://business-cambodia.com/articles/gas-station-in-2022	យោងតាមសេចក្តីជូនដំណឹងរបស់ក្រសួងពាណិជ្ជកម្ម នាពេលមុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣១ ខែធ្នូ ឆ្នាំ២០២២ ត្រូវលក់ ៤,០៥០ រៀល/ក្នុង១លីត្រសម្រាប់សាំងធម្មតា EA92  និង ៤,៥០០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងធម្មតានៅកម្ពុជាគឺចុះ ០,៥០ រៀលក្នុង១លីត្រចំពោះម៉ាស៊ូតវិញគឺឡើងថ្លៃ ០,៥០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ដោយឡែកកាលពីកន្លងទៅតម្លៃប្រេងសាំងលក់ក្នុងតម្លៃ៤,១០០ រៀល/ក្នុង១លីត្រសម្រាប់សាំងធម្មតា EA92  និង ៤,៤៥០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T04:08:32.869Z", "category": "ព័ត៌មានថ្មីៗ", "views": 737, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រូបថតMessi១ សន្លឹកបំបែកកំណត់ត្រាអ្នកចុចមើលច្រើនបំផុតសូម្បីតែ មេហ្វេសប៊ុកក៏លាន់មាត់ថាបែបនេះ	https://business-cambodia.com/articles/mark-zuckerberg-and-messi-lionel	ក្រោយលើកពានFIFA World Cup ជាលើកដំបូងក្នុងអាជីព ប្រធានកីឡាកររបស់ប្រទេសអាហ្សង់ទីន លោក Lionel Messi បានបំបែកកំណត់ត្រាអ្នកចុចមើលច្រើនបំផុតជាមួយនឹងរូបថតលើកពានមួយសន្លឹក មានអ្នកចុចឡែក៦៧លានដងត្រឹមរយៈពេល ៧២ម៉ោង នៅលើគណនី Instagram ផ្ទាល់ខ្លួនរបស់លោក រហូតដល់មេធំ Meta លោក Mark Zuckerberg លាន់មាត់ភ្ញាក់ផ្អើល។ ក្នុងនោះដែរលោក Mark Zuckerberg បានថ្លែងទៅកាន់កីឡាករ Messi យ៉ាងដូច្នេះថា “ Leo Messi's ការបង្ហោះរបស់ World Cup ពេលនេះត្រូវបាន Like ច្រើនជាងគេក្នុងកំណត់ត្រាប្រវត្តិសាស្ត្ររបស់ Instagram ជាមួយគ្នានេះដែរសូម្បីតែ WhatsApp ក៏បានឈានដល់កំណត់ត្រាទទួលបាន ២៥លានសារក្នុងមួយវិនាទីដែរ នាអំឡុងពេលវគ្គផ្តាច់ព្រ័ត្រនោះ” ។ គួររំលឹកផងដែរថា អ្វីដែលគេភ្ញាក់ផ្អើលនោះ ពេលនេះរូបភាពរបស់លោក Messi លើកពាន World Cup ២០២២ ដែលទើបបង្ហោះរយៈពេល៣ថ្ងៃ បានហក់ឡើងវ៉ាដាច់រូបពងមាន់មួយគ្រាប់ ដែលបង្ហោះតាំងពីឆ្នាំ២០១៩មានអ្នកចុចឡែក៥៧លាននាក់មកទល់ពេលនេះស្ទើរតែពុំមាននរណាម្នាក់ អាចយកឈ្នះបាន ប៉ុន្តែរូបភាពមួយសន្លឹករបស់ Messi បានទាញទម្លាក់រូបពងមាន់នោះឱ្យធ្លាក់មកនៅលេខ២វិញ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T03:45:19.529Z", "category": "ភាពជាអ្នកដឹកនាំ", "views": 451, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រពុលមុខជាមួយ Twitter ប៉ុន្មានខែ! ពេលនេះ មហាសេដ្ឋី Elon Musk ប្រកាសដើរចេញពីតំណែងហើយ	https://business-cambodia.com/articles/elon-musk-resign-as-ceo-twitter	ក្រោយពេលដែលចាយលុយ ៤៤ពាន់លានដុល្លារ ទិញយកបណ្ដាញសង្គម Twitter និងបន្តមានបញ្ហាក្រពុលមុខជាច្រើនខែ ស្រាប់តែកាលពីពេលថ្មីៗនេះ លោកបានប្រកាសថាលោកគ្រោងនឹងលាលែងពីតំណែងជា CEO នៃក្រុមហ៊ុនមួយនេះ ក្រោយពេលដែលលោករើសបុគ្គលជំនួសលោកបាន។ ការប្រកាសលាលែងរបស់លោកនេះ ក្រោយពេលដែលការប្រកាសស្ទង់មតិ នៅលើបណ្ដាញសង្គម Twitter ដើម្បីចង់ដឹងថាលោកគួរតែបន្តធ្វើជា CEO ឬគួរតែសម្រាក។ ជាលទ្ធផលគឺមានមតិប្រមាណាជា ៥៧.៥% បានបង្ហាញថា លោកគួរតែលាលែងពីតំណែង។ បើទោះបីជាក្រោយពេលដែលលោកលាលែងពីតំណែងយ៉ាងណាក៏ដោយ ប៉ុន្តែមិនមែនមានន័យថា លោកនឹងអស់សិទ្ធអំណាចទាំងស្រុងនោះទេ ព្រោះMusk គ្រោងនឹងបន្តរក្សាការគ្រប់គ្រងនៃក្រុមកម្មវិធី និងម៉ាស៊ីនមេនៅក្រុមហ៊ុនប្រព័ន្ធផ្សព្វផ្សាយសង្គមនេះដដែល ដែលវាជាផ្នែកសំខាន់ៗដែលនឹងអនុញ្ញាតឱ្យគាត់គ្រប់គ្រងការសម្រេចចិត្តលើផលិតផលនានាផងដែរ៕  ចង់ពូកែរកស៊ី ហើយចង់រៀនគំនិតរកស៊ីល្អពិសេសជាច្រើនប្រចាំថ្ងៃ ឥតគិតថ្លៃ សូមចុចទីនេះ https://t.me/LongVathanak777	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T03:26:57.731Z", "category": "ភាពជាអ្នកដឹកនាំ", "views": 1372, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "tiny", "noisy" ] }
កាន់តែទំនើប! ក្រសួងបោះពុម្ពអត្តសញ្ញាណប័ណ្ណមន្ត្រីរាជការថ្មី អាចដកប្រាក់ប្រចាំខែតាម ATM បាន	https://business-cambodia.com/articles/new-smart-card	កាន់តែងាយស្រួលនិងទំនើបជាងមុន សម្រាប់មន្ត្រីរាជការបន្ទាប់ពីក្រសួងមុខងារសាធារណៈបានសម្រេចបោះពុម្ពអត្តសញ្ញាណប័ណ្ណមន្ត្រីរាជការថ្មីដែលមានសមត្ថភាពអាចដកប្រាក់ប្រចាំខែតាមទូ ATM បាន។ បើតាមសេចក្តីជូនដំណឹងរបស់ក្រសួងមុខងារសាធារណៈបានឱ្យដឹងថា បន្ទាប់ពីការជូនដំណឹងពីថ្ងៃទី ៣០ ខែ សីហា ឆ្នាំ ២០២២ កន្លងទៅ ក្រសួងមុខងារសាធារណៈបានធ្វើការសហការជាមួយធនាគារជាដៃគូ ដើម្បីធ្វើការបោះពុម្ពអត្តសញ្ញាណប័ណ្ណមន្ត្រីរាជការស៊ីវិលថ្មីរួចហើយ ដែលអត្តសញ្ញាណប័ណ្ណប្រភេទថ្មីនេះនឹងចាប់ផ្តើមដំណើរការផ្តល់ជូនមន្ត្រីរាជការ ដើម្បីប្រើប្រាស់ជាផ្លូវការសម្រាប់ជាប័ណ្ណសម្គាល់ខ្លួនផង ជាប័ណ្ណអេធីអេម (ATM) ដកប្រាក់បៀវត្សពីធនាគារផង និងអាចប្រើប្រាស់ជាមធ្យោបាយចាំបាច់ផ្សេងៗទៀតផងដែរ។ គួរបញ្ជាក់ផងដែរថា ចំពោះពិធីប្រគល់ដាក់ឱ្យដំណើរការប្រើប្រាស់ជាផ្លូវការនូវអត្តសញ្ញាប័ណ្ណមន្ត្រីរាជការស៊ីវិលប្រភេទថ្មីនឹងប្រព្រឹត្តទៅនារសៀលថ្ងៃពុធ ទី ២៨ ខែ ធ្នូ ឆ្នាំ ២០២២ វេលាម៉ោង ២៖០០នាទី ខាងមុខនេះនៅសណ្ឋាគារកាំបូឌីយ៉ាណា រាជធានីភ្នំពេញ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T02:57:39.899Z", "category": "ព័ត៌មានថ្មីៗ", "views": 59867, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
វិបត្តិអតិផរណា! អ្នកស្រី ចេន សុភាព បង្ហើបពីការប្រើលុយកាក់ឱ្យត្រូវ ចៀសវាងជួបវិបត្តិហិរញ្ញវត្ថុធ្ងន់ធ្ងរ	https://business-cambodia.com/articles/how-to-spend-money-to-avoid-financial-crisis	បច្ចុប្បន្នស្ថានភាពសេដ្ឋកិច្ចពិភពលោកស្ថិតក្នុងភាពមិនច្បាស់លាស់ ជាពិសេសបញ្ហាវិបត្តិអតិផរណានៅតែបន្តដែលធ្វើឲ្យប៉ះពាល់ដល់ការរស់នៅរបស់ប្រជាជនទូទាំងពិភពលោក។ ជុំវិញវិបត្តិអតិផរណានេះដែរ អ្នកស្រី ចេន សុភាព ស្ថាបនិកសហគ្រាសកីតម្បាញខ្មែរ( KTK) និងជាអ្នកចែករំលែកចំណេះដឹងហិរញ្ញវត្ថុ បានបង្ហើបនូវរឿងមួយចំនួនដែលពលរដ្ឋខ្មែរគួរធ្វើនិងមិនគួរធ្វើដើម្បីចៀសវាងជួបបញ្ហាលុយកាក់ក្នុងការរស់នៅ។ ១. អ្នកក្រ អ្នកមធ្យម ចាយវាយសន្សំសំចៃជាងមុន កុំទិញរបស់មិនចាំបាច់ និងខំបង្កើនចំណូលបន្ថែម ២. កុំទាន់ទិញផ្ទះបង់រំលោះរស់នៅ បើមិនទាន់មានផ្ទះ ឬមិនទាន់ទិញ ជួលផ្ទះគេនៅសិនទៅ ពីព្រោះជួលផ្ទះ១ឆ្នាំ ចំណាយត្រឹម២៥០ដុល្លារចុះក្រោមក្នុងមួយខែ គឺតិចជាងខាតការប្រាក់ ១ឆ្នាំ បង់រំលោះទៅបុរី ឬធនាគារ  ៣. ទូរសព្ទដៃទំនើប របស់ប្រែនៗ ឡាន ម៉ូតូ ថ្មីខ្លាញ់គោ សុទ្ធតែបំណុល ជាពិសេសបង់រំលោះប្រចាំខែ ដើម្បីបានរបស់ល្អៗប្រើ ៤. ផឹកស៊ី ស្រាបៀរ ជប់លៀង ពេលល្ងាច ចូលហាង បង្ហាញភាពហ៊ឺហារ គឺសុទ្ធតែហានិភ័យខ្ពស់សម្រាប់អ្នកក្រ អ្នកមធ្យម អ្នកបង្គួរ ៥. ពិនិត្យមើលខ្ទង់ចំណាយប្រចាំថ្ងៃ និងរៀបចំរបៀបនៃការចំណាយឡើងវិញ ការហូបចុកឱ្យមានសុខភាពល្អ គឺជារឿងសំខាន់ ចំណាយទឹកភ្លើង សុទ្ធតែមិនអាចខានបានក្នុងការរស់នៅ។ ៦. ព្យាយាមសងបំណុលឱ្យទៀងទាត់ជាពិសេសកុំឱ្យខូចក្រេឌីតជាមួយធនាគារ ៧. កុំជំពាក់គេច្រើនកន្លែង ខ្ចីពី១សង១ ពីព្រោះចុងក្រោយជាប់បំណុលវ័ណ្ឌកជំពាក់តែម្នាក់ បានហើយ ហើយសងគេឱ្យបានទៀងទាត់ បើមានទ្រព្យលក់សងគេ កុំទុកឱ្យការកើនឡើង ទ្រព្យរកបានទៀត មានដីលក់ដី មានឡានលក់ឡាន លក់សង កុំឱ្យដើមស្មើការប្រាក់ ការប្រាក់ស្មើដើម ៨. អាចសន្សំលុយបាន ទិញដីធ្លីណាថោកៗ ទំនងទុកជាទ្រព្យទៅ ៥ ឬ ១០ ឆ្នាំក្រោយ ប្រសើរជាងទិញឡាន ៩. បង្កើតមុខរបរថែម តាមចំណេះជំនាញដែលអាចធ្វើទៅបាន ជាមួយដើមទុនតិចឡើងទៅ ជាចុងក្រោយ អ្នកស្រីបានលើកឡើងថា អ្នកមានលុយច្រើន ចាយលុយខ្លះៗទៅ ដើម្បីជួយឱ្យសេដ្ឋកិច្ចដើរ លុយវិលទៅវិលមក ជួយទិញផលិតផលក្នុងស្រុក អ្នកលក់ដូរក្នុងស្រុក ចាយលុយក្នុងស្រុក ឱ្យសេដ្ឋកិច្ចដើរ ចាយលុយច្រើនដងក្នុងស្រុក មិនស្មើចាយលុយស្រុកគេម្តងនោះទេបើចរន្តលុយអត់ដើរ ដួលទាំងអស់គ្នាមិនខាន។ ចង់ទទួលបានគំនិតទាក់ទងការប្រើលុយឲ្យមានប្រសិទ្ធភាពនិងការវិនិយោគដើម្បីបង្កើតភាពមានបានអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:36", "date_created": "2022-12-21T01:31:22.857Z", "category": "ហិរញ្ញវត្ថុ", "views": 2566, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កុំចាយឡូកឡំដូចសម្លរចាប់ឆាយ! ហោប៉ៅលុយ៣ អ្នកគួរមាន បើមិនចង់រស់នៅតឹងទ្រូងព្រោះលុយ	https://business-cambodia.com/articles/three-pockets-to-manage-your-money-effectively	តាមពិតទៅមនុស្សជាច្រើនរកលុយបានច្រើននៅតែជួបបញ្ហាលុយកាក់ដោយសារតែពួកគាត់មិនបានចាត់ចែង ជាពិសេសមិនបានបែងចែកកញ្ចប់លុយសម្រាប់ចាយវាយប្រចាំដែលធ្វើឲ្យការចំណាយរបស់ពួកគាត់មិនមានប្រសិទ្ធភាពហើយអាចឈានដល់ជំពាក់បំណុលគេទៀតផង។  ទាក់ទងនឹងការបែងចែកកញ្ចប់លុយនេះដែរ លោក កុក ថា ប្រធានក្រុមសន្សំប្រាប់មិត្តជួយមិត្តបានបង្ហើបនូវហោប៉ៅដាក់លុយ៣ច្រក ដែលបងប្អូនគួរមានដើម្បីគ្រប់គ្រងលុយឲ្យមានប្រសិទ្ធភាព ចៀសវាងបញ្ហាលុយកាក់ក្នុងការរស់នៅ។ ១. កុងសន្សំ បុរសវ័យ៣០ប្លាយរូបនេះបានបង្ហើបថាសម្រាប់ការបែងចែកកុង៣ដាច់ដោយឡែកនេះ ពេលបងប្អូនបើកប្រាក់ខែមកភ្លាមអ្វីដែលត្រូវធ្វើមុនគេគឺដក១០% នៃចំណូលសរុបទៅដាក់ក្នុងកុងសន្សំ។ ឧទាហរណ៍បើបងប្អូនមានប្រាក់ខែ៥០០ដុល្លារ ពេលបើកប្រាក់ខែមកត្រូវដក១០%ស្មើនឹង៥០ដុល្លារចូលទៅកុងសន្សំ។ ត្រង់នេះលោកថាមិនលើកទុកចិត្តឲ្យបងប្អូនដាក់ប្រាក់សន្សំក្នុងកូនជ្រូកនោះទេ តែលើកទឹកចិត្តឲ្យដាក់សន្សំនៅគ្រឹះស្ថានហិញ្ញវត្ថុស្របច្បាប់ហើយជាគ្រឹះស្ថានដែលបងប្អូនជឿទុកចិត្តបំផុត។ សំខាន់លុយដែលសន្សំនេះកុំដកចាយផ្ដេសផ្ដាសពោលគឺសន្សំដឹងថាសន្សំហាមប៉ះពាល់វាដាច់ខាត។  បើយើងយកលុយមកដាក់ក្នុងគណនីសន្សំហើយបង្កើតលក្ខខណ្ឌងាយស្រួលក្នុងការប្រើប្រាស់លុយពេកនោះសន្សំមិនសល់ទេ។ ដូច្នេះលោកណែនាំថាគួរដាក់លុយសន្សំនៅគណនីដែលមិនងាយដកចាយស្រួលៗ ឬក៏អាចសន្សំជាមួយក្រុមសន្សំដែលអ្នកជឿទុកចិត្ត ព្រោះជាធម្មតាក្នុងក្រុមសន្សំខ្លះរយៈពេលមួយឆ្នាំទើបគេអនុញ្ញាតឲ្យដកបានអ៊ីចឹងជាផ្លូវមួយក្នុងការហាមអ្នកមិនឲ្យនឹកឃើញតែចេះតែដកស្រួលៗពេកឡើយ។ ២. កុងកាតព្វកិច្ច កុងកាតព្វកិច្ច គឺជាកុងសម្រាប់ដាក់កញ្ចប់លុយលើចំណាយចាំបាច់មានដូចជា អាហារ ការស្នាក់នៅ ទឹកភ្លើង ការធ្វើដំណើរ បង់ធនាគារ ការសិក្សា ពោលគឺជាចំណាយចាំបាច់ប្រចាំខែដែលបងប្អូនមិនអាចខ្វះបានក្នុងជីវិតរស់នៅ យើងមានកាតព្វកិច្ចដែលជាចំណាយចាំបាច់ខុសៗគ្នា សំខាន់បងប្អូនអាចកត់ត្រានូវចំណាយចាំបាច់ថាតើក្នុងមួយខែបងប្អូនមានចំណាយចាំបាច់អ្វីខ្លះហើយកក្នុងចំណាយចាំបាច់នីមួយៗត្រូវចំណាយប៉ុន្មាន។ កុងកាតព្វកិច្ចគឺអាចមានលុយចូលនិងមានលុយចេញ។ អ៊ីចឹងប្រាក់ខែរបស់អ្នកអាចឲ្យវាចូលក្នុងគណនីនេះទៅ។ ដូច្នេះបើអ្នកបើកប្រាក់ខែពីស្ថានប័ន ពីក្រុមហ៊ុនឬពីអង្គការ អាចចាត់ចែងដាក់ក្នុងកុងនេះ ដើម្បីប្រើប្រាស់ក្នុងគោលបំណងអ្វីដែលជាកាតព្វកិច្ចនិងចាំបាច់។ ឧទាហរណ៍បង់ថ្លៃផ្ទះជួល បង់ថ្លៃសាលារៀន ដើរផ្សារទិញម្ហូប បង់ថ្លៃទឹកភ្លើង និងបង់ធនាគារជាដើម។ ពោលគឺកុងកាតព្វកិច្ចនេះគឺប្រើប្រាស់ទាំងលុយចេញទាំងលុយចូល។  ៣. កុងចាយវាយ កុងចាយវាគឺជាការចំណាយលើការលំហែ ការកម្សាន្ត ការដើរលេង ហូបចុក ផឹកស៊ី និងការចំណាយលើរបស់របរផ្សេងៗដែលអ្នកចង់បាន។ មនុស្សតែងតែត្រូវការពេលលំហែ ជាក់ស្ដែងយុវជនប្រជាពលរដ្ឋជាពិសេសអ្នកធ្វើការបុរសៗពេលខ្លះចុងសប្ដាហ៍ ឬថ្ងៃសម្រាកបុណ្យទាន ចូលចិត្តដើរលេង ដើរកម្សាន្តហូបចុក ផឹកស៊ី។ ចំណែកស្រ្ដីៗវិញទិញនេះទិញនោះ គ្រឿងសំអាង ផលិតផលថែរក្សាសម្រស់។ ដូច្នេះកុងមួយនេះអ្នកអាចកំណត់ជាកុងសម្រាប់ដាក់លុយចំណាយលើការលំហែឬទិញរបស់របរដែលអ្នកចង់បាន។ អ្នកអាចកំណត់ខ្លួនឯង បើមានប្រាក់ខែ៥០០ដុរល្លារ អ្នកគួរមានកញ្ចប់លុយប៉ុន្មានសម្រាប់ដើរលេង ហូបចុកនៅខាងក្រៅជាមួយមិត្តភក្ដិក្រុមការងារ ទិញរបស់របរអ្វីដែលឲ្យធ្វើឲ្យខ្លួនឯងសប្បាយចិត្តឬបង្កើតទំនាក់ទងជាមួយចិត្តភក្ដិ។ ឧទាហរណ៍ប្រាក់ខែ៥០០ដុល្លារ អ្នកអាចចាត់ចែង៥០ដុល្លារសម្រាប់ដាក់ចូលក្នុងកុងចាយវាយ។ អ៊ីចឹងបើយើងកំណត់ហើយក្នុងមួយខែ ពេលចាយយើងត្រូវពិនិត្យមើលសប្ដាហ៍ទីមួយនៃខែនេះអ្នកចាយអស់ប៉ុន្មាន ហើយនៅសល់ប៉ុន្មានទៀត។ បើជិតចុងខែមើលទៅអស់លុយហើយ អ្នកមិនគួរដកពីគណនីសន្សំយកមកចាយលើការកម្សាន្តឡើយ។  ចំពោះកញ្ចប់ទាំង៣ មានកញ្ចប់សន្សំ កញ្ចប់កាតព្វកិច្ចនិង កញ្ចប់ចាយវាយ បើសិនបើក្នុងការរស់នៅបងប្អូនខ្វះលុយឬខើចលុយនោះកញ្ចប់ចាវាយគឺជាអាទិភាពទីមួយដែលបងប្អូនត្រូវកាត់បន្ថយចំណាយ ព្រោះកញ្ចប់ចាយវាយនេះគឺជាចាយចំណាយមិនចាំបាច់នោះទេ ដូច្នេះបើជួបញ្ហាខ្វះខាតនិងខើចលុយត្រូវកាត់បន្ថយចំណាយក្នុងកញ្ចប់ចាយវាយនេះមុនគេ។ ឧទាហរណ៍មួយខែបងប្អូនទៅជួបជុំមិត្តភក្ដិញ៉ាំអីនៅខាងក្រៅ៤ដងអាចកាត់បន្ថយមកត្រឹម២ដងក្នុងមួយខែឬក៏ប្ដូរបរិយាកាសជួបជុំដែលអាចកាត់បន្ថយចំណាយបានដូចជាជួបជុំនៅផ្ទះជាជាងទៅហាងប្រេនៗដែលធ្វើឲ្យយើងត្រូវចំណាយលុយច្រើន។ ចង់ទទួលបានគំនិតទាក់ទងការប្រើលុយឲ្យមានប្រសិទ្ធភាពនិងការវិនិយោគដើម្បីបង្កើតភាពមានបានអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T17:27:15.863Z", "category": "ហិរញ្ញវត្ថុ", "views": 1605, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បើស្រលាញ់គ្នាស្មោះ ច្បាស់លាស់ មកដឹងអត្ថប្រយោជន៍ដែលគូស្នេហ៍គួរបើកកុងធនាគាររួមគ្នាតែមួយ	https://business-cambodia.com/articles/why-spouse-should-have-joint-account	ជាការពិតណាស់ពេលគូស្នេហ៍ច្បាស់លាស់ជាមួយគ្នា ពួកគាត់តែងតែគិតពីការរៀបចំផែនសម្រាប់ដំណើរជីវិតដើររួមគ្នាដ៏វែងឆ្ងាយទៅមុខទៀតហើយផែនការនោះទៀតសោតគឺទាមទារឲ្យពួកគាត់ចេះរៀបចំផែនការហិរញ្ញវត្ថុទើបអាចសម្រេចនូវអ្វីដែលពួកគាត់បានកំណត់។ ទាក់ទងនឹងផែនការហិរញ្ញវត្ថុនេះដែរ ថ្ងៃនេះ Business Cambodia សូមលើកយកនូវហេតុផលមួយចំនួនដែលគូស្នេហ៍ក៏ដូចជាគូស្វាមីភរិយាគួរបើកកុងធនាគាររួមគ្នាតែមួយ។ ១. សម្រេចគោលដៅហិរញ្ញវត្ថុ  គោលដៅហិរញ្ញវត្ថុពិតជាសំខាន់ដែលគូស្វាមីភរិយាគួរមាន ពេលពួកគាត់សម្រេចចិត្តចាប់ដៃគ្នាកសាងគ្រួសារមួយឲ្យមានសុភមង្គល។ ដូច្នេះការបង្កើតកុងធនាគាររួមគ្នាវាងគូស្នេហ៍ឬស្វាមីភរិយាគឺពិតជាសំខាន់ណាស់សម្រាប់ពួកគាត់ដើម្បីសម្រេចបាននូវគោលដៅអ្វីមួយឲ្យគ្រួសារពួកគាត់កាន់តែរីកចម្រើនកាន់តែប្រសើរឡើង។ ឧទាហរណ៍ បើគ្រួសារមានផែនការចេញរកស៊ីនោះ អ្វីដែលត្រូវត្រៀមគឺគំនិត យុទ្ធសាស្រ្តនិងដើមទុនជាដើម។ អ៊ីចឹងគូស្វាមីភរិយា ដែលផែនការចេញរកស៊ីរួមគ្នា គួរបើកគណនីធនាគាររួមដើម្បីសន្សំលុយរួមគ្នាហើយឆាប់សម្រេចគោលដៅផងដែរ។ ត្រង់នេះបើអ្នកចង់ចាប់ផ្ដើមអាជីវកម្មខ្នាតតូចមួយដើមទុនខ្ទង់៥ពាន់ដុល្លារ អ្នកអាចដាក់សន្សំក្នុងកុងរួមឲ្យបាន៥០០ដុល្លារក្នុងមួយខែនោះរយៈពេលមួយឆ្នាំអ្នកនឹងមានដើមទុនសម្រាប់ចាប់ផ្ដើមអាជីវកម្មខ្នាតតូចបាន។ ២. ដឹងលុយចេញលុយចូល  គណនីរួមគឺមានន័យថាមានអ្នកប្រើប្រាស់លើគណនីមួយនោះលើសពីម្នាក់ ដូច្នេះរាល់ការដាក់លុយចូលឬដកលុយចេញគឺអ្នកដែលមានឈ្មោះក្នុងគណនីរួមនេះសុទ្ធតែដឹងទាំងអស់។ ការប្រើគណនីរួមគ្នាមួយនេះក៏ជាកត្តាមួយជួយបង្កើតវិន័យក្នុងការចាយលុយព្រោះពេលប្រើគណនីរួមគ្នាសមាជិកគ្រួសារ អាចពិភាក្សាគ្នាពីរឿងលុយកាក់ជាពិសេសជួយដាសតឿនគ្នាពីរបស់ដែលគួរចំណាយនិងរបស់ដែលមិនគួរចំណាយ។ ៣. កញ្ចប់ចំណាយរួមក្នុងគ្រួសារ តាមពិតគណនីរួមនេះមិនមែនប្រើប្រាស់សម្រាប់តែដាក់ប្រាក់សន្សំរួមគ្នានោះទេ តែអ្នកអាចប្រើប្រាស់សម្រាប់ដាក់ប្រាក់ចំណាយរួមក្នុងគ្រួសារប្រចាំខែដូចជាចំណាយទឹកភ្លើង អាហារ ការបង់ធនាគារ និងបង់ថ្លៃសិក្សាជាដើមនិងងាយស្រួលតាមដានការចំណាយប្រចាំខែទៀតផង។  គួរបញ្ជាក់ផងដែរការបើកគណនីធនាគាររួមគ្នានេះមិនមែនសម្រាប់តែគូស្នេហ៍និងគូស្វាមីភរិយានោះ តែអ្នកអាចបើករួមគ្នារងវាងសាច់ញាតិបងប្អូនក្នុងគោលបំណងប្រើប្រាស់សាច់ប្រាក់ក៏ដូចជាគ្រប់គ្រងលុយកាក់រួមគ្នា។ ចង់ទទួលបានគំនិតទាក់ទងការប្រើលុយឲ្យមានប្រសិទ្ធភាពនិងការវិនិយោគដើម្បីបង្កើតភាពមានបានអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T10:38:30.745Z", "category": "ហិរញ្ញវត្ថុ", "views": 2733, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ទស្សនៈជំនួញ៣ ពីមហាសេដ្ឋីអាត់កឺ អ្នកឧកញ៉ា ពុង ឃាវសែ អ្នករកស៊ីគួរអនុវត្តដើម្បីជោគជ័យ	https://business-cambodia.com/articles/canadia-bank-founder-qoute-to-growth-business-	ពេលគេរំលឹកដល់មហាសេដ្ឋីស្រុកខ្មែរគេមិនដែលភ្លេចតារាជំនួញ អាត់កឺ អ្នកឧកញ៉ា ពុង ឃាវសែ ប្រធានក្រុមប្រឹក្សាភិបាលធនាគារកាណាឌីយ៉ាដែលគេស្គាល់ថា ជាវិនិយោគិនឈានមុខនៅកម្ពុជាដែលវិនិយោគលើគ្រប់វិស័យ ។ នៅពីក្រោយការវិនិយោគរាប់សិបលានដុល្លារមិនមែនជារឿងងាយស្រួលនោះទេ។ ទន្ទឹមនឹងនេះដែរអ្នកឧកញ៉ាបានលើកឡើងអំពីទស្សនៈជំនួញ៣ ដែលនាំឱ្យអាជីវកម្មរីកចម្រើន អ្នករកស៊ីបើចង់ជោគជ័យគួរសម្រួចតាម។ អ្នកជំនួញចាស់វស្សាវ័យ៧១ឆ្នាំរូបនេះធ្លាប់បានលើកឡើងយ៉ាងដូច្នេះថា៖ ១.”នៅពេលដែលយើងចេញរកស៊ី ចេញធ្វើជំនួញ ត្រូវតែប្រកាន់ខ្ជាប់នូវភាពស្មោះត្រង់ គឺជាចំណុចដ៏ពិសេសមួយដែលមនុស្សគ្រប់គ្នាគួរអនុវត្ត ព្រោះថានៅពេលដែលយើងធ្វើជំនួញដោយភាពស្មោះត្រង់ អ្វីដែលយើងទទួលបានមកវិញគឺសេចក្តីទុកចិត្តពីដៃគូរកស៊ី”។ ២. “បុគ្គលិកប្រៀបដូចជាគ្រួសារ ក្នុងនាមខ្ញុំជាមេគ្រួសារច្បាស់ជាត្រូវស្វែងរកវិធីដើម្បីចិញ្ចឹមកូនចៅ” ៣. “ជាអ្នករកស៊ីម្នាក់ មិនងាយស្រួលដូចគេឃើញពីសម្បកខាងក្រៅនោះទេ ធ្វើការគ្មានពេលសម្រាកមិនថាឡើយ ថ្ងៃសៅរ៏ឬអាទិត្យ”។ ក្រៅពីនេះដែរអ្នកឧកញ៉ា ក៏ធ្លាប់បានលើកចិត្តឱ្យយុវជនកម្ពុជា គប្បីព្យាយាមសិក្សារៀនសូត្រពីប្រទេសអភិវឌ្ឍន៍ដូចជា ចិនឱ្យបានច្រើន។ ជាក់ស្ដែងប្រទេសចិនបានមានពាក្យស្លោកមួយលើកឡើងថា “យុវជនខ្លាំង ទើបប្រទេសខ្លាំង យុវជនមាន ទើបបានប្រទេសមាន យុវជនជាអនាគតរបស់ប្រទេសជាតិ”៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T10:35:03.419Z", "category": "ភាពជាអ្នកដឹកនាំ", "views": 462, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មកដឹងមុខជំនួញគ្រាក់ៗ ៩ របស់ស្ដេចបាល់ទាត់តួឯក CR7 និង Messi ដែលហ្វេនជាច្រើនមិនធ្លាប់ដឹង	https://business-cambodia.com/articles/cr-7-and-messi-busineses	បើនិយាយអំពីវិស័យបាល់ទាត់ គេមិនអាចមើលរំលងកំពូលកីឡាករបាល់ទាត់ល្បីលំដាប់ថ្នាក់ពិភពលោក២រូបគឺ Cristiano Ronaldo និង Lionel Messi នោះទេ។ ស្ដេចបាល់ទាត់ល្បីឈ្មោះប្រចាំសតវត្សទាំង២រូបនេះ មិនត្រឹមតែបំបែកកំណត់ត្រាធំៗ ទទួលបានពានរង្វាន់ជាច្រើននោះទេ ប៉ុន្តែលោកក៏ជាអ្នកជំនួញ ដែលគ្រប់គ្រងអាជីវកម្មជាច្រើនក្នុងដៃផងដែរ។ ថ្ងៃនេះយើងនឹងស្វែងយល់ពីមុខជំនួញគ្រាក់ៗសរុបចំនួន ៩ របស់ សេ្ដចបាល់ទាត់ Cristiano Ronaldo (CR7) និង សេ្ដចបាល់ទាត់ Lionel Messi ដែលមនុស្សភាគច្រើនមិនសូវដឹងនោះទេ។ មុខជំនួញ សេ្ដចបាល់ទាត់ Cristiano Ronaldo (CR7) ១. សណ្ឋាគារ Pestana CR7 សណ្ឋាគារមួយនេះជាការសហការគ្នារវាងលោក ជាមួយនឹងក្រុមហ៊ុន Pestana Hotel Group ដែលស្ថិតនៅក្នុងប្រទេសព័រទុយហ្គាល់។ សណ្ឋាគារមួយនេះត្រូវបានគេបង្ហើបឱ្យដឹងថា វិនិយោគក្នុងទំហំទឹកប្រាក់សរុប ៦០លានអឺរ៉ូឯនោះ។ ២. ក្រុមហ៊ុនសម្លៀកបំពាក់ និងទឹកអប់ ក្រៅពីសណ្ឋាគារ លោកក៏មានក្រុមហ៊ុនសម្លៀកបំពាក់លក់ដូចជាខោអាវកាប៊យ ខោក្នុងបុរស និងស្បែកជើងផងដែរ។ ក្រៅពីនោះលោកក៏មានក្រុមហ៊ុនទឹកអប់មួយឈ្មោះថា Eden Perfume Cristiano Ronaldo Fragrance ដែលមានឡូហ្កូ CR7 ផងដែរ ដែលក្រុមហ៊ុននេះជាការសហការគ្នាជាមួយក្រុមហ៊ុនទឹកអប់របស់អង់គ្លេស។ ៣.  ភោជនីយដ្ឋាន CR7 Corner Bar & Bistro ភោជនីយដ្ឋានរបស់លោកមួយនេះ ត្រូវបានបើកនៅក្នុងសណ្ឋាគារ Pestana CR7 របស់លោកផ្ទាល់តែម្ដង។ ភោជនីយដ្ឋាននេះជាហាងកូនកាត់បែបអឺរ៉ុប និងព័រទុយហ្គាល់។ អាជីវកម្មមួយនេះមិនត្រូវបានគេបង្ហើបឱ្យដឹងពីទំហំទឹកប្រាក់វិនិយោគសរុបនោះទេ។ ៤. មជ្ឈមណ្ឌលហាត់ប្រាណ Ronaldo បានចុះហត្ថលេខាលើកិច្ចព្រមព្រៀងជាមួយក្រុមហ៊ុន Crunch Franchise ក្នុងឆ្នាំ២០១៦ ដើម្បីបើកកន្លែងហាត់ប្រាណ CR7 Crunch Fitness ។ គាត់ដាក់គោលដៅចង់បើកកន្លែងហាត់ប្រាណ ១០០ ទៅ១៥០កន្លែងហើយកាលពីពេលថ្មីៗនេះ លោកទើបតែបានប្រកាសពីការបើកកន្លែងហាត់ប្រាណថ្មីមួយកន្លែងទៀតនៅក្នុងប្រទេស Porto ផងដែរ។ ៥. ក្រុមហ៊ុនជួលយន្តហោះឯកជន Ronaldo ក៏ជាម្ចាស់អាជីវកម្មជួលយន្តហោះឯកជនផងដែរ។ ចំពោះតម្លៃជួលគឺមានតម្លៃ ៣ពាន់អឺរ៉ូក្នុងរយៈពេលមួយម៉ោង។ លើសពីនេះទៅទៀត កាលពីឆ្នាំ ២០១៨ លោកត្រូវបានគេបង្ហើបឱ្យដឹងថាបានរកប្រាក់ចំណេញបានប្រមាណ១លានអឺរ៉ូពីអាជីវកម្មនេះ។ ៦. គ្លីនិកសក់ Insparya វាជាអាជីវកម្មចុងក្រោយបង្អស់ដែលគ្រប់គ្រងដោយ Ronaldo ។ អាជីវកម្មមួយនេះគឺ Ronaldo កាន់កាប់ភាគហ៊ុន ៥០% នៃភាគហ៊ុនសរុបរបស់ក្រុមហ៊ុន ហើយបានតែងតាំងមិត្តស្រីរបស់គាត់ Georgina Rodriguez ធ្វើជាអ្នកប្រតិបត្តិការអាជីវកម្មមួយនេះ។ គ្លីនិកដែលមានឈ្មោះថា Insparya ផ្តោតលើការប្តូរសក់ និងមានសាខាជាច្រើននៅក្នុងប្រទេសព័រទុយហ្គាល់។ មុខជំនួញ សេ្ដចបាល់ទាត់ Lionel Messi បើតាមការចុះផ្សាយរបស់ សារព័ត៌មាន TechCrunch បានឱ្យដឹងថា ក្រុមហ៊ុនដែលលោក Lionel Messi ទើបតែបង្កើតមកនេះមានឈ្មោះថា «Play Time Sports-Tech HoldCo LLC» នៅ Sillicon Valley សហរដ្ឋអាមេរិក ដែលជាក្រុមហ៊ុនវិនិយោគ ផ្ដោតទៅលើការច្នៃបច្ចេកវិទ្យា មកប្រើប្រាស់ជាមួយនិងកីឡា។ ហើយបច្ចុប្បន្ននេះ នៅខាងក្រោមក្រុមហ៊ុន Play Time មានកូនក្រុមហ៊ុនបច្ចេកវិទ្យាចំនួន៣ ដូចខាងក្រោម៖ ១. MatchDay៖ គឺជាក្រុមហ៊ុនផលិតហ្គេមបាល់ទាល់ទាត់ ដែលមានគោលដៅបង្កើតហ្គេមបាល់ទាត់ផ្ដល់បទពិសោធន៍ដ៏អស្ចារ្យសម្រាប់មនុស្ស៥ពាន់លាននាក់។ ២. AC Momento៖ គឺជាកម្មវិធី ដោះដូរ និងដេញថ្លៃអាវរបស់កីឡាករល្បីៗ ពាក់ហើយម្ដងក្រោយប្រគួតបាល់ទាត់។ មានមនុស្សច្រើនណាស់ដែលចង់បានអាវពីកីឡាករដែលគេស្រលាញ់គាំទ្រ ប៉ុន្ដែអ្វីដែលជាបញ្ហានោះគឺ ទោះបីជាគេមានលុយច្រើនប៉ុណ្ណាក៏ដោយ ក៏ពិបាកក្នុងការទិញអាវនោះដែរ។ ៣. Baller TV៖ គឺជាក្រុមហ៊ុនប្រព័ន្ធផ្សព្វផ្សាយ ផ្ដោតទៅលើការផ្សាយផ្ទាល់កីឡាយុវជន៦ប្រភេទ រួមមាន បាល់ទាត់ បាល់ទះ បាល់បោះ កីឡា Softball, Lacross, American Football៕ ចង់រៀនគំនិតរកស៊ីល្អៗប្រចាំថ្ងៃ សូមចូលក្នុងក្រុមចែករំលែកពិសេស ឥតគិតថ្លៃនៅទីនេះ  https://t.me/LongVathanak777	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T10:06:15.335Z", "category": "ភាពជាអ្នកដឹកនាំ", "views": 1376, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
២០២៣ ជិតចូលមកដល់ ខណៈរដ្ឋបានបង្ហាញប្រតិទិនថ្ងៃឈប់សម្រាកការងារសម្រាប់ឆ្នាំថ្មីនេះហើយ	https://business-cambodia.com/articles/new-calendar-2023	នៅសល់ពេលប៉ុន្មានថ្ងៃទៀតប៉ុណ្ណោះ ឆ្នាំថ្មី ២០២៣ នឹងឈានចូលមកដល់ហើយ។ ស្របពេលជាមួយគ្នានេះដែរ ថ្មីៗនេះរាជរដ្ឋាភិបាលក៏បានចេញអនុក្រឹត្យស្ដីពីប្រតិទិនថ្ងៃឈប់សម្រាកសម្រាប់មន្ដ្រីរាជការ និយោជិត និងកម្មករ នៅក្នុងឆ្នាំថ្មី នេះផងដែរ។ យោងតាមអនុក្រឹត្យដែលចេញដោយរាជរដ្ឋាភិបាល ថ្ងៃឈប់សម្រាកប្រចាំឆ្នាំ ២០២៣ មានដូចខាងក្រោម៖ ១. ថ្ងៃទី ១ ខែមករា ទិវាចូលឆ្នាំសកល សម្រាក ១ ថ្ងៃ ២. ថ្ងៃទី ៧ ខែមករា ទិវាជ័យជម្នះលើរបបប្រល័យពូជសាសន៍ សម្រាក ១ ថ្ងៃ ៣. ថ្ងៃទី ៨ ខែមីនា ទិវាអន្ដរជាតិនារី សម្រាក់ ១ ថ្ងៃ ៤. ថ្ងៃទី ១៤-១៥-១៦ ខែមេសា ពិធីបុណ្យចូលឆ្នាំថ្មីប្រពៃណីជាតិ ឆ្នាំថោះ បញ្ចស័ក សម្រាក ៣ ថ្ងៃ ៥. ថ្ងៃទី ១ ខែឧសភា ទិវាពលកម្មអន្ដរជាតិ សម្រាក ១ ថ្ងៃ ៦. ថ្ងៃទី ៤ ខែឧសភា ពិធីបុណ្យវិសាខបូជា សម្រាក ១ ថ្ងៃ ៧. ថ្ងៃទី ៨ ខែឧសភា ព្រះរាជពិធីច្រត់ព្រះនង្គ័ល សម្រាក ១ ថ្ងៃ ៨. ថ្ងៃទី ១៤ ខែឧសភា ព្រះរាជពិធីបុណ្យចម្រើនព្រះជន្ម ព្រះករុណាព្រះបាទសម្ដេចព្រះបរមនាថ នរោត្ដម សីហមុនី ព្រះមហាក្សត្រ នៃព្រះរាជាណាចក្រកម្ពុជា។ ៩. ថ្ងៃទី ១៨ ខែឧសភា ព្រះរាជពិធីបុណ្យចម្រើនព្រះជន្ម សម្ដេចព្រះមហាក្សត្រី នរោត្ដម មុនិនាថ សីហនុ ព្រះវររាជមាតាជាតិខ្មែរ សម្រាក ១ ថ្ងៃ។ ១០. ថ្ងៃទី ២៤ ខែកញ្ញា ទិវាប្រកាសរដ្ឋធម្មនុញ សម្រាក ១ ថ្ងៃ ១១. ថ្ងៃទី ១៣-១៤-១៥ ខែតុលា ពិធីបុណ្យភ្ជុំបិណ្ឌ សម្រាក ៣ ថ្ងៃ ១២. ថ្ងៃទី ១៥ ខែតុលា ទិវាប្រារព្ធពិធីគោរពព្រះវិញ្ញាណក្ខន្ធ ព្រះករុណាព្រះបាទសម្ដេច ព្រះនរោត្ដម សីហនុ ព្រះមហាវីរក្សត្រ ព្រះវររាជបិតា ឯករាជ្យបូរណភាពទឹកដី និងឯកភាពជាតិខ្មែរ ព្រះបរមរតនកោដ្ឋ សម្រាក ១ ថ្ងៃ ១៣. ថ្ងៃទី ២៩ ខែតុលា ព្រះរាជពិធីគ្រងព្រះបរមរាជសម្បត្ដិរបស់ព្រះករុណា ព្រះបាទសម្ដេចព្រះបរមនាថ នរោត្ដម សីហមុនី ព្រះមហាក្សត្រនៃព្រះរាជាណាច្រកម្ពុជា សម្រាក ១ ថ្ងៃ។ ១៤. ថ្ងៃទី ៩ ខែវិច្ឆិកា  ពិធីបុណ្យឯករាជ្យជាតិ សម្រាក ១ ថ្ងៃ។ ១៥. ថ្ងៃទី២៦-២៧-២៨ ខែវិច្ឆិកា ព្រះរាជពិធីបុណ្យអុំទូក បណ្ដែតប្រទីប និងសំពះព្រះខែ អកអំបុក សម្រាក ៣ ថ្ងៃ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T09:54:49.341Z", "category": "ព័ត៌មានថ្មីៗ", "views": 31687, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធនាគារ ស្ថាបនា បង្កើតប័ណ្ណឥណទាន ស្ថាបនា នារីដំបូងគេបង្អស់ ដែលរចនាឡើងជាពិសេសសម្រាប់អតិថិជននារី	https://business-cambodia.com/articles/sathapana-bank-neary-card	ប័ណ្ណឥណទាន ស្ថាបនា នារី ជាប័ណ្ណឥណទានដំបូងគេរចនាឡើងជាពិសេសសម្រាប់អតិថិជននារីដែលស្រឡាញ់ជីវិតបែបស៊ីវិល័យ និងទំនើប ភ្នំពេញ ថ្ងៃទី២០ ខែធ្នូ ឆ្នាំ២០២២៖  ធនាគារ ស្ថាបនា ដែលជាធនាគារពាណិជ្ជឈានមុខគេនៅកម្ពុជា បានដាក់ឱ្យដំណើរការជាផ្លូវការនូវប័ណ្ណឥណទាន ស្ថាបនា នារី ដើម្បីឆ្លើយតបទៅនឹងតម្រូវការរស់នៅជីវិតបែបស៊ីវិស័យ និងទាន់សម័យរបស់ស្រ្តីកម្ពុជា។ ប័ណ្ណឥណទាន ស្ថាបនា នារី គឺជាប័ណ្ណឥណទាននារីដំបូងគេបង្អស់ ដែលរចនាឡើងដោយធនាគារ ស្ថាបនា។ ធនាគារបានកត់សម្គាល់ពីការកើនឡើងពីសហគ្រិនភាព ជាពិសេសយល់ច្បាស់ពីតួនាទីយ៉ាងសំខាន់របស់ស្រ្តីនៅក្នុងសង្គម។ លោក រ៉ាយអេន កុង នាយកប្រតិបត្តិ សេវាហិរញ្ញវត្ថុបុគ្គល នៃធនាគារ ស្ថាបនា បានថ្លែងថា «យើងមានក្តីសោមនស្សរីករាយជាខ្លាំងដែលបានដាក់ចេញនូវប័ណ្ណឥណទាន ស្ថាបនា នារី ដំបូងគេបង្អស់ក្នុងប្រទេសកម្ពុជា។ ប័ណ្ណឥណទានដ៏ពិសេសនេះ គឺបញ្ជាក់ពីកិច្ចខិតខំប្រឹងប្រែងរបស់ធនាគារ ស្ថាបនា ដ៏ធំមួយក្នុងការលើកកម្ពស់សហគ្រិនស្ត្រីនៅក្នុងប្រទេសកម្ពុជា ក៏ដូចជាបង្ហាញពីសមត្ថភាពរបស់យើងក្នុងការច្នៃប្រឌិត និងអភិវឌ្ឍផលិតផល និងសេវាកម្ម ដើម្បីបម្រើអតិថិជនឱ្យកាន់តែល្អប្រសើរឡើង»។ លោកបានបន្ថែមទៀតថា «តាមរយៈគំនិតផ្តួចផ្តើមបង្កើតគម្រោង ស្រ្តីក្នុងវិស័យអាជីវកម្ម (WIB) ធនាគារ ស្ថាបនា យើងបានដាក់ឱ្យដំណើរការនូវកម្មវិធីដូចជា ស្ថាបនា ស្ថាបនិក ស្រ្តីក្នុងវិស័យអាជីវកម្ម និងខ្ញុំមានចំណេះដឹងផ្នែកហិរញ្ញវត្ថុ (IFL) ដើម្បីជំរុញបរិយាបន្នហិរញ្ញវត្ថុសម្រាប់ស្ត្រី និងគាំទ្រសហគ្រាសធុនតូច និងមធ្យមនៅកម្ពុជា។ ជាមួយនឹងប័ណ្ណឥណទាន ស្ថាបនា នារី យើងមើលឃើញពីការកើនឡើងនៃការចូលរួមរបស់ស្ត្រីក្នុងវិស័យសេដ្ឋកិច្ចក៏ដូចជាពីការកើនឡើងអតិថិជនស្ត្រីក្នុងធនាគារផងដែរ»។ ប័ណ្ណឥណទាន ស្ថាបនា នារី ត្រូវបានបង្កើតឡើងជាមួយនឹងគំនិតស្ត្រីសម័យថ្មី និងការបំពេញបន្ថែមលើរបៀបរស់នៅរបស់ពួកគាត់ប្រកបដោយភាពទាន់សម័យ ជាមួយនឹងការរចនាប័ណ្ណឡើងយ៉ាងស្រស់ស្អាតអមជាមួយផ្កាព័ទ្ធជុំវិញមុខរបស់នារីកំពុងញញឹមនៅខាងមុខប័ណ្ណ និងធ្វើការវិចខ្ចប់ដោយប្រអប់ពណ៌ផ្កាឈូក។ ប័ណ្ណឥណទាន ស្ថាបនា នារី គឺជាការបង្ហាញពីទំនុកចិត្ត ភាពរឹងមាំ និងឯករាជ្យភាពផ្នែកហិរញ្ញវត្ថុ។ ការផ្តល់ជូនដ៏អស្ចារ្យសម្រាប់ស្ត្រី! ចាប់ពីពេលនេះតទៅ អតិថិជននឹងទទួលបានរង្វាន់ 10% ឬរហូតដល់ 50 ដុល្លារជារៀងរាល់ខែ នៅពេលប្រើកាតដើម្បីធ្វើការទិញទាំងនៅក្នុងហាង ឬតាមអ៉ីនធឺណិតគ្រប់ទីកន្លែង។ លក្ខណៈពិសេស និង អត្ថប្រយោជន៍ អាចទូទាត់ថ្លៃទំនិញបានតាមរយៈម៉ាស៊ីន POS និងអនឡាន គ្រប់ទីកន្លែងទូទាំងពិភពលោកដែលមានស្លាកសញ្ញា VISA អាចដកប្រាក់តាមរយៈម៉ាស៊ីនអេធីអឹម គ្រប់កន្លែងទូទាំងពិភពលោកដែលមានស្លាកសញ្ញា VISA រីករាយជាមួយកម្មវិធីបញ្ចុះតម្លៃជាច្រើនពីដៃគូររបស់ធនាគារ ស្ថាបនា នៅកម្ពុជា និងដៃគូររបស់ VISA នៅទូទាំងពិភពលោក មិនគិតថ្លៃការប្រាក់រយៈពេលរហូតដល់៤៥ថ្ងៃ ទទួលបានសារជូនដំណឹងរាល់ពេលមានប្រតិបត្តិការលើប័ណ្ណ អាចពិនិត្យមើលសមតុល្យរបស់ប័ណ្ណ របាយការណ៍ និងការទូទាត់វិកយបត្រ តាមរយៈ Sathapana Mobile អនុញ្ញាតអោយមានការស្នើសុំប័ណ្ណឥណទានវីសារងសម្រាប់សមាជិកគ្រួសាររហូតដល់ ៥ នាក់ ផ្តល់ជូនសេវាកម្មអតិថិជន ២៤/៧ សាលរង់ចាំពិសេសនៅព្រលានយន្តហោះ ទទួលបានសិទ្ធិប្រើប្រាស់សាលរង់ចាំពិសេសជាង១៣០០កន្លែងនៅទូទាំងពិភពលោក ខណៈពេលរង់ចាំជើងហោះហើរ ដែលផ្តល់ជូនដោយ DragonPass។ធ្វើដំណើរដោយឥតបារម្ភគ្រប់ទីកន្លែងនៅជុំវិញពិភពលោក ពីដៃគូធានារ៉ាប់រង Forte Insurance របស់យើងរហូតដល់៥០ម៉ឺនដុល្លារ និងសេវាកម្ម 24 ម៉ោងពីធនាគារស្ថាបនា។ អំពីធនាគារ ស្ថាបនា ធនាគារ ស្ថាបនា គឺជាធនាគារពាណិជ្ជឈានមុខគេមួយនៅកម្ពុជា ដែលមានទ្រព្យសកម្មសរុបជាង ២,៤ ពាន់លានដុល្លារអាមេរិក និងមានបុគ្គលិកជាង ៤.០០០នាក់។ យើងមានបណ្តាញសាខាយ៉ាងទូលំទូលាយនៅទូទាំងប្រទេសដែលមានសាខាជាង ១៧០សាខា ស្ថាបនា ព្រីមារណ៍ចំនួន ៣ និងម៉ាស៊ីនអេធីអឹមជាង ២៥០។ យើងផ្តល់ជូនសេវាធនាគារយ៉ាងពេញលេញដូចជា៖ សេវាឥណទាន សេវាដាក់ប្រាក់បញ្ញើ សេវា iBanking ធនាគារចល័ត ប័ណ្ណឥណពន្ធ និងប័ណ្ណឥណទាន សេវាផ្ទេរប្រាក់ក្នុងស្រុក និងក្រៅប្រទេស សេវាផ្ទេរប្រាក់ឆ្លងប្រទេសងជាមួយ SWIFT និងសេវា Visa B2B Connect Western Union ហិរញ្ញប្បទានពាណិជ្ជកម្ម និងសេវាហិរញ្ញវត្ថុផ្សេងទៀត។   ក្រៅពីនេះ យើងក៏មានផ្តល់ជូនសេវាប្រមូលពន្ធ និងសេវាទូទាត់ថ្លៃសេវាសាធារណៈជាមួយក្រសួងសាធារណការ និងដឹកជញ្ជូន និងក្រសួងការងារ និងបណ្តុះបណ្តាលវិជ្ជាជីវៈ។ ទន្ទឹមនឹងនេះ យើងក៏មានការសហការជាមួយក្រុមហ៊ុនផ្តល់សេវាទូទាត់ចល័តផ្សេងទៀតដូចជា ៖ វីង ផាយផេ ទ្រូម៉ាន់នី លី ហួរ វេលុយ អ៊ីម៉ាន់នី និងបាគង ដើម្បីផ្តល់ជូនភាពងាយស្រួលបន្ថែមទៀតដល់អតិថិជនរបស់យើង។ ថ្មីៗនេះ ធនាគារ ស្ថាបនា ទើបតែទទួលបានពានរង្វាន់ Best Mobile Banking App ឆ្នាំ២០២២ និង Mobile Banking & Payment Initiative of the Year ពីទស្សនាវដ្ដី Global Brands Magazine របស់ប្រទេសអង់គ្លេស និង Asian Banking & Finance Retail Banking Awards សម្រាប់កម្មវិធីស្ថាបនា ម៉ូបាលរចនាបទថ្មី ដែលផ្ដល់នូវសេវាកម្មរហ័ស ងាយស្រួល និងសុវត្ថិភាពជាងមុនជូនដល់អតិថិជន។ ពានរង្វាន់ទាំងពីរនេះគឺជាសក្ខីភាពបង្ហាញពីកិច្ចខិតខំប្រឹងប្រែង និងការប្ដេជ្ញាចិត្តរបស់យើងដើម្បីបម្រើអតិថិជនឱ្យបានកាន់តែល្អប្រសើរ។	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T09:53:45.694Z", "category": "PR", "views": 207, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
លោក Mark Cuban បង្ហាញច្បាប់ពិសេស៤ ជួយគាត់ឱ្យចាប់ផ្ដើមចេញរកស៊ី រហូតក្លាយជាសេដ្ឋីទ្រព្យជិត ៥ពាន់លាន$	https://business-cambodia.com/articles/the-4-rule-to-start-strong-business	នៅក្នុងសង្គមសព្វថ្ងៃនេះមានមនុស្សរស់នៅក្នុងជីវភាពខុសៗគ្នា ហើយការគិតរបស់មនុស្សម្នាក់ៗក៏មិនដូចគ្នាដែរ។ ថ្ងៃនេះដែល Business Cambodia សូមលើកយកគំនិតសំខាន់៤របស់ មហាសេដ្ឋី Mark Cuban ដែលអាចជួយជាគំនិតសម្រាប់អ្នកចង់មានជីវិតរឹងមាំ ដោយផ្អែកតាមបទពិសោធន៍ជីវិតរបស់លោក Cuban ផ្ទាល់។ ១. រកជំនាញមួយឱ្យច្បាស់ ដើម្បីធ្វើដូច្នេះ អ្នកប្រហែលជាត្រូវសិក្សាមុខវិជ្ជារបស់អ្នកដោយមិនឈប់ឈរ។ ផ្ទុយមកវិញ អ្នកប្រហែលជាត្រូវ ”ឆ្លងកាត់ការហ្វឹកហាត់” ខួរក្បាលរបស់អ្នកដោយសិក្សាប្រធានបទផ្សេងទៀតដែលអ្នកចាប់អារម្មណ៍ផងដែរ។ ការស្រាវជ្រាវដែលត្រូវបានបោះពុម្ពផ្សាយដោយសមាគមវិទ្យាសាស្ត្រចិត្តសាស្រ្ត កាលពីឆ្នាំមុន បានកត់សម្គាល់ថាអ្វីដែលបំបែកអ្នកឈ្នះរង្វាន់ណូបែលពីអ្នកឈ្នះថ្នាក់ជាតិជាញឹកញាប់គឺជាបទពិសោធន៍ពហុជំនាញ។ ២. ចេះពីរបៀបលក់ មហាសេដ្ឋីរូបនេះធ្លាប់បានផ្តល់ដំបូន្មានអំពីរបៀបជោគជ័យក្នុងការលក់ ដោយបង្ហាញមនុស្សអំពីរបៀបដែលអ្នកអាចជួយពួកគេក្នុងរយៈពេលពីរបីវិនាទីដំបូងនៃទីលានរបស់អ្នក។ លោកបន្ត ថា ”ការលក់មិនមែនជាការបញ្ចុះបញ្ចូលនោះទេ វាគឺជាការជួយ” ។ គាត់បាននិយាយថា ”នៅពេលដែលអ្នកយល់ពីអ្វីដែលមនុស្សត្រូវការ និងចង់បាន អ្នកដាក់ខ្លួនអ្នកនៅក្នុងតួនាទីមួយដើម្បីជួយពួកគេ។ ″បន្ទាប់មកអ្នកធ្វើឱ្យរឿងល្អកើតឡើង កិច្ចព្រមព្រៀងបិទ ហើយនោះជារបៀបដែលអ្នកបង្កើតក្រុមហ៊ុន” ៣. ត្រូវចេះចង់ដឹង និងរៀនសូត្រជានិច្ច ការមាន ”ចិត្តគំនិតក្នុងការសិក្សាពេញមួយជីវិត” ជាប់ទាក់ទងនឹងភាពជោគជ័យទាំងគោលបំណង និងប្រធានបទ - ពីចំនួននៃការផ្សព្វផ្សាយដែលអ្នកទទួលបានរហូតដល់អ្នកសប្បាយចិត្តក្នុងការងាររបស់អ្នក - នេះបើយោងតាម ការសិក្សាឆ្នាំ 2020 ពីអ្នកស្រាវជ្រាវផ្នែកហិរញ្ញវត្ថុ និងការអប់រំរបស់សាកលវិទ្យាល័យ Waterloo ។ ៤. គ្រប់គ្រងជោគវាសនាខ្លួនឯង គាត់បាននិយាយថា៖ «នៅពេលដែលអ្នកដើរចូលទៅក្នុងបន្ទប់មួយ អ្នកត្រូវដឹងថាអ្នកល្អជាងអ្នកផ្សេងទៀតក្នុងបន្ទប់»។ ″នោះជាពេលដែលវាដល់ពេលចាប់ផ្តើមក្រុមហ៊ុន។ បន្ទាប់មក អ្នកអាចចាប់ផ្តើមគ្រប់គ្រងជោគវាសនាផ្ទាល់ខ្លួនរបស់អ្នក”។ ជាការពិតណាស់ ចំណេះដឹងមិនធានាជោគជ័យនោះទេ។ មុនពេលគុយបាចាប់ផ្តើមក្រុមហ៊ុនដំបូងរបស់គាត់ គាត់បានលាឈប់ពីការងារ 3 ដងជាប់ៗគ្នា ហើយបានដេកនៅលើឥដ្ឋនៃផ្ទះល្វែងមួយដែលមានបន្ទប់គេង 3 ដែលគាត់បានចែករំលែកជាមួយមិត្តរួមបន្ទប់ប្រាំនាក់ គាត់បានសរសេរនៅក្នុង ទស្សនាវដ្តី Forbes ក្នុងឆ្នាំ 2013 ។	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T09:33:47.486Z", "category": "ហិរញ្ញវត្ថុ", "views": 27, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ប្រទេសស្ដេចប្រេងព្រមានចំៗថា តម្លៃប្រេងសាំងអាចនឹងឡើងថ្លៃខ្លាំងទប់មិនឈ្នះ នៅឆ្នាំក្រោយ	https://business-cambodia.com/articles/saudi-aramco-warning-about-oil	ក្រុមហ៊ុនផលិតប្រេងធំបំផុតនៅលើពិភពលោក Saudi Aramco របស់ អារ៉ាប់ បានចេញសេចក្ដីព្រមានចំៗថា នៅឆ្នាំក្រោយនេះតម្លៃប្រេងអាចនឹងឡើងថ្លៃខ្លាំងជុំវិញពិភពលោក ដែលជារឿងសំខាន់មួយគួរជាទីបារម្ភសម្រាប់មនុស្សគ្រប់គ្នា។ នេះបើយោងតាមការចុះផ្សាយរបស់សារព័ត៌មាន Yahoo។ នាយកប្រតិបត្តិក្រុមហ៊ុន Saudi Aramco លោក Amin Nasser បានលើកឡើងថា មូលហេតុសំខាន់ដែលធ្វើឱ្យតម្លៃប្រេងសាំងអាចនឹងឡើងថ្លៃខ្លាំងគឺព្រោះតែ សមត្ថភាពផលិតប្រេងសាំង កំពុងតែធ្លាក់ចុះជាបន្តបន្ទាប់។ លោក Nasser បានបន្តទៀតថា បញ្ហាមួយនេះគឺពិតជាធំខ្លាំងណាស់ ព្រោះបណ្ដាប្រទេសជាច្រើនដែលស្ថិតក្នុងពិភពលោកមួយនេះ ត្រូវការពឹងផ្អែកយ៉ាងខ្លាំងលើឥន្ធនៈផូស៊ីល។ ជាក់ស្ដែងសេដ្ឋកិច្ចទាំងមូលសុទ្ធតែពឹងផ្អែកលើឥន្ធនៈ រាល់សង្វាក់ផលិតកម្មត្រូវប្រើគ្រឿងចក្រ រាល់ការដឹងជញ្ជូនត្រូវប្រើឥន្ធនៈ។ និយាយជារួម រាល់សកម្មភាពរស់នៅប្រចាំថ្ងៃនេះក្នុងពិភពលោកមួយនេះ ត្រូវពឹងផ្អែកជាខ្លាំងលើប្រេងឥន្ធនៈ ដូច្នេះបញ្ហាកង្វះឥន្ធនៈ គឺជាបញ្ហាដែលគួរឱ្យបារម្ភបំផុត។ សូមជម្រាបផងដែរថា ក្រុមហ៊ុន Saudi Aramco ត្រូវបានគេចាត់ទុកជាក្រុមហ៊ុនផលិត និងផ្គត់ផ្គង់ប្រេងធំបំផុតនៅលើពិភពលោក។ សព្វថ្ងៃក្រុមហ៊ុននេះ ចែកចាយប្រេងទៅក្រុមហ៊ុនបុត្រសម្ព័ន្ធនៅតាមបណ្ដាប្រទេសធំៗប្រមាណ ៥គឺ ប្រទេសឥណ្ឌា ប្រទេសចិន (រួមទាំងតៃវ៉ាន់) ជប៉ុន កូរ៉េខាងត្បូង និងហ្វីលីពីន៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T09:33:13.242Z", "category": "ហិរញ្ញវត្ថុ", "views": 375, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
អតីតនិស្សិតIT ក្លាយជាសេដ្ឋី លោក Pony Ma ប្រាប់ក្បួនរកស៊ី៧យ៉ាង រុញផលិតផលឱ្យល្បីទូទាំងពិភពលោក	https://business-cambodia.com/articles/pony-ma-tencent-holdings-ltd	លោក Pony Ma បច្ចុប្បន្នគឺជាម្ចាស់ក្រុមហ៊ុន Tencent Holdings Ltd ដែលជាក្រុមហ៊ុនបច្ចេកវិទ្យាខ្នាតយក្ស និងធំជាងគេមួយ នៅក្នុងប្រទេសចិន។ ក្រុមហ៊ុននេះ សព្វថ្ងៃរកស៊ីលើវិស័យជាច្រើន រាប់ចាប់តាំងពីការរកស៊ីលើសេវាទូរទាត់ប្រាក់តាមទូរស័ព្ទ របរលក់ដុំ និងលក់រាយ រហូតដល់ការរកស៊ីលើបច្ចេកវិទ្យាបញ្ញាសិប្បនិម្មិត ឬគេនិយមហៅថា AI ជាដើម។ យ៉ាងណាមិញបើនិយាយអំពីប្រវត្តិនៃការសិក្សារបស់លោកគឺលោកមានប្រវត្តិជាអតីតនិស្សិតអាយធី បានចាប់ផ្ដើមការងារដំបូងរបស់ខ្លួនជាអ្នកស្រាវជ្រាវនិងអភិវឌ្ឍន៍កម្មវិធី នៅក្រុមហ៊ុន China Motion Telecom Development ដែលទទួលបានប្រាក់ខែត្រឹមតែ១៧៦ដុល្លារតែប៉ុណ្ណោះ។ ប៉ុន្តែរឿងដ៏គួរឱ្យកោតសរសើរនោះគឺលោកបានវិវត្តន៍ខ្លួនពីបុគ្គលិកធ្វើការឱ្យគេ មកជាអ្នកជំនួញដែលក្ដោបក្ដាប់ក្រុមហ៊ុនតម្លៃរាប់រយលានដុល្លារបាន រហូតធ្វើឱ្យលោកក្លាយជាសេដ្ឋីដ៏លេចធ្លោមួយរូបរបស់ប្រទេសចិនជាមួយនឹងទ្រព្យសម្បត្តិប្រមាណ ៤៥.៥ពាន់លានដុល្លារ (យោងតាម Wikipedia គិតត្រឹមខែធ្នូ ឆ្នាំ២០២១) ។ ប៉ុន្តែលោកក៏បានចែករំលែកនូវក្បួនរកស៊ីធំៗចំនួន ៧របស់លោក ដែលអាចធ្វើឱ្យក្រុមហ៊ុនរបស់លោកអាចនាំយកផលិតផលរបស់ខ្លួនទៅកាន់ទីផ្សារនៅជុំវិញពិភពលោកផងដែរ ព្រោះក្រុមហ៊ុនរបស់់លោកជាក្រុមហ៊ុនបច្ចេកវិទ្យាដែលមានសក្ដានុពលខ្លាំងក្នុងការពង្រីកទៅកាន់ពិភពលោកទាំងមូល។ ១. ភាពរហ័សរហួន ការធ្វើអាជីវកម្មមិនខុសពីការធ្វើសង្គ្រាមនោះទេ អ្នកដែលមានភាពរហ័សរហួន និងពូកែបត់បែននឹងក្លាយជាអ្នកនាំមុខ។ មួយវិញទៀតវាមិនខុសពីពាក្យដែលគេនិយាយថាត្រីលឿនស៊ីត្រីយឺតនោះទេ បើអ្នកយឺតយ៉ាវមិនមានភាពរហ័សរហួន ដៃគូប្រកួតប្រជែងនឹងនាំមុខ។ ភាពជោគជ័យដ៏សម្បើមរបស់ក្រុមហ៊ុន Tencent គឺវាមានធាតុសំខាន់មួយរួមបញ្ចូលក្នុងនោះគឺ សមត្ថភាពខ្ពស់ក្នុងការអភិវឌ្ឍផលិតផលថ្មីៗ ប្លែកៗបានឆាប់រហ័សបំផុត។ ក៏ប៉ុន្តែលោកធ្លាប់មានប្រសាសន៍ថា “ខ្ញុំមិនមានមហិច្ឆតាធំដើម្បីបង្កើតសហគ្រាសដ៏អស្ចារ្យនោះទេ ពោលគឺខ្ញុំគ្រាន់តែចង់បង្កើតផលិតផលល្អៗឱ្យអតិថិជន ហើយសហស្ថាបនិកបានឃើញផលចំណេញត្រឡប់មកវិញពីការវិនិយោគរបស់ពួកគេ។ ២. ភាពបើកចំហ វប្បធម៌នៅក្នុងក្រុមហ៊ុន Tencent គឺបានផ្ដល់ភាពបើកចំហ ផ្ដល់សេរីភាពក្នុងការធ្វើសកម្មភាព បង្កើតគំនិតច្នៃប្រឌិតខ្ពស់ ដើម្បីដោះស្រាយ ហើយក៏មានសេរីភាពក្នុងការប្រកួតប្រជែងផងដែរ។ បន្ថែមពីនោះ លោកមានប្រសាសន៍ថា “ព្យាយាមដោយក្លាហានដោយមិនស្ទាក់ស្ទើរ” គឺជាអ្វីដែលធ្វើឱ្យ WeChat ចាប់កំណើតឡើងមកបាន។ ៣. ផ្ដោតឱ្យខ្លាំងអំពីអ្នកប្រើប្រាស់ដំបូង ក្រុមហ៊ុនរបស់លោកតែងតែផ្ដោតទៅលើការផ្ដល់នូវផលិតផលដ៏អស្ចារ្យដែលធ្វើឱ្យអតិថិជនមានភាពពេញចិត្តរបស់ផលិតផលខ្លួន។ ជាក់ស្ដែងដើម្បីអាចដឹងថាផលិតផលរបស់ខ្លួនអាចផ្ដល់នូវភាពពេញចិត្តដល់អតិថិជនខ្លួនបានកម្រិតណា ក្រុមហ៊ុនលោកក៏តែងតែធ្វើការស្ទង់មតិផងដែរ។ ជាក់ស្ដែងច្បាប់ ១០/ ១០០/ ១០០០ គឺជារបៀបដែលក្រុមហ៊ុនលោកធ្វើការស្ទង់មតិដើម្បីអភិវឌ្ឍន៍ផលិតផលខ្លួនឱ្យកាន់តែប្រសើរឡើង ពោលគឺជារៀងរាល់ខែក្រុមហ៊ុនលោកតែងតែធ្វើការស្ទង់មតិចំនួន ចំពោះអ្នកទើបតែចូលប្រើប្រាស់ដំបូងយ៉ាងតិច ១០នាក់ ហើយអានពី អំពីគំនិតរបស់អ្នកប្រើប្រាស់ ១០០ នាក់ និងចុងក្រោយគឺប្រមូលយកនូវបទពិសោធន៍របស់អ្នកប្រើប្រាស់ដែលបានផ្ដល់មតិមកកាន់ខ្លួនយ៉ាងតិច ១០០០ នាក់។ ៤. ល្បឿន ត្រង់ចំណុចនេះលោកបានសង្កត់ធ្ងន់ថា គ្មានផលិតផលណាផលិតចេញមកដំបូងភ្លាមមានភាពល្អឥតខ្ចោះនោះទេ ពោលគឺវាត្រូវការការការកែលម្អពីចំណុចខ្វះខាតជាច្រើនលើកច្រើនសារ និងធ្វើវាឱ្យបានលឿនបំផុតទើបអាចបង្កើតចេញបាននូវផលិតផលល្អបំផុតមួយ។ មួយវិញទៀត ក្រុមហ៊ុនរបស់លោកតែងតែព្យាយាមចេញផលិតផលឱ្យបានលឿនបំផុតទៅដល់ដៃអតិថិជន។ ៥. ភាពធន់ ភាពធននៅក្នុងចំណុចនេះគឺសម្ដៅទៅលើគុណភាពរបស់ផលិតផលរបស់អ្នកត្រូវតែមានភាពធន់ខ្ពស់ មានភាពរឹងមាំ ប្រើបានយូរជាដើម។ មួយវិញទៀតវាក៏សម្ដៅទៅលើភាពធន់ផ្នែកខាងក្នុងរបស់ក្រុមហ៊ុនផងដែរ ពោលគឺប្រសិនបើប្រព័ន្ធគ្រប់គ្រងនៅក្នុងក្រុមហ៊ុនរបស់អ្នកនៅខ្សោយ គឺគូប្រកួតប្រជែងអាចនឹងវាយប្រហារអ្នកបានគ្រប់ពេលវេលាទាំងអស់។ ដូច្នេះប្រសិនបើអ្នកចង់ក្លាយជាអ្នកដឹកនាំនៅលើទីផ្សារ គប្បីត្រូវធ្វើឱ្យខ្លួនឯងមានភាពធនរឹងមាំកាន់តែខ្លាំងគឺកាន់តែល្អ។ ៦. ការវិវត្តខ្លួន ការវិវត្តខ្លួន របស់ក្រុមហ៊ុន  Tencent មានន័យថាសមត្ថភាពក្នុងការពង្រឹងខ្លួនឯង កែតម្រូវខ្លួនខ្លួនឯង និងផ្តោតអារម្មណ៍ឱ្យបានខ្លាំង។ ជាក់ស្ដែងក្រុមហ៊ុន Tencent មិនព្យាយាមផ្ដោតទៅលើផលិតផលផ្សេងៗច្រើនមុខខ្លាំងពេកនោះទេ ពោលគឺក្រុមហ៊ុនលោកផ្តោតតែការផ្គត់ផ្គង់ទៅលើទីផ្សារដែលផ្តល់នូវកម្មវិធីសម្រាប់ទូរស័ព្ទខ្លាំងបំផុត។ ៧. ការបង្កើតថ្មី លោកម៉ា តែងតែជឿជាក់ថាការបង្កើតថ្មី គប្បីត្រូវធ្វើតាមគោលការណ៍ ៦ ខាងលើនេះគឺ ភាពរហ័សរហួន ភាពបើកទូលាយ អ្នកប្រើប្រាស់ ល្បឿន ភាពធន់ និងការវិវត្តខ្លួន។ ការច្នៃប្រឌិតគឺជាលទ្ធផលមិនមែនជាបុព្វហេតុនោះទេប៉ុន្តែវាងាយស្រួលនិយាយជាងការធ្វើនៅធំដូចជា Tencent ។ បន្ទាប់មកម្តងទៀតការច្នៃប្រឌិតមានទម្រង់ជាច្រើន៕ ចង់រៀនគំនិតរកស៊ីល្អៗប្រចាំថ្ងៃ សូមចូលក្នុងក្រុមចែករំលែកពិសេស ឥតគិតថ្លៃនៅទីនេះ  https://t.me/LongVathanak777	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T09:29:22.790Z", "category": "ភាពជាអ្នកដឹកនាំ", "views": 601, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ចាក់សាំងនៅ Total រាល់ដងធ្លាប់សង្កេតអត់? មកដឹងចំណុចសំខាន់ដែលយីហោចាស់វស្សា១នេះ លក់ដាច់ខ្លាំង	https://business-cambodia.com/articles/total-sale-4-tips	ពេលនិយាយដល់ការ៉ាសសាំងដែលមានបរិវេនធំទូលាយ ងាយស្រួលក្នុងកាចត និងបរិស្ថានជំុវិញមានផាសុខភាព បងប្អូនភាគច្រើនប្រហែលជាគិតទៅដល់ការ៉ាស់សាំង Total មុនគេ។ ប៉ុន្តែបងធ្លាប់បានគត់សម្គាល់ទេថា តើយីហោចាស់វស្សាមួយមានរបៀបលក់ ក៏ដូចជាគន្លឹះអ្វីខ្លះ? ស្របគ្នានេះដែរ ថ្ងៃនេះ Business Cambodia សូមលោកយកចំណុចសំខាន់ខ្លះៗដែលយីហោមួយនេះ អាចទាក់ទាញចិត្តអតិថិជនរបស់ខ្លួនបាន៖ ១. មានទីតាំងធំទូលាយ៖ នៅពេលដែលនិយាយអំពីទីតាំងអាចនិយាយបានថា Total អាចទាញយកបេះដូងអតិថិជនមែនទែន ដែលមិនផ្តល់ឱ្យអតិថិជនរបស់ខ្លួនមានអារម្មណ៍ថាចង្អៀតឡើយ។ ហើយមិនត្រឹមតែប៉ុណ្ណោះ ថែមទាំងមានបុគ្គលិកច្រើននាក់ ដែលមិនធ្វើឱ្យយើងចាំយូរឡើយ។ ២. ផ្លូវកាច់ជ្រុង៖ តាមការសង្កេតកន្លងមក ភាគច្រើននៃការ៉ាសសាំងនេះគឺស្ថិតនៅផ្លូវកាត់ជ្រុង។ មូលហេតុ Total ជ្រើសរើសទីតាំងកាច់ជ្រុងនេះគឺដោយសារ កន្លែងកាត់ជ្រុងជាទីតាំងមានមនុស្សអ៊ូអរច្រើន ដូច្នេះឱកាសលក់ដាច់ក៏មានច្រើន។ មួយវិញទៀតពេលនៅកាត់ជ្រុង មនុស្សភាគច្រើនបើកបរផ្លូវកាត់តាមការ៉ាស ម៉ោះហើយភាគរយនៃការលក់ក៏មានច្រើនដូចគ្នា។ ៣. ងាយស្រួលជ្រកភ្លៀង៖ ជាទូទៅនៅពេលដែលមានភ្លៀងធ្លាក់ស្ទើរតែគ្រប់ការ៉ាសសាំងទាំងអស់របស់ Total គឺមានមនុស្សណែនៗតែម្តង ដែលមើលទៅការ៉ាស់សាំងមួយនេះខ្វល់ខ្វាយអតិថិជនរបស់ខ្លួនមែនទែន។ ៤. តែងអាប់ឌែត៖ ជារាងរាល់បួនប្រាំឆ្នាំម្តង ភាគច្រើនតូតាលតែងតែ ប្តូររូបរាងថ្មី ដោយកែខៃផ្នែកដែលមើលទៅឃើញចាស់របស់ខ្លួន ឱ្យថ្មីឡើងវិញ។ មួយវិញទៀត រាល់ការ៉ាសបើកថ្មីៗភាគច្រើនគឺមានម៉ាតផងដែរ ដែលបងប្អូនអាចអង្គុយ សម្រាក់លេង ហូបទឹក បានថែមទៀត។	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T09:26:48.471Z", "category": "កំពូលអ្នកលក់", "views": 1509, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ប្រមូលទិញកសិផល! ក្រុមហ៊ុន ២ប្រកាសទិញមៀន និង បន្លែជាច្រើនពីកសិករ មានលក់ទាក់ទងតាមលេខ៤ខ្សែនេះ	https://business-cambodia.com/articles/vegetable-and-longan	ឱកាសល្អសម្រាប់បងប្អូនដែលមានកសិផលលក់ ពេលនេះមានក្រុមហ៊ុនធំៗ២ កំពុងប្រកាសប្រមូលទិញកសិផលប្រចាំរដូវនិងប្រចាំថ្ងៃ ដែលក្រុមហ៊ុនទាំង ២នោះមាន ៖ ១.ក្រុមហ៊ុន Cambodia Agri- Cooperation យោងតាមការរបស់លោក ម៉េង ភ័ស្ត បច្ចុប្បន្នជាម្ចាស់ Cambodia Agri- Cooperation បានឱ្យដឹងថា ក្រុមហ៊ុនកសិកម្មខ្មែររុងរឿងត្រូវការទិញបន្លែជាប្រចាំ ៥៨៧០kg/ថ្ងៃ ទៅ ៦000kg/ថ្ងៃ។ក្នុងនោះកសិផលដែលក្រុមហ៊ុនប្រមូលទិញមានចំនួន ៥៤ មុខដែលរួមមាន ៖ ប្រភេទបន្លែ ត្រកួនចិន 50kg/ថ្ងៃ ,ត្រសក់ផ្អ 1000kg/ថ្ងៃ, ស្ពៃក្រញ៉ាញ់លើទឹក 50kg/ថ្ងៃ , ស្ពៃតឿលើទឹក 50kg/ថ្ងៃ ,ស្ពៃខ្មៅលើទឹក 50kg/ថ្ងៃ, ស្ពៃចង្កិះលើទឹក 50kg/ ថ្ងៃ ,ស្ពៃបូកគោ 50kg/ថ្ងៃ , ស្ពៃក្តោប 50kg/ថ្ងៃ , ខាត់ណាដើមលើទឹក 50kg/ថ្ងៃ, ផ្កាខាត់ណាស 50kg/ថ្ងៃ, ផ្កាខាត់ណាខៀវ 50kg/ថ្ងៃ , ប៉េងបោះខ្មែរ 50kg/ថ្ងៃ , ប៉េងបោះឈរី 50kg/ថ្ងៃ , ត្រប់វែង 50kg/ ថ្ងៃ , ត្រប់ស្រួយ 50kg/ថ្ងៃ , ម្ទេសហាវៃខៀវ 50kg/ថ្ងៃ , ម្ទេសហាវៃលឿង 50kg/ថ្ងៃ , ម្ទេសហាវៃក្រហម 50kg/ថ្ងៃ , ឪឡឹកលឿង 50kg/ថ្ងៃ , ត្រសក់ផ្អែមលឿង 50kg/ថ្ងៃត្រសក់ផ្អែមសំណាញ់ (ពូជតៃវ៉ាន់) 50kg/ថ្ងៃ , ម្ទេសប្លោក 50kg/ថ្ងៃ , ម្ទេសដៃនាង 50/ថ្ងៃ , ល្ហុងខ្ចី 50kg/ថ្ងៃ, ពពាយ 50kg/ថ្ងៃ , សណ្តែកគួរ 50kg/ថ្ងៃ , ដំឡូងជ្វាខ្មែរ និងជប៉ុន 100kg/ថ្ងៃ , ល្ពៅគីងគក 100kg/ថ្ងៃ, ម្រះខ្មែរ 100kg/ថ្ងៃ , ននោងមូល និងជ្រុង 50kg/ថ្ងៃ , ក្រូចឆ្មា 100kg/ថ្ងៃ , ត្រឡាច 100kg/ថ្ងៃ , ត្រយ៉ូងចេក 50ឡូ/ថ្ងៃ , ចេកទុំ 3000ស្និត/សប្តាហ៍, ការ៉ុត 50kg/ថ្ងៃ, ឆៃថាវ 1000kg/ថ្ងៃ, ខ្ទឹមបារាំង 50kg/ថ្ងៃ, ខ្ទឹមក្រហម 50kg/ថ្ងៃ, សាឡាដខ្មែរ 50kg/ថ្ងៃ, សាឡាដបរទេស 50/ថ្ងៃ,ផ្សិតចំបើង 30kg/ថ្ងៃ , ពោតបារាំង 50kg/ថ្ងៃ ,ឃ្លោក 30kg/ថ្ងៃ ។ ប្រភេទគ្រឿងទេស ជីរណា 30kg/ថ្ងៃ, ជីនាងវង 30kg/ថ្ងៃ, ជីអង្កាម 30kg/ថ្ងៃ, ជីពងទាកូន 30/ថ្ងៃ, គល់ស្លឹកគ្រៃ 2000kg/ថ្ងៃ, រំដេងខ្មែរ 200kg/ថ្ងៃ, ខ្ជាយខ្មែរ 30kg/ថ្ងៃ, ខ្ញីខ្មែរ 30kg/ថ្ងៃ, តាំងអោ 30kg/ថ្ងៃ។ ប្រភេទសាច់ ៖មាន មាន់ស្រែ 100kg/ថ្ងៃ, ទាកាប៉ាស្រែ 50kg/ថ្ងៃ។ សម្រាប់បងប្អូនដែលមានកសិផលក្នុងចំណោម ៥៤មុខ ហើយចង់ធ្វើការលក់មកកាន់ក្រុមហ៊ុនអាចធ្វើការទំនាក់ទំនងទៅកាន់លេខទូរស័ព្ទ 071 285 4627  និងលេខតេឡេក្រាម ៖ 0967 652 652 (Telegram )/ 078 510 310( Telegram )។ ២.ក្រុមហ៊ុន Pechenda Fruit Production PFP ក្នុងកិច្ចសម្ភាសន៍ជាមួយលោក ភត់ សុផាន់បូរី ប្រធានក្រុមហ៊ុន Pechenda Fruit Production PFP បានឱ្យដឹងថា សម្រាប់ការទិញមៀនគឺទិញចាប់ពីខែកញ្ញា ដល់ខែចុងខែ ឧសភា ដោយបែងចែជាបីដំណាក់កាល សម្រាប់ចុងឆ្នាំ ២០២២ ដល់ជិតពាក់កណ្តាល ២០២៣ (ដោយសារឆ្នាំនេះយើងពន្យាពេលទិញនាំចេញគឺ ការចរចារបើកទីផ្សារនឹងរបាំងបច្ចេសទេសទើបនឹងទទួលបានភាពវិជ្ជមាន រវាងរដ្ឋាភិបាលកម្ពុជានឹងរដ្ឋាភិបាលចិនបានបញ្ចប់ តាមការចុះពិនិត្យភូតគាមអនាម័យដែលធ្វើអោយភាគីខាងចិនទទួលយកបានដោយគ្មាន វត្តុចង្រៃឆ្លងចូលស្រុកគេ ដែលហៅថា(good agricultural  Practices ដែលហៅកាត់ថា Gap)។ លោកបន្តថា សម្រាប់ផ្លែមៀនដែលខាងក្រុមហ៊ុននឹងទទួលទិញតម្រូវឱ្យមានលក្ខខណ្ឌដូចខាងក្រោមនេះ ៖ ចម្ការដែរមាន CanGap (ការអនុវត្តន៍កសិកម្មល្អ) គឺជាការផលិតមានស្តង់ដារសុវត្តិភាពដល់ការប៉ះពាល់អ្នកប្រើប្រាស់។ ផ្លែមៀនពណ៌ស្អាត ផ្លែធំ ៗស្មើ ។ សម្រាប់មៀនផ្លែមិនស្អាតក៏ក្រុមហ៊ុនទទួលទិញ(យកមកកែឆ្នៃ ត្រូវកាច្រើនតោនដែរមិនកំណត់) គួរបញ្ជាក់ផងដែរថា សម្រាប់ផ្លែមៀនដែលខាងក្រក្រុមហ៊ុម Pechenda Fruit Production PFP ទិញពីកសិករយើងនាំចេញទៅប្រទេសចិននឹងប្រទេសថៃ។ល។ដូច្នេះក្នុងនាងលោកជាប្រធានក្រុមហ៊ុន Pechenda Fruit Production PFP ក៏ជាសមាជិកក្រុមប្រឹក្សាភិបាលនឹងជាថ្នាក់ដឺកនាំមួយរូបទទួលបន្ទុកទំនាក់ទំនងផ្នែកទីផ្សា របស់សហភាពសហគមន៏កសិកម្មមៀនកម្ពុជា សូមអំពាវនាវដល់កសិករចូលរួមផលិតផ្លែមៀនអោយប្រកបទៅតាមទីផ្សារក្នុងនឹងក្រៅប្រទេស ឱ្យមានចង្វាក់ផលិតកម្មច្បាស់លាស់។សម្រាប់ ប្រជាកសិករដែលមានផ្លែមៀនលក់ ចង់សហការជាមួយក្រុមហ៊ុនអាចទាក់ទងទៅលេខ ៣ខ្សែនេះ ៖ 090558000 / 098910899 / 092910899 (Telegram )៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T08:59:17.444Z", "category": "ចាប់ផ្តើមអាជីវកម្ម", "views": 345, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
គ្រាប់ពេជ្រកណ្ដាលក្រុង!មកដឹងកត្តាមួយចំនួនដែលធ្វើឱ្យ ខណ្ឌបឹងកេងកងជាប់ឈ្មោះជាតំបន់លេខមួយក្នុងក្រុងភ្នំពេញ	https://business-cambodia.com/articles/the-number-one-area-in-phnom-penh	ខណ្ឌបឹងកេងកង១ ត្រូវបានអ្នកវិនិយោគអចលនទ្រព្យជាច្រើនចាត់ទុកថា ជាតំបន់មាស ជាតំបន់ដែលមានតម្លៃអចលនទ្រព្យខ្ពស់ជាងគេនៅក្នុងរាជធានីភ្នំពេញ ដែលភាគច្រើនគេឱ្យរហ័សនាមថា Bkk1 បើប្រៀបធៀបទៅនឹងតំបន់ជាច្រើនទៀតនៅកណ្ដាលរាជធានីភ្នំពេញ។ តើធ្លាប់ដឹងទេថា ហេតុអ្វីបានជាតំបន់នេះជាប់ឈ្មោះលេខមួយនិងមានតម្លៃអចលនទ្រព្យថ្លៃជាងគេដូច្នេះ? ទាក់ទងនិងសំនួរខាងលើនេះដែរ លោក ច្រឹក សុខនីម ប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា បានប្រាប់ក្រុមការងារ Business Cambodia យ៉ាងដូច្នេះថា “មូលហេតុដែលធ្វើឱ្យខណ្ឌបឹងកេងកងក្លាយជាតំបន់លេខមួយក៏ព្រោះតែតំបន់នេះទាក់ទាញវិនិយោគិនបរទេសច្រើន”។ លោកក៏បានបន្តថា ចំពោះកត្តាដែលធ្វើឱ្យតំបន់បឹងកេងកងលេចធ្លោក៏ព្រោះតែតំបន់នោះមានប្រជាប្រិយភាពសម្រាប់ការរស់នៅរបស់ជនបរទេស ដោយសារវាមិនត្រឹមតែជាតំបន់មានសក្ដានុពលក្នុងការធ្វើពាណិជ្ជកម្មប៉ុណ្ណោះទេ វាជាទីតាំងកណ្ដាលមួយដ៏ល្អសម្រាប់ការរស់នៅប្រកបដោយសុវត្ថិភាព និងផាសុកភាព។ តំបន់បឹងកេងកងក៏ជាតំបន់ដែលបណ្ដុំទៅដោយស្ថានទូតនៃប្រទេសនានា ហើយវាក៏ស្ថិតនៅជិតដងទន្លេដែលមានខ្យល់អាកាសល្អ ត្រជាក់គួរឱ្យចង់រស់នៅ ដូច្នេះទើបអាចនិយាយបានថា ជាទីតាំងល្អ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T08:47:44.997Z", "category": "អចលនទ្រព្យ", "views": 426, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ប្រយ័ត្នខាតលុយ! នេះជាកំហុសធំៗទាំង៤ ដែលអ្នករកស៊ីថ្មីថ្មោងគួរចៀស ពេលបើករបររកស៊ីឆ្នាំក្រោយនេះ	https://business-cambodia.com/articles/new-business-owners-should-avoid-starting-next-year	ពេលចេញរកស៊ីដំបូងៗ បើសិនជាទាំងអស់គ្នាមិនបានគិតគូឱ្យបានជ្រុងជ្រោយហើយតែងតែដើរជាន់កំហុសដដែលៗដោយមិនដឹងខ្លួន នោះនឹងធ្វើឱ្យយើងខាតទាំងលុយខាតទាំងពេលវេលាផងដែរ។ ដើម្បីកុំឱ្យម្ចាស់អាជីវកម្មឬអ្នកចេញរកស៊ីដំបូងៗដើរជាន់កំហុសដោយអចេតនាចាបក្រហមនឹងបង្ហាញពីកំហុសធំទាំង៤ ដែលអ្នករកស៊ីមិនគួរដើរជាន់ឡើយ ប្រសិនជាមិនចង់បោសគូទខោ៖ ការជ្រើសរើសមុខរបរ៖ បច្ចុប្បន្ននេះមានអ្នករកស៊ីជាច្រើនដែលបានកំពុងតែជ្រើសរើសមុខរបរខុស ដោយពួកគាត់បែរជាទៅរកស៊ីរបរណាដែលឃើញគេលក់ដាច់ហើយលក់តាមគេ ម្យ៉ាងវិញទៀតចំពោះអ្នកដែលមានដើមទុនរកស៊ីគឺគាត់មិនព្រមរើសរបរណាដែលអាចដោះស្រាយបញ្ហាមនុស្សទេ ឬបានគិតថាឥលូវរបរណាដែលភ្ញៀវកំពុងតែត្រូវការ គឺតែគាត់បែរជាយកលុយរាប់ម៉ឺនទៅដាក់ទុនរកស៊ីតាមគេដោយមិនដឹងពីអាជីវកម្មច្បាស់ រហូតធ្វើឱ្យខាតលុយទទេរៗព្រោះកំហុសបែបនេះ។ ចាប់ផ្តើមខុសខ្នាត៖ នៅត្រង់ចំណុចនេះលោក សំ កុសល ដែលជាគ្រូបង្វឹកផ្នែករកស៊ីពីដើមទុនតិច ក៏បានបង្ហើបថា មនុស្សមួយចំនួនគិតថាចាំពេលមានលុយច្រើនចាំចេញរកស៊ី ចំណែកអ្នកខ្លះដឹងពីក្បួនរកស៊ីពីដើមទុនតិចក៏មិនធ្វើដែលដោយសារខ្លាចខ្មាសគេ រីឯអ្នកខ្លះទៀតគ្មានបទពិសោធន៍ទាល់តែសោះតែគាត់មានដើមទុនច្រើនចឹងគាត់ទៅចាប់របរធំពេកហើយមិនចេះគ្រប់គ្រងនេះក៏ជាចំណុចមួយធ្វើឱ្យបរាជ័យផងដែរ។ ជាអ្នករកស៊ីតែមុខមិនរីក៖ ដូចពាក្យមួយឃ្លាបានលើកឡើងថា “អ្នកលក់មុខរីករកស៊ីធូរ អ្នកលក់មុខជូររកស៊ីតឹង អ្នកលក់មុខខឹងរកស៊ីខាត អ្នកមុខស្អាតរកស៊ីចំណេញ អ្នកលក់មុខគួរឲ្យស្រលាញ់រកស៊ីឡើង អ្នកលក់មុខឆ្មើងរកស៊ីចុះ” ។ ដូច្នេះហើយទឹកមុខគឺជារឿងសំខាន់ ព្រោះថាគ្មាននណាម្នាក់ចូលចិត្តអ្នកលក់មុខមិនចេះញញឹមនោះទេ កុំថាឡើយអ្នកទិញជាអ្នកដ៏ទៃ សូម្បីតែគ្រួសារអ្នកក៏មិនចូលចិត្តដែរ។ ចម្លងតាមគេ៖ បើអ្នកធ្វើអាជីវកម្មដោយចម្លងតាមគេ និងគ្មានភាពពិសេសណាមួយដែលជារបស់ខ្លួនទេ នោះមានន័យថាអ្នកកំពុងតែធ្វើអាជីវកម្មកប់ខ្លួនឯងហើយ។ នៅក្នុងការធ្វើអាជីវកម្ម ត្រូវរកឱ្យឃើញនូវលក្ខណៈពិសេស ក៏ដូចជាភាពលេចធ្លោរបស់អាជីវកម្មអ្នក ដែលខុសប្លែកពីដៃគូប្រកួតប្រជែង ទើបអាចធ្វើឱ្យអាជីវកម្មអាចរីកចម្រើនបានយូរអង្វែង៕ សូមជម្រាបថា នេះគឺជាកំហុសដែលអ្នករកស៊ីថ្មីថ្មោងគួរតែចៀស ព្រោះបើទាំងអស់គ្នាដឹងហើយលឺហើយ តែនៅតែប្រព្រឹត្តទោះបីជាយើងមានលុយរកស៊ីយ៉ាងណា ហើយមុខរបរយើងធំយ៉ាងណាក៏ត្រូវតែបិទទ្វារចោលដែរ ដូច្នេះហើយប្រសិនជាមើលឃើញខ្លួនឯងកំពុងតែសាងនៅកំហុសទាំងនេះគួររួសរាន់កែប្រែឡើងវិញដើម្បីកុំឱ្យខាតពេលក៏ដូចជាខាតបង់លុយកាក់៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T08:21:12.395Z", "category": "ចាប់ផ្តើមអាជីវកម្ម", "views": 317, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដំណឹងល្អ! ឯកឧត្ដម ស៊ុន ចាន់ថុល បញ្ជាក់ថាផ្លូវល្បឿនលឿនទី៣នៅកម្ពុជាបានកំពុងធ្វើការសិក្សា	https://business-cambodia.com/articles/expressway-3	ថ្លែងនៅក្នុងសម្ពោធដាក់ឲ្យដំណើការមណ្ឌលត្រួតពិនិត្យលក្ខណៈបច្ចេកទេសយានយន្ត(ឆៀក) ផ្សារដីហុយ នាថ្ងៃទី២០ ខែធ្នូ ឆ្នាំ២០២២ នេះ ឯកឧត្ដមទេសរដ្ឋមន្ដ្រី ស៊ុន ចាន់ថុល រដ្ឋមន្រ្ដីក្រសួងសាធារណការ និងដឹកជញ្ជូន បានបង្ហើបឲ្យដឹងថា បច្ចុប្បន្ននេះក្រសួងបានកំពុងធ្វើការសិក្សាដើម្បីសាងសង់ផ្លូវល្បឿនលឿនទី៣ ដែលតភ្ជាប់ពីរាជធានីភ្នំពេញទៅខេត្ដសៀមរាប។ យោងតាមប្រសាសន៍របស់ឯកឧត្ដមទេសរដ្ឋមន្ដ្រីក្នុងពិធីខាងលើបានបញ្ជាក់ថា «សូមជម្រាបថាកំពុងសិក្សារផ្លូវល្បឿនលឿនពីភ្នំពេញទៅសៀមរាបថែមទៀត ឥឡូវកំពុងសិក្សា»។ គួររំលឹកដែរថា កាលពីពេលកន្លងឯកឧត្ដម ស៊ុន ចាន់ថុល ក៏បានលើកឡើងដែរថា គម្រោងផ្លូវល្បឿនលឿនទី៣ ពីភ្នំពេញទៅខេត្ដសៀមរាបនេះ គឺមានក្រុមហ៊ុនធំៗចំនួន ៤ បានដាក់ពាក្យស្នើសុំធ្វើការសិក្សាសាងសង់នាពេលខាងមុខ។ សូមជម្រាបថា បច្ចុប្បន្នបានកំពុងបើកដំណើរការផ្លូវល្បឿនលឿន ១ ខ្សែហើយ គឺពីភ្នំពេញទៅខេត្ដព្រះសីហនុ ដែលជាផ្លូវល្បឿនលឿនទី១ នៅកម្ពុជា ខណៈផ្លូវល្បឿនលឿនទី២ តភ្ជាប់ពីភ្នំពេញទៅកាន់ក្រុងបាវិញ ខេត្ដស្វាយរៀង ត្រៀមបើកការដ្ឋាននៅឆ្នាំថ្មី២០២៣ ខាងមុខនេះដែរ។ ទាក់ទងផ្លូវល្បឿនលឿនទី២នេះដែរ ថ្លែងក្នុងពិធីខាងលើឯកឧត្ដមបានលើកឡើងថា «យើងបានចរចាចប់សព្វគ្រប់នូវផ្លូវល្បឿនលឿនទី២ ភ្នំពេញទៅបាវិត ទៅព្រំដែនកម្ពុជាវៀតណាម វៀតណាមគេធ្វើល្បឿនលឿនពីហូជីមិញ មកតភ្ជាប់ផ្លូវល្បឿនលឿនរបស់យើង។ ដូចនេះថ្ងៃក្រោយយើងធ្វើដំណើរតាមផ្លូវល្បឿនលឿនពីភ្នំពេញទៅក្រុងហូជីមិញតែម្ដង ហើយសង្ឃឹមថាបើកការដ្ឋានសាងសង់ខែ៦ឆ្នាំក្រោយ»៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T08:09:27.691Z", "category": "អចលនទ្រព្យ", "views": 15561, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ដំណឹងល្អ! នៅខែមករា ឆ្នាំ២០២៣ រាជរដ្ឋាភិបាល នឹងសង់ផ្លូវថ្មី៣ខ្សែ នៅក្នុងភ្ជាប់ខេត្តក្រុង៣នេះ	https://business-cambodia.com/articles/new-project-next-year	នៅសល់ត្រឹមតែប៉ុន្មានថ្ងៃទៀតដាច់ឆ្នាំ២០២២ ហើយខណៈនៅដើមឆ្នាំ២០២៣ខាងមុខនេះរាជរដ្ឋាភិបាល នឹងបើកការដ្ឋានសាងសង់ពង្រីកផ្លូវចំនួន៣ ខ្សែរទៀត ដែលមានផ្លូវជាតិលេខ៧ ពីស្គន់ទៅកំពង់ចាម ផ្លូវជាតិលេខ១០ ពីសំឡូតទៅកោះកុងនិងផ្លូវជាតិលេខ៧១សេពីផ្លូវស្ពានស្ទឹងត្រង់ទៅចំការលើផងដែរ  ដើម្បីសម្រួលក្នុងការធ្វើដំណើររបស់បងប្អូនប្រជាពរដ្ឋ។ នេះបើយោងតាមការលើកឡើងរបស់របស់ឯកឧត្តម ស៊ុន ចាន់ថុល ទេសរដ្ឋមន្រ្តី រដ្ឋមន្រ្តីក្រសួងសាធារណការ និងដឹកជញ្ជូន នៅក្នុងពិធីសម្ពោធបើកឱ្យប្រើប្រាស់ជាផ្លូវការមណ្ឌលត្រួតពិនិត្យលក្ខណៈបច្ចេកទេសយានយន្ត(ឆៀក)ផ្សាដីហុយ  នៅថ្ងៃទី២០ ខែធ្នូ ឆ្នាំ២០២២ ។ ឯកឧត្តមបានលើកឡើងថា “នៅខែមករាខាងមុននេះសម្ដេចអគីមហាសេនាបតីតេជោ ហ៊ុន សែន នឹងអញ្ញើញបើកការដ្ឋានសាងសង់និងពង្រីផ្លូវ  ពីស្គន់ទៅកំពង់ចាមពី ២កន្លងទៅ៤កន្លង ផ្លូវលេខ១០របស់យើងសាង់ពីសំឡូតទៅកោះកុង ពីស្ពានស្ទឹងត្រង់ទៅចំការលើ” ។ សូមជម្រាបជូនថា គម្រោងសាងសង់ពង្រីកផ្លូវជាតិលេខ៧ ពីស្គន់ ដល់ក្រុងកំពង់ចាម ខេត្តកំពង់ចាមនេះ មានប្រវែង ៤៥,៥០ គីឡូម៉ែត្រ ពង្រីកទៅជាផ្លូវ៤គន្លង គ្រោងចំណាយថវិកាសរុបប្រមាណ ១១៤,៨៩ លានដុល្លា។ ខណៈគម្រោងសាងសង់ផ្លូវជាតិលេខ១០ តភ្ជាប់ពីសំឡូត វាលវែង អូរសោម រហូតដល់ខេត្ដកោះកុង មានប្រវែងសរុប ១៩៧.៣៣ គីឡូម៉ែត្រត្រូវចំណាយមានប្រមាណ ១៨៨ លានដុល្លារ។ និង៧១Cពីស្ពានស្ពានស្ទឹងត្រង់ទៅចំការលើមានប្រវែង ១១៤គីឡូម៉ែត្រផងដែរ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T07:00:28.360Z", "category": "អចលនទ្រព្យ", "views": 9596, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លោក ឡុង អេងឃីម បង្ហើបគន្លឹះធំ៣ អាចប្រែខ្លួនពីបុគ្គលិកប្រាក់ខែ៣០$ ឡើងដល់ខ្ទង់ពាន់$	https://business-cambodia.com/articles/tip-to-have-a-high-salary	ផ្តើមចេញពីក្មេងប្រុសម្នាក់ធ្លាប់ភ្លើតភើ្លននឹងការដើរលេងសប្បាយភ្លេចការសិក្សានិងជាបន្លាក្នុងទ្រុងរបស់ឪពុកម្តាយ លោក ឡុងអេង ឃីម ត្រូវបានចាត់ទុកជាមនុស្សម្នាក់ក្នុងចំណោមមនុស្សជាច្រើននាក់ទៀត ដែលបានប្រែក្លាយជីវិតរបស់ខ្លួនស្ទើរតែ ១៨០ដឺក្រេ ដោយពីក្មេងគេចសាលា ក្លាយជាសិស្សឆ្នើម គ្រូបង្រៀនឆ្នើម បុគ្គលិកឆ្នើម និងអាចដើរលេងទៅក្រៅប្រទេសចំនួន១៥ ថែមទៀត។ នៅក្នុងបទសម្ភាសន៍ជាមួយ Business Cambodia លោក ឡុង អេងឃីម ដែលបច្ចុប្បន្នជាប្រធានផ្នែកបណ្តុះបណ្តាលផ្នែកលក់ និងជាគ្រូបង្វឹកបុគ្គលឆ្នើមផងនោះ បានចែករំលែកពីគន្លឹះធំៗ៣ ដែលធ្វើឱ្យលោកអាចវិវត្តន៍ខ្លួនពីបុគ្គលិកប្រាកខែតិចទៅច្រើន។ គន្លឹះទាំងនោះ រួមមានដូចខាងក្រោម៖ គន្លឹះទី១. រៀនឆ្ងល់៖ ពេលចាប់ផ្តើមធ្វើការដំបូងៗ មានប្រាក់ខែខ្ទង់៣០ដុល្លារ លោក អេងឃីម បានចាប់ផ្តើមរៀនឆ្ងល់ និងសួរសំណួរធំៗលើខ្លួនឯងដូចជា៖ តើគេធ្វើម៉េចទើបបានប្រាក់ខែ300$ ក្នុង១ខែ? ពេលគាត់បាន 3០០ដុល្លារ គាត់ឆ្ងល់ថាធ្វើម៉េចទើបបានប្រាក់ 1០០០ដុល្លារក្នុង១ខែ? ពេលគាត់បាន១០០០ដុល្លារ គាត់ឆ្ងល់ថាធ្វើម៉េចទើបអាចបានប្រាក់ខែ២០០០ក្នុងមួយខែ? នៅពេលដែលគាត់ទទួលបាន 2000$ គាត់ឆ្ងល់ថាធ្វើម៉េចទើបអាចទទួលបាន 1000$ ឬ 2000$ ក្នុង១ថ្ងៃ។ ការសួរសំណួរខាងលើនេះ បានធ្វើឱ្យលោកចាប់ផ្តើមគិតនិងសិក្សាពីមនុស្សជុំវិញខ្លួន និងការងារកាន់តែស៊ីជម្រៅជាងមុន ហើយលោកព្យាយាមអភិវឌ្ឍន៍ខ្លួនជាប្រចាំ ដើម្បីអាចឡើងទៅចាប់យកប្រាក់ខែដែលខ្លួនចង់បាន។ លោកបានបញ្ជាក់ថា “តាមពិតទៅ ការងារអ្វីក៏យើងអាចធ្វើបានដែរ ប៉ុន្តែយើងភាគច្រើន មិនមានសេចក្តីក្លាហាននៅក្នុងការធ្វើវា ហើយតែងគិតថាខ្លួនធ្វើមិនបាន” ។ គន្លឹះទី២. រៀនស្វែងយល់៖ ដើម្បីឱ្យយើងអាចឡើងតួនាទី ប្រាក់ខែ តាមអ្វីដែលយើងចង់បានហើយ លោក ឡុង អេងឃីម បានណែនាំថា យើងគួរព្យាយាមស្វែងយល់បន្ថែមថាតើការងារនោះ ទាមទារឱ្យអ្នកមានចំណេះ ជំនាញអ្វីខ្លះ? តើការងារនោះ ទាមទារឱ្យយើងមានអាកប្បកិរិយាបែបណា? មានទម្លាប់អ្វីខ្លះ? ពោលគឺនៅពេលដែលគាត់ជាកូនចៅគេ គាត់តែងតែរៀនសង្កេតមើលពីរបៀបរបបការងាររបស់មេ។ តើរាល់ថ្ងៃមេគាត់ធ្វើអ្វីខ្លះ? តើមេលើកទឹកចិត្តកូនចៅបែបណា? តើមេដាក់ការងារឱ្យកូនចៅបែបណា? តើមេធ្វើការជាមេរបស់គាត់យ៉ាងដូចម្តេច? ជាដើម។ ការសង្កេតនេះ បានធ្វើឱ្យគាត់ដឹងពីអ្វីដែលគាត់ត្រូវរៀបចំខ្លួនសម្រាប់មុខតំណែង ឬប្រាក់ខែដែលគាត់ត្រូវការ ហើយគាត់តែងតែសួរខ្លួនគាត់ជាប្រចាំថា “បើសិនជាថ្ងៃស្អែក មេរបស់អ្នកឈប់ធ្វើការតើអ្នកអាចរ៉ាប់រងការងារជំនួសគាត់បានដែរឬទេ?” ការសួរបែបនេះ ធ្វើឱ្យគាត់កាន់តែមានទឹកចិត្ត។ គន្លឹះទី៣. រៀនផ្តោត៖ ប្រធានផ្នែកបណ្តុះបណ្តាលវ័យក្មេងរូបនេះ បានលើកឡើងថា មនុស្សភាគច្រើន សុទ្ធតែបានដឹងពីរបៀបដើម្បីទទួលបានការងារល្អ និងប្រាក់ខែខ្ពស់ ប៉ុន្តែមានមនុស្សមិនច្រើនប៉ុន្មាននោះទេ ដែលទទួលបានវា។ ហេតុអ្វី? ចម្លើយ៖ គឺដោយសារតែមនុស្សភាគច្រើនបានត្រឹមតែចង់បាន ប៉ុន្តែពុំមានសកម្មភាពច្បាស់លាស់ ពោលគឺមិនបានផ្តោតឱ្យខ្លាំងលើអ្វីដែលខ្លួនចង់បាន។   ជាក់ស្តែង លោកបានវិនិយោគ ពេលវេលា លុយកាក់ និងថាមពលជាច្រើន លើការងាររបស់ខ្លួន ដោយលោកបានចំណាយប្រាក់ច្រើន ដើម្បីរៀនជំនាញថ្មីៗ ចំណាយពេលវេលាក្នុងការអានសៀវភៅ មើលវីដេអូអប់រំលើ YouTube ធ្វើការបណ្តុះបណ្តាល និងសិក្ខាសាលារាប់ពាន់នាក់។ លោកថា “ការលះបង់ទាំងនោះបានផ្លាស់ប្តូរជីវិតរបស់ខ្ញុំទាំងស្រុង ពីព្រោះខ្ញុំបានត្រៀមខ្លួនយ៉ាងល្អ ដើម្បីទទួលយកបញ្ហាប្រឈមណាមួយដើម្បីភ្ជាប់ចំណុចរវាងខ្ញុំ និងការងារបន្ទាប់របស់ខ្ញុំ” ។ សរុបមកវិញ ដើម្បីអាចប្រែខ្លួនពីបុគ្គលិកប្រាក់ខែតិច ទៅច្រើនបាន យើងត្រូវដឹងឱ្យច្បាស់ពីការងារបន្ទាប់ដែលយើងចង់ទៅ ហើយត្រូវដឹងថា ការងារនោះទាមទារឱ្យយើងចេះអ្វីខ្លះ។ បន្ថែមពីនេះ យើងត្រូវផ្តោតទាំងពេលវេលា កម្លាំងកាយចិត្ត លុយកាក់ ដើម្បីសម្រេចគោលដៅមួយនោះ ៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T05:38:34.363Z", "category": "ភាពជាអ្នកដឹកនាំ", "views": 1915, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
វីដេអូ១អ្នកមើលរាប់លាន! អ្នកជំនាញ YouTube និង Facebook ពីររូប បង្ហើបប្រភេទវីដេអូគួរធ្វើបើចង់ទាញអ្នកមើលច្រើន	https://business-cambodia.com/articles/two-content-creator-	លោក ឃត់ សុខា គឺជាអ្នកបង្កើតមាតិកាដ៏ល្បីល្បាញមួយរូបនៅលើ YouTube ដែលមាន Channel ឈ្មោះថា “Survival Builder” ហើយតាមរយៈវីដេអូជារបស់លោកបានធ្វើឱ្យពិភពលោកបានស្គាល់ប្រទេសកម្ពុជា ធ្វើឱ្យបរទេសបានដឹងពីទេពកោសល្យក៏ដូចជាភាពប៉ិនប្រសប់របស់ Content Creator ខ្មែរកាន់តែច្រើន។ក្នុងនោះដែរ វីដេអូដែលលោកបានធ្វើមានអ្នកមើលរាប់លាននាក់ឯណោះ ក៏មានវីដេអូមួយដែលទាញអ្នកមើលដល់ទៅជាង ៣០០លាននាក់នៅជុំវិញពិភពលោកថែមទៀតផង។ ទន្ទឹមនឹងភាពជោគជ័យដ៏ត្រចះត្រចង់នេះផងដែរ ក្នុងកិច្ចសម្ភាសន៍ជាមួយ Business Cambodia ម្ចាស់ Channel ១០លាន Subscriber រូបនេះបានឱ្យដឹងថា ចំពោះការបង្កើតមាតិកានៅលើ YouTube ប្រសិនបើចង់ឱ្យវីដេអូមានអ្នកមើលច្រើន ត្រូវបង្កើតវីដេអូដែលមានលក្ខណៈ World Wide ជាប្រភេទវីដេអូដែលមានវិសាលភាពទូលំទូលាយ អាចមើលបានជុំវិញពិភពលោក ព្រោះការបង្កើតវីដេអូប្រភេទនេះក្រៅពីមានអ្នកមើលច្រើនហើយ ម្ចាស់វីដេអូក៏អាចរកចំណូលបានច្រើនផងដែរ។ លោកបានបញ្ជាក់ទៀតថា តែទន្ទឹមនឹងការអាចបង្កើតវីដេអូដែលល្អបាន អ្នកដែលជា Content Creator ក៏ត្រូវតែមានជំនាញត្រឹមត្រូវច្បាស់លាស់ទៅលើការ កាត់ត ការកាន់កាំមេរ៉ា រៀបចំប្លង់ ការលេងចំណងជើង និងបច្ចេកទេសផ្សេងៗទៀតឱ្យច្បាស់ផងដែរ ដើម្បីធ្វើឱ្យវីដេអូដែលចេញទៅមានគុណភាព សាកសមនិងឱ្យគេមើលជុំវិញពិភពលោក។ ក្រៅពីអ្នកបង្កើតមាតិកានៅលើ YouTube ល្បីឈ្មោះមួយរូបនេះ ក៏មានអ្នកបង្កើតមាតិកានៅលើ Facebook មួយរូបទៀតផងដែរ បានចូលខ្លួនបង្ហើបពីតិចនិកក៏ដូចរបៀបនៃការរើស Content មកធ្វើឱ្យបានត្រឹមត្រូវ ហើយមានអ្នកមើលច្រើនដែរ នោះគឺ កញ្ញា ឆម ស្រីផាច ជាអ្នកធ្វើវីដេអូបែបស្រុកស្រែ ដែលបច្ចុប្បន្នកញ្ញកំពុងទទួលបានការគាំទ្រយ៉ាងខ្លាំងពីសំណាក់អ្នកគាំទ្រនៅលើបណ្តាញសង្គមហ្វេសប៊ុក ហើយតាមរយៈការធ្វើដេអូរបស់កញ្ញាបានធ្វើឱ្យប្រជាពលរដ្ឋក្នុងប្រទេសកម្ពុជាយើងជាច្រើនបានកោតសរសើរចំពោះភាពប៉ិនប្រសប់របស់កញ្ញា ទាំងកាយវិការ និងពាក្យសម្តី។ ស្របពេលដែលកញ្ញាកំពុងទទួលបានការគាំទ្រយ៉ាងពេញទំហឹងនេះផងដែរ ក្នុងនាមជាមនុស្សរបស់មហាជន ដែលត្រូវបានគេស្គាល់ដោយការបង្កើតមាតិកានៅលើបណ្តាញសង្គម Facebook កញ្ញា ស្រីផាច ក៏បានបង្ហើបប្រាប់ពីក្បួនខ្លះៗសម្រាប់ការធ្វើវីដេអូជំនាន់ក្រោយផងដែរថា "សម្រាប់បងប្អូនដែលចង់ក្លាយខ្លួនទៅជាអ្នកផលិតវីដេអូ គួរតែខិតខំប្រឹងប្រែងផលិតវីដេអូល្អៗមានគុណភាព ប្រកបដោយភាពច្នៃប្រឌិត ហើយប្រភេទវីដេអូដែលធ្វើទៅទាញអ្នកមើលបានច្រើននោះគឺប្រភេទវីដេអូធ្វើម្ហូប វីដេអូប្រភេទនេះនៅលើបណ្តាញសង្គមគឺគេចូលចិត្តមើលណាស់”៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T04:48:56.354Z", "category": "ចាប់ផ្តើមអាជីវកម្ម", "views": 909, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឱកាសទីផ្សារធំ! មានលុយ ៥ពាន់$ អាចសម្លឹងមុខរបរថ្មីស្រឡាងទាំង៣ នេះបាន ល្អបំផុតសម្រាប់ឆ្នាំ២០២៣	https://business-cambodia.com/articles/new-business-in-2023	ការជ្រើសរើសមុខរកស៊ីពិតជាសំខាន់ខ្លាំងណាស់ កាលណាដែលយើងជ្រើសរើសមុខរបររកស៊ីត្រូវជាមួយទីផ្សារ ហើយថ្មីសម្រាប់ទីផ្សារច្បាស់ជាប្លែកហើយមានអតិថិជនគាំទ្រច្រើន ប៉ុន្តែប្រសិនជាយើងឃើញគេរកស៊ីទៅមានអ្នកទិញច្រើនហើយទៅរកស៊ីដូចគេរកស៊ីតាមគេច្បាស់ណាស់រកស៊ីយូរៗទៅប្រាកដជាសល់តែតូបមិនខានឡើយ បើទោះបីជាយើងមានទុនច្រើនក៏ដោយ។ ដូច្នេះ ដើម្បីកុំឱ្យបងប្អូនរកស៊ីខុសហើយរកស៊ីតាមតែគេ ពេលនេះចាបក្រហមនឹងបង្ហាញនៅមុខរបរថ្មីស្រឡាងទាំង៣ ដែលអ្នកមានដើមទុនត្រឹម៥ពាន់ដុល្លារ អាចពិចារណារកស៊ីបាន៖ ១. សេវាកម្មគ្រប់គ្រងហ្រ្វេនឆាយ មួយរយៈចុងក្រោយនេះ យើងសង្កេតឃើញថាមានយីហោហ្រ្វេនឆាយនៅក្នុងប្រទេសកម្ពុជាជាច្រើនកំពុងតែរីកច្រើន ហើយវាក៏ជាឱកាសល្អមួយដែរសម្រាប់អ្នកដែលមានដើមទុន៥ពាន់ដុល្លារគួរតែចាប់ផ្តើម ដោយសារតែរបរនេះប្រភេទជាសេវាកម្ម យើងអាចចាប់ផ្តើមដំបូងធ្វើតែម្នាក់ឬ២នាក់ក៏បានដែរ ប៉ុន្តែអ្វីដែលសំខាន់ពេលចាប់ផ្តើមដំបូងយើងត្រូវស្វែងរកអតិថិជនណាដែលគាត់មានលក់ហ្រ្វេនឆាយហើយយើងអាចទៅពិភាក្សាជាមួយគាត់ដើម្បីឱ្យយើងជួយគ្រប់គ្រង់ហ្វ្រេនឆាយរបស់គាត់ឱ្យកាន់តែងាយស្រួលជាងមុន កាលណាដែលយើងបានចាប់ផ្តើមហើយយើងបានធ្វើឱ្យម្ចាស់អាជីវកម្មឃើញលទ្ធផលច្បាស់ណាស់គាត់មិនខ្លាចក្នុងការចាយលុយមកកាន់យើងទេ។ ប៉ុន្តែមុននឹងយើងចាប់ផ្តើមបើកសេវាកម្មនេះ យើងត្រូវតែអត់ធ្មត់ឱ្យបានច្រើន ព្រោះវាជាប្រភេទសេវាកម្មដែលថ្មីស្រឡាងសម្រាប់ឆ្នាំ២០២៣ ដូច្នេះវាត្រូវការពេលវេលាច្រើនទម្រាំតែមានគេស្គាល់ មានគេយល់ ដូច្នេះបើយើងស្រលាញ់ហើយចង់ធ្វើសេវាកម្មនេះ ត្រូវតែផ្សព្វផ្សាយលើប្រព័ន្ធឌីជីថលឱ្យបានច្រើន។ ២. ចិញ្ចឹមចង្រិតយកទៅធ្វើជាម្ស៉ៅប្រូតេអ៊ីន ប្រភេទមុខររបរនេះ គឺមានឱកាសជោគជ័យខ្ពស់មែនទែន ព្រោះថាមានអ្នកចិញ្ចឹមចង្រិតរួចស្រេចទៅហើយនៅក្នុងប្រទេសកម្ពុជាយើង។ ហេតុនេះយើងគ្រាន់តែយក ចង្រិតដែលមានស្រាប់ទៅកែច្នៃឲ្យក្លាយជាម៉្សៅប្រូតេអ៊ីន។ចំពោះម៉្សៅប្រូតេអ៊ីននេះទៀតសោត កំពុងតែមានតម្រូវការច្រើនខ្លាំងណាស់សម្រាប់អ្នកហាត់ប្រាណ មួយវិញទៀតម្សៅប្រូតេអ៊ីនក៏អាចយកទៅលាយធ្វើជានំខេកបាន ហើយប្រហែលជាជួយបង្កើនរសជាតិមួយកម្រិតទៀតផង។ ៣. ច្នៃកសិផលកំពុងលក់មិនដាច់ លោកសំ កុសល ដែលជាស្ថាបនិកចាបក្រហម បាននិយាយថា ប្រសិនជាយើងមានដើមទុន៥ពាន់ដុល្លារ ហើយចាប់អារម្មណ៍ចង់យកកសិផលខ្មែរដែលលក់មិនដាច់មកច្នៃជាផលិតផលមួយផ្សេងទៀតគឺពិតជាល្អខ្លាំងណាស់ ព្រោះយើងបានជួយកសិករខ្មែរផងដែរ។ តួយ៉ាងដូចជាកសិករម្នាក់ដែលគាត់បានផ្តាំផ្សិតហើយលក់ពុំសូវដាច់ តែគាត់បានច្នៃផ្សិតស្រស់ទាំងនោះច្នៃជាផ្សិតក្រៀមហើយការលក់របស់គាត់ក៏ដាច់គួរសម ដែលនេះជាឱកាសដែលយើងគួរពិចារណាក្នុងការចាប់ ព្រោះក្នុងនាមយើងជាអ្នកមានដើមទុនហើយចង់មានរបរផ្ទាល់ខ្លួនយើងអាចសម្លឹងមើលផលិតផលណាដែលកសិករខ្មែរលក់មិនចេញ យើងអាចពិចារណាទៅទិញហើយគួរតែដើម្បីច្នៃជាផលិតផលមួយផ្សេងទៀត៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T04:33:47.899Z", "category": "ចាប់ផ្តើមអាជីវកម្ម", "views": 6633, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធនាគារ វីង ប្រកាសអ្នកឈ្នះរង្វាន់ធំពីកម្មវិធី 'ដាក់ប្រាក់កាន់តែច្រើន ឈ្នះកាន់តែធំ'	https://business-cambodia.com/articles/wing-bank-winner	បន្ទាប់ពីដំណើរការកម្មវិធី'ដាក់ប្រាក់កាន់តែច្រើន ឈ្នះកាន់តែធំ' បាន៦ខែមក ទីបំផុតធនាគារ វីង រកអ្នកឈ្នះរថយន្តប្រណីត Lexus LX600 SUV ឃើញហើយ ។ ធនាគារ វីង (ខេមបូឌា) ម.ក បានរៀបចំការចាប់រង្វាន់ធំកម្មវិធី 'ដាក់ប្រាក់កាន់តែច្រើន ឈ្នះកាន់តែធំ' ដោយផ្សាយផ្ទាល់លើកញ្ចក់ទូរទស្សន៍ CTN កាលពីថ្ងៃអាទិត្យសប្តាហ៍មុន ចាប់ពីម៉ោង 8:00 យប់ ដល់ 8:30 យប់ ដោយមានអតិថិជនម្នាក់បានឈ្នះរថយន្តប្រណីត Lexus LX600 SUV ចំនួនមួយគ្រឿង។ រង្វាន់ធំរថយន្ត Lexus LX600 SUV មួយគ្រឿងបានទៅលោក គង់ មាន ប្រជាជននៅក្នុងទីក្រុងភ្នំពេញ ខណៈដែលលោកស្រី គឹម កន្និដ្ឋា ដែលជាប្រជាជននៅក្នុងទីក្រុងភ្នំពេញដែរនោះ បានឈ្នះរថយន្តភីកអាប់ Ford Ranger Wildtrak មួយគ្រឿង។ មានអ្នកឈ្នះរង្វាន់ម៉ូតូ Honda Dream ចំនួន 22 នាក់ ក៏ត្រូវបានចាប់ឆ្នោតជ្រើសរើសដោយចៃដន្យក្នុងកម្មវិធីចាប់រង្វាន់ដែលត្រូវបានផ្សាយផ្ទាល់នៅលើទំព័រហ្វេសប៊ុកផ្លូវការរបស់ធនាគារ វីង ក៏ដូចជាទូរទស្សន៍CTNផងដែរ។ ការចាប់ឆ្នោតកម្មវិធី 'ដាក់ប្រាក់កាន់តែច្រើន ឈ្នះកាន់តែធំ' វគ្គផ្តាច់ព្រ័ត្រ មានការអញ្ចើញចូលរួមដោយ លោក ហាន ប៉េងក្វាង អគ្គនាយកនៃធនាគារ វីង លោក ហោ ប៊ុនថែ អគ្គនាយករងនៃធនាគារ វីង និងលោក ស៊ុ្រន ឈាងស្រេង នាយកគ្រប់គ្រងអាជីវកម្មទីផ្សារអតិថិជន។ លោក ហាន ប៉េងក្វាង អគ្គនាយកនៃធនាគារ វីង បានមានប្រសាសន៍ថា ៖“ខ្ញុំសូមថ្លែងអំណរគុណយ៉ាងជ្រាលជ្រៅចំពោះអតិថិជនទាំងអស់ដែលបានជឿទុកចិត្តលើសេវាធនាគាររបស់យើង ហើយបានបើកគណនីសន្សំ គណនីចរន្ត និងគណនីបញ្ញើមានកាលកំណត់ជាមួយយើង”។ “នៅធនាគារ វីង យើងខ្នះខ្នែងក្នុងការបំពេញការងាររបស់យើង ដើម្បីផ្តល់នូវផលិតផល និងសេវាកម្មដែលចាំបាច់សម្រាប់សហគមន៍របស់យើងឲ្យបានកាន់តែច្រើន”។ អ្នកឈ្នះរង្វាន់ទាំងអស់នឹងត្រូវបានទាក់ទងដោយក្រុមការងារធនាគារ វីង តាមរយៈលេខទូរស័ព្ទផ្លូវការ ០២៣ ៩៩៩ ៩៨៩ ហើយពួកគេក៏អាចស្វែងរកឈ្មោះរបស់ពួកគេនៅលើទំព័រហ្វេសប៊ុកផ្លូវការរបស់ធនាគារ វីង បានផងដែរ។ ពិធីប្រគល់រង្វាន់នឹងប្រព្រឹត្តទៅនៅថ្ងៃទី២៣ ខែធ្នូ នៅធនាគារវីង សាខាព្រះយុគន្ធរ នាមហាវិថីព្រះសីហនុ រាជធានីភ្នំពេញ។ អ្នកឈ្នះទាំងអស់នឹងទទួលបានរង្វាន់ដោយមិនមានបង់លុយអ្វីទាំងអស់។ ក្នុងរយៈពេលប្រាំមួយខែកន្លងមកនេះ ធនាគារវីងបានប្រគល់រថយន្តភីកអាប់ Ford Ranger Wildtrak ចំនួន 6 គ្រឿង និងម៉ូតូ Honda Dream ចំនួន 132 គ្រឿងដល់អតិថិជនដែលជឿទុកចិត្តលើធនាគារ វីង ហើយបានបើកគណនីធនាគារ វីង ។ ធនាគារ វីង បានដាក់ឲ្យដំណើរការកម្មវិធី 'ដាក់ប្រាក់កាន់តែច្រើន ឈ្នះកាន់តែធំ' នៅក្នុងខែមិថុនា ឆ្នាំ 2022 ដើម្បីលើកកម្ពស់ចំណេះដឹងផ្នែកហិរញ្ញវត្ថុនៅក្នុងសហគមន៍ និងផ្តល់រង្វាន់លើកទឹកចិត្តដល់អតិថិជនដែលបានគាំទ្រផលិតផលប្រាក់បញ្ញើរបស់ខ្លួន ដែលរួមមាន៖ គណនីប្រាក់បញ្ញើមានកាលកំណត់ គណនីចរន្ត ក៏ដូចជាគណនីសន្សំផងដែរ។ ការសន្សំមានសារៈសំខាន់ណាស់សម្រាប់មនុស្សម្នាក់ៗ ដើម្បីអាចជួយសម្រេចក្តីសុបិនធំៗរបស់ពួកគេ ដូចជា៖ ការទិញផ្ទះ ការអប់រំរបស់កូនៗ ការដោះស្រាយវិបត្តិដែលមិននឹកស្មានដល់ផ្សេងៗ ឬដើម្បីសុវត្ថិភាពផ្នែកហិរញ្ញវត្ថុរបស់គ្រួសារជាដើម។ អតិថិជនរបស់ធនាគារ វីង អាចទទួលបានការប្រាក់រហូតដល់ 8% ក្នុងមួយឆ្នាំ នៅពេលពួកគេបើកប្រាក់បញ្ញើមានកាលកំណត់ និងទទួលបានការប្រាក់រហូតដល់ 3% ក្នុងមួយឆ្នាំ នៅពេលពួកគេបើកគណនីសន្សំ។ ធនាគារ វីង ប្តេជ្ញាបន្តកែលម្អសេវាអតិថិជនរបស់ខ្លួន តាមរយៈការផ្តល់ជូនផលិតផល និងសេវាកម្មថ្មីៗ ក៏ដូចជាអត្ថប្រយោជន៍ជាច្រើនទៀតដល់អតិថិជន ។ ទន្ទឹមនឹងនេះ ដើម្បីជួយស្តារសេដ្ឋកិច្ចក្នុងប្រទេសក្រោយការរាតត្បាតជំងឺកូវីដ១៩ ធនាគារ វីង បានដាក់ឲ្យដំណើរការផលិតផលកម្ចី 'វីងឌីជីថលឡូន' ថ្មីមួយ ដែលអនុញ្ញាតឲ្យអតិថិជនមិនថាជាបុគ្គលម្នាក់ៗ ឬម្ចាស់អាជីវកម្មខ្នាតតូចទេ សុទ្ធតែអាចស្នើសុំប្រាក់កម្ចីដែលអាចត្រូវបានអនុម័ត និងផ្តល់កម្ចីឲ្យភ្លាមៗ។ អតិថិជនអាចស្នើសុំកម្ចីរហូតដល់ 50,000 ដុល្លារអាមេរិក តាមរយៈកម្មវិធីWing Bank App គ្រប់ពេលវេលា និងគ្រប់ទីកន្លែង ដោយមិនចាំបាច់ចូលទៅកាន់សាខាធនាគារ វីង ណាមួយដោយផ្ទាល់នោះឡើយ។ គ្រាន់តែចុចលើ “វីងឌីជីថលឡូន” នៅលើកម្មវិធីWing Bank App ហើយវាយបញ្ចូលព័ត៌មានខ្លះៗដើម្បីស្នើសុំជាការស្រេច។ ការជូនដំណឹងអំពីការអនុម័តប្រាក់កម្ចីនឹងត្រូវបានផ្តល់ជូនភ្លាមៗបន្ទាប់ពីសំណើត្រូវបានដាក់ស្នើ៕_	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T04:03:00.559Z", "category": "PR", "views": 190, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
៣ប្រសើរជាង១! កញ្ចប់សន្សំ៣ប្រភេទ ដែលគ្រួសារពលរដ្ឋខ្មែរគួរមាន បើងចង់មានសេរីភាពមិនជួបបញ្ហាលុយកាក់	https://business-cambodia.com/articles/types-of-saving-you-should-have-in-families	ប្រជាជនយើងជាច្រើនតែងតែមើលរំលងរឿងលុយកាក់ ពោលគឺមនុស្សមួយចំនួនរកចំណូលបានច្រើនតែមិនចេះចាត់ចែងលុយ ដែលនេះគឺជាមូលហេតុចម្បងដែលធ្វើឲ្យពួកគាត់ជួបបញ្ហាលុយកាក់ក្នុងការរស់នៅ។ ជុំវិញបញ្ហានេះដែរ លោក ហួត សុខា ប្រធាននាយកប្រតិបត្តិសាជីវកម្មរបស់ AMK បានចែករំលែនូវកញ្ចប់សន្សំចំនួន៣ ដែលគ្រួសារពលរដ្ឋខ្មែរគួរមានបើចង់រស់នៅមានសេរីភាពមិនរងសម្ពាធរឿងលុយកាក់។ ១. សន្សំត្រៀមពេលមានអាសន្ន សន្សំសម្រាប់ពេលមានអាសន្ននេះ គឺជាប្រាក់សម្រាប់បម្រុងទុកសម្រាប់ ហេតុការណាមួយដែលកើតឡើងដោយមិនបានប្រៀងទុក ឬមិនបានដឹងជាមុន។ ឧទាហរណ៍សមាជិកគ្រួសារគ្រោះថ្នាក់ ធ្លាក់ខ្លួនឈឺ ឬបាត់បង់ការងារជាដើម។ ដូច្នេះ នៅក្នុងគ្រួសារមួយចាំបាច់ត្រូវមានកញ្ចប់លុយសន្សំសម្រាប់ត្រៀមពេលមានអាសន្ន អ្វីមួយកើតឡើងចំពោះសមាជិកគ្រួសារ។ សម្រាប់ការសន្សំបែបនេះ គួរតែមានផែនការសន្សំទៀងទាត់ និងច្បាស់លាស់ ហើយជម្រើសសន្សំល្អបំផុត គួរដាក់សន្សំនៅ ធនាគារ និងគ្រឹះស្ថានមីក្រូហិរញ្ញវត្ថុស្របច្បាប់ ដែលអាចផ្តល់ទំនុកចិត្ត សុវត្ថិភាព ភាពងាយស្រួល ដាក់ និងដកប្រាក់សន្សំ ជាពិសេស ប្រាក់ អ្នកអាចដុះកូនដុះចៅបានច្រើនថែមទៀតផង។ ២. សន្សំសម្រាប់ត្រៀមចូលនិវត្តន៍ មនុស្សភាគច្រើន តែងគិតថារឿងចូលនិវត្តន៍នៅវែងឆ្ងាយណាស់ ចំាបាច់អីទៅគិតពីឥឡូវនេះ។ របៀបគិតបែបនេះ ច្រើនតែធ្វើពួកគាត់ភ្លេចខ្លួន រហូតដល់ឈានដល់វ័យមួយ រកចំណូលលែងបាន ដែលធ្វើឲ្យពួកគាត់ជួបការលំបាកពីសម្ពាធហរិញ្ញវត្ថុខ្លំាង។  ដូច្នេះនៅក្នុងគ្រួសារមួយ សមាជិកគ្រួសារ ត្រូវគិតគូរពីសេរីភាពផ្នែកហិរញ្ញវត្ថុពេលចាស់ទៅ ដោយមិនចាំបាច់ពឹងកូនរកប្រាក់ដើម្បីចិញ្ចឹមដែលខ្លួនចាស់ឡើយ។ ការរៀបចំផែនការសន្សំសម្រាប់ត្រៀមចូលនិវត្តន៍ក៏សំខាន់ណាស់ដែលពលរដ្ឋខ្មែរមិនគួរមើលរំលងឡើយ។ អ្នកគួរតែងស្វែងរកធនាគារ ឬគ្រឹះស្ថានមីក្រូហិរញ្ញវត្ថុណាមួយ ដែលមានប្រភេទសន្សំមួយនេះ និងអាចផ្តល់លក្ខខណ្ឌចំណេញសមរម្យ និងចាប់ផ្ដើមសន្សំបណ្ដើរៗ កុំទម្លាប់ ចំាពេលអ្នកចាស់បន្តិចទៀតចាំសន្សំ បើអ្នកចង់មានលុយសម្រាប់ចំណាយក្នុងការរស់នៅដោយមិនបាច់ពឹងកូនចៅនោះទេ។ ៣. សន្សំដើម្បីវិនិយោគ មនុស្សមួយចំនួនធំមិនមានបំណងធ្វើការឲ្យគេអស់មួយជីវិតឡើយ ពោលគឺពួកគាត់គ្រាន់តែប្រឡូយក្នុងអាជីពការងារក្នុងរយៈពេលណាមួយជាក់លាក់ បន្ទាប់មកពួកគាត់រំដោះខ្លួនពីការធ្វើការឲ្យគេ ដើម្បីចេញរកស៊ីខ្លួនឯង។ ដូច្នេះបើអ្នកមានគម្រោងចេញរកស៊ីនាពេលអនាគត អ្នកគួរបើកគណនីសន្សំ ដែលជាគណនីសន្សំវិនិយោគដើម្បីបានទុនចាប់ផ្ដើមអាជីវកម្មផ្ទាល់ខ្លួន។  គួរបញ្ជាក់ផងដែរថាប្រភេទសន្សំទាំង៣ បានរៀបរាបខាងលើនេះគឺពិតជាសំខាន់ដែលក្រុមគ្រួសារប្រជាជនពលរដ្ឋខ្មែរមិនគួរមើលរំលងឡើយ។ ពាក់ព័ន្ធនឹងការសន្សំនេះ បងប្អូនគួរតែជ្រើសរើសការសន្សំដោយវ័យឆ្លាត ជាមួយគ្រឹះស្ថានមីក្រូហិរញ្ញវត្ថុ ឬធនាគារ ដែលមានអាជ្ញាប័នត្រឹមត្រូវស្របច្បាប់ ដើម្បីទទួលបានសុវត្ថិភាព មិនបាត់បង់ ចំណេញការប្រាក់ ងាយស្រួលសន្សំតាមបែបបច្ចេកវិទ្យា ជាសេសនៅស្ថានប័នទំាងអស់នោះមានជម្រើសផលិតផលសន្សំជាច្រើន សមស្របទៅតាមវដ្ដជីវិតរបស់មនុស្ស និងតម្រូវការផងដែរ។  ចង់ទទួលបានគំនិតទាក់ទងការប្រើលុយឲ្យមានប្រសិទ្ធភាពនិងការវិនិយោគដើម្បីបង្កើតភាពមានបានអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T03:55:15.595Z", "category": "ហិរញ្ញវត្ថុ", "views": 4683, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
២០២៣ មានទុនត្រឹម៥ពាន់ដុល្លារ ទៅ១ម៉ឺនដុល្លារ តែមិនដឹងរកស៊ីអ្វី អាចមកសម្លឹងមើលរបរទាំងនេះបាន	https://business-cambodia.com/articles/business-in-2023	នៅឆ្នាំ២០២៣ ខាងមុខនេះ មានប្រជាជនច្រើនណាស់ ដែលមានគំនិតចង់រកស៊ី ចង់មានអាជីវកម្មផ្ទាល់ខ្លួនក៏ប៉ុន្តែពួកគាត់មិនដឹងថាគួរចាប់ផ្តើមរកស៊ីរបរអ្វីឡើយឬពួកគាត់មិនដឹងថាចង់ចេញរកស៊ីត្រូវចាយទុនអស់ច្រើនប៉ុណ្ណាទេ។ ថ្ងៃនេះ ក្រុមការងាររបស់ Business Cambodia នឹងលើកបង្ហាញនៅប្រភេទអាជីវកម្មចំនួន ៤ ដែលអាចចាប់ផ្តើមដោយទុន ៥ពាន់ដុល្លារ៖ ច្នៃផលិតផលដែលលក់មិនដាច់ ទៅជាផលិតផលតម្រូវការ៖ មុខរបរនេះជា គំនិតអាជីវកកម្មថ្មីប្លែកមួយ ក្នុងចំណោមអាជីវកម្មទាំងបួនព្រោះពុំទាន់មានអ្នកធ្វើនៅឡើយ។ ហើយវាមានឱកាសជោគជ័យច្រើនសម្រាប់អ្នកចង់ចាប់ផ្ដើមបើកអាជីវកម្មដំបូងៗ ព្រោះពុំសូវមានការប្រកួតប្រជែងច្រើន។ បន្ថែមពីនេះទៀត លោក សំ កុសល ក៏ធ្លាប់បង្ហើបខ្លះៗថា នៅថៃមានស្រី្តម្នាក់បានកែច្នៃផ្សិតស្រស់ ឲ្យទៅជាផ្សិតក្រៀមបានទទួលជោគជ័យរួចទៅហើយ ដោយគ្រាន់តែធ្វើការផ្សព្វផ្សាយនៅលើ ហ្វេសប៊ុកបន្ថែមទៀតប៉ុណ្ណោះ។ ធ្វើប្រព័ន្ធគ្រប់គ្រងឲ្យម្ចាស់អាជីវកម្ម៖ លោកសំ កុសល បាននិយាយថា បច្ចុប្បន្ននេះយើងបានឃើញហើយថា មានហ្វ្រេនឆាយជាច្រើនកំពុងតែរីកពាសពេញប្រទេស ជាហេតុនាំឲ្យម្ចាស់អាជីវកម្មនីមួយៗពិបាកក្នុងគ្រប់គ្រងអាជីវកម្មឲ្យប្រសិទ្ធិភាព។ ដូច្នេះ យើងអាចចាប់ផ្តើមក្នុងការបង្កើតប្រព័ន្ធគ្រប់គ្រងអាជីវកម្ម ដែលជាប្រភេទសេវាកម្មជួយដល់អ្នករកស៊ី ហើយវាជារឿងដ៏ល្អខ្លាំងមែនទែនប្រសិនជាយើងគិតអាចធ្វើវាបានព្រោះសេវាកម្មបែបនេះមិនសូវទាន់មានអ្នកធ្វើច្រើននៅឡើយ។ របរ១ម៉ឺនដុល្លារ បើកម៉ាត៖ មែនទែនទៅ ចំពោះការបើកម៉ាតយើងអាចចំណាយខ្ទង់បួនប្រាំម៉ឺនដុល្លារឯណោះ ប៉ុន្តែប្រសិនជាយើងមានត្រឹមតែ១ម៉ឺនដុល្លារយើងអាចធ្វើទៅតាមលទ្ធភាពយើងសិន ប្រសិនជាយើងមើលឃើញនៅតំបន់ដែលយើងកំពុងតែរស់នៅគ្មានម៉ាតលក់សម្ភារៈទារក តំបន់ដែលយើងនៅគ្មានម៉ាតណាលក់ទាក់ទងជាមួយជីកសិកម្មទេ ដូចនេះនៅត្រង់ចំណុចនេះយើងអាចសាកល្បងបើកសិន កាលណាមានអតិថិជនគាំទ្រច្រើនចាំយើងបន្ថែមទុនពង្រីកម៉ាតបន្តទៀតក៏មិនទាន់ហួសពេលដែរ។ នៅត្រង់ចំណុចម៉ាតកសិកម្មនេះដែរ បងប្អូនទាំងអស់គ្នា អាចបើកម៉ាតកសិកម្មដែលមានលក់របស់គ្រប់យ៉ាងដូចជាជីកសិកម្ម គ្រាប់ពូជ ដែលទាក់ទងជាមួយកសិកម្មដើម្បីងាយស្រួលដល់អតិថិជនពេលមកទិញចង់បានអីគឺម៉ាតរបស់លោកអ្នកមានទាំងអស់ ដូនេះហើយនៅពេលដែលអតិថិជនចង់បានទំនិញកសិកម្មពេលក្រោយទៀតគេប្រាកដជាមកទិញនៅម៉ាតរបស់អ្នកជាក់ជាមិនខានឡើយ។ ប្រឹក្សាផលិតផលនាំចេញទៅក្រៅប្រទេស៖ ចំពោះអាជីវកម្ម១ប្រភេទនេះជាប្រភេទសេវាកម្ម ដែលធ្វើការប្រឹក្សាជាមួយម្ចាស់អាជីវកម្មនៅក្នុងស្រុកដើម្បីជម្រុញឲ្យពួកគាត់ហ៊ានពង្រីកអាជីវកម្មរបស់ខ្លួន នាំចេញទៅក្រៅប្រទេស។ ដោយដើរតាមក្បួនដើមទុនតិច មានន័យថា “គេលក់ផលិតផលមុនផលិត ហើយគេអត់ផលិតមុនលក់នោះទេ”។ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T03:49:10.479Z", "category": "ចាប់ផ្តើមអាជីវកម្ម", "views": 12289, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដឹកនាំឱ្យឡូយជាងគេ! ឆ្នាំថ្មីចង់ក្លាយជាអ្នកដឹកនាំឆ្នើម អ្នកគួរដុះខាត់លក្ខណៈសម្បត្តិទាំង៦នេះ	https://business-cambodia.com/articles/leadership-2023-empower-people	ការក្លាយខ្លួនជាអ្នកដឹកនាំម្នាក់ ប្រៀបដូចជាកញ្ចប់មួយផ្ទាំងធំ ដែលចាំឱ្យអ្នកជុំវិញខ្លួនយកឆ្លុះបញ្ចាំង និងយកជាគំរូតាម ឬក៏រិះគន់ពីក្រោយខ្នង។ ពីព្រោះគ្រប់សកម្មភាព ការធ្វើចលនា ការនិយាយស្តី សូម្បីតែការដើរ ឬអង្គុយរបស់យើង ក៏ត្រូវបានមិត្តរួមក្រុមចាំអ៊ុតមើល និងវាយតម្លៃនោះដែរ។ ដូច្នេះក្នុងនាមជាអ្នកដឹកនាំម្នាក់ យើងត្រូវមានការរៀបចំខ្លួនឱ្យបានល្អជាប្រចាំ។ ខាងក្រោមនេះ ជាលក្ខៈសម្បត្តិទាំង៦ ដែលអ្នកដឹកនាំថ្មីថ្មោង និងមិនទាន់ពូកែ គួរកសាងឱ្យបានល្អ នៅក្នុងឆ្នាំ២០២៣៖ ទី១. ការប្រើកែវភ្នែករបស់ខ្លួន៖ អ្នកដឹកនាំដែលមានសមត្ថភាព និងមានឥទ្ធិពលខ្លាំង ត្រូវចេះប្រើភ្នែករបស់ខ្លួនមើលឱ្យចំបុគ្គលិកនីមួយៗ ពេលដែលខ្លួនកំពុងនិយាយ ឬក៏ស្តាប់អ្នកជុំវិញខ្លួន។ ការប្រើភ្នែកសម្លឹងឱ្យចំមុខក្រុមការងារ គឺជាការបង្ហាញពីការឱ្យតម្លៃដល់មនុស្សជុំវិញខ្លួនផងដែរ។ ជាក់ស្តែង កាលមហាសេដ្ឋី Jack Ma ទើបតែចាប់ផ្តើមក្រុមហ៊ុន Alibaba ដំបូងៗ ហើយត្រូវការទុនពង្រីកអាជីវកម្មបន្ថែម លោកបានទៅជួបជាមួយមហាសេដ្ឋីជប៉ុន Masayoshi Son ដើម្បីសុំឱ្យគាត់ដាក់ទុនវិនិយោគជាមួយក្រុមហ៊ុនរបស់ខ្លួន។ ហើយបើទោះជាពេលនោះ ក្រុមហ៊ុនរបស់គាត់កំពុងរកស៊ីខាតក៏ដោយ ក៏មហាសេដ្ឋីជប៉ុនរូបនេះ ហ៊ានដាក់លុយប្រមាណ ២០លានដុល្លារ រកស៊ីជាមួយ Jack Ma ដែរ។ នៅក្នុងបទសម្ភាសន៍ជាមួយ Bloomberg លោក Masayoshi Son បានបញ្ជាក់ថា មូលហេតុដែលធ្វើឱ្យគាត់ហ៊ានដាក់ទុនជាមួយ Alibaba គឺដោយសារ Jack Ma មានកែវភ្នែកដែលមុតស្រួច ដែលបង្ហាញពីភាពជាអ្នកដឹកនាំ ដ៏ជឿជាក់លើអ្វីដែលខ្លួនកំពុងតែធ្វើខ្លាំងបំផុត។   ទី២. ការឈរ ឬអង្គុយ៖ ចំណុចសំខាន់មួយរបស់អ្នកដឹកនាំគឺការឈរ ឬអង្គុយឱ្យត្រង់ខ្លួន ដែលវាបង្ហាញពីភាពម៉ឺងម៉ាត់ ច្បាស់លាស់ សាច់ការ និងមានទំនុកចិត្តខ្ពស់លើខ្លួនឯង។ ទី៣. ការបង្ហាញទឹកមុខ៖ បុគ្គលិកមួយចំនួនមើលតែទឹកមុខមេនោះទេ ថ្ងៃណាមេញញឹមបុគ្គលិកមិនសូវភ័យ ថ្ងៃណាមេមុខមិនសូវរីកបុគ្គលិកក៏តានតឹងទៅតាមមេនោះដែរ។ ដូច្នេះជាមេដឹកនាំ អ្នកត្រូវចេះបង្ហាញទឹកមុខរីករាយពេលជួបបុគ្គលិក ចេះញញឹម និងចាប់អារម្មណ៍លើបុគ្គលិកនីមួយដោយទឹកមុខយកចិត្តទុកដាក់។ ដូចពាក្យមួយឃ្លារបស់អ្នកនិពន្ធល្បីឈ្មោះរបស់អាមេរិក Jim Rohn បាននិយាយថា “មនុស្សមួយចំនួនចង់បានជីវិតជោគជ័យ តែមិនចេះសូម្បីញញឹម និងចាប់ដៃ” ។ ទី៤. ការធ្វើចលនា៖ ដូចយើងបានជជែកគ្នាពីខាងលើមកហើយថា គ្រប់សកម្មភាពរបស់យើងដែលជាអ្នកដឹកនាំ សុទ្ធតែត្រូវបានសង្កេតដោយមិត្តបុគ្គលិកគ្រប់ៗគ្នា។ ហេតុនេះ ក្នុងនាមជាអ្នកដឹកនាំ យើងត្រូវធ្វើសកម្មភាពឱ្យរហ័សរហួន ពេញដោយកម្លាំង មិនស្ទួកៗ យឺតៗ មួយៗនោះឡើយ។ ទី៥. ការបញ្ចេញសម្លេង៖ អ្នកប្រហែលជាឆ្ងល់ហើយថា ហេតុអ្វីជាមេក៏លំបាកម្ល៉េះ គ្រាន់តែសម្លេងក៏ត្រូវរៀននោះដែរ ប៉ុន្តែវាជាការពិតមិនអាចប្រកែកបាន អ្នកដឹកនាំមួយចំនួន គ្រាន់តែបញ្ចេញសម្លេងមក គេមិនចង់ស្តាប់ទៅហើយ មានពេលខ្លះសម្លេងខ្សោយពេក ខ្លាំងពេក ខ្វះទឹកដម។ អ្នកគួរតែរៀនអំពីការលើកដាក់សម្លេង ឱ្យត្រូវតាមស្ថានភាពនិងសាច់រឿង ទើបធ្វើឱ្យអ្នកដទៃចង់ស្តាប់។ ទី៦. ការស្លៀកពាក់ និងការរៀបចំខ្លួន៖ ដល់ចំណុចចុងក្រោយហើយ អ្នកដឹកនាំត្រូវមានការស្លៀកពាក់ឱ្យបានល្អ ទៅតាមស្ថានភាព និងពេលវេលារបស់ខ្លួន។ ត្រូវសិតសក់ឱ្យស្អាត ក្នុងខ្លួនឱ្យក្រអប់ ឬក៏មិនមានក្លិនអ្វីទាំងអស់។ ត្រូវមានអនាម័យ កាត់ក្រចកដៃ ក្រចកជើង រោមច្រមុះ ពុងចង្ការផ្សេងៗជាដើម ពីព្រោះដូចយើងបានជជែកគ្នាហើយថា អ្វីដែលយើងធ្វើគឺជាកញ្ចប់សម្រាប់អ្នកដទៃ ៕ អត្ថបទដោយ៖ ម៉េង សុងលី និពន្ធនាយក Business Cambodia រៀនពីការដឹកនាំ និងការអភិវឌ្ឍខ្លួនជាមួយខ្ញុំបន្ថែម នៅគ្រុប Telegram ខាងក្រោមនេះ៖  https://t.me/mengsonglyofficial	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T03:45:02.561Z", "category": "ភាពជាអ្នកដឹកនាំ", "views": 995, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
អ្នកស្រី សុខ ហ្វាណែត រៀនចប់ Business ងាកមករកស៊ីរបរក្រៅម៉ោង១នេះ អាចចំណេញ ៣ពាន់$/ខែ	https://business-cambodia.com/articles/free-time-business-tips	ក្នុងយុគសម័យរីកចម្រើននេះ មនុស្សភាគច្រើនបានងាកមកចាប់អារម្មណ៍លើការបើកជំនួញខ្លួនឯង ចៀសជាងការធ្វើការឱ្យគេ ខណៈមនុស្សមួយចំនួនចេញរកស៊ីទាំងមិនបានរៀនចប់បរិញ្ញាប័ត្រ ហើយអ្នកខ្លះទៀតរៀនចប់ទើបចាប់ផ្តើមចេញរកស៊ី។ ជាមួយគ្នានេះដែរ អ្នកស្រី សុខ ហ្វាណែត រៀនចប់ Business មកធ្វើរបរក្រៅម៉ោងមួយនេះ អាចទាញប្រាក់ចំណេញ ៣០០០ដុល្លារក្នុងមួយខែ។ កើតមកក្នុងគ្រួសារមួយដែលមានម្តាយជាអ្នកលក់បាយ អ្នកស្រី សុខ ហ្វាណែត ធ្លាប់រៀនបណ្តើរជួយលក់អ្នកផ្ទះបណ្តើរ រហូតដល់អ្នកស្រីបានបញ្ចាប់បរិញ្ញាប័ត្រផ្នែក គ្រប់គ្រងអាជីវកម្ម ប៉ុន្តែអ្នកស្រីនៅតែលក់បាយដដែល។ ក្រោយពេលលក់បាយអស់រយៈពេលយូរ អ្នកស្រីក៏មានគំនិតមួយចង់រកចំណូលក្រៅបន្ថែមទៀត។ ជួនពេលមួយនោះ ស្របពេលកាលៈទេសៈអំណោយផល អ្នកស្រី ឃើញមានសល់បាយពីឆ្នាំងច្រើន អ្នកស្រីក៏បានធ្វើបាយក្តាំងញ៉ាំ និងចែកជូនក្មេងៗ សាច់ញាតិញ៉ាំលេង ប៉ុន្តែដោយសង្កេតថារសជាតិគឺគ្រាន់បើ ក្រោយមកអ្នកស្រីក៏រកឃើញគំនិតថាចង់ធ្វើវាលក់។ ថ្លែងប្រាប់ក្រុមការងារ  Business Cambodia អ្នកស្រី សុខ ហ្វាណែត ដែលត្រូវបានគេស្គាល់ថាជាម្ចាស់អាហារដ្ឋានហាង បាយមាន់សុកហុក២ បានឱ្យដឹងថា “ក្នុងនាមជាអ្នករកស៊ី កំុធ្វើអីដូចគេ ព្រោះថាបើដូចតែគេដែរទេ ហើយប្រឡុកក្នុងវិស័យហ្នឹងក្រោយទៀត វៃមិនងាយឈ្នះគេទេ”។ ស្របគ្នានេះដែរ អ្នកស្រីក៏បានលើកគំនិត ក៏ដូចជាបទពិសោធន៍សំខាន់ៗចំនួន៤ មកចែករំលែកជូនបងប្អូនទាំងអស់គ្នា ដើម្បីជាមេរៀនលក់ដូរ ដោយបច្ចុប្បន្នអ្នកស្រី អ្នកស្រីអាចទាញប្រាក់ចំណេញបន្ទាប់ការលក់បាយ ពោលគឺការលក់បាយក្តាំងនេះរហូតដល់៣ពាន់ដុល្លារក្នុងមួយខែ៖ ១.  គុណភាពត្រូវតែលេខមួយ៖ អ្នកស្រីបានលើកឡើងថា ក្នុងវិស័យនេះ បើចង់លក់ដាច់ ត្រូវសិក្សាឱ្យច្បាស់ពីអ្វីដែលយើងកំពុងធ្វើ។ ជាក់ស្តែងដូចបាយក្តាំងរបស់អ្នកស្រីផ្ទាល់ ដំបូងឡើងរសជាតិគឺនៅមានកំរិតខ្លាំង ហើយទុកមិនបានយូរថែមទៀត ប៉ុន្តែអ្នកស្រីនៅតែតស៊ូស្វែងរកគន្លឹះធ្វើយ៉ាងណាឱ្យរសជាតិឱ្យកាន់តែប្រសើរ។ ២.ការវេចខ្ចប់៖ ត្រង់ចំណុចនេះអ្នកស្រីបានឱ្យដឹងថា គ្រាន់តែមានរសជាតិឆ្ញាញ់ ហើយការវេចខ្ចប់អន់ក៏មិនទំនងញ៉ាំដែរ ដូច្នេះហើយអ្នកស្រីបានបានវេចខ្ចប់យ៉ាងអនាម័យល្អ មានទាំងកំប៉ុង ច្រកតាមខ្លួនបាន និងថង់តូចៗសម្រាប់ញ៉ាំម្តងៗ ហើយមិនតែប៉ុណ្ណោះអ្នកស្រី បានដាក់ឡាំងយ៉ាងជិតមួយជាន់ទៀត។ សហគ្រិនស្ត្រីរូបនេះ បានបន្តទៀតថា នៅពេលដែលរបស់យើងស្អាតមានអនាម័យល្អ មិនខ្វះទេអ្នកត្រូវការ ដូចឥវ៉ាន់របស់អ្នកស្រីផ្ទាល់ បានដាក់លក់នៅតាមម៉ាត និងតាមហាងជាច្រើនកន្លែង ហើយថែមទាំងមានអ្នកលក់ខ្លះយកទៅលក់អនឡាញបន្តថែមទៀត។ ៣. ការរៀបចំ៖ កន្លែងរៀបចំនេះ អ្នកស្រី បានលើកសំខាន់ទៅលើ ការថត ព្រោះរូបថតក៏ជាចំណែកមួយធ្វើឱ្យអតិថិជនចង់ញ៉ាំផងដែរ។ ៤. រកជំនួយ (ប៊ូសផេក) ៖ ជាការពិតណាស់ណាស់ មិនថាយើងធ្វើអ្វីក៏ដោយ មានទៅ ទើបមានមក ហើយមានហេតុទើបមានផល ដូច្នេះហើយការលក់អនឡាញក៏មិនខុសគ្នាដែរ យើងហូបបាយរបស់គេ ទាល់តែយើងជួយធ្វើការងារឱ្យគេដែរ ត្រង់ចំណុចទាំងអស់នេះហើយទើបអ្នកស្រីធ្វើការប៊ូសផេកយូរៗម្តង ដែលជាហេតុធ្វើឱ្យហ្វេសប៊ុកក៏ជួយជម្រុញការឡាយរបស់យើងទៅកាន់អ្នកមើលកាន់តែច្រើន ហើយអាតិថិជនថ្មីៗក៏មានកាន់តែច្រើនដូចគ្នាផងដែរ។ ដោពេលដែលអ្នកស្រីមិនទាន់ប៊ូសអ្នកស្រីអាចរកចំណូលមិនបានដល់១ពាន់ផង តែក្រោយពេលប៊ូសរួចអ្នកស្រី អ្នកលក់បានរហូតដល់៣ពាន់ដុល្លារ។ គួរជម្រាប់ផងដែរថា សម្រាប់បងប្អូនដែលចាប់អារម្មណ៍ក៏ដូចជាចង់ជាវអាចធ្វើការទំនាក់ទំងតាមលេខទូរស័ព្ទរបស់អ្នកស្រីដោយផ្ទាល់ +855 16 980 008 ឬតាមរយៈផេកផ្លូវការតែម្តង ហាងបាយមាន់សុកហុក២ - ផ្លូវហាណូយ៕	{ "spider_name": "businesscambodia", "scrape_at": "2025-06-14_19:40:36", "date_created": "2022-12-20T03:43:30.192Z", "category": "កំពូលអ្នកលក់", "views": 3472, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.